
I. 

Punanahkojen  maanosan  muinainen  viljelys. 

Jos  jostakin  muusta  kiertotähdestä,  jossa  asukkaiden  sivistys- 
kanta  ja  älyvoima  olisi  monta  vertaa  mahtavampi  kuin  meidän,  — 
esimerkiksi  Mars-tähdestä,  missä  muutamain  taivaantuntijain  vakuu- 
tuksen mukaan  viljelys  ja  viisaus  on  monta  miljoonaa  vuotta  meikä- 
läisten edellä  —  meidän  maamme  päälle  yht'äkkiä  ilmestyisi,  ääret- 
tömän suurilla  ilmalaivoilla  purjehtien,  lumivalkoisia  olentoja,  vaikkapa 
tuon  onnellisen  tuhatvuotisen  valtakunnan  edustajia,  jossa  ei  enää 
mitään  moitteen-alaista  ole;  jos  nämä  kummalliset  Jumalan-luomat  kor- 
keamman sivistyksensä  ja  jonkun  sanomattomasti  jalomielisen  uskon- 
non nimessä,  jonka  ylevyyttä  me  emme  pysty  käsittämään,  meiltä 
veisivät  kaikki  mitä  meillä  on  ja  hävittäisivät  meidät,  tämän  maa- 
pallon asukkaat,  viimeiseen  sieluun  saakka,  joko  suorastaan  tappa- 
malla tai  esim.  raskaan  orjatyön  kautta,  asettuen  sitten  kaikessa  mu- 
kavuudessa itse  herroiksi  elämään  tämän  viheliäisen  ihmiskunnan 
raunioille  ja  kehittämään  täällä  kehittämistään  tuhatvuotisen  valta- 
kuntansa perin  oivallisia  peri-aatteita;  niin  olisi  kai  tämä  tämmöinen 
tapaus  korkeamman  sivistyksen,  jalomman  uskonnon  ja  ainakin  tuon 
kiertotähden  asukkaiden  kannalta  katsoen  aivan  oikeutettu,  maapallon 
valloitus  heidän  kauttansa  tietysti  suuri  askel  eteenpäin  kiertotähtien 
yhteisessä  historiassa,  —  ja  noiden  lumivalkoisten,  arvattavasti  myöskin 
hienopukuisten  muukalaisten  rinnalla  olisivat  Euroopan  ihanimmatkin 
kaunottaret  petomaisia  punanahkoja,  joiden  täytyisi  väistyä  pois  kil- 
pailijain  tieltä  ja  joiden  olemassa-olo  ei  enää  tuntuisi  oikeutetulta. 
Mutta  meille,  maapallon  tähän-astisille  ruskea-ihoisille  villeille,  ei  tuo 
Mars-laisten  suuri  löytöretki  olisi  niinkään  mieluinen,  ja  jonkun  aikaa 
ihmeellisiä    tulokkaita    ihailtuamme,    toivoisimme    heidät   varmaankin 


ilmalaivoineen  päivineen  niin  kauas  kuin  pippuri  kasvaa  —  sittenkun 
heidän  lähetystoimensa  vaikutukset  jotakuinkin  astuisivat  meille  päi- 
vän valoon.  Eikö  se  sentään  olisi  suuri  synti,  että  kaikki,  mitä 
meillä  täällä  rakkaalla  maapallollamme  nyt  on  olemassa,  vuosituhan- 
sien synnyttämä  viljelys  ja  sivistys,  parahimmatkin  uskonnon-muodot, 
viisaimmatkin  valtiolliset  ja  yhteiskunnalliset  laitokset,  tieteiden  ja 
taiteiden  komeimmatkin  tulokset,  kaikki  tyyni,  ja  lopuksi  me  itse 
häviäisimme  kuin  tuhka  tuuleen,  —  olkoonpa  sitten  niinkin,  että 
tämän  hävitystyön  toimittaisi  enkelit  taivaasta  ja  maapallo  meidän 
perästämme  jäisi  heidän  asuttavakseen?  Meidän  kannaltamme  katsoen 
ei  se  ainakaan  olisi  hauskaa. 

Mutta  joteskin  tänkaltainen  mullistus  on  tapahtunut  sen  „uuden 
maailman"  oloissa,  jonka  rannoille  400  vuotta  sitten  Cristoforo  Co- 
lombo, mainio  Genovalainen,  laski  laivansa,  —  yhtä  suureksi  ihmeeksi 
sen  alkuperäisille  asukkaille,  kuin  jos  Mars-tähdestä  tulla  lennähtäisi 
kummallisia  ilmalaivoja  tänne  meidän  matoisen  maapallomme  päälle. 
On  tapahtunut  niin  juurtajaksainen  mullistus  ja  uudistus,  että  se  jos- 
sakin määrin  vetäisi  vertoja  maan  asukkaiden  häviämiseen  toisten 
olentojen  kautta,  jotka  muka  paremmin  oikeutetun  kehityskanuan  ni- 
messä ottaisivat  tämän  kiertotähden  haltuunsa.  Mutta  niinkuin  mei- 
dän sopisi  epäillä  esim.  juuri  Mars-tähden  asukkaiden  tänne-asettumi- 
sen  oikeutta,  niin  saattavat  täydellä  syyllä  Amerikankin  alku-asukkaat 
nyrpistää  nenäänsä  ja  pudistella  nyrkkiänsä  (housun-taskuissa,  jos  näitä 
on)  heidän  maanosansa  valloittajille.  Euroopalaisten  toimittaman  „löy- 
dön"  ja  valloituksen  kautta  on,  näet,  kadonnut  kokonaisen  maanosan 
muinainen  viljelys  ja  kohta  sukupuuttoon  hävinnyt  kokonainen  ihmis- 
rotu, jonka  eri  heimo-  ja  kansakunnat  aikoinaan  tarjosivat  nähtäväksi 
melkein  yhtä  kirjavaa  temmellystä  kuin  „vanhan  maailman"  historia 
osoittaa,  ollen  muutamat  vallan  alkuperäisellä,  toiset  taasen  hyvinkin 
korkealla  sivistyksen  kannalla,  ja  puhuen  sadottain  eri  kieliä.  Amerikas- 
sakin oli  tapahtunut  valtavia  kansain-vaelluksia,  jolloin  —  aivan  niinkuin 
Euroopassa  —  veltostuneet  sivistyskansat  silloin  tällöin  saivat  väistyä 
pois  voimakkaiden  raakalaisten  tieltä,  jättäen  kultturinsa  rauniot  jälki- 
maailman kummeksittavaksi.  Sielläkin  oli  itänyt  ja  kasvanut  —  ku- 
ten Kaldeiassa  ja  Egyptissä  —  omasta  sisällisesta  voimastaan  tieteen 
ja  taiteen  taimi,  tosin  heikko  vielä,  mutta  ihmeteltävä  kuitenkin  kuin 
oppimattoman  keksintö.  Ja  taimi  oli  monin  kerroin  muuntunut,  jalos- 
tunut, isonnut,  levittäen  lehtiänsä  laajoille  aloille.  Kehitystä  siis, 
elimellistä  kehitystä,  osoitti  Muinais-Amerikankin  historia. 


Mutta  koko  tuo  muinainen,  varmaankin  varsin  monipuolinen 
kehitys  seisahtui  yht'äkkiä.  Niinkuin  opiskelevan  nuorukaisen  toiveet 
äkki-arvaamatta  voi  katkaista  säälimätön  kuolema,  niin  keskeytti 
kerrassaankin  Muinais-Amerikan  omatakeisen  kehityksen  Euroopalais- 
ten  valloitus,  ja  koko  sikäläinen  ihmisrotu  oli  surman-iskunsa  saanut. 
Siltä  oli  oman  edistyksen  ja  siten  myöskin  varsinaisen  olemassa-olon 
mahdollisuus  väkivaltaisesti  temmattu  pois;  ja  se  kehitys,  jota  Ame- 
rikan historia  sittemmin  osoittaa,  ei  ole  enää  maanosan  oikeiden  omis- 
tajien kehitystä,  vaan  meidän,  Euroopalaisten,  jotka  siellä  olemme 
osaksi  uusineet,  osaksi  jatkaneet  vanhan  historiamme  työtä,  huoli- 
matta —  viimeisiin  aikoihin  asti  —  rahtuakaan  sen  kova-onnisten 
alku-asukkaiden  kohtalosta. 

Eikä  olekkaan  tämä  euroopalaisen  viljelyksen  kehitys  Ameri- 
kassa vähäpätöiseksi  arvattava.  Taistellen  vanhoja,  kangistuneita 
muotoja  vastaan,  jotka  tuotiin  perintönä  Euroopasta  ja  jotka  tällä 
puolen  Atlanttia  vielä  itsepänttäisesti  pitävät  puoltansa,  on  itse  teossa 
vapauden-käsite  Uudessa  maailmassa  saavuttanut  asteen,  joka  meidän 
päivinämme  välttämättömästi  vaatii  yhden-arvoisuutta  kaikille  rehelli- 
sille, työtään  suorittaville  ihmisille;  ja  tämä  vapauden-käsitteen  kanta 
on  melkoisesti  vaikuttanut  takaisin  Euroopaan.  Niinpä  tulee  meidän 
maanosamme  vapaiden  kansojen  etupäässä  muistaa  että  ensimäinen 
yllytin  menneen  vuosisadan  loppupuolella  tapahtuneesen  suureen  mul- 
listuksen lähti  juuri  Amerikasta,  —  tässä  nyt  muista  seikoista  puhu- 
mattakaan. Meillä  Euroopassa  on  siis  kyllä  syytä  yhdessä  Ameri- 
kan nykyisten  kansojen  kanssa  veisata  kiitosvirttä  uuden  manteren 
400  vuotta  sitten  tapahtuneesta  löydöstä,  johtaa  mieleemme  kuuluisat 
löytöretkeilijät  ja  katsella  meikäläisten  siellä  suorittamaa  tähän-astista 
työtä   —  yleisen  viljelyksen  ja  sivistyksen  palveluksessa. 

Mutta  ne,  joilla  tänä  vuonna  ei  suinkaan  ole  syytä  säestää  mei- 
dän Halleluijaamme,  ne  ovat  juuri  Amerikan  alku-asukkaat.  Heidän 
aikansa  on  ollut  ja  mennyt,  —  mennyt  juuri  tämän  meikäläisten 
»kehitystyön"  kautta,  eikä  heitä  itse  teossa  —  jos  emme  ota  lukuun 
entisen  espanjalaisen  ja  portugalilaisen  Amerikan  „indiaaneja",  jotka 
osaksi  ovat  sulaneet  yhteen  valloittajien  kanssa,  sitä  ennen  kuitenkin 
käytyänsä  epäkelvoiksi,  turmeltuneiksi  ihmisiksi  —  enää  ole  olemas- 
sakaan muuta  kuin  muutamat  kurjat  indiviidit  aarniometsäin  pimeässä 
peitossa  ja  kaukaisten  kallioiden  luolissa.  Amerikalainen  ihmisrotu  on 
itse  ytimessään  sammunut  pakolliseen  sukupuuttoon,  ja  siitä  kohtalostaan 
saapi  se  kiittää  juuri  meikäläisten  mahtavaa  sivistys-  ja  viljelystyötä. 

Eikä  tämä  sama  viljelys  muutenkaan  ole  kaikin  puolin  ollut 
muuntamista  parempaan  päin.  Väkirikkaita,  kukoistavia  kaupunkia 
on  tosin  kasvanut  erämaasta,  ja  missä  aarniometsä  kerran  tiheänä 
rehoitti,  siellä  leviävät  nyt  maailman  rikkaimmat  vehnävainiot.  Mutta 
toiselta  puolen  on  myöskin  erämaa  voittanut  takaisin  mitä  se  muinoin 
maailmassa  oli  menettänyt.  Yukatanin  niemimaalla  peittää  synkkä 
aarniometsä  enemmän  kuin  viidenkymmenen  loistavan  kaupungin  rau- 
niot, ja  Mexikon  ja  Perun  ylätasangot,  jotka  tähän  aikaan  ovat  auti- 
oita hiekka-aroja,  olivat  muinoin  mitä  uhkeimman  vihannan  vallassa 
ja  viljeltyjä  kuin  puutarhat. 

Niin.  Punanahkojen  maanosalla  on  ollut  kotimainen  viljelyk- 
sensä, vaikka  heidän  perästään  vallitsevat  sukupolvet  siitä  ovat  hyvin 
vähän  tietäneet  —  taikka  olleet  tietävinänsä.  Ja  se  viljelys  oli  — 
jos  kohta  ei  erittäin  korkeakaan  —  mitä  merkillisin  maailmassa  ja 
ansaitsee  meidän  erinomaista  kunnioitustamme  juuri  sen  tähden,  että 
se,  niin  sanoaksemme,  oli  itänyt  ja  orastanut  omasta  voimastaan 
omalla  pellollansa.  Se  ei  koskaan  ollut  niin  missäkään  yhteydessä 
vierasten  viljelysmuotojen  kanssa,  vaan  kehittyi  aivan  itsenäisesti 
siksi,  mitä  siitä  viimein  tuli.  Yhtä  vähän  kuin  Vanhan  maailman 
viljelys  sai  mitään  vaikuttimia  Punanahkojen  maanosasta,  yhtä  vähän 
lainasi  aikoinaan  tämä  mitään  valtameren  toiselta  puolen.  Eivätkä 
ne  tietysti  sitä  voineetkaan.  Kauvan  piti  niitä  erillään  valtamerten 
pauhaavat  aallot  melkein  yhtä  voimakkaasti  kuin  kahta  kiertotähteä 
avaruuden  meri,  ja  kumpanenkin  eli  omaa  elämäänsä  omalla  maapallon 
puoliskolla. 

Minne  ikinä  Euroopalaiset  tunkivatkin  Amerikassa,  huomasivat 
he  tämän  maanosan  kaikkialla  asutuksi,  ja  muutamilla  tienoin  oli  tämä 
asutus  hyvin  tiheä.  Sitä  seikkaa  selittääksensä  otaksuivat  kauvan 
kyllä  jotkut  tutkijat  että  muka  kerran  maailmassa  oli  tapahtunut 
jonkinmoinen  kansanvaellus  Aasiasta  Beringin  salmen  poikki,  eikä 
tietysti  olekkaan  aivan  mahdotonta  että  toinenkin  ihmisrotu  kuin  poh- 
joisnavan seuduilla  asuskeleva  olisi  voinut  sen  kautta  siirtyä  Ame- 
rikaan,  niin  uskottomalta  kuin  se  tuntuukin.  Mutta  selittääksemme 
ihmisen  olemassa-oloa  Amerikan  manterella,  ei  meidän  tarvitsekkaan 
semmoista  arvelua  kannattaa.  Ihminen  „Uudessa  maailmassa"  on 
silminnähtävästi  yhtä  vanha  kuin  „Vanhassakin."  Hänen  jälkiään, 
sanasta  sanaan  hänen  j  a  1  k  a  i  n  s  a  jälkiä,  nähdään  patakivissä  ny- 
kyisen maanpinnallisen  ajanjakson  varhimmasta  osasta,  ja  jääkauden 
somero-  ja  savikerroksissa  makaa  hänen  aseitaan,  työkalujaan  ja  ko- 


Tistitksiaan  rinnatusten  hänen  omien  luurankojensa  ja  samanaikaisten 
suurten  eläinlajien  luurankojen  kanssa. 

Amerikan  maanosan  ihminen  ei  liioin  ollut  mikään  muuntumaton 
villi,  niin  että  hän  olisi  seisahtunut  päästyään  sille  inhimillisen  vil- 
jelyksen kannalle,  jolla  hän  milloin  missäkin  tavattiin;  vaan  hänen 
historiansa  osoittaa  selvästi  asteettain  tapahtunutta  kehitystä,  joka, 
jos  se  olisi  saanut  esteettömästi  jatkua,  arvattavasti  olisi  kohonnut 
liyvinkin  korkealle. 

Eikä  myöskään  Amerikan  ihmisrodun  kaikki  lahkokunnat  olleet 
yhtä  lahjakkaita.  Aivan  niinkuin  Vanhassa  maailmassa,  astui  yksi 
heistä  toisten  edelle  edistyksen  tiellä  ja  tuli  viljelystä  varsinaisesti 
kannattavaksi  heimoksi.  Se  oli  Nakua- heimo,  Uuden  maailman  Ar 
jalaiset. 

Tämän  kansakunnan  ensimäisiä  jälkiä  tavataan  samoilla  tienoilla, 
missä  Amerikan  nykyinen  viljelys  on  saavuttanut  korkeimman  kukois- 
tuksensa: Mississippin  ja  Ohion  laaksoissa.  Täällä  tuli  se  maata 
viljeleväksi  kansaksi  ja  oppi  rakentamaan  valtavia  maaröykhöjä  ja 
valleja,  niin  isoja  ja  lujia,  etfei  vuosituhannetkaan  ole  niihin  pysty- 
neet. Röyköt  ovat  yläpäästä  katkaistujen  keilain  eli  pyramiidien 
muotoiset,  90—100  jalkaa  korkeat  ja  juurelta  toisinnan  2,000  jalkaa 
ympäri-mitaten.  Vallit  ympäröivät  500  ä  600  tynnyrinalan  suuruisia 
neliskulmia  ja  ovat  silminnähtävästi  olleet  puolustusneuvoina  aikoja 
sitten  hävinneiden  kylien  ja  kaupunkien  ympärillä,  kun  mainitut  röy- 
köt sitä  vastoin  ovat  tehneet  temppelien  palvelusta.  Monessa  vallissa 
on  oikeita  jättiläiskuvia  eläimistä  ja  kasveista,  ja  ne  ovat  erinomat- 
tain  taidokkaasti  tehtyjä. 

Näistä  röykönrahentajista  lohkesi  vähitellen  parvi  toisensa  pe- 
rästä, siirtyen  vaeltamaan  länteen  ja  lounaasen  päin.  Monen  vuosisadan 
perästä  tapaamme  niitä  hallitsevina  kansoina  siinä  viljelys-valtioiden 
ryhmässä,  joka  ulottui  Mexikon  ylätasangoista  pohjosessa  Perun  ta- 
sangoille etelässä.  Aymarä  ja  Quechua  tulivat  suurten  valtakuntain 
perustajiksi  Cuzcon,  Quiton  ja  Bogotan  ylänteillä,  ilfa^a-kansat  levit- 
tivät Yukatanin  niemimaalta  viljelystänsä  Keski-Amerikan  läheisimpiin 
osiin,  ja  Toliekit  hallitsivat  puolen  vuosituhatta  Mexikossa,  jonka 
pengermää  heidän  aikanansa  muuttui  yhdeksi  ainoaksi  puutarhaksi, 
täynnänsä  kukoistavia  kaupunkia. 

Kaikkia  näitä  Nahua-valtoja  kaunisti  hyvin  korkea  viljelys,  ai- 
nakin tämän  sanan  aineellisessa  merkityksessä.  Taidokkaan  kastamis- 
järjestelmän  kautta  tehtiin  melkein  jok'ainoa  maatilkku  hedelmälliseksi. 

Puuvillasta  ja  kirjavista  linnun-höyhenistä  valmistettiin  kallisarvoisia 
kankaita.  Aseita  ja  työkaluja  tehtiin  vaskesta  sekä  puusta,  johon 
asetettiin  tuosta  lasinkaltaisesta  obsidianista  hiottu  terä.  Rautaa,  näet, 
eivät  nämä  heimokunnat  tunteneet.  Savesta  muodostettiin  somasti 
koristettuja  astioita.  Kulta-  ja  hopeateissä  olivat  varsinkin  Toltekit 
mestareita.  Mutta  ennen  kaikkea  oli  rakennustaide  näissä  kansoissa 
saavuttanut  korkean,  omituisen  kehityskannan.  Sen  aineksena  ei  ollut 
enää,  niinkuin  Mississippin  lakeuksilla,  maan  multa,  vaan  valtavat,, 
hakatut  kivimöhkäleet.  Semmoisista  tekivät  ne  pyramiidi-temppelinsä, 
teoTcallionsa,  ja  kuningastensa  palatsit.  Paraimmin  säilyneitä  ovat 
näistä  rakennuksista  ne,  joita  tutkijat  ovat  löytäneet  Yukatanin  met- 
sissä, jossa  Maya-kansojen  useiden  kaupunkien  rauniot  ovat  haudat- 
tuina tropiikien  uhkean  kasvullisuuden  alle.  Temppelien  ja  palatsien 
seinät  ovat  täynnänsä  veistokuvia  ja  kirjoituksia.  Sekä  Maya-kansat 
että  Toltekit  viljelivät,  näet,  hieroglyfi-hirjoitusta,  jonka  kuvamerk- 
kiä  he  piirsivät  suuriin  rakennuksiinsa,  mutta  myöskin  paperille,  jota 
valmistettiin  agave-kasvin  kinteistä. 

Sekä  Mexikossa  että  Perussa  yhdisti  eri  maanosia  oivalliset 
tiet  ja  näitä  pitkin  juoksevat,  säännölliset  postit.  Kuljetusta  toimitti- 
vat kantajat,  koska,  näet,  kuorma-eläimiä  ei  ensinkään  ollut,  paitsfr 
Perussa,  jossa  siihen  käytettiin  laamaa. 

Tätä  rikasta  aineellista  viljelystä  ei  tosin  vastannut  yhtä  rikas- 
henkinen.  Nahualainen  uskonto  näkyy  ainakin  osaksi  olleen  verinen 
uhripalvelus,  jonka  kuitenkin  joksikin  aikaa  Toltekit  ja  Quechuat  lak- 
kauttivat, kunnes  taasen  Espanjalaisten  tullessa  Mexikoon  se  oli  täy- 
dessä voimassaan  Aztekeissä.  Amerikan  eri  heimokunnat  kävivät, 
aivan  niinkuin  Euroopankin,  melkein  alituisia  sotia  keskenänsä,  ja 
sotavankeja  pidettiin  sotajumalan  omana,  jolle  heitä  usein  suuret 
joukot  uhrattiin.  Meidän  tulee  kuitenkin,  näitä  tapoja  kauhistues- 
samme,  muistaa  että  Vanhan  maailman  historia  tietää  kertoa  aivan 
yhtä  julmia  juttuja,  ja  että  tällä  puolen  valtamerta  on  itse  teossa  var- 
maankin yhtä  monen  ihmisen  veri  sotajumalan  alttarilla  vuotanut 
kuin  Muinais-Amerikassa,  vaikka  ei  juuri  ennakko-uhrina.  Ja  espan- 
jalaisen inkvisitionin  historia  sitä  paitse  osoittaa  että  meidän  uskon- 
tomme oli  rääkkäystaidossa  vienyt  voiton  hurjimmankin  muinais- 
amerikalaisen  hurskauden  tempuilta  sotajumalan  palveluksessa.  Mutta 
itsessään  tietysti  nyt  kuitenkin  Nahualaisten  uskonnolliset  menot  to- 
distavat varsin  puutteen- alaista  henkistä  viljelyskantaa,  kuten  heidän 
yhteiskunnalliset  ja  valtiolliset  laitoksensakin. 


Kaikki  nämä  valtiot  olivat,  näet,  itse  teossa  pappis-valtoja, 
sillä  korkein  hallitsija  valittiin  tästä  säädystä.  Lähinnä  häntä  oli 
sotilasaatelisto,  josta  valtakunnan  tärkeimmät  virkamiehet  otettiin. 
Vallitseva  kansanluokka  oli,  kuten  ainakin,  vähemmistönä  kukistettu- 
jen ja  veronalaisten  kerrosten  suhteen,  jotka  tavallisesti  olivat  toista 
heimoakin. 

Vanhan  Nahua-valtakunnan  Mississippin  varsilla  hävittivät  vii- 
mein —  kuten  Germanit  Rooman  —  pohjosesta  päin  tulleet  metsäs- 
täjäheimot.  Röykönrakentajat  katosivat  entisiltä  kotipaikoiltaan  Ohion 
ja  Miamin  laaksoissa,  —  mihin,  sitä  ei  varmaan  tiedetä.  Mahdollista 
on  että  he  vaelsivat  samaan  suuntaan  kuin  heimolaisensa,  vuorilaak- 
soihin  ja  ylätasangoille  lounaassa.  Mahdollista  on  että  juuri  tämän 
linnoitustöissä  taitavan  kansan  pirstaleet  Colorado-joen  pystysuoriin 
rantaseiniin  ovat  olleet  kovertamassa  niitä  luola-labyrinttejä,  jotka 
vielä  tänä  päivänä  Arizonan  erämaissa  herättävät  matkustavan  tut- 
kijan hämmästystä.  —  Milloin  tämä  viimeinen  kansanvaellus  tapahtui, 
on  mahdotonta  päättää.  Varmaa  vain  on  että,  kun  siirtolaiset  Eng- 
lannista 17  ja  18  vuosisadalla  tunkesivat  Mississippin  laaksoon,  aar- 
niometsä kaikkialla  oli  voittanut  alkuperäiset  alansa,  ja  „indiaanit" 
olivat  sen  ainoina  asukkaina.  Kuinka  kauvan  he  olivat  maassa  asu- 
neet, eivät  he  tietäneet  itse.  Hämärä  kulkutarina  kertoi  kuitenkin 
että  heidän  esi-isänsä  muka  muinoin  olivat  samonneet  „suurten  vesien 
maahan",  käyneet  pitkällisiä  sotia  sen  asujanten  kanssa  ja  viimein 
ajaneet  ne  pois. 

Sivistyneet  osat  Amerikaa  olivat  siten  16  vuosisadan  alussa 
yksistään  mainituilla  ylätasangoilla  sekä  Keski-Amerikan  molemmilla 
niemimailla.  Kolumbus  ja  hänen  lähimmät  seuraajansa  tapasivat 
ainoastaan  raakoja  luonnon-kansoja.  Vasta  espanjalaiset  valloittajat, 
conqvistadorit,  tulivat  yhteyteen  sivistyneen  Amerikan  kanssa. 

II. 

Uuden  maanosan  nimi. 

Mitään  yhteistä  nimeä  koko  manterelleen  ei  ollut  Perulaisilla 
eikä  Mexikolaisillakaan.  Ja  se  olisikin  ollut  tarpeetonta,  koska  he 
eivät  mitään  muuta  maanosaa  tunteneet.  Espanjalaiset  antoivat  Ko- 
lumbuksen löytämille  maille  nimityksen:  Indiat^  koska  tämä  Ameri- 
kan löytäjä  luuli  viimeiseen  asti  että  hän  Atlantin  poikki  oli  päässyt 
Indiaan.  Kolumbus  ei  ensinkään  tietänyt  löytäneensä  mi- 
tään uutta  maanosaa.  Ja  nimitys  Indiat  ja  indiaanit  säilyi  vielä 
sittenkin,  kun  seikka  jo  oli  selvinnyt,  ja  on  oikeastaan  säilynyt  — 
hullunkurisesti  kyllä  —  tähän  päivään  saakka,  vaikka  vielä  toinenkin 
suuri  valtameri  kuin  Atlantti  eroittaa  nuo  maat  varsinaisesta  Indiasta. 
Itä-  ja  Länsi-Indiaa  sittemmin  kuitenkin  ruvettiin  eri  laskuun  pane- 
maan, mutta  „indiaaneina"  ovat  Amerikan  alku  asukkaat  yhä  edelleen 
saaneet  pysyä. 

Pian  huomattiin  kuitenkin  että  löydetyt  maat  olivat  aivan  uutta 
mannerta,  uutta  maailmaa.  Tämmöisen  olemassa-oloa  oli  jo  hamassa 
muinaisuudessa  yksi  ja  toinen  —  meidän  ajanlaskumme  alussa  m.  m. 
maantieteilijä  Strabo  —  aavistanut,  ja  kansantarut  haaveilivat  syystä 
tai  toisesta  suuria,  rikkaita  saarimaita  kaukana  lännessä.  No,  vuonna 
1498  tekee  nyt  sivistyneempi  mies  kuin  Cristoforo  Colombo  matkus- 
tuksen tuonne  suureen  länteen,  seuraavana  vuonna  toisen  ja  vih- 
doin vuosina  1501  — 1502  kolmannen,  jolloin  hänen  retkikuntansa 
kulkee  Etelä-Amerikan  koko  itärannikon.  Näistä  matkoistaan  kir- 
joittaa hän  oivalliset  kertomukset,  jotka  julkaistaan  painosta,  ja  lau- 
suu samalla  vakuutuksensa,  joka  perustuu  tutkimuksiin,  että  nimittäin 
löydetty  maa  on  uusi  maailma.  Tästä  miehestä  kerromme  alempana 
vielä.  Mutta  hänen  nimensä  oli  Amerigo  Vespucci,  ja  sivistynyt 
maailma,  joka  jo  ensi  aikoina  erinomaisella  mieltymyksellä  luki  hä 
nen  hehkuvia  kertomuksiaan  löydetyn  maanosan  ihanuudesta,  on,  kun 
onkin,  antanut  sille  nimeksi:  Ameriga  eli  Amerika,  —  mielestämme 
aivan  täydellä  syyllä,  sillä  Kolumbus  tosin  oli  sen  löytänyt,  vaan  ei 
tiennyt  mitä  hän  löysi,  kun  Amerigo  Vespucci  puolestaan  osasi  mää- 
ritellä sitä  todellakin   uudeksi  mantereksi.     Nimitykset   „Länsi-India" 


11 

ja  „Iudiaanit",  joille  Kolumbus  on  antanut  aiheen,  ovat  ymmärtääk- 
semme aivan  omiansa  säilyttämään  Genovalaisen  tieteellistä  kunniaa. 
Nimityksen  Ameriha  ehdoitti  jo  v.  1507  eräs  Martin  Waltze- 
miiller  niminen  saksalainen  koulunopettaja,  joka  silloin  julkaisi  lati- 
nalaisen käännöksen  Vespuccin  italiankielisistä  matkakertomuksista; 
—  ja  maailma  on  yhtynyt  ehdoitukseen,  antaen  kunnian  sen  miehen 
nimelle,  joka  tiesi  missä  hän  matkusti,  jos  kohta  Kolumbus  olikin 
ennen  häntä  astunut  Indiansa  maalle  *).  Että  sitä  paitse  muutenkin 
kylliksi  kuuluisa  Genovalainen  itse  teossa  ei  ollut  ensimäinen  mies 
Euroopasta,  joka  on  polkenut  uuden  maanosan  rantoja,  saamme  seu- 
raavasta luvusta  nähdä. 


III. 

Amerikan  löytö  Pohjan  miesten  kautta.     Viinimaa. 

Että  Cristoforo  Colombo  on  Amerikan  ensimäinen  löytäjä,  pysyi 
kauvan  järkähtämättömänä  uskonkappaleena,  ja  niinpä  opetetaan  vielä 
tänä  päivänäkin  kaikissa  kouluissa.  Jos  pidetään  silmällä  löydön 
käytännöllisiä  tuloksia,  onkin  tämä  oppi  aivan  oikea,  sillä  vasta  tuon 
mainion  Genovalaisen  kautta  astuu  Amerika  varsinaiseen,  pysyväiseen 
yhteyteen  Vanhan  maailman  kanssa.  Mutta  itse  teossa  oli,  kuten 
myöhempi  tutkimus  osoittaa,  Amerikan  manterelle  astunut  euroopalai- 
sia  jalkoja  jo  500  vuotta  ennen  Kolumbusta,  vaikka  tämä  aikaisempi 
„löytö"  tapahtui  vielä  vähemmällä  tietoisuudella  kuin  Genovalaisen 
ja  pian  kyllä  joutui  kokonaan  unohduksiin,  jääden  alusta  alkaen 
ainoastaan  muutamain  ihmisten  muistiin,  ulkopuolelle  „suuren  mail- 
man"  tietopiiriä. 

Silmäys  maapallon  karttaan  osoittaa  että  Islannin  puuton  saari 
on  koko  joukon  lähempänä  Pohjois-Amerikan  vieläkin  osaksi  tunte- 
mattomia maan-ääriä  kuin  Euroopan  mannerta,  ja  siltä  saarelta  nuo 
ensimäiset    löytöretket    tapahtuvat.     Islanti    oli    saanut    asutuksensa 


*)  Amerika  koko   maanosan  nimityksenä  löytyy  ensiksi  v.  1570 
Orteliuksen  karttateoksessa  „Theatrum    orbis   terrarum." 

pää-asiallisesti  Norjasta,  jonka  jo  muinaisuudessa  levoton  ja  riitainen 
väestö  oli  hyvin  kärkäs  pötkimään  maastansa  pois,  kun  asiat  koto- 
salla eivät  käyneet  itsekunkin  nokan  mukaan.  8:n  sataluvun  loppu- 
puoliskolla kukisti  kuningas  Harald  Kaunotukka  maan  pikkuruhtinaat, 
yhdistäen  Norjan  „fylkit"  yhdeksi  valtakunnaksi;  ja  erittäinkin  tämä 
tapaus  sai  suuret  laumat  tyytymättömiä  etsimään  uusia  laitumia. 
Islannin  asukkaat  nyt  olivat  paraasta  päästä  tämmöistä  hurjapäistä 
kansaa,  jotka  ennemmin  pitivät  asuinsijaansa  puuttomalla,  kolkolla 
saarella  kuin  tottelivat  esivaltaa  vanhassa  kauniissa  kotimaassaan. 
Ja  itsepäisyys  ja  hurja  seikkailuhalu  seurasi  heitä  yhä  uudessakin 
kodissa,  josta  riidassa  tappiolle  jäänyt  taaskin  pyrki  etsimään  uusia 
asuinsijoja. 

Tämmöinen  seikkailija-luonne  oli  nyt  myöskin  eräs  Erkki  Pu- 
nainen (Erik  Röde)  niminen  mies,  joka  asuskeli  Islannin  länsiranni- 
kolla. Hän  oli  isänsä  kanssa  tullut  pakolaisena  Norjasta  Islantiin, 
jossa  hän  jonkun  ajan  perästä  joutui  riitoihin  naapuriensa  kanssa  ja 
pakoitettiin  taaskin  pakenemaan  tiehensä.  Hän  laittoi  viikingi-lai- 
vansa  kuntoon  ja  lähti  purjehtimaan  pois  valtameren  ulapalle.  Hänen 
toisessa  isänmaassaan,  jonka  hän  nyt  oli  jättänyt  etsiäkseen  kolmatta, 
kävi  siihen  aikaan  tarina  eräästä  G-unbjörn  nimisestä  miehestä,  joka 
kerran  tuulien  ajamana  oli  joutunut  muutamalle  kalliosaarelle  kaukana 
lännessä  ja  siitä  vielä  kauvempana  nähnyt  korkean,  jäävuorten  ympäröi- 
män rannikkomaan,  huolimatta  käydä  tätä  tutkimaan.  Tuon  tuntemat- 
toman maan  päätti  nyt  Erik  Röde  etsiä.  Ja  ainoastaan  muutaman  päi- 
vän purjehdittuansa  saikin  hän  sen  näkyviin  ja  pääsi  asettumaan  sen 
rannalle.  Maa  oli  Grönlanti,  ja  jos  —  kuten  maantieteelliset  kirjailijat 
tekevät  —  tämä  suuri  maa,  jonka  ulottuvaisuutta  pohjoseen  päin  ei 
tunneta,  luetaan  Amerikaan,  niin  olisi  Erik  Röde  Amerikan  ensimäi- 
nen  löytäjä.  Grönlanniksi  (Vihantamaaksi)  nimitti  sitä  Erik  itse  — 
niin  kertovat  asiakirjat  —  sentähden,  että  hän  arveli  ihmisten  mie- 
luummin sinne  muuttavan,  Jos  sillä  oli  hyvä  nimi." 

Ja  ihmiset  sinne  muuttivat.  Muutaman  vuoden  perästä  —  „15 
vuotta  ennen  Kristinuskon  istuttamista  Islantiin",  siis  v.  985  —  on 
Grönlannin  länsi-rannikolla  islantilainen  siirtokunta.  Brattalid'in  uutis- 
talossa  kasvaa  Erikille  voimakas  perhe,  kolme  reipasta  poikaa  ja  yksi 
yhtä  reipas  tyttö.  Vanhin  poika  Leif  teki  nyt  kerran  isältään  saa- 
mallansa laivalla  matkustuksen  Norjaan,  jossa  silloin  hallitsi  kuningas 
Olaf  Tryggvason.  Tämä  käännätti  Leifin  ja  hänen  seurueensa  Kris- 
tinuskoon ja  antoi  hänelle,  koska  Leif  sitä  ennen  oli  yhtynyt  kunin- 

kaau  sotilasjoukkoon,  toimeksi  palata  takaisin  Grönlantiin  ja  istuttaa 
siellä  uutta  uskontoa  siirtolaisten  sydämiin.  Leif  lähti,  suostuen 
kuninkaan  pyyntöön,  uudelleen  merelle,  mutta  kotimatka  kävi  kovin 
myrskyiseksi,  ja  tuulet  ajoivat  hänen  laivansa  yhä  kauvemmas  länteen- 
päin. Monta  viikkoa  lakkapäillä  laineilla  harhailtuansa,  näkivät  mat- 
kustajat edessänsä  aivan  tuntemattoman  maan,  ohjasivat  aluksensa 
sinne  ja  astuivat  rannalle.  „Siellä  oli"  —  kertovat  ne  aikakirjat, 
joihin  tätä  Amerikan-löytöä  perustetaan  —  „omakylvöisiä  (itsestään 
kasvaneita)  vehnävainioita,  ja  viiniköynnöksiä  kasvoi  siellä." 

Harharetkeilijät  purjehtivat  nyt  pohjoseen  päin  pitkin  tämän 
onnellisen  maan  rantoja  ja  pääsivät  viimein  Grönlantiin,  jossa  nuori 
siirtokunta  Leifin  kehoituksesta  kääntyi  Kristin-uskoon. 

Maa,  jonka  rannalle  Leif  Eerikinpoika  oli  astunut,  oli  nyt  Poh- 
soisAmerikan  itäinen  rantamaa.  Bostonin  kaupungissa  on  tälle  mie- 
helle pystytetty  komea  muistopatsas.  Löytö  oli  tapahtunut  vuonna 
1001  j.  Kr. 

Seuraavana  vuonna  tuli  Islannista  Grönlantiin  kaksi  laivaa, 
joista  toista  päällikkönä  johti  Thorfinn  Karlsefni,  mies,  joka  nyt 
ryhtj'y  jatkamaan  Leifin  löytöä,  mentyään  naimisiin  tämän  sisaren 
kanssa.  Saadaan  aikaan  140  miestä  pitävä  retkikunta,  joka  —  myös- 
kin paljon  naisia  muassaan  —  kolmella  laivalla  lähtee  matkalle  tuo- 
hon Leifin  löytämään  uuteen  maahan,  jonne,  jos  kaikki  käy  hyvin, 
aiotaan  asettua  asumaankin. 

Tämän  retkikunnan  matkasta  kertovat  vanhat,  tosin  hyvin  tarun- 
tapaiset  aikakirjat  pää-asiassa  seuraavaa: 

Ensimäinen  maa  lännessä  päin,  jonka  Thorfinn  miehineen  sai  nä- 
kyviin, oli  kallioinen  rantakaistale,  jolle  retkeläiset  antoivat  nimeksi 
He  11  ulan  d  (Paasimaa).  Siitä  purjehdittiin  pohjatuulella,  ja  he  sai- 
vat eteensä  maan,  jossa  oli  suurta  metsää  ja  paljon  villiä  eläimiä. 
Sille  annettiin  nimeksi  Markland  (Metsämaa),  josta  taaskin  purjeh- 
dittiin rantoja  pitkin  etelään  päin  etsimään  tuota  varsinaista  viini- 
maata, jonka  Leif  oli  löytänyt.  Kerran  panivat  he  maalle  miehen  ja 
vaimon,  jotka  olivat  oivallisia  juoksijoita.  Nämä  juoksivat,  laivain 
ollessa  ankkurissa,  muutaman  päivän  etelään  päin  ja  palasivat  sitten 
sukkelasti  takaisin.  Toinen  toi  muassaan  viinitertun,  toinen  itsestään 
kasvaneen  vehnätähkän.  Nyt  jatkettiin  merimatkaa,  kunnes  tultiin 
pitkälle  vuonolle,  johon  purjehdittiin  sisään  ja  käytiin  maalle.  Vuono 
sai  nimekseen  Straumfjord.  Maa  oli  kaunista,  vuorista  manner- 
maata, ja  siihen   asettuivat  he  talveksi,    kärsien   sen  kuluessa  kaikel- 

laista  puutetta  Viimein  lähti  heistä  kymmenen  miestä  Thorhall  ni- 
misen päällikön  johdolla  purjehtimaan  pohjoseen,  etsiäksensä  sitten 
lännempätä  viinimaata,  Vinlandia;  mutta  nämä  ajoi  ankara  länsituuli 
Irlantiin,  jossa  he  joutuivat  kovan  rääkkäyksen  alaisiksi  ja  viimein 
kaikki  orjiksi. 

Mutta  Karlsefni  enemmistön  kanssa  purjehti  Straumfjordista 
pois  eteläänpäin,  tuli  muutaman  joen  suuhun  ja  laski  siitä  sisään. 
Astuttiin  rannalle  erään  järven  kohdalla,  jonka  läpi  joki  juoksi,  ja 
tavattiin  oivallinen  maa.  Siellä  oli  omakylvöisiä  vehnävainioita  kaik- 
kialla laaksoissa,  mutta  korkeimmilla  paikoilla  kasvoi  viiniköynnös. 
Jokainen  puro  oli  täynnään  kaloja  ja  metsissä  vilisi  syötävää  riistaa. 
Täällä  oli  hyvä  olla.  Muutaman  viikon  perästä  läheni  retkeläisten 
olopaikkaa  suuri  joukko  nahkaveneitä,  joista  seipäitä  heilutettiin.  Ja 
seipäiden-heiluttajat  olivat  ruskea-ihoisia  miehiä,  rumat  ja  riettaat. 
He  katselivat  hetken  aikaa  kummeksien  outoja  vieraita  ja  soutivat 
sitten  tiehensä.  Karlsefni  väkineen  vietti  täällä  talven,  jonka  kuluessa 
ei  lunta  satanut,  niin  että  elukat,  joita  heillä  oli  muassaan  Grönlan- 
nista, saattoivat  olla  ulkona  kaiken  aikaa.  Kevään  puoleen  tulivat 
nahkaveneet  uudestaan,  ja  nyt  syntyi  näiden  ja  retkeläisten  kesken 
vilkas  vaihtokauppa.  Alku-asukkaat  saivat  punaisia  kankaita  ja  ret- 
keläiset hyviä  nahkoja  ja  turkiksia.  Karlsefnin  karjasta  valloilleen 
päässyt  vihainen  sonni  peljästytti  alku-asukkaat  pois.  Mutta  kolmen 
viikon  päästä  tulivat  he  jälleen,  ja  nyt  syntyi  tappelu.  „Skrälingit" 
(sanasta  skral  =  heikko)  —  niin  nimittivät  Karlsefnin  miehet  näitä 
ihmisiä  —  „panivat  pitkän  tangon  päähän  pallonmuotoisen  esineen^ 
joka  oli  lampaan-mahan  suuruinen  ja  musta  väriltään,  ja  lingoittivat 
sen  tangon-päästä  ylös  rannalle;  ja  pudotessaan  maahan  teki  pallo 
kauheaa  jyryä."  Karlsefni  miehineen  peljästyi  kovin  ja  juoksi  pakoon, 
asettuen  kuitenkin  puolustukseen,  päästyänsä  muutaman  kallioryhmän 
suojaan.  Heidän  paetessaan  tapahtui  että  Erik  Röden  reipas  tytär 
Freydis,  joka  kovasti  nuhteli  pakenevia  miehiä  heidän  pelkuruudestaan, 
jäi  jälkeen  —  raskaan  tilassa  kun  sattui  olemaan.  Juostessaan  pe- 
rästä tapasi  hän  erään  kaatuneen  ja  kuolleen  maamiehensä  paljastetun 
miekan.  Hän  otti  sen,  aikoen  sillä  puolustaa  itseänsä  ahdistavia 
skrälingejä  vastaan.  Näiden  lähetessä  paljasti  hän  rintansa  ja  löi 
siihen  miekan  laakealla  kyljellä.  Siitä  peljästyivät  skrälingit,  riensi- 
vät alas  veneillensä  ja  soutivat  tiehensä.  Kaksi  Karlsefnin  miehistä 
ja  suuri  joukko  skrälingejä  oli  jäänyt  tappelu-tanterelle.  Mutta  urho- 
kasta  Freydistä    (kai   hän    oli   Amerikan    ensimäinen    emansipeerattu 

.•lainen!)  kiittivät  Karlsefni  ja  hänen  joukkivinsa  hartaliiu  sanoin  tuosta 
tehokkaasta  avusta. 

Vaikka  heidän  olopaikkansa  oli  kaikin  puolin  hyvä,  päättivät 
lie  kuitenkin,  koska  se  ei  luvannut  mitään  turvallisuutta  skrälingejä 
vastaan,  palata  takaisin  kotimaahansa.  Niin  purjehtivat  he  siis  jäl- 
leen pohjoseen  päin,  tappoivat  m.  m.  matkalla  viisi  rannalla  nukku- 
vaa skrälingiä  ja  tulivat  Straumfjordiin,  jossa  tavattiin  yltäkyllin 
mitä  tarvittiin.  Sieltä  tehtiin  vielä  retkiä  ympäristöön  ja  saatiin 
kokea  sen  seitsemän  seikkailusta.  Niinpä  tapahtui  kerran  että  Karl- 
sefni  miehineen  näki  muutaman  kimaltelevan  pilkun  liikkuvan  avonai- 
sella paikalla  metsässä.  Tämä  pilkku  oli  yksijalkainen  ihrainen. 
Kummitus  ampui  Thorvaldin,  Erik  Röden  pojan,  sisälmyksiin  nuolen, 
jonka  saattamasta  haavasta  tämä  pian  heitti  henkensä.  Yksijalka 
katosi  meren  syvyyteen.  He  luulivat  nähneensä  Yksijalkain  maan. 
Purjehdittiin  taas  pohjoseen  päin.  Eripuraisuus  syntyi  heidän  kes- 
kensä  sen  johdosta,  että  „ne,  joilla  ei  ollut  vaimoja,  yrittivät  ottaa 
omikseen  niiden,  joilla  oli;  ja  siitä  tuli  kova  levottomuus." 

Snorri,  Karlsefnin  poika,  syntyi  ensimäisenä  syksynä,  ja  hän  oli 
kolmen  vuoden  vanha  heidän  lähtiessään  Vinlandista.  Viimein  tuli- 
vat he  takaisin  Grönlantiin,  jossa  Karlsefni  vielä  vietti  yhden  talven, 
purjehtiakseen  sitten  takaisin  Islantiin.  - 

Niin  kuuluu  yleisimmissä  piirteissään  luotettavin  tarina  Viini- 
maan löydöstä.  Se  puolestaan  löydettiin  eräästä  vanhasta  käsikir- 
joituksesta, jonka  16-sataluvun  keskivaiheilla  muutamat  isänmaalliset 
Islantilaiset  vetivät  esiin  pitkällisestä  piilosta,  jossa  se  ynnä  muiden 
islantilaisten  kirjallisten  tuotteiden  kanssa  oli  kauvan  aikaa  levännyt. 
Käsikirjoituskokoelma,  jossa  se  löytyy,  on  saanut  nimekseen  Han- 
kin-kirja,  ensimäisen  omistajansa,  islantilaisen  laamannin  Hauk 
Erlendinpojan,  mukaan,  ja  itse  tarinaa  nimitetään  siinä:  Thorfinn 
Karlsefnin  s  a  tu,  mutta  sanotaan  myöskin  Erik  Röde*n  saduksi. 

Toinen  tarina  —  säilytettynä  Flatö-ki  rjassa,  joka  on  saa- 
nut nimensä  sen  saaren  mukaan  Islannin  länsirannassa,  jossa  sitä 
monet  sukupolvet  läpitsensä  talletettiin  -  -  jakaantuu  kahteen  kerto- 
mukseen :  Pieni  juttu  Erik  R ö d e' s t ä  ja  Pieni  juttu  Grön- 
lantilaisista. Nämä  pitävät  pääasiassa  yhtä  Haukinkirjan  kerto- 
muksen kanssa  Grönlannin  ensimäisestä  asuttamisesta,  mutta  eroavat 
siitä  siinä  kohden,  ett'ei  se  mies,  joka  ensiksi  näki  Viinimaan,  muka 
ollutkaan  Leif  Eerikinpoika,  vaan  muuan  Bjarni  Herjulfinpoika,  ja 
että   tämä   tapahtui   jo   vuonna   985.     Vasta   kuusitoista  vuotta  myö- 

hemmin  olisi,  Flatö-kirjan  mukaan,  Leif  Eerikinpoika  tehnyt  varsinai- 
sen löytöretken  Viinimaahan.  Flatö-kirja  näkyy  kuitenkin,  kaikesta 
päättäen,  perustuvan  hämärämpään  muistoon  kuin  Haukinkirja,  vaikka 
se  toiselta  puolen  antaa  tukea  tälle. 

Kummastakin  käy  yhtä  hyvin  selville  että  kohta  ll:n  vuosisa- 
dan alussa  muutamat  Islantilaiset  lännessäpäin  Grönlannista  löysivät 
siihen  saakka  Euroopalaisille  tuntemattomia  rannikkoja,  että  he  oles- 
kelivat siellä  vähintäinkin  kolme  talvea,  mutta  sitten  „skrälingien" 
hyökkäysten  johdosta  pakoitettiin  lähtemään  tiehensä.  Siinäkin  pitä- 
vät molemmat  kertomukset  yhtä,  että  löytäjä  nimitti  näitä  rannikkoja: 
H  e  1 1  u  1  a  n  d,  M  a  r  k  1  a  n  d  ja  V  i  n  1  a  n  d. 

Että  nämä  maat  olivat  Pohjois-Amerikan  itärantaa,  sitä  ei  ole 
käynyt  epäilläkkään.  Niinikään  osoitti  tutkimus  varsin  pian  että 
Helluland  oli  Labrador-niemen  koillisranta  ja  Markland  Ne\v.Found- 
landin  kaakkoinen  rannikko.  Näiden  seutujen  nykyinen  maanlaatu 
sopii  aivan  täsmälleen  islantilaisiin  kertomuksiin  Hellulannin  ja  Mark- 
lannin  luonnosta.  Sitä  vastoin  eroavat  mielipiteet  melkoisesti  Viini- 
maan aseman  suhteen,  iiskettäin  on  kuitenkin  historioitsija,  professori 
G.  Storm  Kristianiassa  varsin  tukevilla  perusteilla  osoittanut  että 
Vinland  arvattavasti  oli  Uuden  Skotlannin  kaakkoisrannalla.  Siellä 
kasvaa  viiniköynnös  vielä  tänä  päivänä  itsestään  ja  vuorten  notkoissa 
on  pitkät  kaistaleet  villisti  kasvavaa  riisiä,  tarinan  „oraakylvöiset 
vehnävainiot." 

Islantilaisten  löytöretket  Amerikaan  eivät  vaikuttaneet  mitään 
pysyväistä  asuttamista  Euroopalaisten  puolelta,  vaan  jäivät  pian  kyllä 
melkein  aivan  unohduksiin.  Leif  Eerikinpojan  ja  hänen  seurueensa 
löytö  ei  ollut  aikaan  saanut  mitään  käytännöllistä  tulosta.  Lystilli- 
syyden  tähden  sopii  myöskin  mainita  että  Islannissa  uskottiin  siihen 
aikaan,  kuin  tarina  kirjoitettiin,  että  Viinimaa  oli  yhdessä  —  Afrikan 
kanssa,  johon  luuloon  antoi  syytä  juttu  yksijalkaisesta  miehestä? 
Keski-ajan  kansanluulojen  mukaan  oli,  näet,  Afrikassa  olemassa  ihmi- 
sia, joilla  muka  ei  ollut  muuta  kuin  yksi  jalka. 

Islantilaisten  Amerikan  löytö  siten  tapahtui  vielä  vähemmällä 
tietoisuudella  kuin  sen  miehen,  jota  syystä  kyllä  pidetään  Amerikan 
varsinaisena  löytäjänä,  vaikkapa  hän  arvelikin  löytämäänsä  maata 
Aasiaksi  ja  suoritti  suuren  työnsä  viisisataa  vuotta  myöhemmin  kuin 
Leif  Eerikinpoika  satunnaisen  retkensä. 

IV. 

Kolumbus. 

1.     Cristoioro  Colombon  nuoruus  ja  valmistavat  puuhat. 

Genovan  mahtava  kauppakaupunki  oli  14  sataluvulla  ikääskuin 
idän  ja  lännen  yhtymäpaikkana,  jossa  varhain  saatiin  tietää  mitä 
maailmassa  merkillistä  tapahtui.  Sen  suuressa  satamassa  vilisi  lai- 
voja kaikilta  ääriltä,  ja  sen  merimiehet  kulkivat  kaikkia  tunnettuja 
vesiä,  nauttien  etevimpäin  merentuntijain  mainetta.  Sieltä  olivat  m. 
m.  ne  miehet  lähteneet,  jotka  tulivat  Portugalilaisten  opettajiksi  me- 
renkulku-taidossa ja  loivat  tästä  valtakunnasta  mahtavan  merivallar. 
Niinikään  oli  Genovan  kaupunki  mainio  teollisuudestaan  ja  etenkin 
kutomateoksistaan.  Sen  tukkukauppiaat  olivat  kustantajia  suurelle 
joukolle  verkakankureita,  jotka  kodeissansa  vaimoineen  lapsineen  am- 
mattiaan harjoittivat. 

Tämmöisessä  vilkkaassa  paikkakunnassa  näki  päivän  valon  ja 
vietti  nuoruutensa  kuuluisa  Cristoforo  Colombo,  Amerikan  „varsinainen 
löytäjä,"  Hänen  isänsä  oli  verkakankuri  Domenico  Colombo,  jonka 
kangaspuut  jyskyivät  Quinto  nimisessä  kylässä  puolen  penikulmaa 
kaupungista.  Kuten  muinoin  seitsemän  paikkakuntaa  Kreikassa  riiteli 
tuosta  kunniasta,  mikä  heistä  olisi  Homeroksen  syntymäpaikka,  niinpä 
eri  kylät  ja  kaupungit  vielä  tänä  päivänä  käyvät  lystillistä  kynäkiistaa 
siitä,  missä  heistä  Amerikan  löytäjä  ensin  olisi  avannut  silmänsä. 
Niinkuin  ruotsalainen  tohtori  O.  W.  Älund,  jonka  vasikoilla  tässä 
parasta  päästä  kynnämme,  annamme  kunnian  Quinto-kylälle,  jossa  siis 
Domenicolle  ja  hänen  vaimolleen  Susanna  Fontanarossalle  vuonna  1446 
taikka  1447  *)  syntyi  poika  Cristoforo  sekäj  myöhemmin  Giovanni 
Pellegrino  ja  Bartolommeo.  Jo  vuonna  1451  muutti^perhe  San  Ste- 
fano  nimiseen  Genovan  esikaupuukiin,  jossa  jatkettiin  kankaan-kuto- 
mista ja  elettiin  kuin  ennenkin.  Siellä  syntyi  sille  vielä  tyttö  Blan- 
chinetta  ja  nuorin  poika  Diego.  Pojat  antautuivat  kaikki  isän  am- 
mattiin,  kuten    ajan  tapa  vaati;  eikä  heillä  ollut  mitään  valitsemisen 


*)  Syntymä  aikakin   on   niin    epävarma,    että    kun  muutamat    lähteet 
mainitsevat  vuoden  1436,  toiset  taasen  siirtävät  sen  aina  vuoteen  1456  sfiakka. 

oikeutta.  Amattikunnan  koulumestarilta  oppivat  he  lukemaan,  kirjot- 
tamaan ja  lukua  laskemaan.  Mitään  korkeampaa  koulu-opetusta  eivät 
pojat  näy  saaneen,  eikä  olisi  siihen  ollut  varaakaan.  Amerikan  löytäjä 
jäi  itse  teossa  jokseenkin  «oppimattomaksi  mieheksi",  jos  varsinaista 
koulu-opetusta  silmällä  pidetään.  Mutta  itse  Genovan  kaupunki  oli 
hänelle  oivallisena  kouluna  hänen  vastaista  elämän-työtään  varten. 
Hallitsevista  luokista  levisi  tiedot  maailman  tapahtumista  sukkelasti 
alempiinkin,  joiden  perheen-jäseniä  oli  purjehtimassa  ylt'ympäri  maail- 
maa. Varsinkin  kiinnittivät  sen  ajan  suuret  löytöretket  kaikkein 
mieltä,  ja  Cristoforo  Colombo  kuunteli  jo  pienestä  pitäen  korvat  pys- 
tyssä merimiesten  juttuja,  niin  hyvin  totta  kuin  valhetta.  Paljon  sai 
hän  kuulla  puhuttavan  „San  Brandanin  salaperäisestä  saaresta", 
„Amazonien  maasta"  ja  „Antillasta,  jossa  oli  seitsemän  kaupunkia, 
jotka  oli  rakentanut  seitsemän  piispaa,  jotka  Länsi-Götien  valtakun- 
nan hävittyä  Espanjassa  kerran  olivat  lähteneet  tuohon  kaukaiseen 
saareen,  jonka  sitten  muutamat  merenkulkijat  olivat  nähneet,  mutta 
joka  myöhemmin  oli  käynyt  mahdottomaksi  läytää." 

Moiset  ihmeelliset  jutut  jännittivät  nuoren  Cristoforon  mieliku- 
vitusta, ja  hän  uskoi  niitä  kuin  äitiänsä,  uskoi  vielä  vastaisilla  meri- 
matkoillaankin,  jolloin  hän  muun  muassa  ajoi  takaa  Amazonien  (nais- 
kansan)  kuuluisaa  luotoa. 

Mutta  Colombo  oli  vielä  kiinnitettynä  kangaspuihinsa,  ja  San 
Brandanin  ja  muita  merkillisiä  saaria  haaveksi  hän  sukkulan  lentäessä 
edes  takaisin  loimilankain  väliä.  Vasta  vuonna  1471  on  hän  omana 
herranaan.  Isän  valta  ulottui  vielä  siihen  aikaan  Italiassa  pojan 
25:een  vuoteen  asti. 

Mitään  varmaa  Colombon  vaiheista  kahden  vuoden  aikana  hänen 
pääsemisestään  omille  jaloilleen  ei  tunneta.  Mutta  hän  näkyy  edis- 
tyneen tiedoissa  ja  päässeen  liikkumaan  aatepiirissä,  joka  on  ylempänä 
tavallisen  käsityöläisen.  Jo  poikana  oli  hän  tehnyt  pienempiä  meri- 
matkoja Välimerellä.  Nyt  antautuu  hän  täyttä  totta  tälle  uralle. 
Mutta  mitäs  tavallisesta  merimiehestä!  Cristoforo  tahtoo  pyrkiä  kor- 
keammalle. Hän  mietiskelee  löytöretkiä,  ja  portugalilaisten  retkeilijäin 
maine,  joka  tähän  aikaan  lentää  ympäri  maailmaa,  kutkuttaa  hänen 
halujansa.  Portugalilaiset  pyrkivät  silloin  pääsemään  meritse  rikkaasen 
Indiaan,  mutta  he  yrittivät  sinne  kiertämällä  Afrikaa.  Colombo  sitä 
vastoin  aikoo  päästä  tuonne  höysteitten  ja  mausteitten  maahan  pur- 
jehtimalla suoraan  länteenpäin,  —  sillä  maa  on  pyöreä  kuin  pallo. 
Mutta   mistä   oli    tietämätön   Colombo    saanut   tämän   opin   päähänsä?' 

Siihen  aikaan  oli  vielä  yhteisen  kansan  yleinen  luulo  että  maa  vesi- 
neen päivineen  on  ääretön  lakeus.  Kuitenkin  opettivat,  perustuen 
ennen  meidän  ajanlaskuamme  eläneisin  kreikkalaisiin  ajattelijoihin  ja 
vanhoihin  maantieteilijöihin,  muutamat  yliopiston-opettajat  jo  silloinkin 
että  maa  oli  pyöreä  kuin  pallo;  ja  korkeamman  sivistyksen  saaneet 
merenkulkijat  olivat  tutustuneet  tähän  oppiin.  Karttojen-piirustajatkin 
jo  käyttivät  sitä.  Genovassa  eleskeli  tämmöinen  kartanpiirustaja,  ni- 
meltä Gracioso  Benincasa;  ja  luultavaa  on  että  Cristoforo  ja  Bartolem- 
meo  Colombo  hänen  luonaan  oppivat  piirustamaan  karttoja.  Muutaman 
vuoden  perästä  ainakin  tapaamme  heidät  Portugalissa,  jossa  he 
elättävät  itseään  kartan-piirustuksella. 

Täällä,  Portugalissa  Lisboan  kaupungissa,  jonne  hän  oli  tullut 
27  tai  28  vuoden  ijällä  ollessaan,  mietiskeli  Cristoforo  ahkerasti 
aatettaan:  päästä  Indiaan  purjehtimalla  länteenpäin.  Erään  tuntemansa 
kauppiaan  välityksellä  sai  hän  raaamiehensä,  kuuluisan  tahtien-tutkijan 
Paolo  Toscanellin  Firenzessä,  joka  oli  aikansa  etevin  maantun- 
tija,  antamaan  hänelle  neuvoja.  Toscanellia  oli  samassa  asiassa  jo 
sitä  ennen  neuvotellut  Portugalin  kuningas  Alfonso  viides,  jolle  kuu- 
luisa tiedemies  olikin  lähettänyt  vastaukseksi  kirjeen  ja  kartan.  Kopion 
näistä  sai  nyt  Colombokin,  ja  ne  vahvistivat  hänen  omia  aattei- 
taan. Kirjeessään  väittää  Toscanellikin  kiven  kovaan  että  „maus- 
teitten  maahan"  päästään  kaikkein  pikemmin,  jos  purjehditaan  suo- 
raan länteenpäin.  Ja  hänen  kartassaan  on  purjehdittava  väli  tunne- 
tuine  ja  tuntemattomine  saarineen  sekä  Indian  rannikkomaat  kuvattuna. 

Portugalilaiset  olivat  siihen  aikaan  löytäneet  Guinea-rannikon 
Afrikassa  sekä  kaukana  Atlantin  meressä  sijaitsevat  Azorien  saaret; 
ja  näistä  sekä  Madeirasta  tehtiin  mainitun  kuningas  Alfonson  suosi- 
tuksella länteenpäin  löytöretkiä,  joiden  tarkoituksena  oli  tutustuminen 
San  Brandanin  ja  muihin  hämäräperäisiin  saariin.  Mutta  retkeilijät 
olivat  palanneet  takaisin  mitään  uutta  löytämättä.  Heidän  matkansa 
oli  vain  maksanut  joltisestikin  rahaa.  Kun  sentähden  Colombo  esitti 
asiansa  Alfonso  kuninkaalle,  sai  hän  kieltävän  vastauksen.  Kuningas 
ei  tahtonut  kustantaa  niin  epäluotettavia  yrityksiä.  Sitä  paitse  oli 
rohkealla  Genovalaisella  nyt  jo  joteskin  suuret  vaatimukset.  Hän  pyysi, 
näet,  itselleen  ja  jälkeläisilleen  perinnöllisen  oikeuden  käskynhaltian- 
virkaan  kaikissa  maissa,  jotka  löydettäisiin,  sekä  määrätyn  osan  kai- 
kista tuloista,  jotka  niistä  tulisi  lähtemään.  Kuitenkin  pani  samaan 
aikaan  kuningas  Alfonso,  joka  Portugalin  historiassa  on  saanut  kun- 
uianimen  Africanus,  toimeen  retkikuntia  toiselle  puolelle  Kongo  jokea» 

poikki]  Punaisen  Meren!  ja  viimein  Hyvän  Toivon  niemelle  saakka. 
Mutta  kaikki  nämä  perustuivat  mahdollisuuteen,  jolle  kokemus  antoi 
tukea.  Nuoren  Colombon  yritys  sitä  vastoin  näytti  kovin  epävarmalta, 
niinkuin  se  itse  teossa  olikin,  sillä  höystörikkaasen  Indiaan  ei  herk- 
käverinen  Genovalainen  koskaan  päässyt. 

Colombo  näkyy  nyt  joksikin  aikaa  luopuneen  aikeistaan.  Joka- 
päiväisen leivän  murhe  on  ainoana  mielen- kiinnittäjänä,  ja  hän  saa 
ahkerasti  piirrellä  karttojaan,  voidakseen  elättää  itseään  ja  perhet- 
tänsä. Hän  on,  näet,  tähän  aikaan  (1475  tai  1476)  mennyt  naimi- 
siin Filipa  Mouiz'in,  erään  köyhän  tytön,  kanssa. 

Portugalissa  oleskeli  Colombo  kymmenen  vuotta,  tehden  aika 
ajoin  merimatkoja,  m.  m.  yhden  Guinea-rannikolle  saakka.  Päättäen 
muutamasta  hänen  kirjeestään,  josta  ei  kuitenkaan  varmaan  tiedetä 
onko  se  lähtenyt  hänen  omasta  kädestään,  oli  hän  v.  1477  tehnyt 
merimatkan  Islantiin,  ja  jotkut  hänen  historioitsijansa  arvelevat  että 
hän  tällä  saarella  muka  sai  jotain  vihiä  vanhoista  matkoista  Viini- 
maahan. Mutta  siihen  aikaan  oli  siellä  tuo  vanha  tarina  jäänyt  jo 
kokonaan  unohduksiin,  ja  kenpä  olisi  hänelle  noista  matkoista  jutellut? 
Itse  hän  ei  —  jos  sanottu  kirje  onkin  oikea  —  niistä  mitään 
mainitse. 

Mutta  hänen  veljensä  Bartolommeo  oli  (1486 — 1487)  muassa 
Diaz'in  mainiolla  matkalla  Hyvän  Toivon  niemelle.  Ja  palattuaan 
sieltä  rupesi  tämä  veli,  joka  oli  Cristoforoa  etevämpi  tiedoissa,  kehoit- 
telemaan  tätä  uusiin  ponnistuksiin  kerran  tuumattua  Indian-matkaa 
varten,  todistaen  hänkin  päivän  selväksi  että  purjehtimalla  länteen- 
päin täytyy  päästä  Indiaan.  Herkkäverinen  Cristoforo  nyt  uudestaan 
ryhtyy  puuhiin.  Portugalin  hallitukselta  ei  ollut  mitään  toivomista, 
mutta,  miten  lieneekin  ollut,  Colombon  onnistui  päästä  Espanjan 
kuningasparin,  Ferdinandin  ja  Isabellan,  puheille.  Juuri  tähän  aikaan 
valmistivat  nämä  kuitenkin  sitä  sotaa  Granadan  mohrilaista  valtaa 
vastaan,  joka  oli  tekevä  lopun  muhametilaisten  vanhasta  herruudesta 
Espanjassa;  ja  maan  hallituksella,  joka  ei  muutenkaan  vielä  tähän 
asti  ollut  osoittanut  mitään  mieltymystä  löytöretkiin,  oli  muuta  ajat- 
telemista kuin  tuntemattoman  muukalaisen  tuumia  läntisestä  meri- 
tiestä Indiaan.  Ferdinand  ja  Isabella  tosin  hyväntahtoisesti  kuunteli- 
vat rohkeamielisen  Genovalaisen  esityksiä,  vaan  eivät  antaneet  mitään 
suoranaista  vastausta. 

Colombo  tarttui  nyt  kuin  takiainen  hoviin,  seuraten  sitä  pai- 
kasta paikkaan.     Salamancassa  kyselivät  hallitsijat  sikäläisen  mainion 


21 

yliopiston  opettajilta  sekä  kirkon  oppineimmilta  miehiltä  neuvoa  Co- 
lombon asiassa,  mutta  saivat  yksimielisesti  epäävän  vastauksen.  Colom- 
bolle luvattiin  kuitenkin  että  hänen  hankettaan  pidettäisiin  muistissa, 
ja  niinikään  annettiin  hänelle,  „kastannusten  korvaamiseksi",  lahja- 
palkinto,  joka  neljässä  eri  kerrassa  suoritettiin  valtiokassasta  Sevil- 
lassa Cristoforo  „Colomolle".  *) 

Yhä  seurasi  nyt  Colombo  hovia  kaupungista  kaupunkiin.  1487 
on  hän  tullut  Malagan  piiritykseen.  Mutta  keliäkään  ei  ole  aikaa 
häntä  nyt  kuunnella.  Seuraavana  talvena  on  hän  Cordovassa  ja  jou- 
tuu siellä  m.  m.  Beatriz  Enriquez  nimisen  naisen  kanssa  lemmenpeliin, 
jonka  seurauksena  on  hänen  nuorin  poikansa,  Herman  Colon.  1488 
palasi  Cristoforo  Portugaliin,  jossa  hänen  laillinen  vaimonsa  tälFaikaa 
oli  kuollut,  ja  korjasi  sieltä  ainoan  elossa  olevan,  tämän  kanssa  syn- 
nyttämänsä  lapsen,  Diego  Colon'in. 

Veljensä  Bartolommeon  kautta  on  Colombo  silPaikaa  tarjonnut 
esityksensä  myöskin  Englannille,  mutta  turhaan.  Itse  on  hän  juuri 
lähtemäisillään  Ranskaan  samassa  tarkoituksessa,  kun  —  hänen  kier- 
täessään Andalusian  maakyliä,  pieniä  painettuja  kirjasia  elatuksekseen 
myyskennellen,  koska  Espanjan  hallituksella  ei  enää  ole  varaa  häntä 
elättää  —  hänen  suojelijakseen  tulee  nuori  Medinan  herttua,  Luis  de 
Cerda,  jonka  vieraana  Colombo  nyt  viettää  kaksi  onnellista  vuotta. 
Tämä  herttua  niin  mieltyi  Colombon  aatteisin,  että  hän  omalla  kus- 
tannuksellaan toimitti  vieraalleen  kolme  pientä  laivaa.  Nämä  eivät 
kuitenkaan  saaneet  lähteä  matkalle  ilman  hallitsijan  lupaa.  Ja  kor- 
kea kruunu  arveli  ett'ei  niin  suurenmoinen  yritys  sopisi  yksityiselle, 
vaan  oli  se  muka  kruunun'  itsensä  toimitettava.  Colombo  sai  siis 
käskyn  tulemaan  Granadan  edustalla  olevaan  hoviin.  Hän  lähti  ja 
saapui  hoviin,  joka  oleskeli  tilapäisesti  syntyneessä  Santa  Fe  nimi- 
sessä leirikaupungissa.  Mutta  nytkään  ei  joudeta  häntä  kuulla.  Ta- 
luttaen pientä  poikaansa  Diegoa  kädestä  lähtee  Colombo  tiehensä 
Santa  Fe'stä,  jossa  väen-tungoksen  tähden  on  vaikea  saada  ruokaa  ja 
yösijaa.  Hän  päättää  etsiä  muutaman  lankomiehensä,  joka  asun  Huelva 
nimisessä  satama-kaupungissa  Andalusiassa.  Ja  hän  astuu  jalkaisin, 
raskahin  mielin  tietänsä.    Nälissään  ja  väsyneinä  tulevat  matkamiehet 


*)  Italialaisen  nimensä  Colombo  oli  retkeilijä  siihen  aikaan  siis  muut- 
tanut Colomo'ksi.  Myöhemmin  vaihtoi  hän  sen  espanjalaiseen  muotoon: 
Cristöval  Colon.  Latinoittu  muoto  Columb  us,  jonka  suomenkielessä 
tavallisesti  kirjoitamme  Kolumbus,  on  alkuansa  lainattu  latinankielisestä 
kertomuksesta  hänen  ensimäisestä  matkastaan. 

myöhään  eräänä  iltana  Palos  kaupunkiin,  joka  on  kappaleen  matkaa 
Huelvasta,  myöskin  meren  rannalla.  Yösijan  ja  rahan  puutteessa 
kolkuttaa  Colombo  muutaman  luostarin  portille,  sillä  luostarit  ovat 
siihen  aikaan  turvattomien  tavallinen  suojapaikka.  Se  on  La  Rabida 
niminen  Franciskanien  veljeskunnan  luostari.  Colombo  pääsee  sisään 
ja  joutuu  pian  esimunkin,  priorin,  pakinoille.  Nautittuaan  pienen 
poikansa  kanssa  runsaan  aterian,  kertoo  Colombo  hyvänsävyiselle 
vanhalle  herralle  asioistaan,  matkastaan  Granadaan  ja  niin  edespäin. 

Ja  Cristoforo  Colombolla  oli  mainio  „supliiki."  Sen  ohessa 
uskoi  hän  joka  sanan  katoliskirkon  katkismuksessa.  Vanha  priori 
lämpeni  mierolaisen  hehkuvista  puheista,  mutta  koska  hän  ei  oikein 
ymmärtänyt  Colombon  esitelmää  tämän  matoisen  maan  muodosta, 
meri-asioista  ja  muista  seikoista,  jotka  olivat  yhteydessä  tuon  ai'otun 
matkan  kanssa,  lähetti  hän  noutamaan  kaupungin  lääkäriä,  joka 
myöskin  oli  tunnettu  „astroloogi'',  tahtien-ennustaja.  Ja  nyt  päätet- 
tiin yksissä  neuvoin  että  kuningattarelle  oli  annettava  tarkemmat 
tiedot  Colombon  hankkeista.  Priori,  jonka  nimi  oli  Juan  Perez 
ja  joka  oli  ollut  Isabellan  rippi-isä,  kirjoitti  jo  seuravana  päivänä 
tälle  kirjeen,  joka  heti  pantiin  menemään  Santa  Fe'n  leiriin.  Nel- 
jäntoista päivän  perästä  tuli,  kun  tulikin,  vastaus,  jossa  kuningatar 
pyysi  prioria  heti  saapumaan  hänen  luoksensa.  Juan  Perez  istui 
muulin  selkään  ja  ratsasti  leirikaupunkiin,  puhutteli  Isabellaa,  kuvaili 
hänelle  kaikki  ne  edut,  mitkä  pyhälle  uskolle  semmoisesta  yrityksestä 
lähtisi,  ja  huomautti  häntä  kristillisen  ruhtinattaren  velvollisuudesta 
pitää  huolta  siitä,  että  noiden  kaukaisten  rannikkojen  pakanalliset 
asujamet  tulisivat  käännetyiksi  oikeaan  ja  ainoaan  autuuttavaan  us- 
koon. Ja  tämä  naula  veti.  Priorille  vakuutettiin  että  Colombon 
asia  otettaisiin  huolellisesti  punnittavaksi.  Genovalainen  sai  käskyn 
palata  tuota  pikaa  Santa  Fe'hen  sekä  2,000  dukaatia  asustamistaan 
varten. 

Tämä  oli  päättävä  vaihe  Colombon  elämässä,  ja  aina  muisti 
hän  kiitollisuudella  Juan  Perez  vanhuksen  tehokasta  apua,  käyttäen 
usein  pukimenaankin  Franciskanien  munkkikunnan  kaapua  ja  pääpussia. 

Jättäen  Diegonsa  munkkien  luokse  luostariin,  lähti  Colombo 
takaisin  Santa  Fe'n  leirikaupunkiin.  Kuningatar  Isabella  kutsui  nyt 
kokoon  joukon  oppineita  miehiä  neuvottelemaan  asiasta.  Näiden  jou- 
kossa oli  myöskin  prinsessojen  opettaja,  Italialainen  Alessandro  Geral- 
dini, jolta  meillä  on  kertomus  tästä  merkillisestä  kokouksesta.  Mieli- 
piteet menivät  ens'  alussa  kovasti  hajalleen.    Suurin  osa  espanjalaisia 

pääpappeja  piti  Colombon  yritystä  kauheana  jumalattomuutena.  Tuo 
väite  maan  pallomuodosta  oli  muka  ristiriidassa  Jnmalan  sanan  kanssa 
ja  sitä  paitse  suora  hulluus.  Jos  maa  on  pyöreä  kuin  pallo  —  arve- 
livat nämä  muuten  niin  oppineet  herrat  —  silloinhan  täyt^^y  niissä 
maissa,  jotka  ovat  vastapäätä  meitä,  ihmisten  seisoa  päälaellaan  ja 
jalat  ilmassa,  puiden  täytyy  kasvaa  latva  alaspäin  ja  juuret  jdöspäin, 
ja  jos  jonkun  laivan  onnistuisikin  päästä  äärimmäiseen  Indiaan,  niin 
se  ei  koskaan  pääsisi  sieltä  takaisin,  koska  tosin  kyllä  kävisi  purjeh- 
timinen maan  pyöremää  alas,  mutta  ei  sinä  ilmoisna  ikinä  sitä  ylöspäin. 
—  Geraldini  kuiskasi  silloin  puheenjohtajalle  korvaan  että  hurskaat 
kirkko-isät,  joihin  pappismiehet  perustivat  epäilyksensä,  varmaankin 
olivat  hyvin  perehtyneitä  jumaluusoppiin,  mutta  kehnoja  maantieteili- 
jöitä, koska  Portugalilaiset  nyt  olivat  tunkeuneet  semmoiselle  paikalle 
maan  toisella  puoliskolla,  josta  ei  enää  näe  pohjantähteä,  ja  löytäneet 
toisen  tähden  vastakkaisella  maan-navalla,  jopa  huomanneet  kaikki 
maat  kuumassa  vyöhykkeessä  asutuiksikin. 

Ja  miten  lienee  ollutkaan,  kokouksen  enemmistö  myöntyi  viimein 
ja  antoi  puoltosanansa  Colombolle.  Tammikuun  2  p:nä  1492  oli  Gra- 
nada kukistunut,  Castilian  ja  Aragonien  liput  liehuivat  Alhambran 
ikivanhan  ihmelinnan  tornihuipusta,  ja  Granadan  viimeinen  mohrilainen 
kuningas  suuteli  Isabellan  ja  Ferdinandin  käsiä.  Ilo  oli  korkeimmil- 
laan, ja  Cristoforo  Colombo  sai  vihdoin  viimeinkin  majesteettien  suo- 
situksen suurelle  retkellensä. 


2.     Colombon  ensimäinen  matka. 

Lähimmät  kuukaudet  menivät  nyt  Granadan  maakunnan  olojen 
järjestämiseen,  mutta  huhtikuun  17  p:nä  nimitettiin  Colombo  perin- 
nölliseksi amiraaliksi  ja  käskynhaltiaksi  kaikissa  maissa,  jotka  hän 
ehkä  löytäisi.  Sen  ohessa  hän  saisi  8:n  osan  kaikista  tuloista,  jotka 
uusista  voittomaista  tulisi  lähtemään,  ja  10:n  osan  löydettävästä  kul- 
lasta ja  muista  kalleuksista.  Sitä  vastoin  tuli  hänen  suorittaa  8:3 
osa  matkan  kustannuksista.  —  Vanha  tarina  kertoo  että  kuningatar 
Isabella  oli  myynyt  jalokivensä,  saadakseen  kokoon  ne  1,140,000 
maravedia,  jotka  Castilian  kruunu  pani  matkakustannuksiin.  Mistä 
Colombo  sai  rahoja  osuutensa  suorittamiseen,  ei  tiedetä. 

Huhtikuun  30  p:nä  nyt  annettiin  käsky  kolmen  laivan  valmista- 
miseen PaZo5-satamassa,  joka  sijaitsee  muutamassa  Atlantin  muodos- 

lamassa  pienessä  lahdessa  ja  johon  jo  siihen  aikaan  ainoastaan  pienem- 
mät laivat  pääsivät,  semmoiset,  joita  käytettiin  rannikkokulkua  ja 
Välimeren  matkoja  varten.  Niitä  sanottiin  kar  avelleik  si,  ja  ne 
olivat  joko  kokokantiset  taikka  varustetut  kannella  ainoastaan  kum- 
mastakin päästä,  mutta  avonaiset  keskeltä.  Ne  laivat,  jotka  Colombo 
nyt  sai  käytettäväkseen,  olivat  nimeltään  Marigalanta,  La  Pinta 
ja  La  N  i  n  a,  joista  Marigalanta  oli  kokokansinen,  toiset  kaksi  ainoas- 
taan puolikantisia.  Laivankuljettajina  Pintalla  ja  Ninalla  oli  kaksi 
veljestä  Pinzon  ja  perimiehenä  Marigalantalla  niinikään  kolmas  veli 
Pinzon.  Miehistö  oli  sekalaista  seurakuntaa,  sekä  hyviä,  kokeneita 
merimiehiä,  kuten  mainitut  Pinzon  veljeksetkin,  että  m.  m.  joukko- 
pahantekijöitä,  jotka  paremman  puutteessa  otettiin  vankiloista. 

Elokuun  3  p:nä  1492  nosti  viimeinkin  pieni  laivasto  ankkurinsa 
ja  lähti  purjehtimaan.  Kanarian  saarilla  viivyttiin  kuitenkin  koko- 
nainen kuukausi  viimeisten  valmistusten  suorittamista  ja  muutamia 
korjauksia  varten.  Vasta  syyskuun  8  p:nä  laskettiin  Teneriffan  ohitse 
ulos  valtameren  aukealle  ulapalle. 

Ja  meren  selvällä  selällä  keikkuvat  nyt  nuo  kolme  pientä  alusta, 
ohjaten  kulkunsa  länteenpäin,  yhä  vain  länteenpäin.  Syyskuun  16 
p:nä  tulevat  ne  paksuun  meriruohostoon,  sargossa-mereen,  joka  vai- 
kuttaa vaihetusta  tuossa  ikuisessa  yksitoikkoisuudessa  ja  jota  muuta- 
mat merimiehet^  jo,  kaukaa  katsoen,  ovat  arvelleet  maaksi.  Mutta 
^uiskentelevat  ruoholautat",  kuten  Colombo  niitä  nimittää,  lakkaavat^ 
ja  taas  kynnetään  ääretöntä  vesilakeutta.  Tämä  ikävystyttävä,  ijan- 
kaikkinen  yksitoikkoisuus  alkaa  vaikuttaa  masentavasti  miehistön  mie- 
leen, ja  vanhimmatkin  merikarhut  rupeevat  pudistelemaan  päätänsä, 
kun  viikko  toisensa  perästä  kuluu  ilman  mitään  muutosta.  Pitäisi 
kai  tuon  houreellisen  amiraalin  jo  huomata  että  valtameren  pinta  on 
päätön,  että  sitä  kestää  „maailman  loppuun"  asti,  jota  ei  ole  olemassa. 
Veljekset  Pinzonkin,  jotka  ovat  kokeneimpia  merimiehiä,  aavistavat 
pahaa.  Mutta  Cristoforo  Colombo  yksinään  seisoo  tyvenenä,  rohkeana, 
järkähtämättömänä  Marigalantan  keulassa,  tähystellen  taivaan-reunaa, 
valmiina  tervehtimään  ikivanhan  Indian  rikkaita  rantoja.  Mutta  näitä 
ei  näy,  ei  näy.  Miehistö  rupee  nurisemaan,  ja  jo  pyydetään  että  ami- 
raali kääntäisi  kokat  takaisin  itäänpäin. 

Mitään  varsinaista  kapinaa  ei  kuitenkaan,  kaikesta  päättäen, 
syntynyt,  vaikka  kulkupuheet  sittemmin  tiesivät  yhtä  ja  toista  sem- 
moisesta kertoa,  muun  muassa  että  miehistö  jo  olisi  uhannut  viskata 
Colombon    mereen,    ell'ei    hän    kääntyisi    kotiapäin.      Tästä    on    hän 

vain  lyhyesti  merkinnyt  päiväkirjaansa:  „Väki  ei  enää  sano  kestä- 
vänsä ja  valittaa  matkan  pituutta;  mutta  minä  koen  parastani  elä- 
hyttääkseni  heidän  rohkeuttaan  ja  virittääkseni  heissä  uutta  toivoa." 

Tämä  muistiin-pano  on  siltä  ajalta,  jolloin  arvattavasti  nurina 
oli  kovimmillaan.  Samaan  aikaan  rupesi  kuitenkin  jo  näkymään  en- 
teitä läheisestä  maasta:  tuoretta  ruohoa,  samaa  lajia  kuin  ainoastaan 
jokien  rannoilla  kasvaa,  uiskenteli  veden-pinnalla;  vihreä  värinen  kala- 
laji, jota  tavataan  ainoastaan  karien  luona,  saatiin  näkyviin,  orjan- 
tappura-pensas, jossa  oli  tuoreita  marjoja,  ajelehti  ohitse,  ja  merimiehet 
onkivat  vedestä  milloin  ruokoputken,  milloin  pienen  lautapalasen,  mil- 
loin taidokkaasti  veistetyn  sauvan.  Silloin  väistyi  viimeinkin  synkkä 
mieli-ala  meri  väen  rinnasta,  ja  11  p:nä  lokakuuta  nähtiin  taivaan  ran- 
nalla tuota  „tärähtelevää  valostusta",  jonka  sanotaan  merkitsevän 
asutun  maan  läheisyyttä.  Sitä  kohden  kuljetaan,  ja  laivaväki  odottelee 
„ pamppailevalla  sydämellä."  Ilta  tulee,  pilvinen  lokakuun  ilta.  Kello 
on  10.  Amiraali  on  vielä  kannella,  ja  hänen  silmänsä  kokee  tunkea 
paksun  pimeyden  läpi.  Silloin  näkee  hän  yhfäkkiä  valoloisteeu,  joka 
hetkisen  aikaa  liikkuu  ylös  alas  ja  sitten  katoo.  Hän  tietää  nyt 
varmaan  että  maata  on  lähellä;  ja  klo  2  aamulla  lokakuun  12  p:nä 
—  eräänä  perjantaina  —  paukahtaa  La  Pintasta  ennakolta  sovittu 
laukaus,  joka  merkitsee  että  maata  on  näkyvissä.  Merimies  .Juan 
Ptodriguez  Bermejo  on  La  Pintan  mastohäkistä,  juuri  kun  kuu  pisti 
esiin  pilvistä,  nähnyt  valkoisen,  hiekkaisen  niemen  pistävän  ulos  me- 
reen, ja  hänen  hieman  ylöspäin  siitä  silmäillessään  huomannut  maata 
sen  takana.  Se  oli  Amerikan  ranta,  jonka  hän  —  ensimäisenä  kai- 
kista Etelä-Euroopan  asukkaista  —  oli  nähnyt.  Itse  luuli  hän,  kuten 
Colombokin,  että  se  oli  Indian.  Kuningatar  Isabella  oli  määrännyt 
10,000  maravedin  vuotuisen  eläkkeen  sille,  joka  ensiksi  näkisi  maata. 
Bermejo  tämän  johdosta  ilmoitti  oikeutensa,  mutta  —  Colombo  piti, 
kun  pitikin,  itse  rahat,  väittäen  että  hän  muka  jo  edellisenä  iltana, 
tuon  liikkuvan  valoloisteeu  huomatessaan,  oli  ensiksi  nähnyt  maata. 
Tämä  seikka  oli  niitä,  jotka  vaikuttivat  että  merimiehet  eivät  suu- 
resti pitäneet  Genovalaisesta. 

Päivän  valjetessa  nähtiin  matala,  vihreä  maa  ylenevän  aalloista. 
Sitten  selveni  tulokkaiden  silmiin  komea  metsä,  ja  metsästä  juoksi 
alastomia  ihmisiä  rantaan.  Ankkurit  laskettiin.  Colombo  astui,  puettuna 
loistavaan  pukuun,5veneesen;  ja  soudatti  maalle,  pitäen  kädessään  Cas- 
tilian  ja  Leonin  kuningaskuntien]  lippua.  Häntä  seurasivat]  toisissa 
veneissä   Pintan   ja   Ninan^katteinit.      Vieraiden]  hypätessä   rannalle. 

juoksivat  maan  asukkaat  peloissansa  pakoon,  mutta  palasivat  pian 
takaisin,  ja  nyt  alkoi  vilkas  vaihtokauppa.  Asukkaat  toivat  hedelmiä 
ja  maissia,  josta  saivat  lasihelmiä,  neuloja,  pieniä  kulkusia  ja  muita 
arvottomia  leluja,  hyppien  iloisina  kuin  lapset  tavattomista  tulijaisis- 
taan.  Vieraita  arvelivat  he  korkeimmiksi  olennoiksi  ja  osoittivat, 
erittäinkin  Colombolle,  melkein  jumalallista  kunniaa.  Viitoten  ja  mer- 
kiten tultiin  jotakuinkin  toimeen,  ja  siten  sai  Colombo  tietää  että 
heidän  maansa  oli  saari,  jota  he  nimittivät  Maguayana  (Guanahani), 
mutta  Colombo  antoi  sille,  —  hän  luuli  sen  sijatsevan  Indian  ranni- 
kon edustalla,  —  nimeksi  San  Salvador  (Pelastaja).  Se  oli  kau- 
nis, hedelmällinen  maa  ja  asujamet  erittäin  lempeäluontoista,  hyvän- 
sävyistä,  siivoa  kansaa.  Vyötäisillä  oli  heillä  verho,  mutta  muuten 
ei  peittänyt  kaunista,  solakkaa  ruumista  mikään  vaatetus.  Tämä 
saari  oli  Bahama-saariston  pitkää  ryhmää,  joka  ulottuu  Floridasta 
pohjassa  Haitiin  etelässä,  mutta  mikä  näistä  28  saaresta  Guanahani 
oli,  siitä  ei  koskaan  ole  päästy  selville.  Saarilla  on  nyt  ihan  toiset, 
englannin-kieliset  nimet,  ja  niiden  maanluonto  on  surkean  metsähävi- 
tyksen  kautta  niin  muuttunut  entisestä,  että  niitä  on  mahdoton  tuntea. 
Mitään  liriseviä  lähteitä  ja  sisäjärviä,  joista  Colombo  puhuu,  ei  enää 
ole  olemassa  —  kiitos  euroopalaisen  sivistyksen  kehitykselle! 

Mitään  kultaa  ei  tältä  saarelta  saatu.  Naiset  käyttivät  kuiten- 
kin koristuksena  pieniä  kultapalasia  nenänjuuressa,  ja  kun  kysyttiin 
missä  tuota  keltaista  metallia  olisi  saatavana,  viittasivat  asukkaat 
etelään. 

Koko  retki  tarkoitti  etupäässä  kultaa,  ja  nuo  pienet  kultalevyt 
Guanahani-naisten  nenänjuuressa  kiihoittivat  kovasti  Colombon  ja  hä- 
nen seuralaistensa  himoa.  Viikon  päivät  saarella  viivyttyänsä,  nosti 
laivasto  jälleen  ankkurinsa  ja  ohjasi  kulkunsa  länsi-etelään,  purjehtien 
useiden  pienempien  saarien  sivutse  ja  käyden  monessa  maallakin. 
Kaikki  olivat  ne  kauniita  kuin  pienet  paratiisit  ja  vieraat  ihan  ihas- 
tuksissaan. Lokakuun  27  p:nä  saavutaan  viimein  suurelle  Cuhan 
saarelle.  Laivat  lasketaan  ankkuriin  komeaan  Nepe-lahteen.  Colombo 
on  kovasti  mielissään  maan  erinomaisesta  kauneudesta,  oivallisista 
satamista  ja  valtavista  joista,  jotka  täällä  hänen  silmäänsä  kohtaavat. 
Hän  jo  todellakin  luulee  saapuneensa  tarujen  ylistämään  Zipangoon 
Aasian  itärannalla  ja  lähettää  kaksi  miestä,  joista  toinen  ymmärtää 
hebrean-kieltä,  viemään  katolisten  majesteetien  tervehdyskirjettä  maan 
kuninkaalle,  joka  tarinan  mukaan  asun  „kultakattoisessa  palatsissa"  ; 
mutta  miehet  tietysti  pian  palaavat  takaisin  tyhjin  toimin.     Tuo  kul- 

taiuen  kuningas  oli  alaston  „kaziki",  heimopäällikkö,  yhtä  alastomassa 
villilaumassa.  Kultaa  ei  Cuban  saareltakaan  saatu  muuta  kuin  hyvin 
vähäsen,  mutta  sen  sijaan  tavattiin  viljeltyjä  vainioita,  joissa  kasvoi 
Espanjan  pippuria  ja  yam-juuria  sekä  vielä  toinenkin  kasvi,  josta 
kerran  oli  koko  sivistyneellekin  maailmalle  tuleva  merkillinen  nautinto. 
Tuon  kasvin  kuivia,  kierteelle  käärittyjä  lehtiä  tämän  saaren  villit 
pitivät  suussaan,  sytyttivät  toisesta  päästä  palamaan  ja  puhalsivat 
sitten  kurkustaan  ja  sieramista  paksuja  savupilviä.  Näitä  lehtikää- 
ryjä  nimittivät  villit:  tabak,  ja  sen  nimen  on  tää  „indiaanien"  kek- 
simä nautinto-aine  saanut  pitää  tähän  päivään  saakka.  Me  hartaat 
tupakoitsijat,  kiittäkäämme  heitä  kaikki  tästä  oivallisesta  keksinnöstä. 
Mitä  olisi  maailma  ilman  sitä! 

Muutaman  päivän  perästä  lähti  amiraali  taas  merelle,  kulkien 
tällä  kertaa  itäänpäin  pitkin  rannikkoa,  jota  tutkittiin.  Yöllä  vasten 
marraskuun  21  päivää  hiipi  Alonzo  Pinzon  Pinta-laivoineen  tiehensä 
ja  oli  aamulla  kadoksissa.  Hän,  näet,  lähti  tekemään  löytöjä  omin 
päinsä  ja  saavuttamaan  kultaa  ja  kunniaa  ilman  Colombotta.  Pian 
löysikin  hän  San  Domingon,  jolle  nyt  ensiksi  annettiin  nimi  Hispa- 
niola  (Pieni  Espanja).  Kultaa  löysi  Pinzon  kuitenkin  tältä  saarelta 
niinikään  varsin  vähän  *)  ja  lähti  sentähden  muutaman  viikon  men- 
tyä jälleen  merelle. 

Joulukuun  5  p:nä  tuli  Colombokin  Hispaniolaan,  „Länsi-Indian 
Eeteniin."  Asujamet  täälläkin  olivat  rauhallisia  ihmisiä,  joita  — 
luvultaan  noin  300,000  henkeä  —  heimopäälliköt  eli  kazikit  hallitsi. 
Kovasti  he  ihmettelivät  vieraita;  ja  samat  kohtaukset  kuin  Gruana- 
hanissa  ja  muilla  saarilla  uusittiin.  Joulu-aattona  tapahtui  Colombolle 
täällä  suuri  onnettomuus.  Marigalanta  joutui  kovassa  myrskyssä  ka- 
rille ja  perinpohjaiseen  haaksirikkoon.  Nyt  ei  ollut  muu  neuvona 
kuin  muuttaa  Ninaan,  jonka  maston  nokkaan  siis  Colombo  nosti  lip- 
punsa. Mutta  kun  tähän  laivaan  ei  mahdu  niin  paljon  väkeä,  päättää 
Colombo  jättää  osan  väestään  saarelle  ja  itse  purjehtia  takaisin  Eu- 
roopaan.  Ha  iti -niemelle  perustetaan  pieni  linnoitus,  jolle  annetaan 
nimeksi  Navidad  ja  miehistöksi  40  sielua  kolmen  upseerin  johdolla. 
He  saavat  aseita,   ampuma-  ja  ruokavaroja  sekä  käskyn  odottaa  ami- 


*)  Niin  väittävät  myöhemmät  tutkijat.  Vaniiempien  kertomusten 
mukaan  ei  Pinzon  tätä  kuitenkaan  olisi  löytänyt  niin  aivan  „vähän",  koska 
hän  muka  sisämaassa  käydessään  oli  muutamalla  nuppineulalla  saanut  os- 
taa „nyrkinkokoisia  kultamöhkäleitä." 

raalinsa  takaisin-tuloa,   mutta   samassa  myöskin  osviittoja  varsinaisen 
siirtokunnan  muodostamiseen  ja  —  kullan  kokoilemiseen. 

Colombo  nyt  lähti  purjehtimaan  takaisin  Espanjaan,  annettuaan 
sitä  ennen  villeille  pienet  läksiäispidot,  joissa  näitä  m.  m.  säikähy- 
tettiin  pyssyn  ja  kanoonan  paukauksilla.  Se  opettaisi  heitä  pitämään 
merentakaisia  vieraita  kunniassa.  No,  mutta  Colombo  on  nyt  koti- 
matkalla, ja  tammikuun  10  p:nä  tullaan  3^hteen  karkuteillä  olleen 
Pintan  kanssa.  Karkuretken  johdosta  syntyneet  riidat  sovitaan  pois 
ja  purjehditaan  sitten  yhdessä  pari  viikkoa.  Mutta  kun  Colombo  mat- 
kalla tekee  pienen  poikkeuksen  kurssistaan,  etsiäksensä  Amazonien 
satusaarta,  jättää  hänet  taasen  Pinzon  oman  onnensa  nojaan  ja  pur- 
jehtii toisaalle. 

Colombo  ei  kuitenkaan  —  kummallista  kj^Uä!  —  löytänyt  tuota 
ihmeellistä  maata,  missä  ainoastaan  naiset  hallitsevat  ja  vallitsevat, 
ja  hän  siis  käänsi  kokkansa  Euroopaan.  Tuuli  tuuditteli  hänen  pientä 
purttansa  varsin  sievästi  eteenpäin,  kunnes  Azorien  saaret  tulivat 
näkyviin.  Mutta  silloin  nousi,  helmikuun  12  p:nä,  ankara  myrsky,  ja 
tuo  heikko  hernepalko  oli  hautansa  partaalla.  Colombo,  joka  ei  luullut 
pälkäästä  pääsevänsä,  tahtoi  kuitenkin  että  hänen  tärkeä  löytönsä 
tulisi  maailman  tiedoksi  ja  kirjoitti  pergamentille  lyhyen  kertomuksen 
matkastaan,  kääri  sen  vähäkankaan  sisään,  piirsi  osoitteen  Espanjan 
kuninkaalle  ja  kuningattarelle,  sulki  sitten  kääryn  pieneen  tynnyriin 
ja  viskasi  tämän  mereen.  Sitä  ei  sitten  koskaan  löydetty  —  eikä 
tarvittukaan;  sillä  Nina  laiva  pelastui,  kun  pelastuikin,  hirmumyrskyn 
vallasta  ja  saapui  helmikuun  18  p:nä  Santa  Marian  satamaan  Azorien 
saarilla.  Siellä  viivyttiin  kymmenen  päivää,  mutta  maaliskuun  4  p:nä 
laskee  alus  ankkuriin  Tajo-joen  suussa. 

Täältä  kirjoitti  Colombo  kirjeen  Portugalin  kuninkaalle,  joka 
heti  kutsutti  hänet  Valparaisoon  ja  piti  siellä  hyvin  hyvänä,  kuun- 
nellen hartaasti  tavatonta  matkakertomusta.  Mutta  pian  lähtee  Co- 
lombo taas  purjehtimaan  ja  on  maaliskuun  15  p:nä  1493  jälleen 
eheänä  Palos-satamassa,  samassa  paikassa,  josta  retkikunta  7  'kuu- 
kautta ja  12  päivää  sitten  lähti  oadolle  matkalleen.  Samana  päivänä 
saapui  Pintakin  satamaan.  Pinzon  oli  kieltämättä  paljon  vaikuttanut 
Uuden  Maailman  löytöön.  Ninan  kuljettaja  kuitenkin  kotiin  palattu- 
ansa pian  kuoli.  Hänen  poikansa  sekä  hänen  veljensä  pojat  koroitti 
sittemmin  Kaarle  viides  aatelissäätyyn,  koska  isät  olivat  Espanjalle 
suuret  hyvät-työt  tehneet. 

Palos-satamasta  jo  lähetti  Colombo  niinikään  kirjeen  Espanjan 
majesteeteille,  jotka  silloin  oleskelivat  Barcelonassa,  sekä  täydellisen 
kertomuksen  matkastaan.  Tämä  kertomus  painettiin  heti  Barcelonassa, 
johon  kirjapaino  vasta  oli  perustettu.  Ja  muutaman  viikon  perästä 
oli  se  käännettynä  latinan-kielelle.  Tätä  käännöstä  ilmestyi  toinen 
toisensa  perästä  4  painosta,  ja  vielä  samana  vuonna  otettiin  siitä 
jälkipainoksia  melkein  kaikissa  Euroopan  suuremmissa  kaupungeissa. 
Sillä  tavoin  sai  tuo  vähää  ennen  keksitty  kirjan-painamisen  taito 
aavistamattomalla  nopeudella  levittää  tietoa  siitä  suuresta  maailman- 
tapauksesta,  joka  ynnä  sen  itsensä  kanssa  oli  alkava  uuden,  entistä 
valoisamman  ajanjakson  ihmiskunnan  historiassa. 

Colombo  itse  lähti,  oltuaan  pari  viikkoa  tervehtimässä  vanhoja 
ystäviään  La  Rabida  luostarissa,  Barcelonaan,  ja  matkalla  sinne  häntä 
kohdeltiin  kuia  ruhtinasta.  Niinikään  tervehtivät  häntä  majesteetit 
erinomaisella  kunnioituksella,  ja  kaikki  hänen  arvonimensä  ja  etunsa 
vahvistettiin.  Uusi  retkikunta  päätettiin  välimmiten  panna  toimeen, 
ja  joukko  hovi-  ja  aatelismiehiä  pyysi  saadakseen  seurata  Colomboa 
uudella  retkellä  —  kultamaihin,  sillä  kulta  se  kovasti  ritaria  kutkutti. 


3.     Colombon  toinen  matka. 

Syyskuun  keskipalkoilla  olikin  jo  uusi  laivasto  kokoontuneena 
Cadizin  satamassa.  Siinä  oli  koko  17  laivaa,  joista  kuitenkin  ainoas- 
taan 4  ä  5  suurempaa.  Päälaiva  oli  Nina  nimeltään  (toinen  kuin 
ensimäiseltä  retkeltä  tunnettu).  Retkikunnassa  oli  yhteensä  1,100 
miestä,  niiden  joukossa  20  ratsumiestä  ja  12  munkkia,  joiden  viimeiksi 
mainittujen  tuli  kääntää  „indiaaneja"  kristinuskoon.  Upseereissa  oli 
muutamat  herrat,  jotka  sittemmin  saavuttivat  erityisen  maineen  löy- 
töretkien historiassa:  Alouzo  de  Hojeda  ja  hänen  aseveljensä  Gines 
de  Corbalon,  Floridan  löytäjä  Juan  Ponce  de  Leon  ja  Hispaniolan 
vastainen  kuvernööri  Diego  Velasguez.  Retkeläisten  joukossa  oli  myös- 
kin Colombon  veli  Diego.  Bartolommeo,  joka  tähän  aikaan  oleskeli 
Ranskan  hovissa,  ei  ennättänyt  Cadiziin  ennen  retkikunnan  lähtöä. 

Ja  syyskuun  25  p:nä  1493  tämä  retkikunta  lähti,  pitäen  hieman 
etelämpää  suuntaa  kuin  viime  kerralla.  20  päivän  purjematkan  pe- 
rästä saavuttiin  Pienten  Antillien  saariryhmään,  joka  ulottuu  Porto- 
ricosta  Trinidadein  Etelä-Amerikan  pohjoisvesillä.  Näistä  tavattiin 
ensiksi  Desirade  niminen  saari  ja   sitten  toinen  toisensa  perästä  Do- 

minica,  Marigalanta,  Guadelupe.  Sata  Maria  la  Antigua,  San  Martin, 
Santa  Cruz  sekä  joukko  pienempiä,  joissa  muutamissa  asui  ihmissyöjiä. 
Marraskuun  16  p:nä  löydettiin  suuri  Portorico,  josta  lähdettiin  suo- 
rastaan Navidadiiu.  Sinne  saapui  laivasto  marraskuun  29  p:nä  —  taikka 
oikeammin:  Navidadin  paikalle.  Sillä  missä  oli  koko  Navidad?  Ja 
miksi  ei  sen  miehistö  antanut  mitään  merkkiä? 

Colombon  silmää  kohtasi  surkea  näky:  linnoituksesta  oli  jälellä 
ainoastaan  rauniot  ja  sen  miehistöstä  ainoastaan  mätäneviä  ruumiita. 
Saadakseen  kultaa  olivat  nämä  ensimäiset  siirtolaiset,  näet,  ryöstäneet 
seudun  asujamet  paljaiksi  ja  sitten  harjoittaneet  mitä  häpeällisintä 
väkivaltaa  heitä  kohtaan.  Ja  nuo  muuten  niin  rauhalliset  asukkaat 
olivat  oikeutetussa  raivossaan  suurin  joukoin  karanneet  muukalaisten 
kimppuun,  polttaneet  linnoituksen  poroksi  ja  tappaneet  miehistön  vii- 
meiseen sieluun  saakka. 

Mutta  Colombo  ei  tätä  onnettomuutta  säikähtynyt.  Hän  raken- 
nutti uuden  linnoituksen,  ja  sen  ympärille  kasvoi  pian  pieni  kaupunki, 
joka  kuningattaren  kunniaksi  sai  nimekseen  Isabella.  Se  oli  Uuden 
Maailman  ensimäinen  kaupunki,  ja  sen  raunioita,  joita  metsä  nyt  peit- 
tää, kuuluu  vieläkin  olevan  nähtävissä  kappaleen  matkaa  Haiti-nie- 
meltä. —  Määräten  veljensä  Diegon  hallitusmieheksi  Isabellaan  ja 
lähetettyään  kaikki  pienet  laivat  takaisin  Espanjaan,  lähti  Colombo 
uudelle  tutkimusretkelle,  jolloin  löydettiin  suuri  Jamaican  saari.  Täältä 
palasi  hän  Cubaan,  jota  itsepänttäinen  amiraali  kiven  kovaan  väitti 
Indian  mannermaaksi,  vaikka  useat  hänen  seuralaisistaan  jo  olivat  huo- 
manneet sen  saareksi.  Colombo  antoi,  kun  antoikin,  väkensä  vannoa 
pyhän  valan  että,  koska  muka  maata  oli  tarkasti  tutkittu,  heidän  va- 
kuutuksensa mukaan  Cuba  oli  mannermaa,  ja  uhkasi  leikkauttaa  kielen 
suusta  jokaiselta,  ken  kotiin  tultuansa  uskaltaisi  puhua  toisin. 

Syyskuun  29  p:nä  1494  palasi  Colombo  takaisin  Isabellaan,  jossa 
hänen  poissa- ollessaan  espanjalaiset  aatelismiehet  olivat  ruvenneet 
kinastelemaan  heikkoa  Diegoa  vastaan,  joka  ei  osannut  pitää  heitä 
kurissa.  He  harjoittivat  yhä  vain  kaikellaista  raakuutta  ja  väkivaltaa 
maan  viattomia  asukkaita  vastaan,  ja  seuraus  oli  että  jokainen  val- 
koinen mies,  joka  uskalsi  Isabellan  paalutusten  ulkopuolelle,  ilman 
armotta  tuli  tapetuksi.  Diegon  onneksi  oli  kuitenkin  johannuksen 
aikana  1494  Bartolommeo  Colombo,  kuningattaren  lähettämänä,  tullut 
kolmella  karavellilla  Espanjasta,  ja  hänen  viisaat  toimensa  saivat 
järjestyksen  jotenkuten  palajamaan,  varsinkin  sitten  kun  pahimmat 
kinastelijat   eräänä   yönä   olivat   varastaneet  Bartolommeon   laivat  ja 

niillä  matkustaneet  Espanjaan.  Mutta  samaan  aikaan  olivat  Hispa- 
niolan  indiaanit  urhoollisten  kazikien  johdolla  nousseet  yleiseen  kapi- 
naan julmia  vieraitansa  vastaan.  —  Semmoinen  oli  nyt  tila  Colombon 
palatessa.  Bartolommeon  tehokkaalla  avulla  ryhtyi  hän  siirtokunnan 
olojen  parantamiseen,  —  vaikka  aivan  väärästä  päästä.  Cristoforo 
Colombo  oli  itse  teossa  jokseenkin  raakamainen  sielu.  Indiaaneja 
arveli  hän  ala-arvoisiksi  olennoiksi,  jotka  Jumala  oli  orjiksi  luonut. 
Kun  nyt  ei  ollut  kultaakaan  kylliksi  lähettää  Espanjaan,  jossa  odoteltiin 
jotain  tuntuvia  tuloksia  kalliista  retkikunnasta,  päätti  hän  —  Cristo- 
foro Colombo  —  lähettää  kotiin  elävää  tavaraa.  *)  Kauhea  ryöstö- 
retki pantiin  toimeen  muutamaan  läheiseen  kylään,  jonka  kaikki 
asukkaat  —  miehet,  vaimot  ja  lapset  —  yhteensä  500  henkeä,  otet- 
tiin vangiksi,  sullottiin  laivan-ruumaan  ja  lähetettiin  Espanjaan  — 
myytäviksi  Sevillan  torilla  orjiksi.  Kalulista  oli  asetettu 
Palencian  arkkipiispan,  Fonsecan,  nimelle.  Colombo  oli, 
näet,  hyvin  jumalinen  ja  hurskas  mies.  —  Melkein  kaikki  nämä  orjat 
kuitenkin  perille  päästyänsä  kuolivat.  Sanomaton  suru  ja  matkan 
rasitukset  oli  vienyt  heidän  viimeiset  voimansa.  Kuningatar  Isabellan 
kunniaksi  on  kuitenkin  mainittava  että  hän  kovasti  moitti  tätä  ami- 
raalin menetystapaa.  Mutta  moitetta  pahempaa  ei  näy  tulleen,  sillä 
Hispaniolan  saarella  järjestettiin  orjalaitos  nyt,  ja  Colombo 
jakasi  onnettomia  maan-asukkaita  joukottain  lahjaksi  miestensä  kesken. 
Euroopalaisten  sivistystyö  Amerikassa  oli  alkanut. 

Colombo  oli  jumalinen  mies,  sanoimme  juuri.  Tämä  sielunsuunta 
hänessä  puhkesi  täydelliseksi  haaveiluksi  hänen  palattuaan  Cubasta  ja 
Jamaicasta.  Epäterveellinen  ilmanala  ja  alituinen  mielenjännitys  oli 
pannut  hänet  tautivuoteelle,  jossa  hän  kitui  viisi  kuukautta.  Ne  suu- 
ret työt,  jotka  hän  oli  toimittanut,  synnyttivät  hänen  päähänsä  sen 
hyvin  uskottavan  luulon,  että  Jumala  oli  hänet  valinnut  aivan  tavat- 
tomiin töihin.  Hän  ei  enää  tyydy  maiden  löytämiseen  Espanjan  kruu- 
nulle tai  millekään  maalliselle  vallalle;  hän  tahtoo  valloittaa  kristi- 
kunnalle takaisin  Kristuksen  haudan  ja  perustaa  Uuden  Jerusalemin. 
Niin,  hän  on  ristiritari  nyt. 


*}  Länsi-Indian  maantuotteita  oli  tähän  aikaan  tarjona  melkein  yk- 
sistään puuvilla  ja  tupakka,  joiden  tavarain  arvoa  Colombo  ei  ymmärtä- 
nyt. Sittemmin  tuotiin  tältä  kalkkona  ja  maissikasvi  Euroopaan,  josta 
Colombo  puolestaan  oli  täällä  toisella  retkellään  istuttavaksi  Indiaan  tuo- 
nut lampaan,  sarvi-karjan,  hevosen  ja  sian  sekä  meidän  viljelj^skasvit. 

Mutta  tämä  hänen  haaveksiva  luonteensa  ei  estä  häntä  pitä- 
mästä tarkkaa  huolta  käytännöllisen  elämän  vaatimuksista,  kuten 
yllä-mainitut  toimet  siirtokunnan  järjestämiseksi  osoittavat.  Hänen 
noustessaan  tautivuoteelta,  on  siirtokunta  taas  suuressa  vaarassa.  In- 
diaanit,  urhoollisen  ja  nerokkaan  kazikin  Caonabon  johdolla,  ovat 
tehneet  viimeisen  ponnistuksen  ja  ahdistavat  kuokkavieraitaan  aika 
lailla.  Mutta  veljekset  Colombo  kokoovat  kaikki  asekuntoiset  mie- 
hensä ja  ryntäävät  huhtikuussa  1495  vihollista  vastaan.  Tämä  voi- 
tetaan perin  pohjin  nykyisen  Matanzan  aukealla  kedolla. 

Täiraikaa  olivat  kuitenkin  siirtokunnasta  lähteneet  karkulaiset 
saapuneet  Espanjaan  ja  hovissa  tehneet  kovia  valituksia  ja  syytöksiä 
Colomboa  ja  hänen  hirmuhallitustaan  vastaan.  Tämän  johdosta  lähe- 
tettiin Espanjasta  erityinen  komisarius  —  Juan  Aguado  —  asioita 
tutkimaan.  Hän  tuli  Hispaniolaan  1496  vuoden  alussa.  Silloin  päätti 
Colombo,  joka  ei  tahtonut  alistua  tämän  herran  tutkittavaksi,  itse 
matkustaa  Espanjaan  asiaansa  puolustamaan.  Pitkän  matkan  perästä 
saapui  hän  sinne  kesäkuun  11  p:nä  1496.  Hänen  astuessaan  maalle 
Cadizin  satamassa,  eivät  uteliaat  katsojat  enää  nähneet  tuota  entistä 
ylpeää,  pystypäistä  amiraalia,  vaan  kaapuun  ja  pääpussiin  puetun 
f ranciskaani- munkin,  joka  kaiken  kallella  kypärin  asteli  satamasta 
kaupunkiin. 

Mutta  hovissa  onnistui  Colombon  puolustaa  itseänsä  hyvin.  Hän 
oli  varsin  sukkela  kieleltään,  kuten  jo  ennen  olemme  huomauttaneet. 
Taitavasti  osasi  hän  nytkin  viitata  niihin  melkoisiin  maan-alueisin, 
jotka  hän  jo  oli  voittanut  Espanjan  kruunulle,  ja  olihan  yhä  uusia 
tulossa,  kunhan  vain  pidettäisiin  kiinni  aljetusta  suunnasta.  Pian 
kyllä  aukenisivat  kaikki  Indian  aarre-aitat.  Nuori  siirtokunta  His- 
paniolassa  vain  tarvitsi  apua. 


4.     Colombon  kolmas  matka.     Cabotto. 

Hyväntahtoisesti  Colomboa  kuunneltiinkin;  ja  uusi  retkikunta 
oli  hänen  johdollaan  lähtevä  tuohon  kaukaiseen  Kultalaan.  Viipyi 
kuitenkin  lähes  kaksi  vuotta,  ennenkun  tämä  pääsi  liikkeelle.  Mutta 
toukokuun  30  p:uä  1498  purjehti  Colombo  6  kara  vellillä  ja  200  mie- 
hellä ulos  San  Lucar  de  Barramedan  satamasta  lähellä  Cadizia  kol- 
mannelle retkelleen.  Ferron  kohdalla  jakasi  hän  laivastonsa  kahteen 
osaan,  joista  toinen  lähti  suorastaan   Hispaniolaan.     Itse  purjehti  hän 

toisen  osaston  etupäässä  —  3:11a  laivalla  —  hieman  etelämpään  kuin 
ennen  ja  saapui  heinäkuun  31  p:nä  Trinidad  nimiselle  suurelle  saa- 
relle, joka  Etelä-Amerikan  pohjoisrannikon  kanssa  yhdessä  muodostaa 
suuren  Par/a-lahden.  Tähän  lahteen  purkaa  vesiänsä  valtava  Orinoco 
monen  laskuhaaran  kautta.  Colombo  päästi,  kuljettuaan  lahden  poikki, 
elokuun  5  p:nä  ankkurinsa  Pato  nimiseen  satamaan  sen  länsirannalla. 
Satunnaisen  silmätaudin  vaivaamana  kun  oli,  hän  ei  itse  voinut  lähteä 
laivastaan,  mutta  lähetti  osan  väkeänsä  maalle  julistamaan  sitä  ta- 
vallisilla tempuilla  Espanjan  omaksi.  Sinä  päivänä  —  sunnun- 
taina elokuun  5:nä  v.  1498  —  Espanjalaiset  nyt  ensi 
kertaa  panivat  jalkansa  Amerikan  mannermaalle. 

Colombo  kyllä  sen  heti  mannermaaksi  arvasikin.  Tarkalla  sil- 
mällään havaitsi  hän  ne  mahtavat,  suolattomat  vesivirrat,  jotka  maalta 
päin  tulvailivat  lahden  läpi  ja  kauhealla  pauhulla  kohisivat  ulos  sen 
molemmista  salmista.  Ne  eivät  voineet  tulla  muusta  kuin  valtavasta 
joesta,  joka  juoksi  suuren  mannermaan  halki.  „Minä  uskon"  —  kir- 
joitti hän  päiväkirjaansa  —  „että  tämä  maa  on  mannermaa  sekä  että 
maallinen  paratiisi  on  täällä."  Tuo  suuri  joki  on  nyt  —  niin  arveli 
hän  —  yksi  niitä,  jotka  raamatun  mukaan  laskevat  ulos  paratiisista, 
ja  se  seikka  myöskin  selittää  sen  hurjan  vauhdin. 

Colombo  ei  kuitenkaan  ollut  ensimäinen  Euroopalainen,  joka  oli 
löytänyt  Uuden  Maailman  mannermaan.  Puhumattakaan  Leif  Eerikin- 
pojasta  ja  Islantilaisista,  oli  jo  edellisenä  vuonna,  1497,  kesä-  tai  hei- 
näkuussa eräs  toinen  Italialainen,  Giovanni  Cabotto,  englantilaisella 
laivalla  Bristolista,  uudestaan  löytänyt  Labradorin,  ehkäpä?  Pohjoi8- 
Amerikan  koko  itärannikon. 

Paria-lahdesta  ohjasi  Colombon  laivasto  kulkunsa  suorastaan 
Hispaniolaau  ja  saapui  elokuun  viimeisenä  päivänä  Bartolommeon  pe- 
rustamaan uuteen  San  Domingo  nimiseen  kaupunkiin  saaren  kaakkois- 
rannalla. Siirtokunnan  asiat  olivat  joteskin  huonossa  tilassa.  Indi- 
aanit  olivat,  raivoissaan  vierasten  yhä  jatkuvista  nylkemisistä  ja 
julmuuksista,  nousseet  uuteen  kinastukseen,  ja  niinikään  kapinoitsivat 
äveriäät  espanjalaiset  seikkailijat,  jotka  eivät  tyytyneet  Bartolommeon 
komentoon.  Colombo  ei  pystynyt  tätä  tilaa  parantamaan.  Hän  oli 
liiaksi  raaka  voidakseen  voittaa  ihmisten  sydämiä  puolelleen.  Espan- 
jalaiset eivät  saattaneet  kärsiä  hänen  jyrkkää,  käskevää  olotapaansa. 
Seuraus  oli  uudet  valitukset  hovissa.  Karkulaiset  Hispaniolasta  syyt- 
tivät häntä  siitä,  että  hän  muka  oli  pistänyt  omaan  pohjattomaan 
säkkiinsä  kaikki  kullat,  joita  hän  oli  antanut  indiaanien  louhia  itsel- 

leen  San  Domingon  kaivoksissa;  —  ja  näissä  syytöksissä  näkyi  ole- 
van perää. 

Hallitsijat  lähettivät  uuden  komisariuksen  asioita  tutkimaan,  ja 
niinpä  tuli,  kun  tulikin,  elokuun  23  p:nä  1500  Antonio  Bobadilla^ 
muuan  hovimies,  Hispaniolaan.  Häntä  sanovat  ainakin  hänen  aika- 
laisensa rehelliseksi  ja  hurskaaksi  mieheksi.  Miten  lienee  ollutkaan 
asiainhaarain  laita,  —  Bobadilla  pani  kaikki  kolme  veljestä  —  Cris- 
toforon,  Bartolommeon  ja  Diegon  —  vankeuteen,  jossa  he  istuivat 
kaksi  kuukautta.  Sen  jälkeen  saivat  he  kahleet  jaloissaan  La  Gorda 
nimisessä  karavellissä  matkustaa  Espanjaan.  Alusta  kuljetti  katteinina 
Villejo  niminen  aatelismies,  joka  matkalla  tahtoi  päästää  Colombon 
kahleet;  mutta  tämä  ei  siihen  suostunut.  Raskaat  rautaketjut  jalois- 
saan vietiin  Amerikan  löytäjä  marraskuun  22  p:nä  1500  Cadizissa 
maalle  ja  jätettiin  kaupungin  tuomarin  huostaan. 

Mutta  kun  hallitsijat,  jotka  silloin  oleskelivat  Granadassa,  saivat 
tiedon  tästä  häpeällisestä  käytöksestä  niin  ansiokasta  miestä  kohtaan, 
kuin  Colombo  kuitenkin  oli,  antoivat  he  heti  käskyn  hänen  ja  hänen 
veljiensä  laskemisesta  vapaiksi,  ja  Cristoforo  sai  vastaanottaa  armol- 
lisen kirjeen,  2,000  dukaatia  ja  kutsumuksen  Granadaan. 

Colombon  ylpeä  luonne  oli  kuitenkin  saanut  pahan  iskun,  jonka 
haavaa  ei  edes  kuningasten  kunnioitus  enää  saanut  umpenemaan.  Hän 
huomasi  joutuneensa  sysätyksi  syrjälle.  Viime  vuosina,  hänen  olles- 
saan retkillään  ja  Hispaniolassa,  olikin  koko  joukko  uusia  löytöjä 
tapahtunut  —  ilman  hänettä.  Ja  se  tietysti  hieman  harmitti  mah- 
tavaa GeQualaista.     Luettelemme  tässä  lyhyesti  nämä  löytöretket. 


5.     Brasilian  löytö. 

Vasco  de  Gama  oli  v.  1498  vihdoin  viimeinkin  löytänyt 
meritien  In  di  aan,  oikeaan  Indiaan,  ja  seuraavana  vuonna  sieltä 
palannut,  muassaan  suuret  aarteet.  Ja  samana  vuonna,  1499,  oli 
neljä  eri  retkikuntaa  lähtenyt  vesille  Espanjan  satamista.  Alonzo 
de  Hojeda  ja  Juan  de  la  Cosa,  molemmat  Colombon  seuralaisia 
hänen  ensimäisillä  matkoillaan,  olivat  löytäneet  ja  kulkeneet  Etelä- 
Amerikan  pohjois-rannikon  molemmin  puolin  Paria-lahtea,  Surina- 
mista idässä  Cabo  de  la  Velaan  lännessä.  Ja  pari  viikkoa  heitä 
ennen  oli  Alonzo  N  i  n  o,  Marigalantan  miehiä  Colombon  ensimäisellä 
retkellä,  tunkeunut  Cumanaan  saakka  Venezuelan  rannikolla,  niinkuin 

Hojeda  Paria-lähden  poikki,  ja  tämän  länsirannalta  saanut  rikkaan 
sadon  helmiä.  Vicenie  Pinzon,  Ninan  katteini  Colombon  ensimäi- 
sellä  matkalla,  oli  joulukuussa  1499  löytänyt  Brasilian  rannikon  ja 
Amasoni-]oQXi  suut.  Tätä  jokea  oli  hän  kuitenkin  luullut  Ganges- 
joeksi.  Diego  de  Lepe  oli  sitten  kulkenut  Brasilian  pohjois-ran- 
nikkoa  pitkin.  Huhtikuussa  v.  1500,  kolme  kuukautta  Pinzonia  myö- 
hemmin, tuli  samalle  rannikolle,  vaikka  hieman  etelämmälle,  PedraU 
varez  Cdhral.  Hänen  aikomuksensa  oli  oikeastaan  jatkaa  Gaman  työtä 
Indiassa,  mutta  merivirta  oli  hänet  ajanut  Guinea-lahdesta  Afrikan 
rannalla  Etelä-Amerikan  rannikolle.  Löydetylle  maalle  antoi  hän 
nimen  Terra  de  Santa  Cruz,  lähetti  Portugaliin  yhden  laivan 
viemään  tietoa  tästä  löydöstä  ja  jatkoi  sitten  matkaansa  itään  päin. 

Etelä-Amerikan  pohjois-rannasta  tunnettiin  siis  koko  kaistale 
Cap  San  Rogue'sta  kaakkosessa  Cap  de  la  Velaan  luoteessa.  V.  1500 
matkusti  Rodrigo  Bastidas  Panama-kannakselle  ja  Chi- 
riqui-lahteen  saakka. 

Näistä  retkikunnista  oli  ainoastaan  Ninon  tuottanut  aineellista 
voittoa.  Ei  kultaa  eikä  mausteita  tältä  pitkältä  rantakaistaleelta 
tavattu.  Pettyneinä  kultaisissa  toiveissaan  olivat  retkikunnat  koti- 
matkalla vieneet  suuret  joukot  Bahama-saarten  asukkaita  muassaan, 
myydäkseen  heitä  Espanjassa  orjiksi.  Colombon  antama  esikuva  oli 
tuottanut  hedelmänsä. 


6.     Colombon  neljäs  matka. 

Cristoforo  Colombo  oli  yhä  enemmän  vajonnut  uskonnollisiin 
haaveilaihin.  Hän  sepusteli  pienen  kirjasen,  jossa  hän  koki  tyrkyttää 
aikalaistensa  mieliin,  kuinka  välttämätöntä  oli  että  Jerusalemi  jälleen 
valloitettaisiin  mohametilaisilta  kristikunnalle.  Ja  valloituksella  oli 
kiire,  sillä  155  vuoden  perästä  häviäisi  tämä  matoinen  maailma  suu- 
ren vedenpaisumuksen  kautta.  Itse  tahtoi  hän  —  Cristoforo  Colombo 
—  valloitusretkeä  johtaa.  Mutta  siihen  tarvittiin  tietysti  rahaa,  ja 
tätä  saataisiin  "Indiasta",  jonne  hän  nyt  taaskin  pyrkii  pääsemään. 
Ja  miten  lienee  ollutkin,  hallitsijat  toimittivat  hänen  käytettäväkseen 
kolme  joteskin  ränstynyttä  karavellia  ja  yhden  pienemmän  laivan. 
Häntä  kiellettiin  kuitenkin  astumasta  matkallaan  maalle  Hispaniolassa. 

Tälle  neljännelle  ja  viimeiselle  retkelleen  otti  Colombo  mukaansa 
molemmat  poikansa,  Hernanin  ja  Diegon,  sekä  veljensä  Bartolommeon. 


36 

Veli    Diego    rupesi    papiksi   ja   jäi    Espanjaan.     Miehistössä   oli    140 
henkeä,  tällä  kertaa  ei  enää  yhtään  hoviherraa. 

Toukokuun  11  p:nä  1502  lähti  pieni  laivasto  liikkeelle  Cadizista 
ja  oli  kesäkuun  15  p:nä  Martinique  nimisen  saaren  kohdalla  Länsi- 
Indiassa.  Sieltä  purjehti  Colombo  (parannettuaan  yhden  laivoistaan, 
joka  oli  mennyt  pilalle,  muutamassa  Hispaniolan  satamassa  —  saaren 
käskynhaltia  ei  päästänyt  häntä  maalle  — )  Hispaniolan  ja  Cuban 
välisen  salmen  kautta  lounaseen  päin  ja  näki  heinäkuun  30  p:nä  suu- 
ren Honduras-m^mtn  rantaviivan  edessään.  Seuraavana  päivänä  nous- 
tiin maalle  pieneen  Guanajo-saareen,  jossa  Colombo  tapasi  kauppamie- 
hiä  Yukatanista.  Näiden  aluksissa  oli  suuret  joukot  tavaroita, 
jatka  osoittivat  paljon  korkeampaa  viljelyskantaa  kuin  mitä  Colombo 
tähän  asti  oli  näillä  maailman  kulmilla  nähnyt:  kauniita  puuvillakan- 
kaita, taidokkaasti  veistetyltä  puu-astioita,  marmorimaljoja,  veitsiä  ja 
kirveitä  obsidianista  sekä  puuraiekkoja,  joiden  terä  niinikään  oli  tästä 
lasinkaltaisesta  aineesta  valmistettu.  Colombo  ei  kuitenkaan  huolinut 
lähteä  heidän  maahansa  —  tyhmästi  kyllä,  sillä  parin  päivän  perästä 
olisi  hän  purjehtimalla  länteenpäin,  kuten  kauppamiehet  viittasivat, 
tullut  Yukataniin  ja  luultavasti  myöskin  saanut  tietoja  Mexikosta,  jotka 
maat  todellakin  olisivat  voineet  antaa  tukea  hänen  luulolleen  että  hän 
muka  nyt  oleskeli  tuossa  kultaisessa  Indiassa.  Mutta  Colombo  vain 
arveli  että  tärinäin  ylistämä  Cathay  Aasian  itärannalla  oli  jossakin 
läheisyydessä  sekä  että  hän  purjehtimalla  eteläänpäin  tulisi  salmeen, 
joka  viepi  Indian  valtamereen.  Tätä  ohjelmaa  noudattaakseen,  ohjasi 
hän  siis  ensiksi,  kuten  rannikon  asema  vaati,  aluksensa  itäänpäin, 
mutta  jäi  pitkäksi  aikaa  aaltojen  valtaan.  Hirveät  myrskyt  olivat 
joka  päivä  ajaa  hänen  huonot  aluksensa  syvyyteen,  kunnes  hän  vih- 
doinkin syyskuun  12  p:nä  pääsi  Honduras'in  itäisimmälle  niemelle, 
jolle  hän  keventyneellä  sydämellä  antoi  nimeksi  Gracias  ä  Dios 
(Jumalan  kiitos!).  Purjehdus  tästä  eteläänpäin  kävi  sitten  helpom- 
masti.  Saavuttiin  Carial  nimisen  indiaani-kylän  kyljessä  olevaan  sa- 
tamaan nykyisen  Greytov^n'in  lähellä,  jossa  hyväntahtoisen  väestön 
avulla  laivoja  parannettiin  ja  ko'ottiin  ruokavaroja.  Pienet,  mereen 
laskevat  joet  osoittivat  olevansa  kullan-antavia,  mutta  kaakkoseen 
päin  olisi  tätä  metallia  vielä  enemmän,  sanoivat  maan-asukkaat.  Matkaa 
jatkettiin  siis  ja  tultiin  lokakuun  7  p:nä  Chiriqui-lahteen,  jonka 
itärannalla  oli  maakunta  Aburema,  nykyinen  Veragua.  Täällä  astui 
Colombo  maalle  ja  sai  asukkailta  tietää  että  9  päivämatkan  perästä 
suorastaan    maan   poikki   päästäisiin  toiselle   valtamerelle,  jonka  ran- 

nalla  olisi  paljon  kultaa  ja  muuta  hyvää.  Colombo  siis  nyt  tiesi  täm- 
möisen olevan  olemassa  näillä  tienoin,  mutta  hän  arveli  —  itsepänt- 
täisesti  pitäen  kiinni  vanhasta  viisaudestaan  —  tätä  uutta  valtamerta 
Indian  mereksi;  ja  hän  teki  semmoisen  laskun,  että  nyt  ei  enää  olisi 
enemmän  kuin  10  päivämatkaa  Ganges-joelle.  Täällä  —  Veraguassa 
—  luuli  hän  olevansa  Malakka-niemellä  ja  tahtoi  sen  eteläisen  kärjen 
ympäri  kulkevasta  salmesta  päästä  toisella  puolella  muka  sijaitsevaan 
suureen  mereen.  Hän  purjehtii  sentähden  pois  —  itäänpäin;  mutta 
tropiikien  tuimat  tuulet  pakoittavat  häntä  palaamaan,  ja  tammikuussa 
1503  on  hän  kovin  surkeassa  tilassa  olevine  laivoineen  jälleen  Vera- 
guassa. Saatuaan  eräältä  kazikilta  tietää  että  kultaa  löytyisi  oikein 
kosolta  lännempänä,  lähettää  hän  sitä  etsimään  Bartolommeon  vahvan 
väki- osaston  etupäässä.  Bartolommeo  löysikin  kultahiekkaa  vesistöissä, 
mutta  varsinaista  kultamalmia  verraten  vähäsen.  Sitten  saatiin  tietää 
että  viekas  kaziki  olikin  heitä  narrannut  ja  että  rikkahin  kultakenttä 
oli  itse  Veraguassa.  Colombo  silloin  päätti  perustaa  siirtokunnan  pie- 
nen Belen  nimisen  joen  varrelle  ja  jättää  tänne  Bartolommeon,  pur- 
jehtiakseen  itse  takaisin  Espanjaan  hankkimaan  lisävoimia.  Mutta 
mkan-asukkaat  katsoivat  tätä  yritystä  karsain  silmin  ja  päättivät 
hävittää  siirtokunnan.  Colombo  sai  tiedon  heidän  aikeistaan  ja  pääsi 
kolmen  laivan  kanssa  turviin  joen  suuhun;  mutta  indiaanit  pistivät 
vasta  rakennetut  pölkkymökit  palamaan  ja  tappoivat  3'hden  hänen 
laiva-katteineistaan  ynnä  kokonaisen  venheväen  kanssa.  Bartolommeo, 
jonka  laiva  vielä  oli  ylempänä  joessa,  joutui  saarroksiin  ja  suljettiin 
erilleen  pää-retkikunnasta.  Hän  oli  kovassa  vaarassa.  Vasta  viikon 
perästä  onnistui  Colombon  päästä  yhteyteen  hänen  kanssansa.  Reipas 
Pedro  Ledesmo  ui,  käskykirje  hampaissaan,  kauhean  kuohun  läpi 
hänen  luokseen.  Pian  olikin  Bartolommeo  väkineen  veljensä  laivalla, 
mutta  hänen  oma  aluksensa  jäi  vihollisen  saaliiksi. 

Kolmella  laivalla  lähti  nyt  Colombo  tiehensä  —  etsimään  taas- 
kin tuota  salaperäistä  salmea.  Mutta  laivat  olivat  mitä  kamalim- 
massa  kunnossa,  ja  jo  oli  täytymys  jättää  niistä  yksi  ihan  hylkynä 
muutamaan  satamaan.  Päästiin  kuitenkin  Dar ia-lahteen  saakka. 
Mutta  jälellä  olevat  kaksi  laivaa  uhkasivat  niinikään  hajota  pirsta- 
leisin. Nyt  kysyttiin  ainoastaan  henkien  pelastusta,  ja  kauheiden 
kärsimysten  perästä,  joiden  kestäessä  nuo  kurjat  hernepalot  lensivät 
toiselta  taivaanreunalta  toiselle,  tultiin  onneksi  kesäkuun  25  p:nä  Ja- 
maican  rannalle,  jossa  Colombo  ajoi  jo  uppoamaisillaan  olevat  aluk- 
sensa maalle.     Ainoastaan   vähän   kansia   näkyi  veden-pinnan  yläpuo- 

lella.  Se  oli  täydellinen  haaksirikko.  Cristoval-lahti,  jossa  se 
tapahtui,  sai  Colombolta  nimekseen  Santa  Gloria  (Pyhä  kirkkaus). 
Retkikunnan  tila  oli  joteskin  arveluttava.  Mutta  Colombo  kokosi  kai- 
ken entisen  jäntevyytensä  ja  neuvokkaisuutensa,  vuodattaen  rohkeutta 
alakuloisiin  seuralaisiinsa.  Indiaanit  olivat  onneksi  hyvin  ystävällisiä 
ja  toimittivat  vierailleen  ruokavaroja.  Mutta  miten  saada  sana  His- 
paniolaan  ja  apua  sieltä  haaksirikkoisten  poispääsöä  varten?  Heidän 
joukossaan  oli  kaksi  urhokasta  miestä,  Diego  Mendez  ja  Barto- 
lommeo  Fiesco,  jotka  eväänä  päivänä  elokuussa  astuivat  kahteen 
indiaanilaiseen  veneesen,  ja  näiden  miehistöksi  rupesi  kumpaankin  6 
Espanjalaista  ja  10  indiaanilaista  soutajaa.  Nämä  veneet  saapuivat 
viiden  päivän  yhtämittaisen  soudon  perästä  Hispaniolaan.  Sikäläinen 
maaherra  ei  tahtonut  uskoa  kertomusta  Colombon  retkikunnan  vai- 
heista ja  hädästä,  mutta  lähetti  kuitenkin,  kauvan  viivyteltyään,  lai- 
van Jamaicaan  ottamaan  selkoa  asian  todellisesta  laidasta.  Tätä 
laivaa  kuljetti  katteinina  Diego  de  Escobar,  joka  oli  Colombon  vihol- 
lisia. Hän  tosin  purjehti  saarelle  ja  näki  haaksirikkoisten  hädän- 
alaisen tilan,  mutta  lähti  heti  laivoineen  takaisin,  luvattuaan  että 
suurempi  laiva  muka  pian  tulisi  heitä  noutamaan. 

Retkeläisten  tila  kävi  nyt  kahta  kauheammaksi.  Indiaanit  eivät 
enää  tahtoneet  näille  vaivaisille  antaa  ruokavaroja,  ja  osa  upseereista 
ja  miehistöstä  nousi  kapinaan.  Toukokuun  18  p:nä  1504  tapahtui 
puolueiden  kesken  julkinen  tappelu,  jossa  kapinoitsijat  voitettiin  ja 
heidän  päällikönsä  Francisco  Porras  tehtiin  vangiksi.  Vasta  kesäkuun 
28  p:nä,  retkeläisten  oltua  kokonaisen  vuoden  saarella,  saapui  sinne 
mainitun  Mendezin  Hispaniolassa  suurella  vaivalla  vuokraama  laiva, 
joka  vihdoinkin  pelasti  haaksirikkoiset  pois  ja  vei  heidät  San  Domin- 
goon.  Kuukauden  täällä  oltuaan,  lähti  Colombo  poikansa  Hernanin 
ja  veljensä  Bartolommeon  kanssa  paluumatkalle  Espanjaan,  jonne  he 
myrskyisen  matkan  perästä  saapuivat     marraskuun  alussa  v.  1504. 

Se  oli  Cristoforo  Colombon  viimeinen  retki,  josta  hän  nyt  oli 
palannut  murtunein  voimin.  Kotosalla  hänestä  ei  enää  paljoa  piitattu. 
Uudet  suuret  tapahtumat  pimensivät  hänen  nimensä  loiston. 


7.     Amerigo    Vespucci. 

Tämä  Colombon  maanmies  oli  nyt  etupäässä  kääntänyt  puoleensa 
maailman  huomion.     Hän  oli   syntynyt  vuonna  1451  Firenzessä,  jossa 

hän  sai  huolellisen  kasvatuksen  paraimmissa  oppilaitoksissa.  Etenkin 
iiän  harrasti  tähtitiedettä  ja  maailmanoppia,  kosmografiaa.  V.  1493 
pääsi  Amerigo  palvelukseen  Berardi  nimiseen  suureen  italialaiseen 
kauppahuoneesen  Sevillassa,  joka  kruunun  puolesta  toimitti  valmistus- 
työt  Colombon  kahta  ensimäistä  retkeä  varten.  Vespucci  silloin  tuli 
yhteyteen  Colombonkin  kanssa,  ja  hänessä  heräsi  suuri  halu  löytöret- 
kiin. Ensimäisen  merimatkansa  sanoo  hän  tehneensä  v.  1498,  mutta 
hänen  kertomuksensa  siitä  on  hyvin  hämärä. 

Toinen  matka  tapahtui  seuraavana  vuonna  joko  Alonzo  de  Ho- 
jedan  taikka  Diego  de  Lepen  kanssa.  Vespucci  ei  koskaan  mainitse 
niiden  johtajien  nimiä,  joiden  retkikunnassa  hän  matkusti.  Mutta 
sillä  matkallaan  näki  hän  Etelä-Amerikan  pohjois-rannikon  ja  kertoi 
hyvin  vilkkaasti  havainnoistaan  kirjeissä  muutamille  ystäville.  Kirjeet 
painettiin  ja  herättivät  yleistä  ihastusta. 

V.  1501 — 1502  teki  Vespucci  uuden  matkustuksen  vasta  löydet- 
tyyn Brasiliaan,  ensiksi  tähtitieteilijänä,  sitten  katteinina  yhdellä  lai- 
valla. Tällä  matkalla  kulki  hän  Etelä-Amerikan  melkein  koko  itä- 
rannikon ja  oli  jo  vähällä  löytää  salmen  sen  eteläisimmässä  päässä. 
Rio  Janeiron  lahti  löydettiin  tammikuun  1  p:nä  1502.  Matkan 
tulokset  olivat  itsessäänkin  melkoiset  kyllä,  mutta  maailman  huomio 
kiintyi  niihin  vielä  enemmän  Vespuccin  oivallisten  kertomusten  tähden. 
Hänen  hehkuvat  kirjalliset  kuvaelmansa  uusien  maiden  luonnosta  ja 
niiden  asukkaiden  elämän-tavoista  saavuttivat  aivan  tavatonta  miel- 
tymystä ja  olivat  pian  koko  sivistyneen  maailman  käsissä,  ne  kun 
ennen  pitkää  käännettiin  ranskan-,  saksan-,  ja  englannin-kielille. 
Amerigo  Vespucci  oli  päivän  sankari,  ja  häntä  kunnioitettiin  Uuden 
Maailman  löytäjänä.  Tätä  nimeä  käytettiin,  näet,  nyt  ensi  kertaa 
vasta  löydettyjen  maiden  nimityksenä.  Vapaana  niistä  ennokkoluu- 
loista,  jotka  kaiken  aikaa  hämärsivät  Colombon  silmää,  oli  Vespucci 
pian  saanut  selville  että  maa,  jonka  rannikko  oli  niin  pitkä  ja  virrat 
niin  valtavat,  oli  ihan  toinen  kuin  Vanha  Maailma,  ihan  uusi  man- 
nermaa ;  sillä  mitä  Jiän  täällä  näki  ei  ensinkään  soveltunut  siihen, 
mitä  sivistynyt  ja  oppinut  maailma  tunsi  Indiasta. 

Vespuccinkin  onnen-tähti  kuitenkin  pian  rupesi  sammumaan. 
Hän  sai  Portugalin  hallituksen  toimittamaan  retkikuntaa  sen  salmen 
löytämistä  varten,  joka  vei  Amerikan  eteläpäästä  toiseen  valtamereen, 
mutta  laivasto  osaksi  hukkui,  osaksi  hajaantui,  ja  yritys  meni  aivan 
hukkaan,  eirei  ota  lukuun  sitä  että  Vespucci  sai  perustetuksi  ensi- 
mäisen  siirtokunnan  Brasiliaan.     Palattuaan  takaisin   Portugaliin  sai 

Vespacci  vain  nuhteita  vaivoistaan.  Hän  meni  sitten  Espanjan  pal- 
velukseen, jossa  hän  nimitettiin  merikarttalaitoksen  päälliköksi  ja 
pysyi  siinä  virassa  kuolemaansa  saakka  v.  1512. 


8.     Colombon  kuolema  ja  jälkeläiset. 

Cristoforo  Colombolta  oli,  hänen  suureksi  harmikseen  jo  v.  1500 
riistetty  hallitusoikeus  hänen  löytämissään  maissa.  Niin  kauvan  kuin 
kuningatar  Isabella  oli  elossa,  ei  kuitenkaan  koskettu  niihin  tuloihin, 
joita  hänellä  entisen  sopimuksen  mukaan  oli  oikeus  sieltä  nauttia. 
Mutta  Isabellan  kuoltua  peruutti  kuningas  Ferdinand  tämän  oikeuden, 
ja  kruunu  korjasi  Colombonkin  osan.  Vanha  juttu  mainion  löytöret- 
keilijän suuresta  köyhyydestä  hänen  viimeisinä  vuosinaan  on  kuiten- 
kin perätön.  Colombolta  on  vieläkin  kirjeitä  tallella,  jotka  osoittavat 
että  hän  fähän  aikaan  pojallensa  Diegolle,  joka  palveli  hovissa  ja 
seurusteli  maan  mahtavimpien  kanssa,  tuon  tuostakin  lähetti  suuria 
summia;  ja  kuollessaan  jätti  hän  jälkeensä  omaisuuden,  jonka  avulla 
Diego  voi  päästä  naimisiin  suurisukuisen,  mutta  köyhän  aatelisneiden 
kanssa.  Colombo  ei  ollut  niitä  miehiä,  jotka  niin  hevillä  päästävät 
kullat  käsistänsä.  Niin  jumalinen  ja  haaveiluun  asti  hurskas  kuin 
hän  olikin,  ei  hän  suinkaan  unohtanut  tämän  maailman  asioita  eikä 
omaa  etuansa.  Unelma  pyhän  haudan  valloittamisesta  saa  jäädä  sik- 
seen, kun  esim.  tulee  kysymykseen  hänen  hallitusoikeutensa  Länsi- 
Indiassa,  jotka  hän  väkisinkin  kokee  saada  takaisin  ja  jälkeläisilleen 
turvatuiksi  —  vaikka  turhaan.  Tässä  tarkoituksessa  hännystää  hän 
viime  päivinään  hovin  perässä  paikasta  paikkaan  —  aivan  kuin  en- 
nen aikaan  — ,  mutta  kuningas  ei  ota  häntä  kuullakseen.  Vuonna 
1506  on  hän  siten  hovin  kanssa  saapunut  Valladolidin  kaupun- 
kiin. Täällä  pettävät  viimeisetkin  voimat,  loppu  on  käsissä.  Molem- 
mat pojat  ovat  näinä  hetkinä  hänen  luonaan,  ja  rakkaan  Diegonsa 
helmassa  henkäisee  Amerikan  löytäjä  toukokuun  21  p:nä  1506 
viimeisen  huokauksensa. 

Hänen  maalliset  jäännöksensä,  —  käärittynä  munkkikaapuun, 
knten  hän  itse  oli  tahtonut  — ,  pantiin  ensiksi  läheisen  franciskanien 
luostarin  hautaholviin.  Kolmenkymmenen  kahden  vuoden  perästä  jou- 
tuivat ne  viimein  Diegon  lesken,  Indian  varakuningattaren  Maria  de 
Colon  y  Toledo'n,  toimesta  San  Domingon  kirkkokuorin  hautaholviin. 
Maanjäristys,  joka  1700-sataluvulla  hävitti  tämän  kirkon  ja  sen  hau- 
taholvinkin, pyyhkäisi  Colombon  tomun  tietämättömiin. 


Amerigo  Vespucci. 

Sevillaan  pystytettiin  v.  1513  hänen  haudalleen  —  Colombon 
luut  lepäsivät  sielläkin  jonkun  aikaa  —  muistopatsas,  johon  piirrettiin 
kirjoitus : 

A   Casiilla  y  a  Leon 
nuevo  mundo  diö  Colon. 
(Castillalle  ja  Leonille  antoi  Colon  uuden  maailman). 

Genovan  kaupunki  on  niinikään  mainiolle  pojalleen  pystyttänyt 
kauniin  muistopatsaan,  joka  paljastettiin  marraskuun  9  p:nä  1862. 

Colombon  luonne  selvenee  tietysti  paraiten  hänen  teoistaan. 
Suuret  aatteet  liikkuivat  hänen  aivoissaan,  hän  oli  yritteliäs,  kekse- 
liäs, rohkea  ja  voimallinen,  ystäväinsä  seurassa  iloinen  ja  puhelias, 
hän  harrasti  uskontonsa  kunniaa  ja  oli  itse  liiankin  jumalinen;  mutta 
hän  ei  ymmärtänyt  kaikkein  ihmisten  synnynnäisiä  oikeuksia  eikä 
niistä  mitään  välittänyt.  Löytämiensä  maiden  asukkaita  piti  hän 
„huonompina  ihmisinä",  tavaranansa,  jotka  eivät  ansainneet  parempaa 
kohtelua  kuin  sieluttomat  luontokappaleet,  „Itse  hän  heitä  möi  kuin 
metsän  riistaa  ja  ajoi  heitä  verikoirilla  takaa."  Rahaa  ja  rikkautta 
piti  Colombo,  huolimatta  kummallisesta  hurskaudestaan,  kenties  suu- 
rimmassa kunniassa  kaikesta  maailmassa.  Niinpä  kirjoittaa  hän  muuta- 
massa kirjeessä  neljänneltä  matkaltaan  —  kesken  hartaimpia  hengellisiä 
haaveitansa  — :  „Kulta  on  kuitenkin  parahinta  kaikesta.  Kullalla  luopi 
ihminen  rikkautta,  ja  rikkaudella  tekee  hän  tässä  maailmassa  kaikki 
mitä  tahtoo.     Niin,  sillä  jopa  saattaa  lähettää  sieluja  paratiisiinkin." 

Colombo  kirjoitteli  mielellään  ja  paljon.  Häneltä  on  vielä  tal- 
lella koko  joukko  kirjeitä,  kertomuksia  ja  väitöskirjoja.  Muutamat 
painatti  hän  itse. 

Hänen  ulkomuotoaan  kuvailee  eräs  aikalainen  vuodelta  1501 
seuraavasti:  „ Amiraali  on  suurikasvuinen,  voimakas,  vielä  pystypäi- 
nen  mies.  Kasvot  ovat  pitkulaiset,  teirenpilkut  punaverisillä  poskilla, 
nenä  koukeroinen,  kirkkaat  silmät  täynnänsä  vilkkautta.  Hiukset, 
alkuansa  punaiset,  ovat  viime  vuosina  harmaantuneet." 

Colombon  jälkeläisistä  on  huomattava  että  poika  Dieg-o  jo  v. 
1508  sai  takaisin  kaikki  isänsä  arvonimet  ja  oikeudet.  Amiraalina 
ja  varakuninkaana  hallitsi  hän  Espanjan  suuria  alusmaita  Amerikassa 
kuolemaansa  saakka  v.  1528.  Hänen  naimisistaan  herttuallisen  Alba- 
suvun  tyttären  kanssa  lähti  joukko  loistavia  sukuja.  —  Diegon  poika 
Luis  myi  v.  1536  Kaarle  viidennelle  kaikki  varakuninkaalliset  oikeu- 
tensa. V.  1578  sammui  Colombon  suku  miespuolelta,  mutta  elää  nais- 
puolelta vielä  tänä  päivänäkin. 

Cristoforon  molemmat  veljet,  Bartolommeo  ja  Diego,  kuolivat 
naimattomina.  Samaten  myöskin  liänen  poikansa  avioliiton  ulkopuolelta, 
Hernan  Colon,  jaloluontoinen,  hienosti  sivistynyt,  vaatimaton  herra. 
Hän  luki  ja  tutki  paljon,  kokoillen  muun  muassa  aikakautensa  ehkä 
suurimman  ja  kallisarvoisimman  yksityisen  kirjaston. 


V. 

Tyvenen  Meren  löytö.    Magalhaens. 

Colombo  oli  alkanut  espanjalaisten  seikkailijain  kultaisen  aika- 
kauden. Neljänkymmenen  vuoden  kuluessa  hänen  kuolemastaan  toi- 
mittavat Espanjalaiset  nyt  hämmästyttäviä  töitä  löytöretkien  ja  val- 
loitusten alalla.  Ja  uusiin  voittomaihin  rientää  parvi  toisensa  perästä 
innokkaita,  rohkeita,  kullanhimoisia  ihmisiä  kaikista  säädyistä  —  on- 
nen-onkijoita kaikki  tyyni. 

Tähän  ihmisluokkaan  on  luettava  sekin  mies,  jolle  tulee  kunnia 
Tyvenen  Meren  löydöstä.  Hänen  nimensä  oli  Vasco  Nunez  Balhoa, 
rappeutunut  aatelismies  Estremadurasta  Espanjassa.  Siirtolaisena 
Hispaniolassa  harjoitti  hän  jonkun  aikaa  maanviljelystä,  mutta  kyl- 
lästyi eräänä  kauniina  päivänä  siihen  ja  piiloutui  —  matkarahan 
puutteessa  —  E  n  ci  s  o  nimisen  lakimiehen  omistamaan  laivaan,  joka 
oli  menossa  Dariaan  perustamaan  siirtokuntaa.  Santa  Maria  del 
Antiguan  nimellä  perustettiinkin  tämmöinen  Uraba-lahden  länsi- 
rannalle; mutta  siirtolaiset  tekivät  Balboan  johdolla  kapinan  Encisoa 
vastaan,  panivat  tämän  laivaan  ja  lähettivät  hänet  takaisin  Espanjaan. 

Balboa,  joka  nyt  valittiin  siirtokunnan  hallitusmieheksi,  järjesti 
pontevalla  voimalla  tämän  asiat,  muodostaen,  näet,  varsinaisen  ryö- 
värivallan,  joka  laski  allensa  läheiset  indiaani-heimot  ja  säälimättö- 
mällä julmuudella  ryösti  kaikki  mitä  heillä  oli.  Muutamalla  ryöstö- 
retkellään  sai  Balboa  kuulla  puhuttavan  suuresta  merestä,  joka  olisi 
kuuden  päivämatkan  päässä  eteläänpäin  ja  jonka  rannalla  rikas 
kultala  tavattaisiin.  Sinne  sitä  mennään.  Syyskuussa  v.  1513  lähti 
Balboa  parin  sadan  Espanjalaisen  kanssa,  joiden  kapineita  600  indiaa- 

nia  kantoi,  liikkeelle  pohjois-rannikolta,  samosi  joukkoineen  vuorten 
poikki  ja  aarniometsäin  halki,  voittaen  vaarat  ja  vaivat,  ja  saapui 
vihdoin  syysk.  25  p:nä  Cordillerien  vuorten  korkeimmalle  harjalle, 
josta  ihastunut  retkikunta  näki  edessään  äärettömän  valtameren. 
Neljä  päivää  kuljettiin  nyt  vuoren  rinnettä  alaspäin,  kunnes  syysk. 
29  ^:nä  seisottiin  San  Miguel-lahden  partaalla  Etelämeren  rannikolla. 

Rannikon  asujamilta  sai  Balboa  tietää  että  etelämpänä  olisi 
olemassa  erinomattain  kultarikkaita  maita  ja  väkirikkaita,  suuria  kau- 
punkeja, joissa  vilkasta  kauppaa  käydään.  —  Tätä  tarinaa  oli  m.  m. 
kuulemassa  Balboan  lähin  apulainen,  muuan  laiha,  kalpea,  mustaveri- 
nen  mies,  jonka  silmistä  kävi  kamala  ja  kavala  katse.  Öe  oli  Fran- 
cisco Pizarro.     Tapaamme  hänet  myöhemmin. 

Mutta  Balboa  palasi  takaisin,  tehtyään  kaikki  seudun  kazikit 
veronalaisiksi.  Ja  paluumatkalla  ryöstettiin  maan-asukkaiden  kylät 
paljaiksi,  hävitettiin  ja  poltettiin.  Ihan  syyttömästi  hakattiin  indiaani- 
parkoja  laumottain  maahan,  Espanjalaisten  verikoirat  repivät  heitä 
hampaissaan,  ja  sammumaton  viha  valko-ihoisia  vastaan  sytytettiin 
sitä  ennen  ystävällisten  heimojen  sydämiin.  Lastattuna  kullalla  ja 
helmillä  —  ja  luultavasta  myöskin  hyvällä  omatunnolla  —  palasi 
Balboan  kunnianarvoisa  retkikunta  tammikuussa  1514  takaisin  Uraba- 
lahdelle. 

Balboa  lähetti   sitten   suorastaan  Espanjaan  laivan  —  viemään 
tietoa  merkillisestä  löydöstä  ja  paljon  kultaa.     Täten  toivoi  hän  saa- 
vansa  Encisoa   vastaan   tekemänsä   kapinan   anteeksi  ja  tietysti  tule- 
vansa asianomaisesti  vahvistetuksi  käskynhaltiaksi  siirtokunnassa.  Mutta 
se  oli  jo  liian  myöhäistä.    Espanjasta  oli  lähetetty  Pedrarias  de  Avila 
käskynhaltiaksi   Dariaan  ja  hänen   kanssaan   loistava   seurue   aatelis 
miehiä  ja   sotureita.     Balboa   nyt   nimitettiin   adelantadoksi,   maaher 
raksi,  Etelämeren  rannikolle,  mutta   alistettiin   Avilan  käskettäväksi 
Tässä  virassaan   oli  Balboa  tavattoman  toimekas.     Hän  aikoi  m.  m 
etsiä  tuon  rikkaan  kultamaan  etelässä.     Sitä  varten  tarvittiin  laivasto 
Kun  sopivia  laivapuita  ei  ollut  saatavissa  etelärannikolla,  hinautti  hän 
niitä   aarniometsäin   halki   indiaanein   hartioilla    pohjoisrannasta   asti; 
ja  kun  ainekset   saatiin   perille,   olivat  ne   kelvottomat,  jonka  tähden 
sanomattoman  vaivaloinen    hinausretki  oli  tehtävä  uudestaan.     Mutta 
se  tehtiin;  ja  Balboa   oli  juuri   kerjennyt  saada  neljä  sotaprikiä  val- 
miiksi,  kun  Pedrarias  de  Avila  kutsutti   hänet  Santa  Mariaan.     Ku- 
ninkaan käskynhaltia  oli  ruvennut  epäilemään  alapäällikköään  ja  kat- 
seli  karsain   silmin   hänen    suuria   varustuksiansa.     Päästyään   Santa 

Mariaan  vangittiin  sentähden  Balboa  heti,  ja  lahjottu  oikeus  tuomitsi 
hänet  kapinallisista  vehkeistä  kuolemaan.  Eikä  se  ensinkään  autta- 
nut että  hän  oli  —  Avilan  vävy.  Tyvenen  Meren  löytäjän  kaula 
katkesi  mestauspölkyllä  v.  1517. 

Balboan  rakentamaa  laivastoa  käytettiin  muihin  yrityksiin  — 
Pohjosessa  päin,  jolloin  Fernandez  de  Avila,  Pascual  de  An- 
degoya  ja  Hernandez  de  Cordova  valloittivat  Nicaraguan. 
Darian  siirtokunta  itse  eli  Kultainen  Gastilla,  kuten  sitä  siihen 
aikaan  nimitettiin,  joutui  tykkänään  rappiolle.  Indiaaniväestö  hävi- 
tettiin, maanviljelys  jäi  sikseen,  ja  erämaa  ja  liejukuume  pääsivät 
vanhoille  valloilleen.  Viimein  lähtivät  Espanjalaisetkin  sieltä  tiehensä 
kaikki  tyyni  ja  muuttivat  Etelämeren  rannalla  olevaan  Panamaan, 
joka  silloin  tuli  uusien,  merkillisten  yritysten  alkupisteeksi,  kuten 
vastedes  saamme  nähdä. 


Tyvenen  Meren  löytö  olisi,  niin  suuri  kuin  se  itsessään  olikin, 
kuitenkin  jäänyt  puolinaiseksi,  ell'ei  mitään  meritietä  sinne  ja  siten 
Amerikan  länsirannikolle  niinikään  olisi  löydetty.  Tämän  seikan 
oivalsivatkin  tietysti  heti  Espanjalaiset,  jotka  samaa  tietä  pyrkivät 
Maustesaarille.  Jo  v.  1515  koki  muuan  Diaz  de  Solis  etsiä 
pääsytietä  Balboan  löytämään  mereen,  mutta  La  Plata-lahden  rannalla 
tappoivat  hänet  alku-asukkaat,  ja  hänen  retkikuntansa  palasi  takai- 
sin kotia. 

Sen  salmen  löytäjäksi,  joka  Amerikan  eteläisimmästä  osasta 
viepi  Tyveneen  Mereen,  tuli  Portugalilainen  Fernao  Magalhaens.  Hän 
oli  syntynyt  vuonna  1480,  kunnosti  itseään  Indiassa  ja  taisteli  moh- 
rilaisia  vastaan  Afrikassa,  mutta  joutui  esivaltansa  epäsuosioon  ja 
vetäytyi  yksityis-elämään.  Harjoitellessaan  nyt  kosmografiUisia  ja 
meritieteellisiä  opintoja,  tuli  hän  siihen  vakuutukseen,  että  Mauste- 
saarille paraiten  päästäisiin  Balboan  löytämän  valtameren  poikki, 
kunhan  vain  löydettäisiin  siihen  johtava  salmi,  jonka  olemassa-oloa 
hän  ei  epäillyt. 

Magelhaens  kääntyi  Espanjan  hallituksen  puoleen  ja  saikin  käy- 
tettävikseen  viisi  laivaa,  jotka  syyskuussa  1519  lähtivät  liikkeelle  Lu- 
car  de  Barramedan  satamasta.  Eetkikunta'  saapui  Brasilian  rannikolle 
8:n  leveysasteen  alla  ja  purjehti,  tarkasti  tutkien  kaikkia  sen  lahtia, 
etelään  päin,  kunnes  se  vihdoin,  vietettyänsä  talven  pienessä  San  Julian 


Balboa  ottaa  Tyynen  meren  Espanian  kuninkaalle. 

nimisessä  lahdessa  ja  kadotettuaan  myrskyssä  yhden  laivan,  lokakuun 
10  p:nä  1520  tuli  korkean  kallioniemen  kohdalle,  jolle  annettiin  nimi 
Cabo  de  las  Virgines.  Ja  sen  takana  aukeni  retkeläisten  eteen 
tuo  kauvan  kaivattu  salmi.  Kolme  viikkoa  kesti  matkustus  sen  ek- 
syttävän saariston  kautta,  sen  luikertelevien,  kapeiden  pikku-salmien 
läpi,  ulapalta  ulapalle;  mutta  vihdoin,  marraskuun  18  p:nä  1520, 
päästiin  Cabo  Deseadon  ohitse  ulos  Suuren  valtameren  lakeudelle 
—  nyt  enää  ainoastaan  kolmella  laivalla,  sillä  yksi  oli  taas  menetetty 
sillä  tavoin,  että  miehistö  tappoi  sen  katteinin  ja  purjehti  tiehensä 
takaisin  Espanjaan. 

Mutta  löydetyn  salmen  kautta  oli  nyt  viimeinkin  päästy  vesi- 
tietä myöten  siihen  suureen  valtamereen,  joka  yhdessä  Atlantin  kanssa 
yhdistää  Euroopan  Aasiaan  ja  muinaiseen  Indiaan.  Tapaus  oli  siis 
maailman-historiallisesti  tärkeä;  ja  tuolla  pitkällä  salmella  on  vielä- 
kin Magelhaensin  nimi. 

Cabo  Deseadosta  purjehti  Magalhaens  sitten  pohjoseen  päin  pit- 
kin Etelä-Amerikan  länsirannikkoa  37  leveysasteelle  saakka,  josta 
hän  rohkeasti  kääntyi  luoteesen  päin,  todistettuansa  että  Uusi  Maailma 
ulottui  yhä  edemmäs  pohjoseen. 

Loppupuoli  Magalhaensin  matkaa,  joka  tuli  vieläkin  tärkeäm- 
mäksi kosmografian  puolesta,  ei  koske  suorastaan  aineesemme,  jonka 
tähden  tässä  siitä  vain  muutamalla  sanalla  muistutamme.  Neljä  kuu- 
kautta yhtä  mittaa  purjehti  Magalhaens  tuon  äärettömän  valtameren 
lakeuksia  —  ja  retkeilijöitä  suosi  alinomaa  myrskytön  ilma,  jonka 
tähden  merelle-  annettiin  nimi  Tyven  (El  pacifico).  Vihdoin  marras- 
kuun lopussa  1521  tultiin,  kun  tultiinkin,  Filippinien  saaristoon,  jossa 
Matan-saaren  asukkaat  mainion  Magalhaensin  tappoivat.  Kolmesta 
laivasta  onnistui  ainoastaan  yhden,  Viktorian,  Afrikan  eteläpuolelta, 
tuhannet  vaivat  kestettyään,  mutta  rikas  maustelasti  Molukkeilta  muas- 
saan, päästä  takaisin  Espanjaan.  Sen  päällikkönä  oli  Sebastian  del 
Cano  ja  se  oli  tehnyt  ensi  m  äisen  matkan  maapallon  ympäri. 
Cano  sittemmin  aateloittiin  ja  sai  vaakunakseen  maapallon  kuvan, 
johon  oli  piirretty  kirjoitus:  Primus  me  circumdedisti  (Sinä 
ensimäisenä  minun  ympärini  kuljit).  Kertomuksen  tästä  merkillisestä 
matkasta  kirjoitti  Italialainen  Antonio  Pigafetta,  joka  kaiken 
aikaa  oli  retkikunnan  muassa. 

VI. 

Fernando  Cortez.     Pohjois-^Amerikan  muinaisen 
viljelyksen  kukistus. 

Tähän  asti  olivat  espanjalaiset  löytöretkeilijät  matkoillaan  Ame- 
rikassa melkein  yksinomaan  tulleet  yhteyteen  ainoastaan  sivistymättö- 
mäin  luonnonihmisten  kanssa,  jotka  eivät  ymmärtäneet  minkä  vaaran 
nuo  merentakaiset  vieraat  heille  ja  heidän  maillensa  toivat.  Eivätkä 
he  liioin  sanottavaan  vastarintaan  kyenneet. 

Vakavaa  vastustusta  saatiin  kokea  vasta  sitten,  kun  tultiin 
tekemisiin  Amerikan  sivistys-  ja  viljelyskansojen  kanssa.  Olemme  ja 
edellisessä  kertoneet  missä  nämä  sivistyskansat  olivat  tavattavissa  ja 
antaneet  lyhyen  kuvauksen  heidän  viljelyskannastaan. 

Niinpä  nyt  oli  Yuhatanin  niemimaa  ja  nykyinen  Mexiko  (lue: 
Meijiko)  sivistyneiden  heimokuntain  hallussa.  Ja  varsinkin  Mexikossa 
oli  tämä  sivistys  saavuttanut  kylläkin  korkean  asteen.  Annamme 
seuraavassa  lyhyen  kertomuksen  sen  ja  Mexikon  valtakunnan  kukis- 
tuksesta  *).  —  Cuban  saarella  oli  maaherrana  Diego  Velasques,  muuan 
Cristoforo  Colombon  entisiä  seuralaisia.  Yhdessä  useiden  muiden  seik- 
kailijain  kanssa  toimitti  hän  v.  1517  kolme  laivaa  löytöretkelle  län- 
teen päin.  Sitä  johti  aatelismies  Hernandez  de  Cordova.  Matkallaan 
löysivätkin  nämä  retkeläiset  nyt  Yuhatanin  niemimaan  ja  näkivät 
suureksi  hämmästyksekseen  maya-kansan  rikkaan  viljelyksen:  väki- 
rikkaita kaupunkeja  temppeleineen  palatsineen,  oivallisesti  viljeltyjä 
vainioita,  hienopukuisia  asukkaita.  Mutta  nämä  asukkaat  esiintyivät 
vihollisina  Espanjalaisia  vastaan,  ja  täynnään  vammoja  palasi  Cor- 
dovan  joukkokunta  takaisin  Cubaan,  jossa  hän  itse  ja  puolet  hänen 
miehistään  pian  kuolivat  haavoihinsa.  —  Uusi  retkikunta,  Juan  de 
Grijalvan  johdolla,  pantiin  kuitenkin  jo  seuraavana  vuonna  toimeen. 
Se  tunkeusi  nykyiseen  Tampicoon  eli  Tanuco-joen  suuhun  asti,  nähden 
kaikkialla   Mexikon   lahden   etelärannoilla  rikkaita  yhteiskuntia.     Ta- 


•)  Niitä  lukijoitamme,  jotka  näistä  merkillisistä  tapauksista  haluavat 
tarkempia  tietoja,  viittaamme  äsken  ilmestyneesen  kirjaseen  „Mexikon 
valloitus.  Kappale  Amerikan  historiaa''  Werner  Söderströmin  kustan- 
tamassa kokoelmassa;    »Tuhansille  kodeille  tuhatjärvien  maassa". 

bascossa  teki  oikeutta  rakastava  Grijalva  ystävyyttä  asukkaiden  kanssa, 
ja  nykyisen  Vera  Cruz'in  tienoilla  harjoitettiin  vaihtokauppaa,  jossa 
retkikunta  kokosi  melkoiset  aarteet  jalokiviä,  kultaa  ja  kauniita  kan- 
kaita. Epäterveellinen  ilmanala  pakoitti  kuitenkin  retkikunnan  pa- 
laamaan. 

Mutta  Cubassa  hommasikin  jo  Velasquez  uutta  retkeä.  Sen 
päälliköksi  tuli  mies,  jonka  loistava  sotilasnero  oli  tekevä  lopun  koko 
Mexikon  kultaisesta  valtakunnasta.  Tämä  mies  oli  Fernando  Cortes, 
espanjalainen  aatelismies  Estremadurasta.  Hän  oli  jo  1504  tullut 
Uuteen  Maailmaan  etsimään  kultaa  ja  kunniaa.  Tähän  aikaan,  1519, 
oli  hän  34  ikävuodellaan,  oli  voimakas,  jäntevä,  reipas,  oli  sivisty- 
neempi kuin  useimmat  muut  tämän  ajan  seikkailijat,  oli  teräväpäinen, 
sukkela,  neuvokas,  hurjuuteen  saakka  rohkea,  päättäväinen,  viekas  — 
ja  arvelematta  petollinen  kuin  tarvittiin.  Samalla  oli  hän  melkein 
narrimaisuuten  asti  «jumalinen",  ja  katolisuskon  voittokulku  ympäri 
maailmaa  oli  hänen  mieli-aatteenaan.  Naiset  tästä  loistavasta  risti- 
ritarista erinomattain  pitivät,  —  ja  hän  heistä. 

Tämmöinen  oli  se  mies,  jota  Velasquez  tahtoi  käyttää  omiin 
valloitus-tarkoituksiinsa.  Cortez  oli  hänen  sihteerinään  ja  samalla 
myöskin  tuomarina  San  lagossa,  niinikään  naimisissa  erään  Velas- 
quezille  sukulaisuudessa  olevan  naisen  kanssa.  Kun  laivasto  oli  läh- 
temäisillään, katui  Velasquez  kauppaansa  ja  aikoi  ottaa  päällikkötoi- 
men  Cortezilta  pois,  mutta  tämä  sai  hyvissä  ajoin  tiedon  Velasquezin 
tuumasta  ja  purjehti  tiehensä  ihan  hänen  nenänsä  alta,  jättäen  suut- 
tuneen kuvernöörin  rannalle  kiroilemaan. 

Retkikunnassa  oli  400  miestä  espanjalaista  jalkaväkeä,  200  in- 
diaania,  16  ratsumiestä  ja  14  kanoonaa.  Laivoja  oli  11.  Cortezin 
kenraalikuntana  oli  loistava  joukko  nuoria  aatelismiehiä:  hurjan  ur- 
hokas ja  iloinen  ritari  PedrodeAlvarado,  ponteva  Velasquez 
de  Leon,  Hondurasin  valloittaja  Cristoval  d'01id,  jaloluontoinen 
Gonzalo  de  Saudoval,  retken  historioitsija  Bernal  Diaz  y.  m. 
Kaksi  pappiakin  oli  muassa. 

Laivasto  laski  mannermaalle  mainitun  Tahascon  luona,  jonka 
asukkaat  nyt  tekivät  jyrkkää  vastarintaa,  kunnes  koko  päivän  tais- 
teltuaan  taipuivat  rauhaan  ja  sitten  siinä  uskollisesti  pysyivätkin. 
Heidän  kazikiltaan  sai  Cortez  lähtiessään  muiden  lahjojen  joukossa 
kauniin  orjattaren,  Marinan,  joka  seurasi  Espanjalaisia  tulkkina  ja 
muutenkin  oli  Cortezin  hyvänä  enkelinä  koko  tällä  monimutkaisella 
matkalla.     Huhtikuun   21   p:nä   1519  saavuttiin  Mexikon  valtakunnan 

alueelle  ja  noustiin  maalle  nykyisen  Vera  Cruz'in  tienoilla.  Täällä 
tnli  Mexikon  keisarin  maaherra  Cortezin  puheille  ja  pyysi  saadaksensa 
tietää  mitä  vieraat  tahtoivat.  Cortez  vastasi  tulevansa  suuren,  me- 
rentakaisen hallitsijan  käskystä,  tuodakseen  keisarille  lahjoja  ja  kir- 
jallista sanomaa,  ja  pyysi  vapaata  pääsyä  maan  pääkaupunkiin.  Mexi- 
kolainen  maaherra  silloin  toimitti  juoksijain  kautta,  jotka  valtakunnan 
hyvillä  teillä  kuljettivat  postia,  keisarille  tiedon  muukalais-armeijan 
tulosta.  Sanoma  oli  piirretty  hieroglyfi-  eli  kuvakirjaimilla  agave- 
paperille,  —  kirjoitustapa,  jossa  vanhat  Mexikolaiset  olivat  saavutta- 
neet hämmästyttävän  taidon. 

Mexikon  valtakunta,  jonka  kanssa  Certez  nyt  oli  tullut  ensimai- 
seen tuttavuuteen,  ulottui  maya-valtiosta  Yukatanissa  Coloradon  ja  Rio 
del  Norten  erämaihin  asti.  Eannikon  alangoilta  nousi  maa,  jonka 
yhteisenä  nimenä  oli  Anahuak,  vähitellen  sisämaan  ylätasangoille, 
laaksojen  ja  ylönköjen  vaihdellessa  monin  kerroin.  Majesteetilliset  vuo- 
rikeilat,  joista  useat  oli  tulivuoria,  kohottivat  siellä  täällä  lumipeittoiset 
huippunsa  pilviin.  Noin  30  penikulmaa  rannikolta  oli  Mexikon  ylälaakso, 
mainiosti  viljelty  tasanko  täynnään  kukoistavia  kaupunkeja  ja  kyliä. 
Keskeltä  laaksoa  kohtasi  ihastuneen  matkustajan  silmää,  joka  ympäröi- 
vältä vuorelta  katseli  sinne  alas,  viisi  järveä,  joiden  kohdalta  suuren 
pääkaupungin  palatsit  ja  temppelitornit  välkkyivät  auringon  valossa. 
Se  oli  Tenochtitlan,  sittemmin  Mexikoksi  nimitetty. 

Maan  korkea  kukoistus  oli  saanut  alkunsa  Toltekeista,  lahjak- 
kaasta nahua-kansasta,  joka  täällä  500  vuotta  oli  rauhan  töitä  har- 
joittanut ja  perustanut  rauhalle  rakennetun  valtiomuodon.  Tieteet  ja 
taiteet  olivat  heidän  aikanaan  saavuttaneet  huomattavan  asteen. 
Varsinkin  kutoma-  ja  metallitöissä  olivat  Toltekit  mestareita.  Mutta 
tapojen  ylenmääräinen  hienostuminen  oli  vaikuttanut  turmiollisesti 
kansan  sotalaitokseen,  ja  toiset,  voimakkaammat  heimokunnat  ottivat 
maan  haltuunsa.  Espanjalaisten  tullessa  oli  vallalla  A  z  t  e  k  i  e  n  sotai- 
nen sukukunta,  joka  entisten  valtain  raunioille  oli  perustanut  mahta- 
van pappis-  ja  sotilasvaltion,  laskien  voitetut  heimokunnat  osittaiseen 
orjuuteen.  Toltekien  aikana  oli  sotajumalan  verinen  uhripalvelus  jät- 
tänyt sijaa  lempeämmille  uskonnollisille  menoille,  mutta  Aztekit  sen 
jälleen  elähyttivät;  ja  monen  voitetun  vihollisen  veri  juoksi  taas  Huit- 
zilopotchlin,  sotajumalan,  alttarilla.  Muinoin  rajoitettu  kuninkaanvalta 
oli  Aztekien  hallitessa  käynyt  melkein  rajattomaksi  yksinvallaksi. 
Pappis-  ja  sotilassäädyt  olivat  mahtavimmat.  Varsinainen  kansa, 
suuri  enemmistö,  kitui  osittaista  orjuutta,  ja  valloitetut  naapuriheimot 


Ihmisuhri  Aztekien  luona. 

vihasivat  Aztekien  rasittavaa  iestä.  Kuitenkin  olivat  Aztekit  huolelli- 
sesti säilyttäneet  maan  aineellisen  sivistyksen,  osaksi  sen  henkisenkin. 
Paitsi  julmaa  Huitzilopochtlia,  sota-  ja  kansallisjumalaansa,  palvelivat 
hekin  ylimmäistä  olentoa,  „tuntematonta  jumalaa",  sekä  lempeää 
Tezkatlipokaa,  »maailman  sielua". 

Huitzilopochtlin  alttarille  oli  kukistettujen  heimokuntain  kuiten- 
kin joka  vuosi  suorittaminen  alentava  verivero,  ja  he  ikävöivät  pelas- 
tusta ikeestänsä.  Tätä  ikävöimistä  ilmaisi  taru  valkoisesta  ja  lem- 
peästä Quetzalkoatlista,  puolijumalasta,  joka  muka  kerran  oli 
opettanut  Anahuakilaisille  maanviljelyksen  ja  lempeitä,  puhtaita  tapoja, 
mutta  sitten  Huitzilopochtlin  palvelusta  paeten  kadonnut  itäisen  meren 
avaruuteen,  josta  hän  kuitenkin  kerran  oli  palaava  takaisin  pystyttä- 
mään uudestaan  Toltekien  valtaa  Anahuakin  asukkaiden  onneksi. 

Mexikon  hallitsijana  Espanjalaisten  tullessa  oli  nyt  azteki  Mon- 
tezuma,  julman  Huitzilopochtlin  harras  palvelija,  mutta  heikko  ja 
taika-uskoinen  ruhtinas.  —  Kun  sentähden  rannikkomaaherran  kuval- 
linen kertomus  Cortezin  tulosta  saapui,  luuli  Montezuma  että  jo  olikin 
Quetzalkoatl  maahan  tullut  valtakuntaansa  perimään. 

Käsky  pantiin  sentähden  rannikolle  menemään  että  vieraiden 
tuli  lähteä  tiehensä  maasta.  Mutta  samassa  lähetti  Montezuma  run- 
saat lahjat:  kaksi  suurta  kiekkokilpeä,  toinen  kullasta,  toinen  hopeasta; 
kypärin  täynnäusä  kultajyväsiä,  kauniita  kankaita  ja  joukon  kalliita 
koristuksia.  Nämä  kuitenkin  vain  enemmän  kutkuttivat  Espanjalais- 
ten kullanhimoa,  eikä  paluumatkasta  ollut  puhettakaan.  Cortez  vas- 
tasi mexikolaiselle  maaherralle  ett'ei  hän  millään  mokomin  voinut 
luopua  aikeestaan  tulla  itse  keisarin  puheille. 

Valtansa  merkiksi  perusti  Cortez  nyt  lähelle  maalle-nousupaik- 
kaansa  linnoituksen  ja  kaupungin,  jolle  annettiin  nimi  Villa  rica  de 
la  Vera  Cruz  (totisen  ristin  kultainen  kaupunki),  asetti  siihen  enna- 
kolta virkamiehet  ja  niraitytti  itsensä  niiden  kautta  ,,Espanjan  kruu- 
nun nimessä"  valloitusretken  päälliköksi,  tekeytyen  siten  riippumatto- 
maksi Velesquezista. 

Montezuman  käskystä  kieltäytyivät  ympärysten  asukkaat  anta- 
masta retkeilijöille  ruokavaroja,  mutta  näitä  saatiin  pohjoisempana 
olevan  Cempoalan  totomakilaiselta  kazikilta,  jonka  vastikään  oli 
täytynyt  notkistua  Aztekien  ikeen  alle,  vaan  joka  heitä  vihasi  ja 
vielä  uskalsi  niskoitella  heitä  vastaan. 

Jätettyään  150  miestä  varustus  väeksi  Villa  Ricaan  ja  kapinal- 
lisen   vehkeen    johdosta    upotettuaan    laivansa,   jott'ei    kenkään   voisi 

ajatellakkaan  peräytymistä  —  lähti  Cortez  elokuun  16  p:nä  matkalle- 
maan  sisäosaan  300  jalkamiehen,  15  ratsun  ja  7  tykin  kanssa.  Cem- 
poalassa  yhdistyi  hänen  joukkoonsa  1,300  totomakilaista  soturia. 

Kolmen  päivän  vaivaloisen  matkan  perästä  saavuttiin  Tlascala 
eli  „Leipämaa"  nimisen  vapaavaltion  alueelle.  Tämä  tasavalta  oli 
niinikään  sotakannalla  Aztekeja  vastaan,  jotka  senkin  tahtoivat  laskea 
valtansa  alle.  Sen  kansa  oli  Anahuakin  urhokkaimpia  heimokuntia, 
ja  sen  vapaat  miehet  pitivät  menestyksellä  puoltaan  Aztekien  anas- 
tushankkeita  vastaan.  Mutta  Euroopalaisia  pitivät  Tlaskalaiset  vi- 
hollisina, ja  vasta  ankarain  tappelujen  perästä  ratkaisivat  Cortezin 
kanoonat  taistelun  Espanjalaisten  eduksi.  Tlaskalan  urhokas,  ritaril- 
linen sotapäällikkö  Xikotenkatl  lakkasi  taistelemasta  ainoastaan  halli- 
tuksen nimenomaisesta  käskystä;  ja  nyt  syntyi  Espanjalaisten  ja  Tlas- 
kalan miesten  kesken  liitto,  jonka  nämä  loppuun  asti  vilpittömästi 
pitivät. 

Cortez  oli  uskonnollisessa  innossaan  tähän-astisilla  lepopaikoilla 
hävittänyt  maan-asukkaiden  jumalain-kuvat,  ripustuttaen  heidän  temp- 
peleihinsä  sen  sijaan  neitsyt  Maarian  ja  muiden  pyhimysten  kuvia; 
mutta  Tlaskalassa  sai  varovainen  espanjalainen  pappi  hänet  tästä 
hankkeesta  luopumaan.  Tlaskalan  miehet  pitivät  kovasti  kiinni  uskon- 
nollisestakin arvostaan,  ja  heidän  pyhimpiä  tunteitansa  olisi  ollut 
vaarallista  käydä  liian  kovasti  loukkaamaan. 

Tlaskalasta  kuljettiin  rikkaasen  Cliolula  nimiseen  kauppakau- 
punkiin, jonka  asukkaat  Montezuman  käskystä  yrittivät  vastarintaa^ 
mutta  Cortez  houkutti  kaikki  heimokunnan  päälliköt  suureen  temppe- 
lipihaan  ja  surmautti  heidät  petollisesti  kaikki  tyyni,  jonka  jälkeen 
Tlaskalaisetkin  ryntäsivät  kaupunkiin  ja  teurastivat  yhdessä  Espan- 
jalaisten kanssa  tuhansittain  paikkakunnan  viattomia  asukkaita,  — 
urosteko,  joka  historiassa  on  saanut  nimityksen  „Cholulan  verilöyly." 

Huhu  tästä  hirmutyöstä  kävi  Cortezin  edellä,  eikä  enää  mikään 
kaupunki  Espanjalaisten  tiellä  uskaltanut  häiritä  heidän  kulkuaan. 
Popokatepetrin  (Suitsuavan  vuoren)  ja  IztaceihuatTin  (Val- 
koisen neitsyen)  nimisten  vnorijättiläisten  välistä  kuljettiin  nyt  Mexi- 
kon  ihanaan  laaksoon.  Mitä  lähemmälle  pääkaupunkia  tultiin,  sitä 
enemmän  hämmästytti  retkeläisiä  seudun  rikkaus  ja  viljelyksen  loisto. 
Noiden  kaunisten  järvien  ympärillä,  jotka  nyt  ovat  melkein  kauttaal- 
taan kuivina  ja  muunnettuina  suola-aroksi,  oli  sadottain  kyliä  ja  kau- 
punkeja; ja  vesillä  vilisi  tuhansittain  aluksia  ja  lautoille  rakennettuja 
puutarhoja;  jotka   kaikki  kulkivat   pääkaupunkiin  päin.     Tämän   kiilr 

televät  palatsit  ja  temppelit  (teokalliot)  näkyivät  jo  kaukaa.  Maatie 
tähän  kaupunkiin,  joka  oikeastaan  oli  saarella  suurimmassa  järvessä, 
meni  pitkin  neljää  patoa;  ja  kun  näihin  rakennetut  vipusillat  nostet- 
tiin ylös,  oli  pääsy  maan  puolelta  kaupunkiin  ehkäisty.  Itse  kaupun- 
kiakin risteili  lukuisat  kanavat. 

Marraskuun  8  p:nä  1519  marssi  Cortezin  joukko  sisään  Tenoch- 
titlaniin.  Montezuraa,  joka  kaiken  aikaa  oli  uusilla  lahjoilla  kokenut 
saada  vieraita  palaamaan,  ryhtymättä  kuitenkaan  mihinkään  vastarin- 
taan, oli  itse  loistavassa  puvussa  ja  loistavan  saattojoukon  kanssa 
vieraita  vastassa.  Espanjalaisille  annettiin  sitten  kortteriksi  suuri, 
linnoituksen  tapainen  palatsi,  johon  he  asettuivat  kuin  hyvin  varus- 
tettuun sotaleiriin  ainakin.  Montezuma  ja  Cortez  kävivät  nyt  vuoro- 
tellen toinen  toistaan  tervehtimässä,  ja  Cortez  selitti  saaneensa  hallit- 
sijaltaan toimeksi  kääntää  Montezuman  ynnä  koko  hänen  kansansa 
kanssa  kristinuskoon.  Montezuma  arveli  omaa  uskoaan  yhtä  hyväksi 
ja  oli  yhä  sittemminkin  tässä  asiassa  taipumaton.  Vieraita  sanoi  hän 
kuitenkin,  tyhmästi  kyllä,  luulevansa  Quetzalkoatlin  jälkeläisiksi  ja 
lupasi  maksaa  Espanjan  kuninkaalle  veroa.  Cortez  päätti  nyt  ottaa 
Montezuman  vangiksi,  päästäkseen  hänen  kauttansa  maan  herraksi. 
Niinpä  lähti  siis  hurjan  uskalias  espanjalainen  päällikkö  eräänä  päi- 
vänä rohkeimpien  toveriensa  kanssa  Montezuman  palatsiin  häntä  „ter- 
vehtimään."  Nyt  oli  vähää  ennen  rannikolta  tullut  tieto  että  sikä- 
läinen mexikolainen  maaherra  oli  hyökännyt  Villa  rican  kimppuun, 
jolloin  monta  espanjalaista  sotamiestä  oli  menettänyt  henkensä  ja 
heidän  päällikkönsä  saanut  surmavaan  haavan.  Cortez  vaati  rangais- 
tusta maaherralle  '^)  sekä  että  Montezuma  itse  joksikin  aikaa  muut- 
taisi Espanjalaisten  kortteriin,  merkiksi  ystävyydestään  näitä  kohtaan. 
Montezuma  ensimmältä  pani  vastaan,  mutta  kun  espanjalaiset  ritarit 
silloin  heti  paljastivat  miekkansa,  uhaten  väkivaltaa,  suostui  hätääntynyt 
keisari  Marinan  kehoituksesta  Cortezin  vaatimukseen  ja  seurasi  Es- 
panjalaisia heidän  kortteriinsa.  —  Tästä  lähin  oli  itse  teossa  Cortez 
maan  herrana.  Hän  rupesi  Montezuman  pakollisella  suostumuksella 
ja  hänen  nimessään  —  ryöstävien  upseeriensa  kautta  kokoilemaan 
„veroa",  ja  suuret  aarteet  kasaantui  Espanjalaisten  pesään. 


*)  Rangaistus  pantiin  sittemmin  toimeen  sillä  tavoin,  että  maaherra 
Mexikolaisten  kauhuksi  poltettiin  roviolla,  —  näytelmä,  jonka  vertaista 
julmuudessa  nämä  eivät  ennen  olleet  nähneet,  niin  tottuneita  kuin  ihmis- 
uhreihin  olivatkin. 

Huhtikuun  loppupuolella  1520  tuli  tieto  rannikolta  että  muuan 
Velasquezin  lähettämä  sotajoukko,  jota  johti  Pamfilo  de  Narvaez, 
oli  saapunut  riistämään  Cortezilta  päällikkyyttä,  joka  oli  annettava 
Narvaezille.  Silloin  riensi  Cortez  ainoastaan  70  espanjalaisen  ja  in- 
diaanialaisen  apujoukon  etupäässä  Narvaezia  vastaan,  joka  Cempoalan 
lähellä  perin  pohjin  voitettiin.  Hän  itse,  Narvaez,  lähetettiin  häpe- 
ällisesti takaisin  Cubaan,  ja  hänen  sotajoukkonsa  meni  Cortezin  puolelle. 

Täiraikaa  oli  Alvarado,  jonka  Cortez  oli  jättänyt  Espanjalaisten 
päälliköksi  pääkaupunkiin,  suuren  mexikolaisen  juhlan  kestäessä  hyö- 
kännyt aseettomain  juhlivien  kimppuun  ja  siinä  tilaisuudessa  hakkaut- 
tanut maahan  m.  m.  melkein  koko  aztekilaisen  aateliston.  Seuraus 
oli  aseellinen  hyökkäys  Espanjalaisia  vastaan  julmistuneiden  maan- 
asukkaiden  puolelta,  ja  Alvarado  oli  pahemmassa  kuin  pulassa.  Mutta 
silloin  saapui  myös  Cortez  suuresti  lisääntyneen  armeijansa  kanssa  ja 
pelasti  hetkeksi  alapäällikkönsä,  sulkeutuen  taas  tuohon  hyvään  lin- 
noitukseen. Mexikolaiset  kuitenkin  katkerassa  vihassaan  jatkoivat 
hyökkäyksiään  sitä  vastaan,  ja  kovia  kahakoita  oli  nyt  joka  päivä. 
Ruokavarat  alkoivat  Espanjalaisilta  loppua;  ja  viimein  päättivät  he 
muun  neuvon  puutteessa  pyrkiä  satimestaan  irti.  Tätä  varten  pantiin 
onneton,  yhä  vankina  siellä  oleskeleva  Montezuma  pitämään  puhetta 
kansalle,  jolle  hänen  tuli  vakuuttaa  ett'ei  hän  muka  ollutkaan  vankina 
sekä  kehoittaa  sitä  päästämään  vieraita  rauhassa  pois.  Mutta  tuskin 
oli  hän  avannut  suunsa,  ennenkun  kauhea  ulvonta  kuului  hänen  ala- 
maistensa  joukosta  ja  kiviä  ja  nuolia  sateli  hänen  ympärillään.  Kei- 
sari siinä  sai  surmaavat  haavat  ja  heitti  henkensä  kesäk.  30  p:nä, 
viimeiseen  saakka  pysyen  kiinni  uskonnossaan  ja  inholla  hyljäten  es- 
panjalaisten pappien  kääntämis-yritykset. 

Mutta  Espanjalaisten  täytyi  millä  hinnalla  hyvänsä  päästä  pois, 
koska  heidän  tilansa  nyt  kävi  yhä  tukalammaksi.  Niinpä  lähtivätkin 
he  yöllä  vasten  heinäkuun  1,  päivää  liikkeelle.  Mutta  Mexikolaiset 
olivat  varuillaan.  Espanjalaiset  olivat  tuskin  päässeet  sille  padolle,  jota 
pitkin  heidän  oli  yrittäminen  ulos  kaupungista,  ennenkun  maan-asukkaat 
molemmin  puolin  rupesivat  hätyyttämään  heitä  veneistänsä,  edestä  ja 
takaakin.  Pato-aukoista  oli  vipusillat  otettu  pois,  ja  se  kuljetettava 
silta,  jonka  Espanjalaiset  laskivat  ensimäisen  aukon  poikki,  kulkien 
siitä  yli,  romahti  toisessa  aukossa  järveen.  Kauhea  näytelmä  seurasi. 
Jälkijoukko  tyrkkäsi  etummaisia  veteen,  ja  aukko  täyttyi  pian  kanoo- 
nista,  hevosista,  aseista,  varastoista  ja  kuolevista  ihmisistä,  ja  tuota 
hirveää   siltaa    myöten   kulkivat   vähäiset    loput    Cortezin   sotaväestä 

aukon  yli.  Hurjan  rohkea  Alvarado  hyppäsi,  nojautuen  pitkään  kei- 
hääsen,  jonka  alapään  hän  iski  kiinni  pohjassa  olevaan  romuun,  muu- 
tamasta tämmöisestä  paikasta  poikki  —  mexikolaisten  ja  oman  vä- 
kensäkin  hämmästykseksi  ja  ihmeeksi.  Se  oli  mainio  „Alvaradon 
hyppäys",  ,,Salto  de  Alvarado,'-''  jota  nimeä  tämä  paikka  Mexikon 
kaupungissa  vieläkin  kantaa.  Espanjalaisten  lähtö  on  historiassa  saa- 
nut nimekseen:  ^Surullinen  yö"  —  La  noche  triste  — ja  ainoas- 
taan 440  miehellä  l,400:stä  pääsi  Cortez  päivän  valjetessa  manterelle. 

Espanjalaiset  nyt  pyrkivät  Tlaskalaan  päin.  Otumban  luona 
koilliseen  järvistä  oli  heitä  vastassa  suuri  mexikolainen  armeija,  joka 
kuitenkin  hajaantui  hurjaan  pakoon,  sittenkun  urhokas  Juan  de 
Salamanca  oli  sen  päälliköltä  riistänyt  Mexikolaisten  sotalipun, 
hakatessaan  itse  päällikön  maahan.  Nyt  marssivat  Espanjalaiset  Tlas- 
kalaan, jossa  levähdettiin.  Cubasta  tuli  tänne  melkoinen  apujoukko, 
ja  Cortez  ryhtyi  uudelleen  yritykseensä  —  Mexikon  valtakunnan  ku- 
kistamiseen ja  valloittamiseen. 

Tätä  varten  rakennutti  hän  nyt  laivaston,  kolme  sotaprikiä, 
joiden  valmiiksi  hakatut  laivapuut  irtonaisina  kuljetettiin  ystävälliseen 
Tezkukoon  Mexiko-järven  itärannalla,  —  vaivaloinen  hinaus  maitse, 
niinkuin  Balboan  samankaltainen  mainio  työ.  Saapuneena  sotaväki- 
neen  Tezkukoon,  liittäytti  Cortez  laivansa  kokoon,  työnnätti  ne  jär- 
veen ja  alkoi  Tenochtitlanin  piirityksen.  Tätä  kesti  puoli  kolmatta 
kuukautta.  Mexikolaisten  keisarina  oli  nyt  voimakkaampi  mies  kuin 
Montezuma,  nimittäin  hänen  vävynsä  ja  veljensä-poika,  nuori,  urhokas 
Guatemozin.  Tämä  oli  varustanut  pääkaupunkinsa  hyvään  puolustus- 
tilaan, tehden  joka  talosta  linnoituksen;  ja  Mexikolaiset  sotivat  isän- 
maansa, kunniansa  ja  henkensä  puolesta  kuin  sankarit,  pelkäämättä 
kuolemaa,  pelkäämättä  nälkää,  joka  lopulta  kävi  piiritetyssä  kaupun- 
gissa kauheaksi.  Näytelmiä  Jerusalemin  kauhistuksesta  oli  nähtävänä, 
mutta  kerta  toisensa  perästä  syöstiin  hyökkäävät  Espanjalaiset  takai- 
sin. Viimein  —  kun  läheiset  heimotkin,  jotka  vihasivat  Aztekien  yli- 
herruutta, olivat  yhtyneet  Espanjalaisiin  —  päätti  Guatemozin,  kai- 
kilta tahoilta  ahdistettuna,  suljettuna  linnaansa,  pujahtaa  pois  etsi- 
mään apujoukkoja  kauvempaa  maaseuduilta.  Silloin-  äkkäsivät  hänet 
Espanjalaiset,  ja  urhoollinen  keisari  puolisoineen  joutui  vangiksi.  Pääl- 
likön kukistuttua  murtui  Mexikolaisten'  vastarinta.  Kaupunki,  nyt 
suureksi  osaksi  raunioina,  antautui.  200,000  oli  kaatunut  sen  piiri- 
tyksessä. Huolimatta  hävityksestä,  oli  Espanjalaisten  sotasaalis  ääre- 
tön.   Mutta  kun  arveltiin  vangitulla  keisarilla  olevan  vieläkin  suurem- 

mat  aarteet  piilossa,  pantiin  hän  polttolavalle,  tunnustusta  varten 
kidutettavaksi.  Quatemozin  ei  kuitenkaan  mitään  „tunnustanut",  jonka 
tähden  Cortez  hänet  pelasti  palamasta,  mutta  sittemmin  kuitenkin 
mestautti. 

Mexiko  oli  valloitettu.  Pääkaupungin  kanssa  alistui  koko  maa, 
koko  Anahuak.  Espanjalaiset  jakasivat  viljelysmaat  keskenänsä,  ja 
kotimainen  väestö  tehtiin  orjiksi.  Kristillisten  pappien  uskon- 
nollinen hurjuus  ja  sotamiesten  raakuus  oli  hävittänyt  kaikki,  mikä 
vain  oli  minkäänlaisessa  yhteydessä  vanhan  viljelyksen  ja  sivistyksen 
kanssa.  Anahuakin  kirjalliset  muistomerkit  ja  parahimmat  näytteet 
Toltekien  taiteesta  korjasi  murhaava  liekki.  Ikivanha  kultuuri  vaipui 
ikuiseksi  hautaan.  Kristittyjen  kirkkoja  kohosi  teokalliojen  paikoille, 
ja  ihan  uusi  Mexiko  kasvoi  vähitellen  vanhan  raunioille.  Joukko 
espanjalaisia  perheitä  muutti  Cubasta  tänne.  Valloitettu  maa  sai  ni- 
mekseen   Uusi  Espanja,  ja  Cortez  tuli  kuninkaan  käskynhaltiaksi. 

Sivistysvallat  Quatemala  ja  YuJcatan  valloitettiin  sitten,  ja  nyt 
Cortezin   alapäälliköt  saivat  tilaisuutta  osoittaa  johtaja-kuntoansa.  — 

Mexikon  valloittajalla  oli  vihollisia,  jotka  Espanjan  hovissa  syyt- 
tivät häntä  itsevaltaisista  pyrinnöistä  ja  yhteisten  varojen  tuhlaa- 
misesta. Hän  matkusti  v.  1527  Espanjaan  puolustamaan  itseänsä,  ja 
loistavasti  häntä  kohdeltiin,  mutta  Mexikon  sivilihallinnon  Cortez  me- 
netti. Hän  vetäytyi  suurille  tiluksilleen  Oaxaca-laaksossa,  mutta  ryhtyi 
sittemmin  jälleen  merilöytöihin.  Niinpä  hänen  toimestaan  löydettiin 
Californian  niemimaa  v.  1533  ja  perustettiin  sinne  Culiacan  ni- 
minen siirtokunta.  Sivilimaaherra  M  e  n  d  o  z  a  viimein  kielsi  Cortezin 
haaskaamasta  väkeä  tämmöisiin  yrityksiin.  Silloin  hän  uudestaan,  v. 
1540,  lähti  Espanjaan  —  valittamaan.  Mutta  täällä  ei  nyt  enää  „Azte- 
kien  teurastajasta"  piitattu.  Niinkuin  ennen  Colombo  hännysti  hän  nyt 
hovin  perässä  kaupungista  kaupunkiin,  saamatta  koskaan  ratkaisevaa 
vastausta.  Mexikoa  Cortez  ei  enää  nähnyt.  Hän  kuoli  joulukuun  2 
p:nä  1547  lähellä  Sevillaa.  Ruumis  vietiin  sittemmin  Uuteen  Espan- 
jaan; mutta  1823  vuoden  vallankumouksessa  katosi  kirstukin,  jossa 
lepäsi  Mexikon  valloittajan  luut. 

VII. 

Franeiseo  Pizarro.     Etelä^Amerikan  muinaisen 
viljelyksen  kukistus. 

Panamassa,  jossa  espanjalaisia  seikkailijoita  ja  rosvoja  tällä 
kultaisella  aikakaudella  aina  oli  varastossa,  sattui  eräänä  kauniina 
päivänä  yhteen  kolme  etevää  kappaletta  tästä  kunnioitettavasta  ih- 
misluokasta.  Ne  olivat:  Francisco  Pizarro,  vanha  kavalasilmäinen 
tuttavamme  Balboan  retkeltä;  Diego  Almagro,  maailman  mierolainen, 
jonka  syntyperää  ei  kenkään  tiennyt,  kiivas,  intohimoinen,  mutta  hy- 
väsydäminen, vilpitön,  suoraluontoinen  lurjustelija ;  sekä  Hernando  de 
Luque,  Panaman  kirkkoherra. 

Tämä  kolminaisuus  nyt  teki  keskinäisen  liiton  muutaman  kulta- 
maan valloittamista  varten,  joka  oli  etelässä  päin  Panamasta  ja  josta 
Pizarro  oli  kuullut  puhuttavan  jo  Balboan  retkellä.  Siellä  oli  tähän 
asti  käynyt  ainoastaan  Pascual  Andagoya,  Nicaraguan  vallottajia, 
mutta  pikimmältään  vain  ja  sen  pohjois-päässä,  nykyisen  Columbian 
rannikolla.  Maakunnan  nimi  oli  Biru,  ja  sen  mukaan  sai  sitten  koko 
maa  nimensä:  Biru  eli  Feru.  Andagoya  oli  matkallaan  kuitenkin  saa- 
nut kutkuttavan  käsityksen  maan  mahtavasta  viljelyksestä  ja  äärettö- 
mästä rikkaudesta.  Hän  itse  pian  kuoli,  mutta  jätti  löytönsä  perin- 
nöksi Pizarrolle. 

Mikä  mies  oli  oikeastaan  Pizarro,  Amerikan  kultarikkaimman 
maan  valloittaja?  Syntyisin  oli  hän,  kuten  Balboa  ja  Cortez,  Estre- 
maduran  maakunnasta  Espanjassa,  muutaman  sotaherran  äpärä-poika, 
joka  nuoruudessaan  paimensi  isänsä  lampaita,  karkasi  jonkun  tepposen 
tähden  saamansa  rangaistuksen  perästä  tiehensä  ja  viimein  kruunun 
sarkoja  kulkiessaan  joutui  San  Domingoon.  Täältä  teki  hän  Hojedan 
retkikunnassa  matkan  Venezuelaan  ja  pääsi  uhkarohkeutensa  palkaksi 
Hojedan  alapäälliköksi.  Dariassa  oli  hän  palvellut  Balboaa  ja  sittemmin 
Avilan  ja  Andagoyan  miesten  joukossa  ollut  osallisena  Nicaraguan 
valloituksessa.  Pizarron  kasvatus  oli  ollut  joteskin  huono.  Hän  ei 
osannut  lukea  eikä  kirjoittaa. 

Sitä  ei  liioin  osannut  Almagro.  Kun  Luquen  kanssa  tehty  so- 
pimuskirja, jonka  mukaan  tämän  tuli  panna  rahat  retkikunnan  varus- 
tamiseen ja  Pizarron  ja  Almagron   sitä  johtaa,  oli  kunkin  nimikirjoi- 

tuksella  vahvistettava,  ei  Pizarro  eikä  Almagro  saanutkaan  itse  ni- 
meänsä sen  alle,  vaan  vieraan-miehen  täytyi  ne  siihen  piirtää.  Mutta 
välikirja  oli  yhtä  voimakas  kuitenkin,  ja  vuonna  1524  lähti  retkikunta 
Birun  valloittamista  varten  liikkeelle,  joteskin  huonosti  varustettuna. 
Kaikkialla,  missä  retkeläiset  astuivat  maalle  Etelä-Amerikan  luoteis- 
rannalla, tekivät  maan-asukkaat  tehokasta  vastarintaa.  Viimein  palasi 
Almagro  takaisin  Panamaan  hakemaan  apuväkeä  ja  ruokavaroja,  mutta 
Pizarro  12  miehen  kanssa  jäi  pienelle  Gorgona  nimiselle  saarelle 
kärsimään  kaikellaista  kauheaa  puutetta.  Seitsemän  kuukautta  vietti- 
vät nämä  argonautit  autiolla  luodollaan,  kunnes  vihdoin  Almagro  pa- 
lasi, jolloin  matkaa  jatkettiin  Guayaquil-lahden  etelärannalle  asti,  jossa 
oli  suuri  ja  rikas  kauppakaupunki  Tumhes.  Täällä  tervehdittiin  ret- 
keilijöitä vieraanvaraisesti,  ja  Pizarro  näki  niin  mahtavia  enteitä  Perun 
voimasta  ja  vallasta,  että  hän  sillä  kertaa  jätti  asiansa  sikseen  ja 
päätti  hakea  kannatusta  itse  Espanjasta. 

Joulukuussa  1527  tapaamme  Pizarron  siis  hänen  kotimaassaan 
—  vieläpä  vanhassa  La  Rabidan  luostarissa;  ja  siellä  hän  puolestaan, 
odottamatta  tapaapi  Cortezin,  joka  nyt  on  omilla  asioillaan  Espan- 
jassa. He  joutuvat  pakinoihin  keskenänsä,  —  ja  Pizarro  näkyy  oppi- 
neen paljon  vanhalta  valloittaja-mestarilta,  sillä  hänen  vastainen  poli- 
tiikinsa  on  itse  teossa  ainoastaan  uskollinen  kopia  Cortezin  menetys- 
tavasta,  julmuudessa  vain  sitä  melkoisesti  mahtavampi. 

Keisari  Kaarle  viides  suostui  Pizarron  yritykseen  ja  antoi  he- 
voset, aseet  ja  muut  sotatarpeet.  Itse  tuli  Pizarron  hankkia  laivat 
ja  sotaväki.  Vastaisten  voittomaiden  käskynhaltiaksi  hän  tulisi,  Al- 
magro saisi  osakseen  jonkun  suuren  kaupungin  ja  Luque  pääsisi  piis- 
paksi. Ne  kaksitoista,  jotka  olivat  pysyneet  Pizarron  luona  Gorgona- 
saarella,  tehtiin  aatelismiehiksi. 

Tammikuussa  v.  1531  purjehti  Pizarro  Panamasta  kolmella  lai- 
valla. Matkalla  yhtyivät  häneen  Sebastian  de  Benalcazar  ja  Hernan 
de  Soto.  Retkikunnan  tullessa  Tumbeziin  oli  sen  yhteinen  sotavoima 
340  miestä  ja  37  hevosta.  Päällikön  kolme  veljestä,  JuaUy  Hernan 
ja  Gonzalo  Pizarro,  oli  myöskin  muassa.     Ja  nyt  alkoi  ryöväriretki. 

Mutta  heittäkäämme  heidät  hetkeksi  Tumbeziin,  katsellaksemme 
sitä  valtakuntaa,  joka  nyt  oli  ryöstettävä,  —  ei,  vaan  „valloitettava" 
ja  „tehtävä  osalliseksi  kristinuskon  ja  euroopalaisen  sivistyksen  siu- 
nauksista", kuten  tavalliseksi  tullut  virallinen  lauseparsi  kuuluu.  Tä- 
män valtakunnan  alueena  oli  koko  se  ylänkö,  joka  suurena  kaarena 
ulottuu  Antillien   merestä  pohjassa  Chiliin  etelässä.     Siihen  kuuluivat 

siis  sekä  nykyinen  Peru  että  Bolivia,  Ecuador  ja  Columbia,  Leveästä 
rannikko-tasangosta  nousevat  Andien  kaksinkertaiset  ja  kolmikertaiset 
jyrkät  selänteet,  ja  näiden  välissä  on  pitkät  ylätasangot,  jotka  osaksi 
ovat  erittäin  hedelmällisiä.  Vuoriselänteistä  kohoaa  pitkät  ryhmät 
korkeita  tulivuori-keiloja.  Tälle  ylängölle  johtaa  rannikkotasangolta 
iyrkät,  vaikeat  tiet.  Idässä  laskee  vuorimaa  yhtä  jyrkästi  niihin  ruo- 
holakeuksiin  eli  „8avanneihin"  ja  aarniometsiin,  joissa  Orinoco-,  Ma- 
ranon-  ja  Madeira-jokien  äärettömät  lähdeverkot  risteilee.  Pohjassa 
juoksevat  Magdalena  ja  Cauca  alas  Antillien  selälle.  Kauvimpana 
kaakossa  on  jylhässä  alppimaisemassa  suuri  Titicaca-järvi  monine 
saarineen.  Maa  sen  ympärillä  on  hedelmällistä  seutua,  ikivanhan  vil- 
jelyksen koti.  Täällä,  näet,  Ayamara,  Amerikan  ehkä  vanhin  si- 
vistyskansa, saavutti  sen  korkean  kultuurikannan,  josta  vieläkin 
ovat  todistamassa  Titicacan  suurimmalla  saarella  löytyvät  valtavat 
temppelirauniot.  —  Ayamaraa  seurasivat  Quechua-  ja  Chimu-kansat, 
jotka  Perun  ja  Quiton  ylälaaksoihin  perustivat  samallaisia  kultuuri- 
valtioita.  He  palvelivat  luonnon-esineitä,  erittäinkin  aurinkoa,  jolle 
oli  rakennettu  kauniit,  kullalla  koristetut  temppelit.  Auringon-juma- 
lan alttarilla  paloi  alituinen  tuli,  jota  pitivät  vireillä  naispapit,  kuten 
Vesta-neitsyet  Roomassa.  Kullat  ja  hopeat  käytettiin  temppelien 
koristamisen.  —  Näiden  vanhimpien  nahua-kansojen  tavat  olivat  lep- 
peät. Ihmis-uhria  tuli  ainoastaan  hyvin  harvoin  kysymykseen.  Kas- 
tilaitos oli  siten  vallalla,  että  poika  valitsi  isänsä  elinkeinon.  Mahta- 
vin oli  täälläkin  pappissäästy,  josta  ruhtinas,  inka,  otettiin.  Hänen 
valtansa  oli  rajaton.  Pappissäätyä  lähinnä  vaikutti  sotilas-  ja  virka- 
mies-sääty.  Sotilailla  oli  komeat,  joko  kullalla  ja  hopealla  tai  vas- 
kella päällystetyt  puiset  kypärit,  haarniskat  moninkertaisesta  puuvilla- 
vaatteesta,  kilvet,  miekat,  keihäät,  vaskiset,  pronssiset  tai  kiviset 
nuijat  ja  tapparat.  Eautaa  ei  täälläkään  tunnettu.  —  Maa  oli  yh- 
teismaana ja  jaettiin  viljeltäväksi  joka  vuosi  uudestaan  perheiden  kes- 
ken, melkein  niinkuin  meidän  aikanamme  Venäjällä.  Ja  se  oli  hyvästi 
viljeltyä.  Kuivalla  maaperällä  johdettiin  kanavain  kautta  vettä  vai- 
nioille. Lannoitukseksi  käytettiin  guanoa,  linnunlantaa.  Maissi,  hirssi, 
banaanit  ja  maaperunat  olivat  tärkeimpinä  viljelyskasvina.  —  Kansa- 
laisten jokapäiväinen  elämä  oli  tarkoin  määritelty,  eri  maakuntien 
asukkailla  eri  puvutkin.  Kuolleille  osoitettiin  suurta  kunniaa.  Niiden 
ruumiit  balsamoittiin  ja  säilytettiin  muumioina  maanalaisissa  hauta- 
kammioissa kaikkine  aseineen  ja  työkaluineen,  vaimot  talontarpeineen 
ja  koristuksineen,  lapset  leikkikaluineen.     Tämä  tapa  on  tehnyt  mah- 

dolliseksi  että  me  vielä  tänä  päivänäkin,  huolimatta  Espanjalaisten 
raatelevasta  hävitystyöstä,  voimme  saada  käsitystä  vanhain  Perulais- 
ten koti-elämästä.  —  Rakennustaidossa,  kutoma-  ja  metalli-teollisuu- 
dessa olivat  he  Toltekien  vertaisia.  Heidän  muhkeat  temppelinsä  ja 
palatsinsa  ihmettävät  vielä  raunioinakin  matkustajan  silmää.  Mutta 
erittäinkin  ovat  huomattavat  tämän  kansan  oivalliset  tierakennukset. 
Komea  in  ka  ti  e,  joka  Cuzcosta  ulottui  150  suom.  penikulmaa  pohjo- 
seen,  oli  tehty  tasaisista  neliskulmaisista  kivimöhkäleistä,  oli  20 — 25 
jalkaa  leveä,  suora,  oli  varustettu  tuuheilla  istutuspuilla  ja  jokipai- 
koissa  kivi-  tai  puusilloilla;  laaksojen  seiniä  ylös  veivät  pitkät,  vuo- 
reen hakatut  portaat.  Penikulmakivet  osoittivat  tien  pituutta,  ja  joka 
toisella  penikulmalla  oli  mukavat  majatalot.  Inka  ja  ylhäiset  kulkivat 
kantotuolilla,  muut  ihmiset  jalkaisin.  Kuormiakin  kuljetettiin  ihmisten 
hartioilla  taikka  laama-eläimen  selässä.  Peru  olikin  Eroopalaisten 
tullessa  ainoa  maa  Amerikassa,  jolla  oli  mitään  kuorma-eläintä.  Nämä 
elukat  olivat  valtion  omia,  ja  kukin  perhekunta  sai  kuninkaallisilta 
tiluksilta  säädetyn  määrän  villoja  vuosittain. 

Postikuljetusta  toimittivat,  kuten  Mexikossa,  pikajuoksijat.  Kir- 
joitusta eivät  Perulaiset  tunteneet,  mutta  sen  virkaa  toimitti  muuan 
omituinen  keksintö,  n.  s.  q  vip  us,  s.  o.  kimppu  erivärisiä,  solmuilla 
varustettuja  nuoria,  joiden  eri  pituus  ja  väri  yhdessä  erilaisten  sol- 
mujen kanssa  osoitti  eri  käsitteitä  ja  ajatuksia.  Niiden  kautta  saat- 
toivat kuninkaalliset  käskynhaltiat  maakunnissa  lähettää  pääkaupun- 
kiin toisinaan  varsin  seikkaperäisiä  tietoja. 

Quechua  itse  nimittivät  maatansa  Tehuaniefuyu,  Maailman  neljä 
nurkkaa.  Inka  vallan  siellä  oli  perustanut  Manco  Capac  ll:llä 
vuosisadalla  ja  sotien  kautta  sitä  laventanut.  15:llä  vuosisadalla  oli 
Huaynan  Capac  valloittanut  Chimu- valtakunnan  pohjosessa,  joka 
hänen  kuollessaan  jäi  Ätahualpalle,  hänen  nuoremmalle  pojalleen.  Van- 
hempi poika,  Huascar,  hallitsi  Cuzcossa.  Juuri  ennen  Espanjalaisten 
tuloa  oli  veljesten  kesken  syntynyt  sota,  jossa  Atahualpa  oli  voittanut 
ja  saanut  vangiksi  vanhemman  veljensä.  Täten  koko  „Maailman  neljä 
nurkkaa"  nyt  totteli  Atahualpan  valtikkaa. 

Tästä  veljessodasta  oli  Pizarro  saanut  Tumbezissa  tietoa  ja 
päätti  käyttää  sitä  hyväkseen.  Oleskeltuaan  kauvemman  aikaa  Puna 
nimisellä  suurella  saarella,  jonka  asujamissa  hän  pani  toimeen  hirvit- 
tävän verilöylyn,  jatkoi  Pizarro  matkaa  eteläänpäin.  Punta  Pärinässä, 
Etelä-Amerikan  läntisimmällä  niemellä,  noustiin  maalle,  perustettiin 
San   Miguel   niminen   siirtokunta  ja  linnoitus,  ja  marsittiin   sitten 

taas  —  nyt  enää  ainoastaan  100  jalka-  ja  68  ratsumiehellä  —  etelää 
kohti,  kunnes  lokakuun  1  p:nä  1532  tultiin  Caxamarcaan,  jossa 
Atahualpa  oli  leirissä  40,000  miehen  kanssa.  Tämä  oli  ennakolta 
lähettänyt  Pizarrolle  lahjoja  ja  ystävällisen  kutsumuksen.  Espanja- 
laisille annettiin  kortteriksi  uhkea  rakennus,  jonka  pihaan  Atahualpa 
hovineen  päivineen  ja  lukuisa  saattojoukko  ylhäisiä  soturia  niinikään 
muassaan  tuli  heitä  tervehtimään.  Silloin  astui  muuan  espanjalainen 
pappi  esiin  ja  piti  Atahualpalle  pitkän  puheen  Kristinuskosta  ja  Roo- 
man paavista,  Kristuksen  käskynhaltiasta  maan  päällä,  kehoittaen 
Perulaisten  kuningasta  heti  tunnustamaan  tätä  käskynhaltiaa  ja  kään- 
tymään vieraiden  uskoon.  Tulkki  teki  tämän  puheen  vieläkin  ponte- 
vammaksi. Atahualpa  kysyi  mistä  pappi  oli  saanut  tämän  tietonsa 
ja  uskonsa.  Tämä  ojensi  hänelle  raamatun.  Kuningas  piti  kirjaa 
korvansa  edessä,  kuunteli  sitä  hetken  aikaa,  mutta  lausui  sitten: 
„Eihän  se  sano  mulle  mitään",  ja  heitti  kirjan  väliäpitämättömästi 
maahan.  „Voi!"  huudahti  suuttunut  pappi,  „Evankeliumi  on  häväisty! 
Aseisin,  kristityt!  Kostakaa  noille  jumalattomille  pakanoille!"  Pizarro 
antoi  merkin  jo  ennakolta  sovittuun  petolliseen  hyökkäykseen.  Ata- 
hualpa otettiin  vangiksi  —  aavistamattansa  ja  hämmästyneen  seuru- 
eensa kauhuksi  — ,  hänen  hoviväkensä  teurastettiin,  ja  espanjalaisten 
kanoonat  ja  sotaväki  joko  tappoivat  tai  ajoivat  pakoon  sotilaat.  Neljä 
tuhatta  kuollutta  jäi  paikalle.  —  Sitä  laatua  oli  kristittyjen  valloitta- 
jien urostyöt. 

Vankina  ollessaan  antoi  Atahualpa  nyt  salaisesti  toimittaa  vel- 
jensä Huascarin  päiviltä  pois,  koska  hän  pelkäsi  että  Pizarro  nostat- 
taisi tämän  valta-istuimelle.  Kullannälkäisiä  Espanjalaisia  tyydyttääk- 
seen lupasi  hän  täyttää  huoneen,  jossa  häntä  pidettiin  vankina  ja 
joka  oli  22  jalkaa  pitkä  ja  17  jalkaa  leveä,  kullalla  niin  korkealle 
kuin  hän  itse  ulottui.  Tämä  kultaläjä  olisi  hänen  lunastushintansa. 
Pizarro  siihen  suostui,  —  ja  nyt  alkoi  kauhea  ryöstö.  Maan  temp- 
peleistä vedättivät  espanjalaiset  sotilasparvet  kultaa  ja  jalokiviä  ää- 
rettömät aarteet.  Kullan  arvo  yksistään  lienee  noussut  noin  sataan 
miljoonaan  Suom.  markkaan,  mikä  summa  siihen  aikaan  oli  monta 
vertaa  arvoisempi  kuin  nyt.  Pizarro  piti  itseään  varten  312,000 
dukaatia,  jokainen  ratsumies  19,400  dukaatia  j.  n.  e. 

Nyt  vaati  Atahualpa  päästäksensä  vapaaksi,  koska  hän  todella- 
kin oli  vankihuoneensa  kullalla  täyttänyt.  Mutta  mitä  teki  Pizarro? 
Hän  asetti  tuomio-istuimen,  joka  huomasi  Perun  onnettoman  keisarin 
jumalanhäpäisijäksi   —   tämä  kun  oli   viskannut  raamatun  jalkoihinsa 

—  ja  tuomitsi  hänet  kuolemaan.  Elokuun  29  p:nä  1533  Perun  on- 
neton kuningas  kuristettiin  nuoralla  kuoliaaksi.  —  Pizarro  asetti 
valta-istuimelle  jonkinmoisen  valekuninkaan,  joka  tunnusti  Espanjaa 
yliherruuden  ja  tyytyi  kaikkiin  Pizarron  tekoihin.  Tämä  nyt  marssi 
500  miehellä  pääkaupunkiin,  Cuzcoon,  joka  jätettiin  espanjalaisten 
ryöstettäväksi.  Ihanat  temppelit  ja  palatsit  hävitettiin,  kuninkaiden 
hautakammiotkin  ryöstettiin  paljaiksi.  Kaupunki  ei  ollut  pienimpiä, 
koska  sen  asukkaita  siihen  aikaan  sanotaan  olleen  päälle  2  sataa 
tuhatta. 

Seuraavana  vuonna,  1534,  valloitti  Benalcazar  pohjoisenkin, 
valtakunnan,  ja  koko  inka-valta  siten  tuli  Espanjan  alusmaaksi.  Aset- 
tamansa varjokuninkaan  kautta  hallitsi  Pizarro  koko  maata.  Kapina- 
yrityksiä  tosiin  tehtin,  mutta  Perulaiset  olivat  tottuneet  yksinvaltiaan 
holhouteen,  ja  tämmöisen  ankaran  johdon  puutteessa  eivät  he  kyen- 
neet maatansa  puolustamaan.  Yritykset  tukehtuivat,  ja  Espanjalaiset 
raivosivat  onnettomien  asukkaiden  keskuudessa  pahemmin  kuin  raate- 
levat pedot.  Muuan  espanjalainen  historioitsija  on  laskenut  että  val- 
loituksen ensimäisinä  vuosina  enemmän  kuin  puolitoista  miljoonaa 
maan  alkuperäisiä  asukkaita  hukkui  miekkaan  ja  nälkään. 

Pizarro  oli  maan  valloituksen  perästä  ryhtynyt  valtakunnan 
Järjestämiseen",  s.  o.  kaikki  viljelysmaat  jaettiin  voit- 
tajien kesken,  ja  alkuväestö  tehtiin  orjiksi.  Uusi  pää- 
kaupunki, Lima,  perustettiin. 

Inkain  valta  oli  loppunut  veljessotaan,  Espanjalaisten  alkoi  hur- 
jalla puoluetaisteluUa.  Pizarron  ja  hänen  yhtiökumppaninsa  Almagron 
väli  oli  kauvan  ollut  kireällä.  Päästäkseen  kilpailijastaan,  toimitti 
hänet  viekas  Pizarro  kesällä  v.  1535  valloitusretkelle  etelämpänä  ole- 
vaan Chiliin.  Sieltä  ei  Almagro  löytänyt  mitään  kultaa,  jonka 
tähden  hän,  sanomattomia  matkavaivoja  kärsien,  palasi  takaisin.  Hä- 
nen 2-vuotisesta  retkestään  ei  ollut  muuta  tulosta  kuin  että  hän  en- 
simäisenä  euroopalaisena  pohjosesta  päin  oli  päässyt  sille  paikalle 
Elelä-Amerikan  rannikolla,  johon  asti  Magalhaens  aikoinaan  oli  tullut 
etelästä.  —  Poissa'  ollessaan  oli  Almagro  kuninkaallisen  valtakirjan 
kautta  tullut  nimitetyksi  itsenäiseksi  käskynhaltiaksi  kaikissa  maissa 
1^20'  poh.  leveysasteen  eteläpuolella,  mutta  Perulaiset  olivat  oman 
valitsemansa  inkan  johdolla  tehneet  uuden  kapinan  ja  valloittaneet 
Cuzcon,  jonka  tosin  veljekset  Hernan  ja  Gonzalo  Pizarro  olivat  saa- 
neet takaisin,  vaan  jota^  taasen  inka  Manco  piiritti.  Almagro  nyt 
palatessaan  marssi   tätä  inkaa  vastaan,  voitti  hänen  sotajoukkonsa  ja. 

kehoitti  Pizarro-veljeksiä  luopumaan  Cnzcosta,  jonka  hän  arveli  sijait- 
sevan hänen  alueellansa.  Kun  veljekset  panivat  vastaan,  otti  Almagro 
pesälinnan  väkirynniköllä  ja  vangitsi  molemmat  Pizarrot.  Juan  Pizarro 
oli  kaatunut  entisessä  piirityksessä.  Gonzalo  pääsi  karkuun,  ja  Fran- 
cisco Pizarron  toimeen-paneman  petollisen  sopimuksen  kautta  joutui 
Hernankin  taas  vapaaksi.  Mutta  tuskin  oli  tämä  päässyt  liikkumaan, 
ennenkun  suuri  sotajoukko  hänen  johdollaan  oli  sairaana  makaavan 
Almagron  kimpussa.  Almagro  voitettiin  huhtikuussa  1538;  pizarro- 
lainen  sota- oikeus  tuomitsi  hänet  kuolemaan,  ja  heinäkuun  8  p:nä 
vietiin  hänen  kuristettu  ruumiinsa  ulos  vankihuoneesta. 

Nuori  Diego  Almagro  koki  sitten  saada  takaisin  isänsä 
käskykuntaa,  ja  kumpikin  puolue  lähetti  asianajajansa  Espanjaan. 
Pizarron  edustaja  oli  hänen  veljensä  Hernan,  Almagron  pyöveli,  joka 
kuitenkin  kotimaahan  tultuansa  heti  pantiin  vankeuteen,  häntä  kun 
epäiltiin  Almagrolaisten  lähettilään  myrkyttämisestä.  Hän  sittemmin 
vankeuteen  kuoli.  Mutta  Espanjasta  lähetettiin  Perun  asioita  suorit- 
tamaan Vaca  de  Castro. 

Täll'aikaa  oli  kuitenkin  Francisco  Pizarro  itse  saanut  sur- 
mansa. Muutamat  nuoret  Almagrolaiset  olivat  kesäkuun  '26  p:nä 
1541  tunkeuneet  hänen  palatsiinsa  ja  pistäneet  hänet  sekä  hänen 
nuorimman  veljensä,  Marti  n' in,  väkipuukoilla  kuoliaaksi.  Perun 
Talloittaja  oli  silloin  63  vuoden  ijässä. 

Gronzalo  Pizarro,  viidestä  veljeksestä  ainoa  henkiin  jäänyt,  oli 
edellisenä  vuonna  saanut  käskykunnakseen  pohjoisen  valtakunnan,  mutta 
Castron  käskystä  täytyi  hänen  siitä  luopua  ja  vetäytyä  takaisin  suu- 
rille maatiluksilleen  nykyisessä  Boliviassa.  Diego  Almagroa,  joka 
Pizarron  murhan  jälkeen  piti  herruutta  eteläisessä  Perussa,  vaati 
Castro  niinikään  luopumaan.  Mutta  Diego  teki  vastarintaa.  Silloin 
ryntäsi  Castro  sotavoimalla  häntä  vastaan  ja  voitti  hänet.  Diego 
mestattiin. 

Castro  palasi  Espanjaan.  Kun  uusi  kuninkaallinen  käskynhaltia 
Vasco  de  Vela  tahtoi  panna  käytäntöön  uutta  lakia,  joka  sääti 
suojelusta  maan  alku-asukkaille,  nousivat  suuret  maatilus-herrat  kapi- 
naan, valitsivat  Gonzalo  Pizarron  päällikökseen  ja  voittivat  kunin- 
kaalliset sotajoukot  Anaquiton  luona  tammikuun  18  p:nä  1546, 
jossa  Vela  itse  kaatui.  Voitollinen  kapinajoukko  huudatti  Gonzalo 
Pizarron  koko  Perun  käskynhaltiaksi. 

Silloin  lähetettiin  taas  Espanjasta  uusi  komisarius,  tällä  kertaa 
^i  kuitenkaan  korkeaa  sivili-virkamiestä  eikä  sotaherraa,   vaan  kaa- 

puun  puettu  pappi,  —  Pedro  de  Gasca.  Tämä  viisas  mies,  vaikka 
tuli  ihan  yksinään,  sai  osan  Gonzalon  sotajoukosta  puolelleen,  ja  kun 
vihdoin  huhtik.  9  p.  1548  Pizarron  ja  hänen  sotavoimansa  törmäsivät 
yhteen  Xaquixaguanan  laaksossa  lähellä  Cuzcoa,  meni  toinenkin  puoli 
Pizarron  joukosta  kuninkaallisten  puolella.  Gonzalo  joutui  vangiksi 
ja  mestattiin. 

Siihen  päättyivät  hurjat  puoluetaistelut.  Viimeisen  Pizarron  ja 
viimeisen  Almagron  oli  täytynyt  kallistaa  päänsä  mestauskirveen  alle. 
Inhimellisempi  hallitus  koetti  sitten  rauhoittaa  maata,  ja  Gasca  palasi 
Espanjaan  v.  1550. 

Vielä  jonkun  aikaa  nousi  perulaisia  varjokuninkaita  Espanja- 
laisten holhouden  alaisina  inkojen  istuimelle,  kunnes  vuonna  1571 
Tubac  Amaru,  kotimaisen  hallitsijasuvun  viimeinen  jälkeläinen, 
kaatui  espanjalaisen  kateuden  uhrina.  Espanjan  varakuningas  Toledo 
mestautti  hänet  julkisesti  Cuzcon  torilla.  Mutta  vieläkin  elää  maan 
kukistetuissa  alku-asukkaissa  muisto  heidän  mainehikkaista  kuninkais- 
taan, ja  tarina  käy  että  joku  näiden  sittenkin  elossa-oleva  jälkeläinen 
kerran  on  nouseva  Perun  valta-istuimelle  ja  palauttava  muinaisem 
mahtavuuden  ja  loiston. 


VIII. 

Amazoni''  ja  MississippHaaksojen  löydöt. 

Gonzalo  Pizarro  oli  veljensä  käskynhaltiana  Pohjois-Perussa 
kuullut  puhuttavan  idässäpäin  muka  olevasta  uudesta  kultamaasta. 
Etsiäkseen  sitä  lähti  hän  syksyllä  1540  hyvin  varustetun  retkikunnan 
etupäässä  Napo-joen  laaksoon.  Matka  tiheiden  metsien  ja  rämäiden 
läpi  oli  kovin  vaivaloinen,  ja  kun  tammikuussa  1541  tultiin  Napon 
rannoille,  huomattiin  koko  seutu  täydelliseksi  erämaaksi.  Pizarro 
rakennutti  pienen  laivan,  joka  Francisco  de  Orellanan,  taitavan  meri- 
miehen, johdolla  kuljetti  retkikunnan  potilaita  sekä  raskainta  kuor- 
mastoa  jokea  alaspäin,  samalla  kun  Pizarro  itse  pääjoukon  kanssa 
kulki   pitkin  joen-vartta.     Orellana,  jolla   oli   miehistönä  50   henkeä, 

sai  kuitenkin  pian  käskyn  kulkea  edeltäpäin  laivalla,  koska  ruoka- 
varat jo  olivat  niin  lopussa,  ett'ei  niitä  kaikille  riittänyt.  Hän, 
Orellana,  siis  ohjasi  aluksensa  valtavaa  jokea  alaspäin  autioiden  seu- 
tujen läpi,  kunnes  saavuttiin  muutamaan  väkirikkaasen  indiaani-kylään, 
jossa  asukkaat  kohtelivat  retkeläisiä  hyvin  ystävällisesti.  Siellä  heille 
myös  kerrottiin  «suuresta  vedestä",  joka  olisi  etelässä  10  päivän 
matkan  päässä.  Koska  paluumatka  vastavirtaan  olisi  vaatinut  kovin 
pitkällistä,  ankaraa  soutoa  eikä  luultavasti  kuitenkaan  enään  olisi 
tavattu  Pizarron  joukkoa  hengissä,  päätti  Orellana  jatkaa  matkaansa 
etelään,  päästäkseen  ehkä  sitten  tuota  „suurta  vettä"  myöten  Atlantin 
merelle.  Hän  aavisti,  näet,  että  tämä  vesi  oli  sama  valtava  virta,  jonka 
suut  V.  Pinzon  40  vuotta  sitten  oli  löytänyt.  —  Pizarro  olikin  jo, 
monta  viikkoa  odotettuaan  Orellanaa,  lähtenyt  paluumatkalle.  Lähes 
vuosikauden  kestäneen  kauhean  marssin  perästä  saapui  hänen  joukkonsa 
nälistyneet,  kurjat  tähteet  takaisin  Quitoon.  Mutta  Orellana  rakensi 
itselleen  vielä  toisenkin  laivan,  johon  siirrettiin  30  miestä  ja  laitettiin 
matoista  ja  mantteleista  purjeet.  Kymmenen  päivän  perästä  tulivatkin 
hänen  aluksensa  maaliskuun  3  p:nä  1541  „suurelle  vedelle".  Se  oli 
Maranon-^oki,  jonka  muuan  espanjalainen  samanniminen  sotamies 
kuusi  vuotta  sitä  ennen  harharetkillään  Panamasta  Peruun  oli  nähnyt 
sen  yläjuoksussa  ja  antanut  sille  nimensä.  Orellana  nyt  saavutti  joen 
noin  200  suom.  penikulmaa  sen  lähteistä  ja  400  sen  suusta.  Seuraten 
virran  suuntaa  purjehti  hän  siis  nyt  itäänpäin.  Virta  oli  par'aikaa 
tulvillaan;  kokonaisia  metsikköjä  vyöryi  uivina  saarina  sitä  alaspäin, 
ja  pohjaan  oli  tarttunut  tropiikien  jättiläispuita,  joiden  vedenpinnan 
alla  piilevät  latvat  tekivät  purjehduksen  tällä  suunnattoman  suurella 
joella  vaaralliseksi.  Rannalla  väijyi  vihollisia  indiaaneja,  jotka  seik- 
kailijoille tekivät  kovaa  kiusaa;  mutta  melkein  nuolen  nopeudella  kiitivät 
Orellanan  laivat  viikko  toisensa  perästä  eteenpäin.  Toukokuun  lopussa 
pääsivät  he  viimein  Rio  Negro  nimisen  lisäjoen  laskupaikalle,  jonka 
ystävällisten  asujanten  luona  väsyneet  matkamiehet  saivat  levätä 
monta  viikkoa.  Runsaat  eväät  sieltä  saatuaan,  purjehtivat  he  taaskin 
eteenpäin.  Valtava  Maranon  laveni  lavenemistaan,  varsinkin  sitten 
kun  oli  kuljettu  Madeiran  suun  ohitse.  Johannuksen  aikana  tuli 
retkikunta  muutamaan  kylään  joen  pohjois-rannalla,  jossa  —  kuten 
Orellana  väittää  —  asui  yksistään  naisväkeä,  isoja,  vahvavartisia, 
aseellisia  urottaria.  Näiden  miehekkäiden  naisten  mukaan,  joita  hän 
arveli  muinais-tarun  Amazoneiksi,  antoi  Orellana  jättiläis-virralle 
sen  nimen,  joka  sillä  vieläkin  on:     Amazoni-johi  (Rio  de  las  Amazo- 

nas).  Mutta  Orellanan  amazoni-satu  on  —  kuten  saman  mielien 
kultainen  Eldorado-kin  —  huomattu  hänen  vilkkaan  espanjalaisen 
mielikuvituksensa  tuotteeksi.  Virran  kotimainen  nimitys  sen  alajuok- 
sussa oli  A  m  as  s  o  n,  joka  sana  suomeksi  olisi  „veneiden-turmelija;" 
ja  äänteen-yhtäläisyys  antoi  aihetta  tarinalle. 

Orellanan  retkikunnalla  oli  vielä  kestettävänä  monet  vastukset, 
m.  m.  kuumia  kahakoita  ihmissyöjäin  kanssa  pohjois-rannalla,  ennen- 
kun  he  vihdoin  elokuun  3  p:nä  saapuivat  pohjoiseen  suunhaaraan. 

Matka,  johon  höyrylaivoilta  nyt  menee  ainoastaan  puoli  toista 
kuukautta,  oli  kaikkine  pysähdysaikoineen  kestänyt  ummelleen  viisi 
kuukautta.  Rohkeat  retkeläiset  purjehtivat  nyt  ränstyneine  laivoineen 
valtamerelle  ja  pääsivät  viimein  joulun-aikana  1541  San  Domingoon, 
viisitoista  kuukautta  Quitosta  lähdettyänsä. 

Tulokset  Orellanan  matkasta  olivat  tärkeät.  Amazoni-jokea  oli 
kuljettu  koko  400  suom.  penikulmaa;  oli  tultu  tuntemaan  ääretön 
joukko  amerikalaisia  heimokuntia  eri  kielineen  ja  tapoineen;  oli  löy- 
detty joki-alue,  Joka  käsittää  melkein  puolet  Etelä-Amerikaa  ja  jonka 
läpi  virtailee  lukematon  joukko  päävirran  sivujokia.  Oli  lopuksi  nähty 
troopillinen  luonto,  jonka  kauneus  ja  rikkaus  sai  Espanjalaisia  sitä 
mielessänsä  kuvittelemaan  maalliseksi  paratiisiksi.  Mitään  käytän- 
nöllisiä tuloksia  ei  kuitenkaan  Orellanan  löytö  siltansa  tuottanut. 
Tosin  hän  pari  vuotta  myöhemmin  yritti  uuden  retkikunnan  kautta 
perustamaan  siirtokuntaa  Amazoni-joen  laskupaikoille,  mutta  hänen 
useimmat  laivansa  hukkuivat  jo  matkalla,  ja  itse  pääsi  hän  perille 
ainoastaan  joutuakseen  keltakuumeen  uhriksi,  kuten  tähteet  hänen 
seuralaisistaaukin. 


Samaan  aikaan  kuin  Orellana  purjehti  pitkin  Amazoni-jokea, 
löysivät  toiset  espanjalaiset  joukot  Mississippi-joen  ja  sen  valtavan 
laakson.  Virran  suulle  oli  jo  1520-luvulla  tullut  laivakatteini  Pineta. 
Nyt  lähtivät  sen  laaksoa  etsimään  Hernan  de  Soto  ja  Francisco  de 
Coronado. 

Hernan  de  Soto  oli  taistellut  Pizarron  joukkokunnan  riveissä, 
mutta  rehellisenä,  kunnollisena  ritarina  pian  kyllästynyt  päällikkönsä 
uskottomuuteen,   petollisuuteen  ja  julmuuteen  ja  lähtenyt  tiehensä  Pe- 

rusta,  takaisin  Espanjaan.  Seikkailu-halu  palautti  hänet  kuitenkin 
jälleen  Amerikaan.  Hän  tahtoi  tutkia  seutuja  vasta  löydetyn  Flori- 
dan pohjoispuolella  ja  purjehti  1538  1,000  miehen  kanssa  tämän  nie- 
mimaan itärannikolle.  Floridan  sotaisat  asukkaat  olivat  tähän  saakka 
tehneet  tyhjäksi  kaikki  Euroopalaisten  yritykset  tunkeumaan  heidän 
maahansa.  Ensimäinen  löytäjä,  Ponce  de  Leon,  oli  saanut  sur- 
mansa heidän  nuolistaan,  ja  Pamfilo  deNarvaez,  Cortezin  vanha 
vastustaja,  oli  ynnä  melkein  koko  suuren  retkikuntansa  kanssa,  pyr- 
kiessään maan  sisä-osiin,  hukkunut  sen  veteliin  soihin.  —  Soto  tun- 
keusi  rohkeasti  suorastaan  maan  keskeltä  läpi,  voittaen  alku-asukkaat, 
milloin  he  tahtoivat  estellä  hänen  kulkuaan.  Vietettyään  talven  Apa- 
lachee-lahden  rannoilla  ystävällisten  indiaanien  parissa,  samosi  hänen 
joukkonsa  seuraavana  vuonna,  taistellen  tuimasti  vastustavia  heimo- 
kuntia vastaan,  nykyiseen  Alabar^'  valtioon  ja  siitä  länteen  päin, 
kunnes  he  syyskuussa  1540  saapuivat  Mississippille,  vähän  matkan 
päässä  Ohio-joen  suusta.  Täältä  kulki  Soto  indiaanien  veneillä  Mis- 
sissippiä alaspäin,  tavaten  kaikkialla  sotaisia  kyläväestöjä,  jotka  nyl- 
kivät päänahan  kaatuneiden  vihollistensa  kalloista.  Aikoen  jatkaa 
länteen  päin,  meni  hän  toiselle  puolen  virtaa,  mutta  sairastui  täällä, 
Qaiqvaltanquin  maassa,  kuumeesen,  joka  21  p.  toukokuuta  1541  teki  lo- 
pun hänen  elämästään.  Seuraajakseen  oli  Soto  määrännyt  Luis  de 
Alvaradon.  Tämä  kuljetti  nyt  joukkokuntaa  Missourin  ja  Kansas'in 
ruoho  aavikkojen  poikki  Kalliovuorten  juurelle  saakka,  jossa  ruoka- 
varain  puute  pakoitti  heidät  palaamaan.  Paljon  kärsittyänsä  pääsivät 
he  repaleisissa  vaatteissa  takaisin  Mississippin  rannalle,  ollen  luvul- 
taan nyt  enää  ainoastaan  320  miestä.  Seitsemän  venettä  rakennet- 
tiin ja  Johannuksen  aikana  1542  lähdettiin  purjehtimaan  tuota  isoa 
jokea  alaspäin.  Alituisesti  tapellen  indiaaneja  vastaan,  jotka  kanoo- 
teistaan heitä  hätyyttivät,  pääsivät  nämä  kovia  kokeneet  retkeläiset 
viimeinkin,  19  päivää  soudettuansa,  Mexikon  lahteen. 

Alvaradon  retki  Mississippiltä  Kalliovuorille  ja  näiltä  takaisin  oli 
kaksi  kertaa  käynyt  ristiin  läunestäpäin  samaan  aikaan  tulevan  Coro- 
nadou  retkikunnan  kanssa,  heidän  kuitenkaan  sattumatta  yhteen. 
Coronado  oli  kultaa  etsiäkseen  keväällä  v.  1540  Culiacanista  Califor- 
niassa  tunkeunut  Colorado-  ja  Gila-jokien  laaksoihin.  Kultaa  hän  ei 
löytänyt,  mutta  sen  sijaan  merkillisiä  indiaani-kyliä.  Nämä  pueblos 
ja  pueblozuelos  olivat  suuria,  melkein  pääsemättömille  kallioille 
rakennettuja    kyliä,    muutamat    vielä    asuttuja,    mutta   useimmat  ihan 

autioina.  Kivestä  ja  savesta  muuratuissa  taloissa  oli  kaksi,  jopa  kol- 
mekin kerrosta,  penkereittäin  toinen  toisensa  päällä. 

Coronado  samosi  yhä  kauvemmas  koilliseen,  etsien  jo  kullan 
asemesta  ainoastaan  löytöretkeilijän  seikkailuja.  Kärsien  sen  seitse- 
män vastusta,  ponnisti  hän  nykyisen  Arizonan  ja  Arkansas'in  läpi^ 
vaelsi  Kansa8'in  ja  Missourin  äärettömäin  lakeuksien  poikki  ja  seisoi 
vihdoinkin  syyskuussa  1541  Mississippin  rannalla,  lähellä  Missouri-joen 
laskupaikkaa.  Silloin  vasta  palasi  hän  samaa  pitkää  tietä  takaisin 
ja  saapui  Culiacaniin  joulun  aikaan  seuraavana  vuonna.  Suunnatto- 
man maa-alan  oli  Coronado  löytänyt,  vaikk'ei  kultaa. 

Sekä  Soton  että  Coronadon  löydöt  jäivät  pian  unohduksiin.  Es- 
panja ei  ymmärtänyt  käyttää  niitä  hyväkseen.  Kun  Ranskalaiset 
toista  sataa  vuotta  myöhemmin  Canadasta  tunkesivat  Mississippin  laak- 
soon, pidettiin  heitä  sen  ensimäisinä  löytäjinä. 


IX. 

Espanjalainen  Amerika.     Brasilia. 

Olemme  nähneet  mikä  mahdottoman  suuri  alue  Amerikassa  oli 
joutunut  Espanjalaisten  haltuun.  Se  ulottui  Texas'in  tasangoista  poh- 
josessa  Pampas'iin  etelässä.  Tätä  aluetta  asukkaineen  päivineen  piti 
nyt  voittaja  hyvin  ansaittuna  omaisuutenansa,  joka  oli  käytettävä  yksis- 
tään emämaan  hyväksi.  Itse  voittomaan  menestyksestä  ei  lukua  pi- 
detty; alku- asukkailla  ei  arveltu  mitään  inhimillisiä  oikeuksia  olevan. 
„Indiaani"  oli  kalu,  jonka  arvon  määräsi  ainoastaan  se  hyöty,  minkä 
hän  saattoi  herralleen  tuoda.  Tämmöinen  oli  voittajan  yleinen  kat- 
santotapa, ja  katsantotapa  oli  lakina. 

Hallinnollisia  tarkoituksia  varten  oli  espanjalainen  Amerika 
jaettu  kolmeen  varakuningas-kuntaan:  Meziko,  Uusi  Granada 
ja  Peru,  sekä  viiteen  kenraalikatteini-kuntaan :  Yukatan,  Gua- 
temala, Venezuela,  Chili  ja  Cuba.  Nykyiset  valtiot  Bolivia^ 
Paraguay,  Uruguay  ja  Argentina  saivat  siirtolais-asukkaansa  Chilistä 
ja  Perusta,    osaksi  myöskin   suorastaan  Espanjasta.     Koko  tämä  alue 

oli  kauvan  Perun  varakuninkaan  hallittavana,  kunnes  siitä  viime  vuo- 
sisadan loppupuolella  tehtiin  oma,  neljäs  varakuningas-kunta  nimityk- 
sellä La  Pia  ta,  jonka  pääkaupungiksi  tuli  Buenos  Ayres. 

Varakuninkaat  ja  kenraalikatteinit  hallitsivat  rajattomalla  val- 
lalla sekä  sotilas-  että  sivili-asioissa.  Itsenäisiä  heidän  suhteensa 
olivat  ainoastaan  korkeimmat  tuomio-istuimet,  muutamat  kaupunki- 
kunnat ja  kirkko. 

Väestönä  oli  alkuansa  kaksi  jyrkästi  eroitettua  rotua:  Espan- 
jalaiset ja  I  n  d  i  a  a  n  i  t.  Espanjalaisten  Amerikassa  syntyneitä 
jälkeläisiä  sanottiin  creoleiksi,  eroitukseksi  emämaassa  syntyneistä 
Espanjalaisista  eli  conqvistadoreista  (valloittajista).  Espanjalaisten 
ja  indiaanien  sekoituksesta  syntyi  sitten  ihan  uusi  rotu:  mestizit. 
Näihin  lisäksi  tuli  neekeri-orjuuden  perustamisen  perästä  neekerit, 
Espanjalaisten  ja  neekerien  sekoituksesta  mulatit,  neekerien  ja  in- 
diaanein  sekoituksesta  zambos  eli  chinos  —  sekä  tietysti  vielä 
muitakin  sekarotuja. 

Indiaaneja  oli,  kuten  jo  olemme  nähneet,  itsesään  monta  eri 
lajia.  Ihan  toista  oli  Antillien  heikot,  leväperäiset  caribit  kuin  esim. 
sotaisat  Aztekit.  Heidän  kansojensa  tavat,  luonteet  ja  kielet  vaihte- 
livat moninkertaisesti.  Tutkijat  ovat  laskeneet  että  yksistään  Etelä- 
Amerikassa  puhutaan  lähes  200  eri  indiaani-kieltä.  Heidän  vastus- 
tusvoimansa  niinikään  vaihteli  paljon.  Antillien  asukkaat  kuolivat 
ennen  pitkää  ihan  loppuun;  heistä  ei  ole  ainoatakaan  enää  olemassa. 
Mannermaan  kestävämmät  heimot  ovat  sitä  vastoin  jota  kuinkin  säi- 
lyneet, joko  sulautuen  yhteen  valloittajien  kanssa  taikka  vieläkin  va- 
paina synkkiä  salojansa  samoten. 

Mutta  hirvittävä  oli  niille  maan-asukkaille,  jotka  tulivat  yhteyteen 
Espanjalaisten  kanssa,  näiden  rautainen  ies.  Kruunu  käytti  heitä  orji- 
naan, suuret  maan-omistajat,  jotka  repartimiento'ksi  saivat  isom- 
man tai  vähemmän  määrän  indiaaneja,  käyttivät  heitä  orjinaan,  kirkko 
käytti  heitä  orjinaan  Ja  orja  oli  pelkkä  kalu,  toisen  omaisuus.  Hän  ei 
voinut  ostaa  eikä  myydä  mitään  valkoisen  miehen  avutta,  häntä 
varten  ei  oikeutta  eikä  mitään  tuomio-istuinta  ollut.  Mitä  pyörristyt- 
tävimpiä  julmuuksia  harjoitettiin  indiaaneja  vastaan.  Tosin  ilmestyi 
silloin  tällöin  joku  kuninkaallinen  asetus  heidän  suojakseen,  melkein 
niinkuin  meidän  aikanamme  koti-eläinten  rääkkäystä  koetetaan  eh- 
käistä; mutta  turhaan.  Niillä,  joiden  tuli  näitä  asetuksia  toteuttaa, 
oli  juuri  suurin  etu  epäkohtain  pysyttämisestä.  —  Yksi  ja  toinen  val- 
koinen ystävä  oli  indiaani-raukoillakin   sentään,  kuten  kuuluisa  domi- 

nikaanimunkki  Bartolome  Las  Casas,  joka  Cubassa  oli  Velasquez'ilta 
saanut  osakseen,  hänkin,  repartimienton,  s.  o.  maata  ja  indiaaneja. 
Jonkun  aikaa  eleli  hän  nyt  täällä  kasvimaan-  ja  orjan-omistajana,  opet- 
taen orjiaan  ja  saarnaten  heille.  Mutta  pian  selveni  hänelle  tämän 
julman  laitoksen  koko  hirvittävä  vääryys.  Niinpä  Las  Casas  rupesi 
julkisesti  saarnaamaan  orjuutta  vastaan,  laski  itse  orjansa  vapaiksi 
ja  matkusti  Espanjaan  puhumaan  sorrettujen  puolesta.  Täältä  pan- 
tiinkin  menemään  lähetyskunta  hieronymiiti-munkkeja,  joiden  tuli  oloja 
parannella;  mutta  mitäs  olisivat  nämä  hurskaat  isät  voineet  orjaherrain 
lujalle  vastarinnalle!  Kaikki  jäi  entisilleen.  Silloin  Las  Casas,  joka 
ajatteli  ainoastaan  indiaanien  kärsimyksiä,  v.  1517  ehdoitti  että  jo- 
kainen kasvimaan-omistaja,  joka  vapauttaisi  indiaaninsa,  saisi  tuoda 
maahan  kaksitoista  neekeri-orjaa.  Kunnianarvoisa  munkki,  sinun  tarkoi- 
tukses  oli  parempi  kuin  älysi!  Ehdoitukseen  suostuivat  sekä  tilan- 
omistajat että  hallitus,  —  ja  Amerikan  kirous,  neekeri-orjuus, 
oli  perustettu.  Las  Casas  mietiskeli  ensiksi  että  neekerit  olivat  vah- 
vempaa rotua  kuin  heikot  caribit,  että  he  paremmin  kuin  nämä  kes- 
täisivät kovaa  työtä  kasvimailla  ja  kaivoksissa.  Mutta  pian  hän 
itsekin  tunnusti  ainoastaan  vaihtaneensa  yhden  väärj^yden  toiseen,  — 
saavuttamatta  tarkoitustaan,  sillä  indiaaneja  sorrettiin  siitäkin  lähin 
yhtä  hyvällä  maulla  kuin  ennen.  Vuonna  1539  tapaamme  Las  Casas'in 
jälleen  Espanjassa,  jossa  hän  ahkerasti  saarnailee  ja  kirjoittelee  or- 
juutta vastaan,  puhuen  nyt  sekä  indiaanien  että  neekerien  puolesta, 
ja  aatteittensa  levittämistä  varten  käyttää  hän  menestyksellä  kirjapai- 
noakin. Keisari  Kaarlo  julistuttikin  näiden  johdosta  uuden  asetuksen 
indiaani-parkojen  hyväksi  ja  nimitytti  Las  Casas'in  piispaksi  Mexikoon. 
Kolme  vuotta  työskenteli  nyt  hyväntahtoinen  pappismies  väsymättä 
siellä  yhteiskunnan  orpojen  puolesta,  mutta  missä  ikinä  hän  liikkuikin, 
seurasi  häntä  kasvimaan-omistajien  hurja  viha  ja  virkamiesten,  jopa 
pappienkin,  kylmäkiskoisuus.  Huomatessaan  kaikki  puuhansa  turhaksi, 
muutti  Las  Casas  takaisin  Espanjaan,  jossa  hän  vietti  loppu-elämänsä 
luostarissa,  kirjoitellen  suurta  teostansa  „Historiade  las  In  di  as." 
Hän  kuoli  v.   1568  heinäkuussa  94  vuoden  ijällä. 

Seuraavalla  vuosisadalla  saivat  indiaanit  paikka  paikoin  huojen- 
nusta sortotilassaan  muutaman  munkkikunnan  kautta,  jolla  muuten  ei 
ole  mitään  hyvää  mainetta  historiassa.  Tämä  munkkikunta  oli  - 
jesuiitit,  jotka  Uudessa  Maailmassa  kokivat  hankkia  katolis-kirkoUe 
korvausta  niistä  vahingoista,  joita  uskonpuhdistus  oli  tuottanut  sille 
Vanhassa.     Veljeskunnan   innokkaat  lähetyssaarnaajat  asettuivat  erä- 

maahan  alku-asukkaiden  keskuuteen,  rakensivat  itselleen  pienen  ru- 
koushuoneen, kohtelivat  indiaaneja  ystävällisesti,  opettivat  heitä,  pa- 
ransivat heidän  tautejaan  ja  saivat  heitä  perustelemaan  kyliä  lähetys- 
talojen ympärille.  Jokainen  indiaani,  ken  asettui  tämän  alueelle  asu- 
maan, oli  samassa  vapaa  mies;  ja  jesuiiti-isät  osasivat  suojella  lam- 
maslaumaansa espanjalaisilta  pedoilta.  Muutaman  vuoden  perästä  oli 
jylhä  korpi  muuttunut  kauniiksi  viljelysmaaksi  somien  kylien  kyljessä. 
Isät  työskentelivät  itse  pelloilla  ja  opettivat  kouluissa.  Lähetysalue 
kasvoi  ajan  pitkään  kokonaiseksi  maakunnaksi,  ja  sillä  tavoin  syntyi- 
vät n.  s.  Lähetyskunnat  Parana-joen  itäpuolella  ja  suuri  San  Paulon 
maakunta  Brasiliassa.  Tämän  lempeän,  isällisen  hallinnon  huomassa 
elivät  indiaanit  onnellisina  ja  tyytyväisinä. 

Mutta  18:nen  vuosisadan  keskipalkoilla  karkoitettiin  Jesuksen 
mahtava  veljeskunta  pois  sekä  Espanjasta  että  Portugalista,  ja  sen 
lähetyskunnat  Amerikassa  lakkautettiin.  Kuitenkin  oli  täiraikaa  in- 
diaanien  tila  johonkin  määrin  parantunut.  Tavat  olivat  lieventyneet, 
—  ja  neekerit  olivat  nyt  heitä  auttamassa  kuormaa  kantamaan.  Ja 
lopuksi  tarvitsivat  jo  maatilanherratkin,  creolit,  heidän  apuaan  yh- 
teistä vihollista  vastaan.  Nämä,  näet,  saivat  kärsiä  paljon  sortoa  ja 
vääryyttä  Espanjassa  syntyneeltä  joukkokunnalta,  jonka  käsissä  oli 
kaikki  yksin-oikeudet  ja  virat,  etupäässä  varakuninkaan  ja  kenraali- 
katteinin.  Nämä  emämaasta  tulleet  n.  s.  capetones  halveksivat 
sekä  indiaaneja  että  conqvistadorien  jälkeläisiä.  Emämaan  virkavalta 
oli  saanut  aikaan  tulli-järjestelmän,  joka  esti  siirtokuntia  ottamasta 
tarpeitaan  muualta  kuin  Espanjasta,  nelinkertaisesti  kalleuttaen  kaikki 
tavarat.  Tullirajoja  oli  olemassa  siirtokuntain  keskenkin.  Sorto  eh- 
käisi kaikkea  yritteliäisyyttä.  Muita  kirjoja  kuin  hengellisiä  ei  saanut 
tuoda  maahan,  —  mutta  niitä  tuotiin;  ja  Ranskan  vallankumouksen 
uudet  aatteet  levisivät.  Samaan  aikaan  tuli  Pohjois- Amerikan  va- 
paussota, antaen  kehoitusta  näillekin  siirtokunnille  sortavaa  emä- 
maata  vastaan. 

Kun  vihdoin  keisari  Napoleon  v.  1808  oli  pakoittanut  Espanjan 
silloisen  kuninkaan,  Fernando  VII:n,  luopumaan  valta-istuimelta  ja 
sille  nostanut  veljensä  Josepin,  kieltäytyivät  Espanjan  alusmaat  Ame- 
rikassa tunnustamasta  uutta  hallitusta  —  käyttäen  siten  tätä  tilai- 
suutta päästäkseen  irroilleen  koko  emämaasta.  Väli-aikaiset  hallituk- 
set, n.  s.  juntat,  muodostuivat  mikä  missäkin  suuressa  kaupungissa, 
sotajoukko  luotiin  ja  lähettiläs  pantiin  jnenemään  Englantiin  pyytä- 
mään apua. 

Tämä  lähettiläs  oli  Simon  Bolivar,  nuori,  sivistynyt,  vapautta 
rakastava,  isänmaallinen  mies  Venezuelasta.  Hänestä  oli  tuleva  Etelä- 
Amerikan  Washington.  Fernando  VILn  oikeuksista  eivät  siirtokunnat 
paljoa  piitanneet.  Käytettiin  vain  hänen  nimeään  tarpeellisia  valmis- 
tuksia varten.  V.  1811  julistautui  ensiksi  Venezuela  itsenäiseksi,  ja 
sen  esimerkkiä  seurasivat  sitten  kaikki  toisetkin  siirtokunnat.  Cuha 
yksinään  pysyi  ja  on  yhä  edelleen  pysynyt  Espanjalle  uskollisena. 
Kapinat  kuitenkin  ens'  aluksi  kaikkialla  kukistettiin.  Buenos  Ayres 
ja  Venezuela  vain  pitivät  puoltansa.  Edellisen  sotaväkeä  johti  ken- 
raali San  Martin,  jälkimäisen  Bolivar.  Sota-onni  vaihteli  nyt  jon- 
kun aikaa.  1819  yhdistyivät  Venezuelan  ja  Uuden  Granadan  voimat, 
ja  Espanjan  joukot  voitettiin  perin  pohjin  Bojacan  luona  elok.  7 
p:nä.  Silloin  Uusi  Granada  ja  Venezuela  myös  yhdistyivät  liitto-tasa- 
vallaksi, joka  sai  nimekseen  Columbia^  ja  Bolivar  tuli  sen  ensimäi- 
seksi  presidentiksi.  Peru  oli  vielä  Espanjalaisten  käsissä.  Sinne 
tuli  vihdoin,  vapautettuansa  Chilin,  San  Martin  ja  toisaalta  päin  Boli- 
var. Espanjalainen  sotavoima  sai  kaikkialla  tuntuvat  tappiot  ja  voi- 
tettiin viimein  perin  pohjin  Ayachucon  luona  joulukuun  9  p:nä  1824. 
Se  oli  kuoleman-isku  Espanjan  vallalle  Amerikassa.  Sota  oli  itse 
teossa  loppunut.  Sittenkun  myöskin  Mexiko  ja  Guatemala  olivat 
vapautuneet,  Ecuador  ja  Ylä-Peru  lohjenneet  Perusta  sekä  Paraquay 
ja  Uruquay  Buenos  Ayres'ista,  oli  koko  kymmenen  valtiota  muodostu- 
nut espanjalaisen  Amerikan  raunioille.  Kaikki  ne  tulivat  vapaa-  eli 
tasavalloiksi,  ja  kaikissa  julistettiin  samat  oikeudet  kaikille  ihmisille, 
huolimatta  luokasta  tai  ihoväristä.  Valkoinen  mies,  indiaani,  neekeri, 
mestizi,  mulatti,  —  kaikkein  tuli  nyt  tarjota  kättä  toinen  toiselleen. 
Tämmöiselle  leveälle  perustukselle  laskettiin  nuo  uudet  tasavallat  ja 
lepäävät  sillä  tänä  päivänäkin,  mutta  potevat  siitä  huolimatta  vielä 
entisten  aikain  mätähaavoja,  joita  tuo  tietopuolinen  yhtäläisyys  ei  ole 
kyennyt  ummistamaan. 

Bolivar  ei  suosinut  tätä  äkkinäistä  yhtäläisyyden  järjestelmää. 
Vapauden  pelastamista  varten  tahtoi  hän  voimakasta  hallitusta,  joka 
kykenisi  hillitsemään  kypsymättömän  rahvaan  irti-pääsneitä  intohimoja. 
Ylä-Perulle,  joka  hänen  kunniakseen  sai  nimen  Bolivia,  laati  hän  sen 
tähden  valtiosäännön,  joka  hallituksen  etupäähän  asetti  elinkautisen 
ylivaltiaan,  diktaatorin,  jonka  myös  tuli  määrätä  seuraajansa.  Tätä 
hanketta  paheksuivat  tasavaltalaiset  kovasti,  ja  kapinallisia  vehkeitä- 
kin syntyi.  Mutta  itse  hallitsi  Bolivar  valittuna  diktaatorina  Columbiaa 
kuolemaansa  saakka,  joka   tapahtui  v.  1830   hänen  48  ikävuodellaan 

Valtaansa  oli  hän  käyttänyt  hyvin.  Oikeuslaitoksista  perattiin  pahen- 
tavat ainekset,  kouluja  perustettiin  indiaaneille,  tiedettä  ja  taidetta 
edistettiin;  ja  kun  ei  valtion  varat  riittäneet,  pani  Bolivar  omasta 
kukkarostaan.  Suurimman  osan  melkoisesta  omaisuudestaan  oli  hän 
jo  uhrannut  vapautussodan  tarpoisin.  —  Hänen  maalliset  jäännök- 
sensä lepäävät  Caracas'issa,  Venezualan  pääkaupungissa,  jonka  suu- 
relle torille  on  pystytetty  Etelä-Amerikan   vapauttajan  muistopatsas. 


Brasilia,  jota  ensimmältä  käytettiin  paraasta  päästä  portugali- 
laisten pahantekijäin  siirtopaikkana,  rupesi  saamaan  varsinaisen  asu- 
tuksensa Euroopasta  vafita  1530  vuoden  paikoilla.  Portugalin  kuningas 
Johana  kolmas  jakoi  silloin  koko  pitkän  rannikkomaan  Amazoni-  ja 
La  Plata-jokien  välillä  rikkaiden  aatelismiesten  kesken,  jotka  tulivat 
itsenäisiksi  herroiksi  kukin  alueellaan.  Työväkeä  tuotiin  emämaasta 
siirtolaisiksi,  ja  neekeri-orjuus  tuli  pian  tavalliseksi.  Indiaaneja  koh- 
deltiin täällä  paremmin  kuin  Espanjalaisten  Amerikassa,  ja  jesuiitit 
vaikuttivat  hyvää  heidän  keskenään.  Mahtavat  aatelisherrat  menetti- 
vät sittemmin  itsenäisen  valtansa,  ja  yhteinen  hallitus  kaikille  siirto- 
kunnille asetettiin  B  a  hi  a  a  n.  Samaan  aikaan  perustettiin  nykyinen 
pääkaupunki  Rio  de  Janeiro  ranskalaisten  hugenottien  kautta, 
Jotka  kuitenkin  pian  karkoitettiin. 

Mutta  Brasiliassakin  herätti  emämaan  hallitus  vähitellen  tyyty- 
mättömyyttä, samoista  syistä  kuin  espanjalaisessa  Amerikassa.  Por- 
tugalilaiset aatelismiehet,  joita  tänne  siirtyi  suuret  laumat,  saivat 
kaikellaisia  etu-oikeuksia,  ja  rasittava  yksinoikeus-järjestelmä  etenkin 
kauppa-asioissa  ehkäisi  vanhain  siirtolaisten  yritteliäisyyttä  kaikilla 
aloilla.  Kouluja  ei  ollut,  eikä  muita  kirjoja  kuin  pyhimysjuttuja  pääs- 
syt maahan.    Vasta  v.  1806  sai  Brasilia  ensimäisen  kirjapainonsakin. 

Ranskalaisten  hyökätessä  Pyreneain  niemimaalle  muutti  v.  1808 
Portugalin  kuningasperhe  Rio  de  Janeiroon,  ja  siitä  ajasta  lähtein 
rupesi  Brasilian  asiat  paranemaan.  Satamat  avattiin,  teollisuus  pääs- 
tettiin kahleistaan,  ja  vapaampi  henki  alkoi  puhaltaa  hallinnon  eri 
haaroissa.  Mutta  vieläkin  suosittiin  Portugalilaisia  maassa  syntyneiden 
Brasilialaisten  kustannuksella,  jotka  nyt,  noudattaen  Espanjan  Ameri- 
kalaisten    esimerkkiä,    rupesivat    huutamaan    eroa    emämaasta.      Kun 

vihdoin  vanha  kuningas  palasi  takaisin  Portugaliin,  jättäen  siirtomaan 
hallituksen  pojalleen,  kutsui  tämä,  dom  Pedro,  kansalliskokouksen, 
joka  elokuuu  1  p:nä  1822  julisti  Brasilian  itsenäisyyden  ja  huudatti 
dom  Pedron  sen  keisariksi. 

Pedro  I  hallitsi  perustusUaillisena  valtiaana  maata  v.  1831  asti, 
Jolloin  hän  luopui  hallituksesta  poikansa,  Pedro  II: n,  hyväksi.  Ja 
tämä  taitava,  jalo  mies  nyt  laski  perustuksen  ikääskuin  aivan  uuteen 
Brasiliaan.  Hallinto  järjestettiin,  kansanopetus  parannettiin,  suuret 
erämaat  valtakunnan  sisä-osassa  avattiin  viljelykselle,  säännöllinen 
höyrylaivakulku  Amazoni-joella  aina  Perun  rajalle  saakka  pantiin 
toimeen,  tiedettä  ja  taidetta,  joita  keisari  itse  hartaasti  viljeli,  edis- 
tettiin useilla  laitoksilla,  ja  viimein  lakkautettiin  myöskin  nee- 
keri-orjuus. Mutta  tasavaltainen  liike  oli  Brasiliassakin  jo  pitkät 
ajat  etelän  kuumaa  verta  kiihoittanut,  ja  sotilaskähäkän  kautta  kumot- 
tiin marraskuun  15  p:nä  1889  keisariuus  Brasiliassa  ja  perustettiin 
liitto-tasavalta  Amerikan  Yhdys- Valtain  mallin  mukaan.  Siinä  on  nyt 
jokainen  entinen  maakunta  omana  valtiona.  —  Vanha  Pedro  keisari 
pakeni  Euroopaan,  lopettaakseen  täällä  vuosi  takaperin  päivänsä. 


Uusin  kehitysjakso  muinaisen  espanjalaisen  ja  portugalilaisen 
Amerikan  historiassa  on  oikeastaan  aineemme  ulkopuolella,  ja  uusim- 
pia historiallisia  tapahtumia  on  yleensäkin  kaikkein  vaikeinta  arvos- 
tellen silmäillä,  koska  me  kaikki  vielä  ikääskuin  pyörimme  itse  mu- 
kana tapausten  ja  aatteiden  virrassa.  Tasavaltainen  hallitusmuoto  on 
nyt  tällä  äärettömällä  alueella  kaikkialla  vallitsemassa,  ja  epäilemättä 
on  se,  leväten  kaikkein  ihmisten  yhtäläisyyden  perustuksella,  saanut 
paljon  hyvää  aikaan,  missä  vain  tätä  ylimmäistä  peri-aatetta  on  kyetty 
noudattamaan.  Mutta  ne  elävät  ainekset,  joiden  sopimuksesta  ja  suostu- 
muksesta nämä  tasavallat  syntyivät,  olivat  itse  teossa  kaikki  etu- 
oikeutettua ihmisluokkaa,  itsekkäitä,  heikomman  sortoon  tottuneita 
indiviidejä;  ja  espanjalaisten  tasavaltain  tähän- astinen  historia  tarjoo 
nähdäksemme  melkein  yhtämittaisen  jonon  vallankumouksia  ja  diktaa- 
torihallituksia,  ollen  kaikellaisten  onnen-onkijain  ja  rosvojen  kultai- 
sena aikakautena.  Mexikossa  on  näitä  vallankumouksia  70  vuoden 
kuluessa  ollut  sadottain,  ja  yksi  euroopalainenkin  ruhtinas,  onneton 
„keisari"   Maximilian,   tehtiin   siellä  aikoinaan  päätä  lyhyemmäksi,  ja 

hänen  vielä  onnettomampi  leskensä  jäi  mielipuolena  harhailemaan 
pitkin  maailmaa.  Venezuelassa,  jalon  Bolivarin  omassa  valtiossa,  on 
raivonnut  mitä  mielettömin  rotusota;  ja  Paraguayssa,  Buenos  Ayres'issa 
ja  Perussa  on  sotilaston  toimeenpanemia  vallan-keikkauksia  tapahtu- 
nut melkein  yhtä  tiheään  kuin  Mexikossa.  Chilissä  pysyivät  tasa- 
valtalaiset laitokset  kauvan  eheinä,  kunnes  Perua  vastaan  syttyneen 
sodan  tähden  kunnianhimoiset,  mutta  kunniattomat  kenraalit  siel- 
läkin pääsivät  peliänsä  pitämään.  —  Cuba  ja  Portorico  ovat  vielä 
vanhan  emämaan  hallussa.  —  San  Domingon  eli  Hispaniolan  kadotti 
Espanja  jo  menneellä  vuosisadalla  Ranskalaisille,  joiden  taas  puoles- 
taan täytyi  luovuttaa  saari  hirveään  kapinaan  nousseiden  neekerien 
ja  mulattien  haltuun.  Nämä  uudet  herrat  muodostivat  kumpanenkin 
tasavaltansa,  jotka  julmien  verilöylyjen  ja  vallankumousten  riehuessa 
ovat  säilyneet.  —  Jamaica  joutui  jo  16  sataluvulla  Englantilaisten 
käsiin.  —  Brasilia  on  ainakin  hedelraällis3'ytensä  ja  metallirikkautensa 
puolesta  toivorikas  maa,  ja  mahdollista  on  että  sen  vielä  johonkin 
määrin  säilyneet  indiaanit  ja  lukuisat  sekarodut,  joiden  asuttavaksi 
maa  ilm.analansa  vuoksi  paraiten  sopiikin,  kerran  maailmassa  voivat 
nostaa  päätänsä  muiden  ihmisrotujen  joukossa.  —  Säilyneet  ovat 
tavallansa  ja  osaksi  espanjalaisenkin  Amerikan  indiaanit,  sulautuen, 
kuten  neekeritkin,  vähitellen  yhteen  alhaisemman  espanjalaisen  väestön 
kanssa.  Peri- aatteellisesti  voi  indiaani  nousta  mihin  virkaankin  hy- 
vänsä —  muutamat,  niinkuin  Juarez  Mexikossa,  ovat  kiivenneet  pre- 
sidentin-tuolillekin —  ja  indiaanilainen  keikari  pasteerailee  kaupunkien 
kaduilla  keppi  kädessä  yhtä  mahtavana  kuin  muut  narrit.  Mutta  jos 
saamme  uskoa  matkustavien  tieteilijäin  kertomuksia,  ei  se  sivistyskanta, 
jolle  espanjalaisen  Amerikan  indiaani  siellä  täällä  on  kohonnut,  ole 
erittäin  kehuttavaa  laatua  eikä  siten  hänen  kohtalonsa  yleensä  suuresti 
kadehdittava  —  hänen  aarniometsään  ajetun  taikkapa  sukupuuttoon 
kuolleen  veljensäkään  puolelta.  Niinpä  kertovat  meille  Hellvald,  Mason 
y.  m.  että  näiden  kunnioitettavain  tasavaltain  arvoisat  kansalaiset 
ovat,  suoraan  sanottu,  ihmiskunnan  hylkyjä,  konnamaisia  heittiöitä 
kaikki  tyyni  —  niinhyvin  entinen  isäntä  kuin  entinen  renki.  Espan- 
jalaiset ovat,  varmaankin  vanhojaj  makean-leivän  päiviä  muistissaan 
pitäen,  etenkin  Mexikossa  laiskoja  tyhjän-toimittajia,  jotka  paraasta 
päästä  elävät  muukalaisten  ryöstämisellä  ja  nylkemisellä,  uhkape- 
lillä ja  varkaudella.  Kortit  on  aina  hienoimmankin  herran  tas- 
kussa. Vaimoväki  ei  tee  niin  mitään.  „Lasten  kuolevaisuus  on 
tavattoman   suuri."     „Kansan  täydellinen  tylsyys  ja  ponnettomuus  on 

hämmästyttävä".  Tietämättömyys  muukalaista  kummastuttaa.  „ His- 
toriasta ja  maantieteestä  ei  heillä  ole  vähintäkään  käsitystä.  Euroo- 
pasta he  tuntevat  ainoastaan  Espanjan,  josta  ovat  kotoisinkin,  Roo- 
man, jossa  paavi  hallitsee,  ja  Parisin,  josta  he  saavat  vaatteensa." 
Huvituksina  ovat  paraasta  päästä  mitä  hurjin  uhkapeli,  jossa  usein 
koko  omaisuus  pannaan  viimeiselle  kortille,  inhoittavat  eläintaistelut 
—  ja  tappelut.  Murhat  ovat  milt'ei  joka  nurkassa  jokapäiväisiä 
tapauksia.  —  Ja  indiaanit,  entiset  orjat,  tietysti  matkivat  valkoisten 
tapoja,  jotka  sitten  kuvastuvat  valtiollisissa  tapauksissa,  s.  o.  alitui- 
sissa vallan-keikkauksissa. 

Huolimatta  tästä  kaikesta  ei  kuitenkaan  saa  kieltää  että  tasa- 
valtainen hallitusmuoto  on  monelle  miljoonalle  ennen  sorrettuja  olen- 
toja, yksinpä  kuoleville  punanahoillekin,  antanut  oman  ihmisarvon 
tunteen  heidän  huokaavaan  rintaansa. 


PohjoiS'- Amerikan  alkU''asukkaat.    Heidän  kohtalonsa. 

Siihen  aikaan,  kun  ensimäiset  Euroopalaiset  ilmestyivät  Pohjois- 
Amerikan  rannoilla,  oli  punainen  mies  vielä  koko  tämän  äärettö- 
mään alueen  herrana,  tämän  alueen,  jolla  jylhät,  paksut  aarniometsät 
vaihtelevat  vihannoivien  ruohokenttäin  kanssa,  jolla  idässä  AUeghany- 
vuorten  selänteet  ja  lännessä  valtavain  Kalliovuorten  kukkulat  ko- 
hoavat osaksi  hedelmällisten  laaksojen,  osaksi  autioiden  hiekkatasan- 
kojen  keskeltä,  jolla  jättiläisvirrat  Mississippi,  Missouri,  Ohio  ja  muut 
vyöryttävät  vesiänsä,  jolla  vihdoin  pohjosessa  mahtavat  järvet  muo- 
dostavat äärettömän,  rikkaiden  metsästysmaiden  ympäröimän  vesistön. 

Punainen  mies,  „indiaani",  jonka  sivistyneemmät  rotuheimot 
olivat  „aikojen  alussa"  painuneet  etelään  päin,  Mexikon  ja  Perun 
ylätasangoille,  vaelteli,  kuten  ennenkin,  „kalpeanaamain"  tullessa, 
vielä  vapaana  metsämiehenä,  jousi,  keihäs  ja  sotatappara  kädessään, 
näillä  avaroilla  aloilla,  pyydystellen  heinä-aavikkojen  härkää  ja  muu- 
taa  riistaa,  hänen  vaimonsa  istuessa  kodassa,  „wigv^am"issa,  kotitöitä 

toimitellen.  Tosin  oli  vaskenvärinen  metsäläinen  sivistymätön,  mutta 
onnellinen;  hänen  tarpeensa  olivat  vähäiset,  vaan  ne  elämän-nautinnot, 
jotka  hän  tunsi,  saivat  hänen  vilpittömän  sielunsa  iloitsemaan.  Sota 
vihollisia  heimoja  vastaan  ja  metsän-otuksen  kaataminen,  hänen  sa- 
motessaan  paikasta  paikkaan,  oli  mielityötä  ja  kunniaa.  Ja  hänen 
rinnassaan  asui  inhimilliset  tunteet  yhtä  hyvin  kuin  sinunkin,  sivis- 
tyksen kalpea  kantolapsi.  Rehellisyyttä,  kuntoa  ja  jaloutta  tiesi  hän 
pitää  arvossa  ja  rakastaa,  ja  hänen  silmänsä  vettyivät,  jos  osoitit 
hänelle  odottamattoman  hyvän-työn.  Eikä  hän  apuasi  koskaan  unoh- 
tanut. Meni  vaikka  kuolemaan  sua  kiittääksensä.  Mutta  vääryyttä, 
petollisuutta,  konnuutta  osasi  hän  myöskin  kostaa.  Ja  voi  sitä  veri- 
vihollista, joka  joutui  hänen  käsiinsä!  Silloin  kimalsihe  ilmassa 
kauhea  „tomahawk",  tapparakirves,  ja  pian  oli  poloisen  päänahka 
nyljettynä  riippumassa  hänen  vyötäreillään.  Mutta  sovitun  rauhan 
merkiksi  hautasi  hän  sotatapparansa  maahan  ja  poltteli  ystävyyden- 
piippua  yhdessä  äskeisen  vihollisen  kanssa.  Omituisen  voimakkaana, 
ylevänä,  kuvarikkaana  virtaili  silloin  sointuva  puhe  hänen  huuliltaan. 
—  Joka  päivä  lähetti  hän  rukouksensa  „suurelle  hengelle  ylhäällä", 
toivoen  sankarikautensa  loputtua  täällä  maan  päällä  pääsevänsä  „toi- 
seen  valtakuntaan",  jossa  äärettömät,  „tuntemattomat  metsästysmaat" 
häntä  odottivat.  —  Hänen  rotusukulaisiaan,  kaikki  melkein  yhtäläi- 
sellä tiedon  ja  taidon  asteella,  oli,  joko  ystävällisinä  tai  vihollisina 
hänelle,  jo  olemassa  melkoinen  paljous  —  sanotaan  kokon.  18  mil- 
joonaa —  hajallansa  yltympäri  hänen  valtakuntaansa. 

Silloin  tuli,  kolme  sataa  vuotta  sitten,  „ valkoisia  miehiä"  „suu- 
ren  suolameren"  ylitse  hänen  maahansa.  Hämmästyksellä  näki  hän 
miten  he  asettuivat  asumaan  joen  tai  meren  rannalle.  Yhä  enemmän 
heitä  tuli,  jylhän  aarniometsän  jättiläiset  kaatuivat  maahan  kirveiden 
pontevasta  iskusta,  ei  saanut  heiltä  maan  multakaan  olla  rauhassa 
eikä  vuorten  sisukset  pysyä  paikallaan.  Näitä  kalpeita  aaveita,  joilla 
oli  tuhannet  tai'at,  rupesi  mutkaton  punainen  mies  pakenemaan,  joko 
omin  ehdoin  taikka  pakosta.  Vähemmän  kuin  yhden  vuosisadan  ku- 
luessa olivat  muukalaiset  kerjenneet  anastaa  haltuunsa  suolameren 
koko  rannikon;  yhä  kauvemmas  länteen  päin  väistyi  hän,  maan  enti- 
nen ja  oikea  isäntä,  huoaten  käsittämättömän  kohtalon  kovuutta.  — 
Nyt  ovat  kalpeanaamat  kannustaneet  korskuvan  „tulihevosen8a"  koko 
hänen  entisen  metsästys-alueensa  poikki,  ja  hän  itse  on  vavisten  hii- 
pinyt viimeisten  erämaiden  lymyluoliin  kolkoimpain  kallioiden  kyljessä. 

Vuosisata  vielä,  niin  ei  ole  olemassa  ainoatakaan  punaista  miestä  koko 
sillä  äärettömällä  alueella,  jota  tähtilipun  tasavalta  hallitsee. 

Punainen  mies  ei  koskaan  voi  tulla  valkoisen  ystäväksi.  Ensiksi 
tervehti  hän  häntä  kyllä  vieraanvaraisesti,  „ vihreillä  tähkäpäillä  ja 
pedamikanilla,"  *)  mutta  valkoinen  mies  kävi  yhä  vaativammaksi, 
sysäsi  korven  pojan  pois  tieltään  ja  rupesi  noudattamaan  varsinaista 
hävitysjärjestelmää.  Moni  siihen  saakka  tuntematon  pahe  tuotiin  pu- 
nanahkain  pariin,  euroopalaiset  taudit  korjasi  heistä  monta  miljoonaa, 
ja  heidän  tavaransa  maksettiin,  milloin  maksettiin,  „tulivedellä",  huo- 
nolla paloviinalla,  jota  metsän  vilpittömät  miehet  eivät  ymmärtäneet 
kohtuudella  käyttää,  vaan  nukuttelivat  sillä  surujansa,  kunnes  nukkui 
ainiaaksi  sekä  suru  että  henki.  Mitä  ei  paheet  eikä  taudit  tappaneet, 
sen  kaasi  kalpa,  pyssy  ja  pajonetti. 

Olihan  syytä  punanahalla  valkoista  ihmisveljeään  vihata.  Ja 
hän  vihaa  häntä  vielä  tänäpäivänä  kuin  verivihollistaan  ainakin  ja 
viepi  hänen  päänahkansa,  milloin  vain  hän  vapaana  miehenä  uskaltaa 
lymyluolastaan  ulos,  terävä  sotatappara  kädessään. 

Missä  tilassa  ovat  nyt  tuon  muinoin  onnellisen  miehen  antavat 
riistamaat?  —  Uhkeat,  meluisat  kaupungit  kohoavat  niiltä  paikoilta, 
missä  hänen  rauhallinen  wigwaminsa  seisoi,  ja  aura  kyntelee  niitä 
ruoho-aavikkoja,  joilla  sata  vuotta  takaperin  miljoonittain  puhvelihärkiä 
kävi  laitumella.  Niiden  hautojen  päällä,  jotka  kätkevät  miljoonittain 
muinoin  vapaiden  miesten  luurankoja,  orjailee  kalpeanaama  elämän 
etujen  ja  nautintojen  tähden,  sen  tähden,  jota  hän,  hänen  kannal- 
taan katsoen,  sanoo  elämäksi.  Sukupolvi  toisensa  perästä  entisiä 
maanomistajia  on  kaatunut  uhrina  viljelykselle,  jota  indiaani  ei  käsitä, 
ei  rakasta  eikä  kunnioita.  Ainoastaan  muutamat,  valkoisten  laumoihin 
verraten  vähäiset  parvikunnat  punanahkoja  elää  vielä  muutamissa 
lymypaikoissa,  joihin  he  ovat  vetäytyneet  takaisin.  Mutta  näihinkin 
piilopaikkoihin  on  viljelys  tunkeuva,  ja  jos  punanahat  nousevat  vas- 
tarintaan, musertuvat  he  säälimättömän  sivistyksen  sotavaunun  alle. 
—  Muutamille  indiaani-heimoille  annettiin  aikoinaan  hyvinkin  laveat 
maan-alueet,  joihin  ei  kenkään  valkoinen  saanut  asettua  asumaan. 
Näitä  alueita  sanotaan  „reserveiksi."  Siellä  saivat  he  Yhdys-Valtain 
hallitukselta  rahoja,  vaatteita  ja  ruokavaroja;  mutta  jo  risteilee  näi- 
täkin heidän  turvapaikkojansa  rautatiet,  ja  siten  on  se  tunti  tullut, 
jolloin  viimeinenkin  jäännös  indiaanien   itsenäisyyttä   katoaa.     Näinä 


")  Pemmikan  on  koputettua  ja  kuivattua  bison-härän  lihaa. 


77 

päivinä  on  bävityssota  punanahka-parkoja  vastaan  uudestaan  sytty- 
nyt ilmi-tuleen,  ja  Amerikan  muinaisten  omistajien  viimeiset  vapaat 
jälkeläiset  laulavat  jo  kuolinvirttään.  —  Silmäilkäämme  heitä  vielä 
pikim maltamme,  ennenkun  heidät  kaikki  on  korjannut  tämän  matoisen 
maailman  musta  multa. 

Siellä  täällä  Kalliovuorten  luolissa,  ylisestä  Missourista  Texasiin 
saakka,  sekä  Winipeg-järveu  tienoilla  tavataan  vielä  muutamia  hei- 
mojäännöksiä,  jotka  ovat  säilyttäneet  jonkunmoisen  itsenäisyyden  ja 
luonnollisen  yksinkertaisuuden,  ollen  kuitenkin  kaikki,  paitsi  ehkä 
siouxit,  jo  niin  kesytettyjä,  ett'ei  valkoisen  miehen  enää  ole  heiltä 
mitään  peljättävää.  Mutta  siellä  asuvat  „mustajalat",  „varis-indiaa- 
nit,"  itsepäuttäiset  siouxit  (1:  shuuit),  jotka  viime  aikoina  ovat  anta- 
neet Yhdys-Valtain  hallitukselle  koko  joukon  tekemistä,  assiniboinit 
Jix  mitä  he  kaikki  lienevät.  He  ovat  enimmäkseen  ko'okkaita,  vaa- 
leamman tai  tummemman  vasken  värisiä  ihmisiä,  indiaanin  vanhassa 
ihantavassa  pukimessa,  joka  ainoastaan  osaksi  verhoo  heidän  ruumiinsa 
voimakkaat  muodot.  Metsän  ja  heinä-aavikon  pojat  ovat  —  taikka 
ainakin  arvelevat  olevansa  —  vapaita  miehiä,  synnynnäisiä  sotilaita, 
heidän  naisensa  tuskin  muuta  kuin  orjattaria.  Elfei  valkoinen  mies 
niin  kovasti  joka  taholta  ahdistaisi,  niin  ei  punanahalle  maistuisi 
muu  kuin  vihollisen  tai  puhvelin  tappaminen.  Mielellään  kaataa  hän 
myöskin  karhuja,  pyytää,  kesyttää  ja  varastaa  hevosia,  hänen  vai- 
monsa istuessa  kotona,  s.  o.  jonkinmoisessa  lappalais-kodassa,  wigwa- 
missa,  valmistaen  lampaiden  ja  muiden  eläinten  nahkoja,  keittäen 
ruokaa  ja  imettäen  lastaan.  Nyt  lienevät  jo  paraasta  päästä  euroo- 
palaiset  aseet  hänenkin  käytettävissään,  mutta  varsinaisena  kansallis- 
aseena  oli,  hänen  täydessä  vapaudessa  eläessään,  tuo  kahden  meetrin 
pituinen  jousi,  josta  vaski-  tai  piipiikillä  varustettu  nuoli  lensi  vin- 
kuen vihollisen  rintaan  tai  ketteräjalkaisen  otuksen  pysä hytti;  keihäs 
oli  usein  viisi  meetriä  pitkä;  kilpi  suojeli  vihollisen  uuolia  vastaan; 
kanhea  tomahawki  tappoi  säälimättä,  ja  yksiteräinen  puukko  vyöllä 
vartoi  päästäksensä  vihollisen  päänahan  kimppuun.  Niiden  päänah- 
kojen luvun  mukaan,  joilla  sotilas  voi  itseänsä  koristaa,  arvosteltiin 
hänen  urnoollisuuttaan,  ja  hänen  kunniansa  oli  niiden  vallassa.  Nuo- 
ren indiaanin  ottaminen  asekuntoisten  sotilaiden  joukkoon  tapahtui 
suurilla  juhlallisuuksilla,  tappelunäytteillä,  tanssilla,  jopa  kidutuksilla- 
kin. —  Indiaanin  sotaiseen  pukuun  kuuluu  vielä  tuo  „sotakotkan"  höy- 
henillä koristettu  „kalumet"  eli  rauha-piippu,  jota  ainoastaan  juhla- 
tiloissa, niinkuin  sotaneuvotteluissa,  rauhanteoissa  j.  n.  e.,  solmittujen 

liittojen  tai  sitoumusten  vahvistukseksi,  ^kenraalit"  polttavat,  jonka 
jälkeen  se  jälleen  huolellisesti  kääritään  ja  säilytetään  päällikön  wig- 
■vvamissa.  Indiaani  on  muutenkin  harras  tupakkamies,  ja  piippu  on 
melkein  aina  hänen  hampaissaan.  Se  seuraa  häntä  hautaankin  —  ei,, 
vaan  „suuren  hengen"  luo  noille  „lempeille  ja  kauniille  metsästysmaille." 

Indiaani  on  luonteeltaan  juhlallisen  vakava,  hän  on  teräväjärki- 
nen,  miettiväinen  —  ja  viekas  kuin  kettu,  kun  tarvitaan.  Mutta 
hänen  näkö  alansa  on  tietysti  hyvin  rajoitettu,  ja  kaikkea,  mitä  hän 
ei  ennen  ole  nähnyt,  hämmästyy  hän  sanomattomasti.  Ja  kaikki  mikä 
hänelle  on  salaperäistä,  se  on  „ lääkettä."  Hänen  tietäjänsä  ja  noi- 
tansa ovat  „lääkemiehiä",  mahtavan  sotarin  puukko  on  „8uuri  lääke", 
ja  ensimäinen  höyrylaiva,  joka  kulki  Mississippi-joella,  oli  myöskin 
„lääkettä."  Lääkettä  on  niinikään  se  persoonallinen  suojelushenki, 
jota  jokainen  indiaani  aina  kantaa  muassaan  eläimen-nahan  muodossa. 
Ken  tämän  „lääkkeensä"  hukkaa,  hän  on  kunniaton.  Tarjoo  indiaa- 
nille  mitä  hyvänsä,  hän  ei  mistäkään  hinnasta  myy  „lääkettänsä."  Se 
—  ynnä  tomahav^kin  ja  piipun  kanssa  —  seuraakin  häntä  hautaan 
ja  taivaasen.  —  Uteliaisuudella  hän  tosin  silmäilee  sivistyksen  tarve- 
kaluja, ja  hämmästyksellä  hän  kuultelee  matkustavan  turkisten-ostajan, 
ja  kauppiaan  kertomuksia  idän  kalpeiden  miesten  elämästä;  mutta  hän 
ei  voi  käsittää  meidän  olojemme  ihmeitä,  ja  „valehdella  kuin  valkoi- 
nen mies"   on  indiaanilainen  sananparsi. 

Alku-asukkaiden  jälkeläinen  ei  voi  taipua  uusien  olojen  mukaan, 
hän  ei  tahdo  tarttua  auraan  eikä  asettua  vakinaisesti  asumaan,  *)  hänen 
ilonansa  on  ainoastaan  metsästäjän  ja  sotilaan  elämä,  samalla  kun  kal- 
peanaama  supistamistaan  supistaa  hänen  metsästysmaitaan.  Punainen 
mies,  sanalla  sanaan,  ei  sovi  nyky-ajan  kultuuri-elämään  eikä  tahdo 
siitä  mitään  tietää.  Senpätähden  juuri  on,  kun  onkin,  mahdotonta 
estää  Pohjois-Amerikan  alku-väestön  häviämistä. 

Ens'  alussa  etenkin  koki  indiaani  kyllä,  huomattuaan  vaarallisen 
asemansa,  pitää  puoltaan  ja  ajaa  tunkeilevia  kuokkavieraita  alueeltansa 
taikka  ainakin  tehdä  heille  kaikellaista  kiusaa,  mutta  kun  kaikki  oli 
turhaa,  väistyi  hän  pois.  Taipuakseen  maan-anastajain  elämän-tapaan 
oli  hän  liian  ylpeä.  „Isät"  —  sanoi  kerran  muuan  etevä  päällikkö 
hallituksen  asiaraiehille  —  „te  neuvotte  meitä  kaivamaan  maata  ja 
vartioimaan  karjaa,  mutta  me  emme  tahdo  kuulla  puhuttavan  semmoi- 


")  Oc laho  ma  nimisen   uuden  territoriou   indiaauit   ovat  kuitenkin^ 
viime  aikoina  vähittäin  ruvenneet  taipumaan  maanviljelykseen. 


79 

sista  asioista.     Me  olemme  kasvaneet  puhvelin  kanssa  ja  rakastamme 
sitä,  rae  olemme  oppineen  olemaan  urhoollisia,  me  tahdomme  pystyttää 
telttamme   mihin  mielemme   tekee  ja  mennä  sinne,  missä  puhveli  ruo- 
hoa syöpi.     Armahtakaa  meitä  ja  antakaa  meidän  mennä." 
Ja  he  ovat  saaneet  mennä. 


XI. 

Ranskalaiset  Canadassa. 

Olemme  jo  ennen  kertoneet,  miten  Italialainen  Giovanni  Cabotto 
vuonna  1497  englantilaisella  laivalla  oli  uudestaan  löytänyt 
LabradorMn  ja  luultavasti  Pohjois-Amerikan  koko  itärannikon  *).  Tä- 
män löydön  johdosta  pitivät  Englannin  kuninkaat  mainittua  rannikkoa 
yksistään  heidän  maansa  omaisuutena,  —  tietysti  laisinkaan  huolimatta 
alku-asukkaiden  mahdollisesta  oikeudesta.  Mutta  viisikolmatta  vuotta 
myöhemmin  etsiskeli  muuan  toinen  Italialainen,  Giovanni  Verazzano, 
kulkuväylää  Kiinaan  Amerikan  pohjoispuolelta  ja  purjehti  silloin  rans- 
kalaisilla laivoilla  pitkin  Pohjois-Amerikan  itärannikkoa  Floridasta 
New-Foundlandiin  saakka,  tutkien  sitä  jokseenkin  tarkasti.  Ja  tämän 
retken  johdosta  arvelivat  taasen  Ranskan  kuniiikaat  samaa  rannikkoa 
heidän  omaisuudekseen.  Vaatimukset  sen  omistamisesta  jäivät  kui- 
tenkin lepäämään  sillansa  yli  puolen  vuosisataa.  Mutta  vuosina  1534 
ja  1535  teki  Ranskalainen  Jacques  Cartier  matkustuksia  S:t.  Lav- 
rencen  mahtavalla  joella,  joka  yhdistää  Canadan  suuret  järvet  suola- 
mereen,  ja  kauppa-asemia  perustettiin  sen  rannalle.  Näille  asemille 
toivat,  jäiden  lähdettyä  keväällä,  äärettömän  lavean  sisämaan  indiaa- 
nit  veneillänsä  kalliita  turkiksia:  majavan,  näädän,  suopelikärpän  ja 
muiden  me(sä-otu8ten  nahkoja;  ja  Ranskalaiset  kokosivat  lasihelmillä 
ja  muilla  joutavilla  rihkamatavaroilla,  mutta  ennen  kaikkea  palovii- 
nalla,  laivansa  täyteen  mitä  kalliimpia  kaluja.  Jo  sitä  ennen  oli 
sama    kansa    ruvennut    harjoittamaan    erittäin    tuottavaa    kalastusta 


*)  Jotkut  tutkijat  ovat  kokeneet  näyttää  todeksi  että  sama  mies  jo 
sitä  ennen  olisi  matkustellut  tämän  rannikon  yesillä  ja  muun  muassa  astu- 
nut Pohjois-Amerikan  mannermaan  rannalle  neljätoista  kuukautta  ennen 
kuin  Colombo  löysi  Etelä-Amerikan. 

NewFoundlandin   suurilla   karilla.     Siteu   oli   sillä    tärkeät   edut  val- 
vottavana Pohjois- Amerikan  tän  tienoisella  rannikolla. 

17:nen  vuosisadan  alussa  rupeekin  Ranskan  hallitus  täydellä  to- 
della asuttamaan  tätä  aluetta.  Mutta  samaan  aikaan  alkaa  jo  Eng- 
lantikin pitää  puoltansa;  ja  molemmat  kruunut  jakavat  nyt  yksityisille 
tai  yhtiöille  isoja  kaistaleita  tästä  rannikosta. 

Pitääksemme  nyt  ensiksi  silmällä  Ranskan  asutuspuuhia,  niin 
lahjoitti  siten  Ranskan  kuningas  Henrik  Neljäs  koko  rannikon  Dela- 
ware-lahdesta  S:t.  Lawrenceen  saakka  Pierre  de  Monts  nimiselle 
hugenottilaiselle  astelismiehelle.  Tällä  rannikko  osalla  oli  silloin  ni- 
menä A  cad  ia.  Pierre  de  Monts  olikin  jo  ruvennut  perustamaan  siir- 
tokuntaa Uuden  Skotlannin  länsi-rannalle,  kun  kuninkaan  kuoltua 
läänitys  peruutettiin  ja  annettiin  jesu  ii  teille,  jotka  perustivat  siir- 
tokunnan Mainehen.  Mutta  tämän  hävittivät  Englantilaiset,  ja  nyt 
sai  läänityksen  haltuunsa  de  Monts'in  seuralainen  Samuel  de  Cham- 
plain.  Tämä  mies  oikeastaan  on  pidettävä  Ranskan  vallan  perusta- 
jana Amerikassa.  Hän  rakennutti  v.  1608  sille  paikalle,  jossa  nyt 
mahtava  Quebec  kaupunki  sijaitsee,  pölkkylinnoitukseu  ja  joukon 
mökkiä,  joista  sitten  tuo  suuri  kaupunki  kasvoikin.  vSiirtokuntaa 
nimitti  Champlain  Uudeksi  Ranskaksi,  jonka  sijaan  sittemmin  vä- 
hitellen tuli  käytäntöön  Canada,  minkä  nimityksen  indiaanit  olivat 
Champlain'in  uutiskunnalle  antaneet.    Se  merkitsee  linnoitettua  kylää. 

ChamplainMn  siirtolaiset  elivät  hyvässä  sovussa  ympäröivien  Ku- 
ron indiaanein  kanssa  ja  auttoivat  heitä  toisella  puolen  S:t  Lawrence- 
jokea  asuvia  Iroquais-indiaaneja  vastaan,  jotka;  olivat  Huronien  vihol- 
lisia. Champlain  teki  monta  tutkimusmatkaa  maan  sisä  osiin,  etsis- 
kellen  —  kuten  näinä  samoina  aikoina  tunnettu,  Hollantia  palveleva 
Englantilainen  Hudson,  Hudson-järven  ja  Hudson-joen  löytäjä  —  kul- 
kuväylää pohjoisimman  Amerikan  kautta  Tyveneen  Mereen  ja  Kiinaan. 
Mutta  hänen  siirtokuntansa  vaurastui  hitaasti.  Mitään  maanviljelevää 
väestöä  ei  ollut;  ja  se  kauppaseura,  jolle  Champlain  oli  luovuttanut 
oikeutensa,  rakensi  kaupalle  ankarat  rajoitukset.  Yksin-oikeus-järjes- 
lelmä  pääsi  vallalle,  ja  jesuiitit  pitivät  huolta  siitä,  että  ainoastaan 
luotettavia  katolilaisia  pääsi  Canadan  maalle.  Täälläkin  olivat  siitä 
huolimatta  jesuiitit  innokkaita  lähetyssaarnajia.  He  tunkeusivat,  pari 
kolme  erältään,  Huron-järven  ympärillä  asuvien  indiaanien  keskuuteen, 
oppivat  heidän  kieltänsä,  perustivat  kouluja  j.  n.  e.,  kun  äkki-arvaamatta 
Irokeesit  hyökkäsivät  Huronien  alueelle,  hävittivät  heidän  kylänsä  ja 
melkein  koko  kansan  sekä  tappoivat  jesuiitit.    Nämä  Huronit  olivat  var- 

sin  lahjakasta  heimoa,  harjoittivat  maanviljelystäkin  ja  asuivat  linnoi- 
tetuissa kylissä  ja  salvatuissa  pienissä  taloissa,  mutta  heidän  heimo- 
yhteytensä  oli  löyhä.  Irokeesit  sitä  vastoin,  joiden  sekä  urhoollisuus  että 
julmuus  näinä  aikoina  oli  hyvin  tunnettu,  olivat  järjestyneet  «kuuden 
kansan"  liitoksi  ja  vihasivat  kovasti  Ranskalaisia,  koska  nämä  suojelivat 
Huroneja  heitä  vastaan.  Rajasodissa  Ranskalaisten  ja  Englantilaisten 
kesken  pitivätkin  he  sittemmin  tavallisesti  aina  Euglantilaisten  puolta. 

Ludovik  XIV  ja  hänen  ministerinsä  Colbert  kokivat  keinotekoi- 
sella tavalla  valaa  uutta  eloa  riutuvaan  siirtokuntaan  Canadassa. 
Suurilla  kustannuksilla  kuljetettiin  sinne  toinen  laivanlasti  toisensa 
perästä  nuorta,  voimakasta  väkeä  kotimaasta,  ja  avioliittoja  suosittiin 
palkintojen  kautta.  Ei  kenkään  saanut  käydä  vetelehtiä  naimatta. 
Teollisuutta  edistettiin  kaikin  tavoin,  ja  maanviljelystä  koettiin  puhal- 
taa henkiin  keski-aikaisen  läänityslaitoksen  kautta.  Ludovik  kuningas 
siirti,  näet,  Canadaan  kokonaisen  rykmentin  sotamiehiä,  jotka  —  ku- 
ritettuaan  irokeesi-iodiaanit  —  muunnettiin  maanviljelijöiksi.  Upseerit 
saivat  omakseen  isoja  maan  aloja,  joista  he  lääni- herroina  jakoivat 
osuuksia  sotamiehilleen,  vasalleilleen.  Tämän  torppa- jäjestelmän  kautta 
kasvoi  muutamassa  vuodessa  ylhäisö  tilusherroja,  joiden  maatilat 
levisivät  pitkin  Lawrence-joen  rantoja.  Noille  rannoille  rakensivat 
vasallitkin  talonsa  kyläkunnittain,  ja  ne  pienet  kauppalat  —  kadulle 
päin  antavine  päätyseinineen  — ,  joita  matkustaja  usein  tapaapi  Ala- 
Canadassa,  ovat  kaikki  tältä  ajalta. 

Suurten  maatilain  —  eli,  niin  sanoaksemme,  „hovien"  —  herrat 
olivat  kuitenkin  itse  teossa  köyhänpuolista  väkeä.  Nuoremmat  pojat 
rupesivat  tavallisesti  turkisten-pyytäjiksi  ja  samosivat,  pienet  alusta- 
laisjoukot  muassaan,  pitkin  maata  mannerta  kauvas  länteen  päin,  Rans- 
kalaisen tavallisella  iloisuudella  kovasti  mielistyttäen  indiaaneja,  joiden 
tyttöjä  he  usein  ottivat  vaimoikseen.  Siten  syntyi  sekarotu  „Canada- 
laisia",  metsänvaeltajia  —  coureurs  des  bois  —  ja  turkisten-pyydys- 
täjiä, joiden  romantillinen  joukkio  oli  melkoisena  osana  siirtokunnan 
asukkaissa. 

Canadaa  hallitsi  nyttemmin  kuninkaalliset  maaherrat.  Mitään 
edustuslaitosta  ei  koskaan  syntynyt.  Maaherraa  auttoi  sivili-asioissa 
«intendentti",  joka  ynnä  jesuiitain  kanssa  samassa  valvoi  ja  vakoili 
hänen  toimiaan.  Tämmöinen  intendentti  oli  muiden  muassa  herra 
Jean  Talon,  Colbertin  aikalainen.  Hän  tutkitti  upseerien,  kauppa- 
miesten ja  metsästäjäin  kautta  varsin  lavealta  maita  lännessä,  Huron- 
järven  toisella  puolen  saakka;  ja  niinikään  tunkeusivat  jesuiitit,  mene- 

tettyään  lähetyskuntansa  Huronien  keskuudessa,  hänen  kehoituksestaan 
Michigan-järven  heimojen  pariin,  joista  he  puuhasivat  itselleen  uuden 
valtakunnan  alamaisia.  Siellä  kuulivat  jesuiitit  puhuttavan  muuta- 
masta suuresta  vedestä  kaukana  auringon  laskuun  päin.  Mutta  näitä 
kaukaisia  maan-ääriä  joutui  tutkimaan  jesuiitain  tarkoitusten  ulkopuo- 
lella oleva  mies,  nimittäin  kuuluisa  Robert  Cavelier  de  la  Salle. 

Hän  oli  syntyisin  Eouen'in  kaupungista,  oli  nuorena  muuttanut 
Canadaan  ja  asettunut  uutisasukkaaksi  Montrealin  tienoille.  Retkeillen 
suurten  järvien  erämaita,  joissa  hän  oppi  Huronien  kielen,  kuuli  hän 
eräänä  päivänä  puhuttavan  suuresta  joesta,  joka  muka  juoksi  länteen 
päin  ja  viimein  laski  valtamereen.  Arvellen  sitä  kauvan  etsityksi 
kulkuväyläksi  Tyveneen  Mereen  ja  Kiinaan,  lähti  hän  sitä  etsimään 
ja  löysi  valtavan  Ohion,  jota  alaspäin  hän  kulki  pitkän  matkan. 
Pian  selveni  hänelle  kuitenkin  ett'ei  Ohio  vienytkään  Kiinaan.  Vuon- 
na 1669  tekemällänsä  matkalla  saapui  hän,  näet,  Green  bay  nimi- 
selle suurelle  lahdelle  Michiganin  luoteisrannalla,  josta  yhtämittainen 
vesitie  viepi  Illinois-joen  läheisyyteen  saakka.  Tästä  eroittaa  sitä  ai- 
noastaan kapea  kannas.  Alku-asukkailta  kuuli  nyt  La  Salle  että  tuota 
vesitietä  pitkin  päästäisiin,  —  kantamalla  veneitä  kannaksen  poikki  — ,, 
viikon  kestävän  matkan  perästä  hirveän  suurelle  joelle,  joka  muka  vir- 
taili  etelään  päin  ja  johon  Ohiokin  laski.  Nyt  selveni  hänelle  kaikki. 
Suuri  joki,  jonka  nimen  Mississippi  hän  nyt  myöskin  ens'  kertaa  kuuli, 
ihan  varmaan  laski  Mexikon  lahteen.  Mutta  sen  tutkimiseen  tarvittiin 
suuremmat  varat  kuin  La  Sallella  oli  käytettävissään,  ja  hän  matkusti 
sentähden  Parisiin,  jossa  hän  kuninkaalle  esitti  täydellisen  suunnitelmaa 
koko  tuon  läntisen  alueen  laskemiseksi  Ranskan  vallan  alle.  Siten  pääs- 
täisiin Englantilaisten  siirtokuntia  Amerikan  itärannalla  hätyyttämään, 
takaapäin.  La  Salle  pyysi  saadakseen  perustaa  linnoituksia  minne  hy- 
vänsä sekä  läänitykseksi  melkoisen  maanalueen  Ontario-järven  rannalla. 
Ludovik  kuningas  mieltyi  ehdoitukseen  ja  myönsi  kaikki.  La  Salle  ryhtyi 
toimeen.  Pian  kasvoi  Ontarion  rannalle  Fort  Frontenac  nimisen  lin- 
noituksen ympäri  kaupunki,  jonka  asukkaat  olivat  La  Salien  alusta- 
laisia. Niagaran  luo  tehtiin  toinen  linnoitus,  joka  hallitsi  pohjoisiin 
metsästysmaihin  vieviä  teitä,  ja  kosken  yläpuolelle  rakennettiin  suu- 
rempi laiva.  Kauppiaat  ja  jesuiitit,  joiden  kilpailijana  La  Salle  näillä 
toimillaan  esiintyi,  katsoivat  hänen  puuhiaan  karsain  silmin.  Mutta 
v.  1679  oli  hän  valmiina  lähtemään  suurelle  retkelleen.  Jo  kuusi 
vuotta  sitä  ennen  oli  kuitenkin  jo  Canadan  maaherra  Frontenac  erään 
Joliet    nimisen    kauppiaan   sekä  jesuiiti-isä    Marquette'n   kautta 

tutkituttanut  Illinois-    ja   Mississippi-joet   Arkansas'in    laskupaikkaan 
saakka. 

La  Sallella  oli  muassaan  tarvekaluja  linnoitusten  ja  laivojen 
rakentamista  varten.  Talven  vietti  hän  Crövecoeur'in  linnoituksessa 
Illinoisin  varrella  lähellä  sitä  paikkaa,  jossa  nyt  Chicagon  jättiläis- 
kaupunki  sijaitsee,  lähteäkseen  sieltä  keväällä  matkalle.  Mutta  nyt 
kohtasi  häntä  monet  onnettomuudet.  Turkiksilla  lastattu  laiva,  jonka 
hän  oli  lähettänyt  kotiin,  joutui  haaksirikkoon  matkalla,  ja  hänen 
itsensä  marssiessa  Fort  Niagaran  uutta  laivaa  hankkimaan,  nousi 
Crevecoeuriin  jätetty  varustusväki  kapinaan,  hävitti  kaikki  varastot 
ja  lähti  tiehensä  kotiin.  Palatessaan  tapasi  La  Salle  ainoastaan  uskol- 
lisen toverinsa,  Tonti  nimisen  Italialaisen,  paikalla.  Hänen  kanssaan 
kulki  nyt  tutkija,  ainoastaan  muutamia  indiaaneja  muassaan,  veneillä 
Illinois-  ja  Mississippi-jokeja  alaspäin  ja  näki  eräänä  päivänä  syksyllä 
V.  1680  Mexikon  lahden  laineiden  välkkyvän  heitä  vastaan.  Ranskan 
kuninkaan  kunniaksi  antoi  hän  maalle  joen-snun  ympärillä  nimen  Loui- 
siana ja  valitsi  paikan  sen  vastaiselle  pääkaupungille.  —  Muuta- 
man vuoden  perästä  tuli  La  Salle  Ranskasta  neljällä  laivalla  ja  mel- 
koisella joukolla  siirtolaisia  uudestaan  näille  tienoille  perustaakseen 
siirtokuntaa,  mutta  Mexikon  lahdessa  purjehtivat  laivat  huomaamat- 
tansa Mississippi-joen  suun  ohitse  ja  laskivat  rannalle  nevaiseen  seu- 
tuun Texas'in  rannikolla.  Kuumeesen  sairastunut  La  Salle  lähti 
veneellä  etsimään  joen-suuta,  mutta  tällä  matkalla  murhasi  hänet  maa- 
liskuun 19  pmä  1689  kapinoitseva  miehistö,  hänen  45  ikävuodellaan. 
Hänen  alkamaansa  yritystä  ei  kyennyt  kenkään  jatkamaan,  eikä 
Ranskalla  siihen  aikaan  ollut  varojakaan  tällaisiin  tarpeisin.  Joukko 
linnoituksia  rakennettiin  kuitenkin  pitkin  Mississippi-joen  vartta.  Mis- 
sourin laskupaikkaan  olivat  jo  La  Salle  ja  Tonti  perustaneet  S:t, 
Louis  nimisen  linnoituksen,  ja  Canadalaiset  upseerit  rakensivat  nyt 
Haron  ja  Erie-järvien  väliselle  salmelle  Detroii'in  sekä  kauvas  etelään 
Natchez'in.  Nouvelle  Orleans,  sittemmin  New  Orleans,  perustettiin  17 
sataluvun  alulla,  mutta  vietti  kauvan  jokseenkin  kituvaa  elämää, 
kuten  yleensäkin  Ranskan  siirtokunnat  etelässä,  —  jopa  pohjosessakin, 
verraten  esim.  Englannin  uutisasutuksiin.  Tämän  valtakunnan  haltuun 
olikin  kerran  Ranskalaisten  koko  ääretän  alue  Pohjois-Amerikassa 
joutuva,  kuitenkin  vasta  veristen  sotien  kautta,  joista  alempana  an- 
namme kertomuksen.  Näissä  sodissa  toimitti  varsin  tärkeää  osaa 
muuan  ranskalainen  siirtokunta,  jonka  tässä  vielä  mainitsemme,  ni- 
mittäin  Montreal.     Se    sai  alkunsa   pari    vuosikymmentä  Quebec'in 

perustamisesta  muutaman  hurskaan  seuran  kautta,  joka  S;t.  Lawrence- 
joessa  olevalle  saarelle,  jossa  se  vieläkin  —  nyt  suurena  kaupunkina 
—  sijaitsee,  oli  perustanut  sairastalon  ja  koulun  indiaanien  lapsia  var- 
ten. Montrealissa  järjestettiin  sodan  aikana  ne  joukot,  jotka  tuon 
tuostakin  kävivät  havittelemassa  Englantilaisten  siirtokuntia. 


XIL 

Itäisen  rannikko^-alueen  asutus. 
1.     Virginia, 

Vaikka  Englannin  kuninkaat  jo  Giovanni  Cabotton  matkustuk- 
sista asti  pitivät  Pohjois-Amerikan  itärannikkoa  omanaan,  kului  kui- 
tenkin kokonainen  vuosisata,  ennenkun  Englantilaisten  puolelta  ruvet- 
tiin hommaamaan  sen  asuttamista.  Mutta  vihdoin,  v.  1587,  pani 
naiskuningas  Elisabetin  suosikki,  yritteliäs  merenkulkija  ja  valtiomies 
Valter  Raleigh,  suurenmoisen  retkikunnan  menemään  näille  tie- 
noille, ja  se  saikin  perustetuksi  siirtokunnan,  jolle  nuoren  hallitsijat- 
taren  kunniaksi  annettiin  nimi  Virginia,  s.  o.  Neitsytmaa.  Sillä 
nimityksellä  tarkoitettiin  alkuansa  koko  rannikko-kaistaletta  Delavv^are- 
lahdesta  Floridaan  asti,  vaikka  tämä  ensimäinen  siirtokunta  sijaitsikin 
vain  pienellä  alueella  nykyisen  Pohjois  Carolinan  rannikolla.  Se 
kuitenkin  jo  muutaman  vuoden  perästä  tykkänään  hävisi,  erittäinkin 
niiden  väkivaltaisuuksien  johdosta,  joita  uutisasukkaat  harjoittivat 
indiaaneja  kohtaan;  ja  Raleigh  joutui  taloudelliseen  häviöön.  Tältä 
ajalta  on  kuitenkin  muistettava  se  lähetys,  jonka  englantilainen  meri- 
sankari  Francis  Drake  toimitti  Virginiasta  Valter  Raleighin  luo 
Irlantiin,  nimittäin  muuan  näöltään  vähäpätöinen  juurikasvi,  joka  Dra- 
ken  mielestä  sopisi  viljeltäväksi  Euroopassa,  —  maaperuna  eli 
potaat  i. 

V.  1607  uusittiin  asutus-yritys  Virginiassa.  Kuningas  Jaakko 
I  Stuart  jakoi  silloin  koko  alueen  Floridasta  Canadaan  kahden  kaup- 
paseuran  kesken,  jotka  saisivat  maan  asuttaa.  Vastaisille  asukkaille 
luvattiin   muun   muassa   täydellinen    verovapaus.     Toinen   näistä    seu- 

roista,  Londonilainen,  lähettikin  jo  samana  vuonna  joukon  siirtolaisia 
siihen  osaan  Virginiaa,  jolla  nyt  erittäin  on  tämä  nimi.  Se  on  suu- 
ren Chesapeak-lahden  länsi-rannikko.  Lahteen  laskee  koko  joukko 
mukavia  jokia,  maa  on  erittäin  hedelmällistä  ja  ilmanala  melkein 
troopillinen.  Palmut,  puuvillakasvi  ja  sokuriputki  viihtyvät  oivalli- 
sesti. Tänne,  James-virran  rannoille,  asettuivat  uutisasukkaat  ja  pe- 
rustivat Jamestovv^n  (Jaakonkaupunki)  nimisen  kaupungin.  He  eivät 
kuitenkaan  olleet  tavallista  uutisasukas-väkeä,  vaan  paraasta  päästä 
entisiä  sotilaita  ja  merisissiä,  rohkeita,  hurjapäisiä  uskalikkoja,  joita 
kuUanhimo  oli  tänne  houkutellut.  Vaivaloinen  kuokkatyö  ei  heitä 
miellyttänyt.  Koko  siirtokunta  olikin  jo  rappiolle  joutumassa,  sekä 
puutteen  ja  sisällisen  eripuraisuuden  että  indiaanien  hyökkäysten  kautta; 
mutta  silloin  tuli  apuväkeä  Euroopasta,  ja  jo  ryhdyttiin  tosi-työhön. 
James-  ja  Potomac-jokien  varsille  syntyi  ensimäiset  tupakka-  ja  puu- 
villa-maat. Tupakka  oli  kuitenkin  ens'aikoina  etevimpänä  »viljalajina." 
Sitä  käytettiin  paremman  puutteessa  rahanakin.  Niinpä  ostivat  nai- 
mahaluiset miehet  75  tupakka-kilolla  itselleen  kukin  aviosiippansa 
niistä  150  naisesta,  jotka  tänne  ensiksi  tulivat.  Ja  uusia  asukkaita 
tulikin  toinen  laivalasti  toisensa  perästä,  nytkin  yhä  vielä  suurim- 
maksi osaksi  nuorempia  poikia  varakkaista  englantilaisista  maakar- 
tano- perheistä,  jotka  ottivat  viljelläkseen  isoja  maan-aloja.  Ens'  alussa 
käyttivät  he  kyllä  valko  ihoisia  työläisiä,  mutta  jo  v.  1619  toi 
eräs  hollantilainen  laiva  ensimäisen  lastin  neekeri-orjia 
Virginiaan,  —  ja  siitä  saakka  pysyi  orjuus  siellä  kotimaisena  laitok- 
sena meidän  miespolveemme  asti.  Mutta  rotu,  josta  ei  käynyt  orjia 
tekeminen,  oli  Pohjois-Amerikan  ylpeä  alkuväestö.  Sitä  kuitenkin 
monella  tavalla  ahdistettiin,  ja  häpeällistä  väkivaltaa  tehtiin  tuon 
tuostakin.  Katkera  viha  vieraita  vastaan  sai  viimein,  vuonna  1622, 
seudun  indiaanit  yhtymään  suurempaan  liittoon  ja  äkki-arvaamatta 
hyökkäämään  uutisasukkaiden  kimppuun.  1,300  Euroopalaista  sanotaan 
tässä  menettäneen  henkensä.  Mutta  tämä  tappio  ei  laimentanut  asu- 
tus-intoa, ja  siirtokunta  vaurastui  vaurastumistaan,  yhä  uusien  joukko- 
jen tulvaillessa  Englannista.  Ensiksi  hallitsi  sitä  melkein  yksinval- 
tainen maaherra  emämaasta,  mutta  pian  vaativat  ja  saivat  uutis- 
asukkaat edustuslaitoksen,  joka  tiesi  pitää  heidän  puoltansa  kuver- 
nöörejä vastaan,  niin  että  he  ennen  vuosisadan  loputtua  jo  itse  teossa 
hallitsivat  itseänsä.  Siitä  huolimatta  olivat  Virginialaiset  kuningas- 
mielisiä, ja  Englannin  kansalaistaistelussa  pitivät  he  Stuartien  puolta. 
Englannin  valtiokirkkoa  he  niinikään  kannattivat.     Uskonnollista  va- 

pautta  ei  mahtunut  Virginiaan.  Se  oli,  kun  olikin,  ylimysvaltainen 
siirtokunta,  uskollinen  kopio  emämaasta  parlamentineen  piispoineen. 
Kasvimaallaan,  plantagellaan,  eleli  Virginian  kartanon-herra  perheensä 
ja  mustien  palvelijansa  keskellä  kunnianarvoisan  patriarkan  elämää, 
piti  suurta  „hovia",  harjoitti  urheilua  ja  valvoi  kreivikuntansa  hyötyä. 
Amerikan  kansanmielinen  yhteiskuntalaitos  ja  uskonnollinen  vapaus 
siten  ei  ole  taiminut  Virginian  maassa,  vaan  muualla;  mutta  sen 
reippaista  ja  ylpeistä  isännistä  polveutuivat  ne  miehet,  jotka  sittem- 
min ajoivat  perille  Amerikan  itsenäisyyden. 


2.     Uusi  Englanti. 

Amerikan  uskonnollisen  ja  kansallisen  vapauden  kehtona  on  pi- 
dettävä se  kulmikas  rannikkokaistale,  joka  molemmin  puolin  Cod-nientä 
ulottuu  Massachussetts-lahden  pohjois-päästä  New  Yorkin  lähelle  saakka 
ja  jolla  jo  vanhastaan  on  ollut  nimenä  Uusi  Englanti.  Tälle  ran- 
nikolle muodostuivat  ne  yhteiskunnat,  joiden  vapaita  laitoksia  Yhdys- 
valtain perustuslaki  jäljittelee.  Kertokaamme  tässä  lyhyesti  miten 
tämä  uutisasutus  tapahtui. 

Joulukuu  16  p:nä  1620  purjehti  Ood-niemen  muodostamaan  lah- 
teen The  mayflower  (toukokukka)  niminen  laiva,  tuoden  muassaan 
102  siirtolaista,  miehiä,  naisia  ja  lapsia.  Se  tuli  Hollannista,  mutta 
siirtolaiset  olivat  kuitenkin  enimmäkseen  köyhiä  maalaisia  Pohjois- 
Englannista,  jotka  Englannin  valtiokirkon  harjoittamien  vainojen  täh- 
den olivat  paenneet  Hollantiin  ja  siellä  jonkun  aikaa  oltuansa  päät- 
täneet ruveta  rakentelemaan  uutta  kotia  valtameren  toiselle  puolelle. 
Mainitun  lahden  lounais-kulmaan  pistää  pieni  poukama  länteen  päin. 
Siinä  nousivat  he  maalle,  sittenkun  kuitenkin  kaikki,  kokoontuneina 
laivan- kannelle,  olivat  kiittäneet  Jumalaa  onnellisesta  matkasta  ja 
hyväksyneet  kirjallisesti  laatimansa  siirtokunta-säännön,  jonka  perus- 
tuksena oli  täydellinen  itsehallinto  ja  kaikkein  yhdenvertaisuus.  Joh- 
tavia miehiä  heidän  joukossaan  olivat  Brewster,  Bradford,  Winslow 
ja  Carver,  joiden  nimet  vieläkin  elää  kiitollisessa  muistossa  Uuden 
Englannin  asukkaiden  kesken.  Jo  Hollannissa  ollessaan  olivat  nämä 
„pyhät  vaeltajat",  —  kuten  heitä  nimitettiin  —  keskenään  yh- 
tyneet vapaasen,  kirkolliseen  yhteiskuntaan.  Nyt  astuivat  he  kapinoi- 
neen rannalle  ja  rakensivat  itselleen  vähäisiä  hirsimökkiä  talven  tur- 
vaksi.   Uutis-paikka  sai  nimekseen  Uusi  Plymouth,  New    Plymouth. 

Seudun  indiaanit  —  Pokanoketit  —  tervehtivät  heitä  ystävälli- 
sesti. Ensimäinen,  joka  tuli  heidän  kyläänsä  asti,  puhutteli  tulokkaita 
englannin-kielellä,  lausuen:  „Terve  tultuanne,  Englantilaiset!"  ja 
kertoi  jo  ennenkin  tavanneensa  heidän  maamiehiään,  joita  kävi  kalas- 
telemassa Penobskot-joen  suussa.  Miehen  nimi  oli  Samoset.  Pian 
toi  hän  muassaan  toisenkin  englannin-kieltä  taitavan  indiaanin,  nimeltä 
Sqvanton,  joka  kauvan  aikaa  oli  palvellut  yksityisen  miehen  luona 
Londonissa.  Sqvantonin  välityksellä  tekivät  uutisasukkaat  sitten  var- 
sinaisen sopimuksen  Pokanoketien  päällikön,  Massasoitin,  kanssa,  ja 
näiltä  ostettiin  maa-ala  lähinnä  lahtea.  Ystävällistä  väliä  kesti  sitten 
Massasoitin  kuolemaan  saakka  v.  1661. 

Mutta  ens'  alussa  sai  nuori  siirtokunta  kuitenkin  kovat  kohtalot 
kokea.  Ruokavarain  puute  ja  tottumattomuus  ilmanalaan  vei  enem- 
män kuin  puolet  siirtolaisista  manalan  majoihin.  Toiset  kuitenkin 
jotenkuten  kestivät,  kunnes  muokatusta  maasta  saatiin  parempi  sato 
ja  apua  tuli  emämaasta. 

Suuri  joukko  puritaaneja,  uskonsa  tähden  vainottuja  kansa- 
laisia, joiden  joukossa  oli  melkoinen  määrä  varallisiakin  perheitä, 
muuttivat  kotijumalansa  uuteen  maahan  Massachussets-lahden  rannalla, 
saatuaan  sitä  ennen  kruunulta  vapauskirjan  eli  n.  s.  kartan,  joka 
antoi  heille  oikeuden  järjestää  hallituksensa  miten  itse  mielivät.  Kah- 
tena eri  retkikuntana,  vuosina  1629  ja  1630,  purjehtivat  he  valta- 
meren poikki  ja  perustivat  Massachussets'  bay  (M.-lahti)  nimisen 
siirtokunnan,  johon  tulivat  kuulumaan  kaupungit  Boston,  Salem  ja 
Portsmouth.  Hekin  järjestivät  yhteiset  asiansa  täydellisesti  tasaval- 
taisten kaavojen  mukaan,  tunnustaessaan  kuitenkin  emämaan  yliher- 
ruutta. Tämä  siirtokunta  vaurastui  vaurastumistaan  kalastuksen  ja 
kaupan  kautta,  ja  uusia  uutisasukkaita  tulvaili  tulvailemistaan  sen 
alueelle.  Pian  perustettiin  opetuslaitoskin,  jossa  koko  siirtokunnan 
kasvavalle  nuorisolle  annettiin  maksuton  ja  yhtäläinen  tiedollinen  kas- 
vatus. Se  oli  Amerikan  ensimäinen  vapaakoulu  Cambridge'ssä 
lähellä  Bostonia,  ja  siitä  sukeutui  sitten  Uuden  maailman  etevin  oppi- 
laitos, kuuluisa  Harvardin  yliopisto. 

Siten  olivat  New  Plymouth  ja  Massachusetts'  bay  antaneet  Ame- 
rikalle, sen  yhteiskunnallisen  elämän  perustukseksi,  itsehallinnon  ja 
Tapaakoulut;  mutta  vielä  puuttui  uskonnollinen  vapaus. 

Massachussetts'in  uutisasukkaat,  vaikka  itse  olivat  kärsineet 
paljon  emämaan  valtiokirkon  vainoista,  eivät  puolestaan  kärsineet 
alueellansa  muita  kuin  omia  uskolaisiaan.     Siirtokunta  oli  itse  teossa 

joteskin  ahdasmielinen  hiararkiia,  pappisvalta,  jonka  innokkaat  pai- 
menet valppaasti  valvoivat  ett'ei  mitään  mustaa  lammasta  päässyt 
pujahtamaan  sisään  heidän  puhtaasen  laumaansa. 

Silloin  tuli  v.  1630  muutamassa  siirtolaislaivassa  Bostoniin  erä& 
nuori  pappismies,  Roger  Williams.  Hänenkin  oli  täytynyt  jättää 
isänmaansa  uskonnollisen  vapaamielisyytensä  tähden,  ja  hän  toivoi  nyt 
Uudessa  maailmassa  saavansa  ajatella  ja  saarnata  täydellistä  oman- 
tunnon-vapautta. Mutta  Williams  erehtyi.  —  Englannissa  oli  toinen, 
lahkokunta  toisensa  perästä  ajanut  hänet  keskuudestaan,  koska  nänen 
ei  sopinut  noudattaa  mitään  rajoittavia  määräyksiä  uskon-asioissa» 
Kaikki  ne  muka  kannattivat  omantunnon-vapautta,  mutta  ainoastaan 
saadakseen  tämän  peri-aatteen  turvissa  vainota  toisin-ajattelevia» 
Williams  vaati  ett'ei  mikään  valta  saa  puuttua  toisen  uskonnollisiin 
asioihin.  Ihmisen  suhde  Jumalaan  on  hänen  oma  asiansa.  Ketään 
ei  saa  pakoittaa  käymään  kirkossa,  jonka  uskonkappaleita  hän  ei 
tunnusta;  ketään  ei  saa  pakoittaa  maksamaan  kymmenyksiä  papistolle, 
jonka  opinkappaleita  hän  ei  tunnusta.  Se  on  väkivaltaa.  Ajatelkoon 
itsekukin  mitä  tahtoo  autuutensa  asiassa.  Maallinen  valta  on  maallisia, 
asioita  varten.  — 

Tätä  oppia  ei  nyt  kuitenkaan  Williams  saanut  julkisesti  tun- 
nustaa edes  Massachussettsissakaan.  Täydellistä  omantunnon-vapautta 
oli  olemassa  yhtävähän  tällä  kuin  toisellakaan  puolen  valtamerta. 
Salem'in  asukkaat  pitivät  häntä  vähän  aikaa  pappinaan,  mutta  hän 
kun  pelkäämättä  ja  vilpittömästi  tuomitsi  vallanpitäjäin  sekaantumista 
uskon-asioihin,  täytyi  hänen  täälläkin  pistää  pillinsä  pussiin  ja  lähteä 
tiehensä. 

Williams'in  täytyi  paeta  pois  erämaahan,  jossa  hän  kauvan  har- 
haili metsissä,  kunnes  vihdoin  vilpittömät  indiaanit  Cod-niemen  tie- 
noilla ottivat  hänet  turviinsa.  Nämä  ihmiset,  jotka,  sivumennen 
sanottu,  ovat  osoittaneet  rakastavansa  vapautta  enemmän  kuin  henkeä 
ja  elämää,  kohtelivat  tätä  kaikkein  sivistyneiden  yhteiskuntain  hylkyä 
erinomaisella  ystävyydellä,  antoivat  hänelle  viljeltäväksi  kappaleen 
maata  suuren  Narragansett-lahden  rannalla,  länteen  päin  Cod-niemestä, 
ja  Williams  puolestaan  rupesi  heidän  opettajakseen.  Miantonomoh  oli 
näiden  kelpo  indiaanien  heimokunnan  päällikön  nimi.  Hänen  suostu- 
muksellaan perusti  nyt  Williams  yhdessä  muutamain  salemilaisten 
ystäväin  kanssa  uutiskunnan,  joka  sai  nimekseen  Provi^ence,  ku- 
koistavan Rhode  I$land-\ sdtion  ensimäinen  alku. 

Tänne  mahtui  kaikki  uskonnot.  Maallinen  valta  ei  vähintäkään 
sekaantunut  ihmisten  uskon-asioihin.  Samassa  rakennettiin  myöskin 
kansalis- vapaus  mitä  laveimmalle  perustukselle:  jokainen,  ken  mak- 
soi pienen,  vähäpätöisen  kunnallismaksnn,  oli  äänivaltainen. 

Vuonna  1638  syntyi  saarelle  Narragansett-lahdessa,  varsinaiselle 
Rhode  Island'ille,  toinen  siirtokunta,  jonka  alkuperä  on  yhtä  merkil- 
linen. Joukko  pakolaisia,  jotka,  kuten  kvääkärit,  uskon-asioissa  eivät 
tunnustaneet  muuta  ohjenuoraa  kuin  omantunnon  äänen,  saapui,  näet, 
tänne  ja  asettui  indiaanien  suostumuksella  Williamsin  uutiskunnan 
viereen.  Retkeläisten  johtajana  oli  muuan  nainen,  nimeltä  Anna 
Huichinson.  Koko  saaresta  maksettiin  Miantonomoh'lle  muutama  pari 
silmälasia. 

Williams'in  ja  Hutchinson'in  uutiskunnat  pian  yhdistyivät  ja 
saivat  johtajainsa  toimesta  emämaasta  „kartan",  joka  turvasi  tämän 
tällä  tavoin  muodostuneen  yhteiskunnan  valtiollisen  ja  uskonnollisen 
vapauden.  Ja  tämä  vapaa  siirtokunta  viihtyi  ja  menestyi  hyvin,  mo- 
nen pahan  ennustajan  häpeälle  saattaen.  Asukkaiden  varallisuus  kas- 
voi kasvamistaan  esteettömän  yritteliäisyyden  kautta.  Kaikenlaiset 
uskokunnat:  hugenotit,  katolilaiset,  kvääkärit,  anabaptistit.  jopa  suuri 
joukko  juutalaisiskin,  jotka  olivat  saaneet  matkapassinsa  Espanjasta, 
toivat  kotijumalansa  tänne;  ja  kokemus  pian  osoitti  että  sopu  sijaa 
antaa,  kun  ei  toinen  toisen  oikeutta  loukkaa.  —  Roger  Williams  eli 
pitkään  ikään  siirtokunnan  kunnioitettuna  isänä  ja  neuvonantajana, 
luottaen  kuolemaansa  saakka  kylvämänsä  siemenen  voimaan.  Ja  hy- 
vin se  siemen  itikin.  Sadan  vuoden  perästä  tuli  uskonnollinen  vapaus, 
semmoisena  kuin  sitä  oli  toteutettu  näissä  molemmissa  uutiskunnissa, 
yhdeksi  kulmakiveksi  Amerikan  unionin  valtiosäännössä. 

Massachussetts'ista  lähetettiin  varhain  uutisasukkaita  erämaihin 
idässä  ja  etelässä.  Uutiskunnat  New  Uaven  ja  Connecticut,  Rhode 
Island^ista  länteen  päin,  syntyivät  sillä  tavoin.  Ne  yhdistettiin  sit- 
temmin nimellä  Connecticut  ja  saivat  samallaisen  vapauskirjan  kuin 
Rhode  Island.  New  Hampshire,  johon  silloin  kuului  myöskin  nykyi- 
sen Vermontin  valtion  alue,  muodostui  Massachussettsilaisten  kautta 
Pohjosessa;  ja  Maine  oli  jo  sitä  ennen  välittömästi  Massachussetts'in 
aluetta,  johon  muutaman  vuosikymmenen  kuluessa  niinikään  vanhin 
uutiskunta,  New  Plymouth,  yhdistettiin. 

Indiaanein  kanssa  olivat  nämä  siirtokunnat  ens'  alussa  eläneet 
hyvässä  sovussa,  mutta  vähitellen,  mikäli  uutisasutus  levisi  ja  anasti 
aluetta,    kävi    heidän    välinsä   kitkeräksi,  ja   arkatuntoiset   indiaanit» 

jotka  eivät  voineet  kärsiä  muukalaisten  vaativaa  kopeutta,  hyökkäsi- 
vät milloin  mistäkin  sattuneesta  syystä  yksinäisten  uutistalojen  kimp- 
puun ja  tappoivat  niiden  asujamet.  Viimein,  kun  tietysti  uutisasuk- 
kaat  puolestaan  kävivät  miehissä  kostamassa,  yhdistyivät  kaikki  in- 
diaani-heimot  näillä  tienoin  lujaksi  liittokunnaksi,  jonka  johtajaksi 
tuli  yllämainitun  Massasoitin  urhokas  poika,  Filippo  Pokanoketilaineu 
—  kuningas  Filippo,  kuten  uutisasukkaat  häntä  nimittivät  — ;  ja 
iiyt  alkoi  kauhea  hävityssota  kiittämättömiä  kalpeanaamoja  vastaan. 

Tämä  alku-asukkaiden  yritys  vaikutti  että  eri  uutiskuntain 
asukkaat  puolestaan  yhdistyivät  liittoon  yhteistä  puolustusta  varten, 
ja  sillä  tapaa  syntyi  v.  1643  ensimäinen  unioni  näiden  siirtokuntain 
kesken.  Se  sai  nimekseen  Uuden  Englannin  Yhdys-Vallat^  — kesti 
kuitenkin  ainoastaan  neljäkymmentä  vuotta.  Pitkällistä,  katkeraa, 
veristä  sotaa,  jonka  aikana  siirtokunnat  kovasti  kärsivät,  käytiin, 
kunnes  kuningas  Filippon  surmasi  muuan  indiaani;  ja  hänen  mana- 
lassa maatessaan  joutuivat  jo  Uuden  Englannin  indiaani-heimot  joko 
kokonaan  hävitetyiksi  taikka  sysätyiksi  pois  muukalaisten  tieltä  kau- 
vemmas  länteen  päin,  aarniometsäin  syvyyteen.  Julkinen  sota  tau- 
kosi vuonna  1676,  mutta  jätti  jälkeensä  kummallekin  puolen  katke- 
ran koston-tunteen. 

Uuden  Englannin  siirtokunnissa  vallitsi  aina  ja  kaikissa  sama 
kansanvaltainen  yhdenvertaisuus  ja  itsehallinnon  peri-aate.  Uutis- 
asukkaat valitsivat  itse  maaherransa  ja  hänen  neuvoskuntansa  jäse- 
net sekä  lainsäätävän  kokouksen,  tavallisesti  ainoastaan  yhdeksi,  kor- 
keintaan kahdeksi  vuodeksi.  Uskonnollisessa  lainsäädännössä  noudatti 
kuitenkin  ainoastaan  Rhode  Island  täydellistä  vapautta. 


8.     Uusi  Alankomaa. 

Uuden  Englannin  ja  Virginian  välille  oli  jäänyt  lavea,  asutuk- 
öelle  avoin  maa-alue,  joka  ulottui  Connecticutista  pohjosessa  Mary- 
landiin etelässä.  16  sataluvun  keskipalkoilla  oli  se  vielä  yksistään 
metsästävien  indiaanein  hallussa.  Mahtavat  joet,  Hudson,  Delaware, 
Susquehanna,  vyöryttivät  vesiään  sen  lävitse,  ja  Alleghany-vuorten 
itäpuolella  oli  suuret,  hedelmälliset  tasangot.  Tätäkin  edullista  ran- 
nikkoa pitivät  tietysti  Englantilaiset  omanaan,  ja  n.  s.  Plymouth-seura 
oli  saanut  oikeuden  sen  asuttamiseen.  Mutta  sukkelampi  kilpaveli  oli 
jo  ennättänyt  Plymouth -seuran  edelle. 

Mainio  löytöretkeiliä  Henry  Hudson  oli  Hollannin  palveluksessa 
tutkinut  ja  kulkenut  sitä  suurta  jokea,  joka  on  saanut  pitää  hänen 
nimensä.  Ja  tänne,  Hudson-joen  rannalle,  perustivat  Hollantilaiset  v. 
1621  kauppapaikan,  nimeltä  Fort  Orange,  johon  indiaanit  toivat  kal- 
liita turkiksiaan.  Viisi  vuotta  myöhemmin  syntyi  sitten  joen  suuhan, 
sille  pienelle  saarelle,  jossa  New  York  nyt  sijaitsee,  hollantilainen  uu- 
tiskunta  Uusi  Amsterdam.  Siirtomaa  kokonaisuudessaan  sai  ni- 
mekseen  Uusi  Alankomaa. 

Uuden  Amsterdamin  sija  oli  erinomattain  edullinen.  Meren 
myrskyiltä  suojelee  sen  satamaa  pitkä  ja  suuri  Long  Island  (Pitkä 
saari),  ja  kulkuneuvot  kaikille  suunnille  ovat  mitä  mukavimmat  aja- 
tella saattaa.  Pienestä  kaupunki-saarestaan,  jonka  indiaanilainen  nimi 
oli  Manhattan,  maksoivat  Hollantilaiset  alku-asukkaille  ostohinnaksi 
noin  140  Suom.  markkaa.  —  Minkähän  arvoinen  se  nyt  olisi  mahta- 
vine maailman-kaupunkineen? 

Ei  aikaakaan,  ennenkun  vähäinen  paikkakunta,  jossa  ens'  aluksi 
oli  ainoastaan  kymmenkunta  olkikattoista  tölliä  ja  ampumarei'illä  va- 
rustettu pieni  hirsitalo  (blockhouse),  rupesi  kovasti  vaurastumaan  vä- 
kiluvussa ja  varallisuudessa.  Viisaasti  kyllä  avasivat  Hollantilaiset 
siirtokuntansa  kaikiile  kansallisuuksille  ja  uskonnoille.  Puritaanit, 
hugenotit,  katolilaiset,  juutalaiset,  kaikki  saivat  esteettömästi  asettua 
maahan.  Mutta  maalliset  yhteiskunta-olot  vaikeuttivat  siirtolaisten 
viihtymistä.  Maaherrat  hallitsivat  omavaltaisesti,  ja  kaikki  viljelys- 
maat jaettiin  muutamain  vähälukuisten  maanomistajain  kesken,  joiden 
alustalaisina  varsinaiset  maanviljelijät  tuskin  olivat  tavallisia  maa- 
orjia paremmat.  Hätätilan  uhatessa  vallanpitäjät  sentähden  eivät 
voineet  odottaa  mitään  voimallisempaa  kannatusta  väestön  puolelta. 
Kun  siis  Englantilaiset,  uusien  vanhoja  vaatimuksiaan  rannikon  omis- 
tamisesta, V.  1664  lähettivät  laivaston  Uuteen  Amsterdamiin,  joutui 
koko  siirtokunta  pitemmittä  mutkitta  valloittajan  saaliiksi. 

Sitä  aluetta,  joka  silloin  tuli  Englantilaisten  omaksi,  oli,  paitsi 
nykyinen  valtio  New  York,  myöskin  nykyinen  New  Jersey,  jonka 
niinikään  Hollantilaiset  olivat  ensiksi  asuttaneet,  sekä  samaten  se 
meille  Suomalaisillekin  kallismuistoinen  siirtokunta,  josta  nyt  otamme 
puhuaksemme,  nimittäin: 

4.     Uusi  Ruotsi 

New  Yorkin  ja  Marylandin  väliseltä  rannikkomaalta  laski  la- 
vealla lahdella  valtamereen  Delawaren  kaunis  joki,  indiaanien  Pou- 
taxat.  Eräänä  päivänä  maaliskuun  alussa  vuonna  1638  purjehti  sen 
suusta  sisään  kaksi  laivaa,  täynnään  matkalaisia,  jotka  toivoloistoisin 
silmin  katselivat  ympärilleen.  Aukeni  siinä  heidän  edessään  lavea 
laakso,  jota  korkeat,  metsää  kasvavat  kukkulat  ympäröivät,  ja  sen 
halki  väreili,  niin  kauvas  kuin  silmä  kannatti,  joen  hiljainen  juova. 
Sieltä  täältä  sivulta  päin  lirisi  emävirtaan  pienempiä  puroja,  joiden 
kirkas  vesi  välkkyi  niin  viehättävänä  kevät-auringon  loistaessa.  Ja 
olipa  matkalaisten  vasemmalla  puolen  rannalla  erittäinkin  miellyttävä 
maisema,  —  metsineen,  kukkuloineen,  laaksoineen  ja  lirisevine  puroi- 
neen. Se  muodosti  vähäisen  niemimaan.  Ja  „he  laskit  laivansa  ran- 
nalle, kävit  maalle  astumaan".  Paikka  sai  heiltä  nimekseen:  Para- 
tiisi-niemi. 

Nämä  matkalaiset  tulivat  Ruotsista.  Oli,  näet,  täälläkin  halu 
ja  into  herännyt  ottamaan  osaa  muun  maailman  suuriin  yrityksiin 
valtamerten  takana,  ja  jo  Kustaa  toinen  Aadolf  oli  puuhaillut  kauppa- 
yhtiötä,  jonka  tuli  toimia  kaikissa  maan-osissa,  siten  myöskin  Ameri- 
kassa. Tänne  oli  perustettava  ruotsalais-saksalainen  siirtokunta  — 
turvapaikaksi  kaikille  vainotuille  kristityille.  Eikä  saisi  siinä  siirto- 
kunnassa koskaan  mitään  orjuutta  olla.  —  Kuninkaan  kaaduttua 
Saksan  suuressa  sodassa,  raukesi  tuuma  toistaiseksi  tyhjiin;  mutta 
pari  kolme  vuotta  myöhemmin  tuli  Peder  Minnit,  Hollantilaisten  vir- 
kaheitto  maaherra  Uudessa  Amsterdamissa,  Ruotsiin  ja  ehdoitti  kans- 
leri Axel  Oxenstjernalle  siirtokunnan  perustamista  Delawaren  ran- 
nalle. Seuraus  olikin  että  tuuman  toteuttamista  varten  syntyi  ruot- 
salais-hollantilainen  yhtiöy  ja  tämän  kaksi  laivaa  Kalmar  Nyckel  ja 
Gripen    ne  nyt  oli,  jotka  ankkuroivat  Paratiisi-niemen  rantavedessä. 

Seutu,  johon  matkalaiset  täten  asettuivat,  oli  viljelyksen  puo- 
lesta peräti  autio,  oli  erämaa,  mutta  asujamia  siellä  kuitenkin  kuljes- 
keli, nimittäin  minqua-heimon  indiaaneja.  Näiltä  osti  Minnit  pitkän 
maakaistaleen,  joka  kauppakirjan  mukaan  ulottui  joen  suusta  nykyi- 
seen Trenton'iin  asti,  —  lähes  20  suom.  penikulmaa.  Itäiseltäkin 
puolen  Delawarea  ostettiin  sitten  rannikkomaa  lähinnä  joen- suuta, 
niin  että  purjehdus  merestä  sen  sisään  kävi  8  penikulmaa  ruotsalai- 
sen  alueen    läpi.     Pienen  kylkijoen  päähän,  noin  6  penikulmaa  Dela- 

waren  laskupaikoilta,  rakennettiin  linnoitus,  s.  o.  ampumarei*illä  va- 
rustettu hirsitalo  ynnä  muutaman  mökin  kanssa.  Se  sai  nimekseen 
Kristiina,  Ruotsin  nuoren  naiskuninkaan  kunniaksi.  Paikalla,  jolla 
tämä  ensimäinen  ruotsalainen  uutiskunta  majaili,  sijaitsee  meidän  päi- 
vinämme Wilmington,  suurin  kaupunki  Delaware-valtiossa. 

Indiaanein  kanssa  eli  nuori  siirtokunta  alusta  alkaen  hyvässä 
sovussa,  noudattaen  oikeuden  ja  inhimillisyyden  käskyjä  heitä  koh- 
taan. Pian  joutuikin  sentähden  tuottava  turkisten-kauppa  melkein  yk- 
sinomaan Ruotsalaisten  käsiin.  Majavan-nahkoja  sekä  sen  ohessa  tu- 
pakkaa saivatkin  sittemmin  melkein  joka  vuosi  Ruotsista  lähetetyt 
laivat  siirtokunnasta  vietäväkseen.  Mutta  ell'ei  indiaanein  puolelta 
mikään  vaara  uhannut,  niin  tuli  sitä  sen  sijaan  toisaalta  päin.  Minnit 
oli  vakuuttanut  että  maakunta  molemmin  puolin  Delawarea  muka  oli 
vapaata.  Mutta  itse  teossa  väittivät  sitä  omakseen  sekä  Hollantilai- 
set että  Englantilaiset,  ja  jo  v.  1638  julistutti  hollantilainen  kuver- 
nööri Uudessa  Amsterdamissa,  Wilhelm  Kleist,  epäyskirjan,  jossa  kiel- 
lettiin Ruotsalaisten  oikeus  asettua  näille  maille.  Sitä  paitse  olivat 
Hollantilaiset  Delawaren  itäiselle  rannalle,  vastapäätä  Schuyilkill-jokea, 
rakentaneet  linnoituksen,  nimeltä  Nassau,  ja  vaativat  itselleen  senkin 
nojassa  ja  turvissa  omistusoikeuden  koko  Delaware-laaksoon.  Ruot- 
salaiset maaherrat  toivat  Ruotsinvallan  puolustukseksi  esiin  indiaani- 
laiset  kauppakirjat;  mutta  Hollantilaisilla  oli,  heilläkin,  puolestaan 
heti  näyttää  ihan  samallaiset,  joissa  oli  samat  indiaanilaiset  puumer- 
kit kuin  riitaveljen  kauppakirjoissa.  Hmeistä  vihollisuutta  ei  vielä 
kuitenkaan  syttynyt,  mutta  katkera  kiukuntila  kuitenkin  naapurusten 
kesken  vallitsi,  ja  siitäpä  viimein  puhkesi  julkinen  kähäkkä,  joka 
vaikutti  Ruotsin  vallan  kukistumisen  Delawaren  rannoilla. 

Peder  Minuit'in  jälkeen,  joka  jo  muutaman  vuoden  perästä  joko 
kuoli  Kristiinassa  taikka  lähti  siirtokunnasta  pois  (tiedot  ovat  vailli- 
naiset) hallitsi  sitä  luutnantti  Mauno  Kling  ja  hänen  perästään  luut- 
nantti Pietari  Hollender,  kunnes  v.  1642  Ruotsin  kruunu,  joka  nyt 
■oli  varsinaisena  osakkaana  yhtynyt  yritykseen,  lähetti  kuvernööriksi 
Johana  Printz  nimisen  everstiluutnantin,  vanhan  sotakarhun  30-vuo- 
tisesta  sodasta.  Tämän  herran  kanssa  ei  ollut  leikkimistä.  Hän  piti 
-ankaraa  kuria  itse  siirtokunnassa,  ja  sekä  Hollantilaiset  että  Englan- 
tilaiset saivat  häneltä  oppia  pitämään  Ruotsin  valtaa  kunniassa.  Kir- 
joituksissaan hollantilaisille  kuvernööreille  käytti  hän  käskevää  kieltä 
ja  ymmärsi  pontevilla  toimillaan  sulkea  Hollantilaiset  kokonaan  pois 
Jaivakulusta  joella  ja  kaupasta  minqva-indiaanien  kanssa.     Tätä  var- 

ten  rakennutti  hän  hoko  joukon  linnoituksia  ja  kauppa-asemia  pitkin 
Delawaren  ja  Schuyilkill-joen  varsia.  Kolme  penikulmaa  Kristiinan 
yläpuolelle,  Tenackongh  eli  Tinicum  nimiselle  saarelle  joessa,  syntyi 
siten  Vusi  Göteborg^  jonne  Printz  itse  asettui  asumaan  kartanoonsa 
Printzenhof iin,  joka  sitten  kauvan  pysyi  hänen  perheensä  hallussa. 
Sen  ympärille  sekä  rannalle  vastapäätä  etevimraät  siirtolaisetkin  pe- 
sänsä tekivät.  Muhkea  puinen  kirkko  niinikään  kaunisti  tätä  paik- 
kaa. Vastapäätä  hollantilaisten  Nassau-linnoitusta,  Schuylkill-joea 
suuhun,  rakennettiin  TJusi  Korsholm.  Siltä  paikalta  meidän  päivi- 
nämme Filadelfian  kaupungin  komeat  rakennukset  kohoavat.  Schuyl- 
kill  oli  indiaanien  maahan  johtavana  suurena  kauppaväylänä.  Sen 
tähden  perusti  Printz  sen  varrelle  kaksi  puulinnoituksilla  varustettua 
kauppapaikkaa:  Wasa  ja  Mölndal.  Viime-mainittuun  tehtiin  ensimäi- 
nen  vesimylly.  Penikulman  matkan  päässä  Göteborgista  alaspäin  si- 
jaitsi  Upland  niminen  linnoitus. 

Hieman  alempana  Uplandia  oli  Finland  (Suomi),  ja  siinä  asui- 
vat yhdessä  Suomalaiset*).  Paikan  nimenä  on  meidän  päivinämme 
„Marcus  Huck".  Uuteen  Ruotsiin  siirtyneistä  Ruotsin  alamaisista  oliy 
näet,  melkoinen  osa  meidän  kansalaisiamme,  vaikk*ei  tiedetä  aivan 
kuinka  paljon.  Ei  liioin  voi  varmuudella  päättää  milloin  ensimäinen 
siirtolaisparvi  Suomalaisia  tänne  saapui.  „Kalmar  Nyckel"  ja  „Gri- 
pen"  niitä  ei  ainakaan  vielä  tuonut,  tuskinpa  sitten  vielä  pariin  vuo- 
teen mikään  siirtolaislaiva.  Vasta  myöhemmin,  kun  emämaassa  kävi, 
vaikeaksi  saada  ihmisiä  tänne  muuttamaan,  ryhdyttiin  —  kuten  ruot- 
salaiset lähteemme  tietävät  mainita  —  siihen  erinomaiseen  hankkee- 
sen,  että  Suomeen  ja  Ruotsin  vuorikuntiin  pantiin  menemään  pestaa-^ 
jia,  joiden  tuli  yllyttää  ihmisiä  muuttamaan  Uuteen  Ruotsiin.  Jom- 
moinenkin määrä  siirtolaisia  oli  siten  tällä  tavoin  houkuteltuja  kansa- 
laisiamme, mutta  joku  prosentti  heidän  joukossaan  lienee  myöskin  ollut 
semmoisia  Ruotsin  Suomalaisia  (arvattavasti  Wermlannista),  «joita  oli 
vangittu  sen  tähden,  että  he  luvattomasti  asettuivat  kruunun  metsiin". 
Pian  kuitenkin  syttyi  oikea  siirtokiihko,  ja  halullisia  uutisasukkaita 
ilmestyi   liiaksikin,    niin   että,   heidän  pyrkiessään  lähteviin  laivoihin, 


*)  Tätä  kertomuksemme  osaa  toimittaessamme  käytämme  lähtee- 
nämme myöskin  —  ja,  mitä  kansalaisiimme  tulee,  pääasiallisesti  —  Yrjö' 
Koskisen  kirjoitusta:  „Suomalaiset  Delawaren  siirtokunnassa  Pohjois-Ame- 
rikassa"  (Opiksi  ja  Huviksi.  Lukemisia  Suomen  perheille.  Helsinr- 
gissä  1863). 

sadottain  täytyi  käskeä  pois.  Ja  erittäinkin  paloi  sitten  monen  Suot 
malaisen  mieli  hänen  raukoilta  kotirajoiltaan  tuonne  uuteen  maahan, 
jossa  hän  toivoaksensa  pääsisi  paremmin  leiville  kuin  täällä  kotona, 
jossa  Ruotsin  mahtavuuden  aikakausi  ei  rahvaan  miehelle  ollut  edulr 
linen.  Niinpä  m.  m.  mainitaan  Ruotsin  neuvoskunnan  pöytäkirjoissa 
vuodelta  1649  että  kerrassaan  koko  300  Suomalaista  oli  pyytänyt 
päästäksensä  Uuteen  Ruotsiin.  Montako  sillä  kertaa  tuli  onnest* 
osalliseksi  ei  tiedetä.  Printzin  seurassa  kenties  jo  tuli  suurempi  lä- 
hetys meidän  kansalaisiamme.  Että  ne  muodostivat  jonkinmoisen  „val- 
tion  valtiossa",  osoittaa  heidän  kasaantumisensa  paraasta  päästä  yhr 
teen  paikkakuntaan:  Finland'iin. 

Printzin  rakentamien  linnoitusten  joukossa  oli  ehkä  tärkein 
Elfsborg,  Delawaren  itäpuolella,  noin  kaksi  penikulmaa  Kristiinasta, 
Se  suojeli,  näet,  tykkineen  joen  suuta,  ja  sen  varustusväki  tutki 
kaikki  hollantilaiset  laivat,  jotka  purjehtivat  Delawareen.  —  Siten 
oli  Printz  pannut  parastansa  siirtokunnan  suojelemiseksi  muuka- 
laisten vaikutukselta,  ja  kyllä  hän  olikin  tuima  herra  puoltansa 
pitämään,  mutta  mitään  varsinaista  valtioviisautta  hänessä  ei  näy  en- 
sinkään olleen.  Viisi  vuotta  kävi  kaikki  varsin  hyvin,  mutta  silloin 
tuli  Uuteen  Amsterdamiin  uusi  maaherra,  joka  oli  yhtä  ponteva  kuin 
Printzkin,  mutta  sen  ohessa  viisas  ja  kohtuullinen  vaatimuksissaan. 
Hänen  nimensä  oli  Feder  Stuyvesant.  Ahdistaen  Printziä  hänep 
omilla  aseillaan,  purjehti  Stuyvesant,  huolimatta  Elfsborgin  kanoo- 
naista,  pienellä  laivalla  Delawaren  suusta  sisään  ja  perusti  (v.  1651) 
sen  länsirannalle,  ainoastaan  penikulman  matkan  päähän  Kristiinasta, 
hänkin  puolestaan  linnoituksen,  joka  sai  nimekseen  Fort  Casimir, 
Tämä  linnoitus,  joka  voi  estää  laivoja  pääsemästä  sisään  jokehen,  sai 
kunnon  Printzi-herran  raivostumaan.  Mutta  hän  ei  saanut  muuta  ai- 
kaan kuin  tulisia  muistutuksia  Uuteen  Amsterdamiin,  sillä  kotimaasta 
ei  kuuteen  vuoteen  ollut  tullut  minkäänlaista  apua,  ja  Uusi  Göteborg 
oli  palanut  poroksi  ynnä  melkein  koko  hänen  varastonsa  kanssa. 
Monta  kertaa  oli  hän  pyytänyt  tullaksensa  kutsutuksi  pois,  mutta  mi- 
tään vastausta  saamatta.  Silloin  lähti  Printz  herra  syksyllä  v.  1653 
tiehensä  siirtokunnasta,  jätettyään  hallituksen  vävylleen,  Johana  Pa- 
pegojalle. 

Mutta  kauvan  odotettu  apulaiva,  joka  vihdoin  viimeinkin  oli 
Ruotsista  lähetetty,  kulki  hänen  ohitsensa  matkalla.  Siinä  oli  muassgi 
kauppakolleegin  sihteeri  Johana  Rising,  joka  oli  lähetetty  apumia- 
heksi    kuvernöörille.     Rising  oli  ponteva  ja  päättäväinen  mies.     Pup^- 

jehtiessaan  Delawaren  suusta  sisään,  laski  hän  laivansa  Fort  Casi- 
mirin edustalle  ja  pakoitti  linnan  vähäväkisen  hollantilaisen  varustus- 
väen  antautumaan.  Ruotsin  lippu  nostettiin  vallitukselle,  ja  linnoitus 
pantiin  parempaan  kuntoon.  Se  sai  nyt  toisen  nimenkin:  Kolminai" 
Buudeu-linna.  Pian  sen  jälkeen  Papegoja  palasi  takaisin  Euroo- 
paan,  ja  koko  hallitus  jäi  Risingin  käsiin. 

Mutta  kuultuaan  että  Fort  Casimir  oli  menetetty  Ruotsalaisille, 
antoi  Länsi-Indian  komppania  Amsterdamissa,  Uuden  Alankomaan 
omistaja,  Stuyvesanfille  käskyn  viipymättä  hyökätä  Uuden  Ruotsin 
kimppuun.  Se  oli  pantava  tämän  komppaniian  vallan  alle.  Syys- 
kuussa V.  1654  purjehtikin  Stuyvesant  seitsemällä  laivalla  ja  6  a  7 
sadan  miehen  kanssa  joen  suusta  sisään  ja  pakoitti  Kolminaisuuden- 
linnan  antautumaan.  Niin  kävi  syyskuun  18  p:nä  Kristiinankin,  ja 
sillä  oli  koko  Uusi  Ruotsi  valloitettu.  Kuusitoista  vuotta  vain  oli  se 
ollut  olemassa. 

Sekä  Kolminaisuuden-linnan  että  Kristiinan  varustusväet  saivat 
lähteä  tiehensä  kaikella  kunnialla;  samoin  ruotsalainen  kuvernööri 
virkamiehineen.  Ja  sama  oikeus  suotiin  muuten  kaikille  muillekin 
Ruotsin  alamaisille;  mutta  —  sanotaan  kuitenkin  heittämysehdoissa 
—  „jos  jotkut  Ruotsalaiset  ja  Suomalaiset  eivät  tyydy  lähtemään, 
niin  kuvernööri  Rising  saakoon  heitä  siihen  taivuttaa  soveliaalla  kei- 
nolla; ja  jos  siihen  taipuvat,  niin  heitä  ei  ole  väkivallalla  pysyttämi- 
nen; mutta  ne,  jotka  jäävät,  saakoot  vapauden  pysyä  Augsburgin 
tunnustuksessa  ja  pitää  tykönänsä  yhden  opettajan".  Ainoastaan  19 
miestä  teki  uskollisuus-valan  Hollantilaisille.  Muut  kenties  aikoivat 
muuttaa  takaisin  Euroopaan,  jahka  saisivat  kiinteän  omaisuutensa 
myydyksi.  Mutta  miten  lienee  ollutkaan,  —  harvassa  vain  oli  niitä, 
joilta  lähtöä  tuli.  Kaikkein  useimmat  jäivät  paikoilleen.  Uudet  asuin- 
sijat olivat  jo  kodikkaiksi  käyneet  Vaikka  siis  emämaan  valta  oli 
loppunut,  elivät  Ruotsalaiset  ja  Suomalaiset  ikääskuin  pienenä  omana 
yhteiskuntana  itsekseen,  Hollantilaisten  heitä  yhä  vieläkin  karsain 
silmin  katsoessa.  Valloitus  oli  tapahtunut  verta  vuodattamatta,  mutta 
kuitenkin  kulki  sodan  seurassa  ryöstöä  ja  väkivaltaa.  Hollantilaisten 
hallitustapa  oli  epäluuloinen  ja  siten  kyllä  tirannillinen.  „Niin  pian 
kuin  joku  Ruotsin  entisistä  alamaisista  joutui  vähimmäukin  epäluulon 
alaiseksi,  joko  ystävyytensä  tähden  indiaanien  kanssa  tai  muista  syistä, 
muutettiin  hän  heti  vastoin  tahtoansa  Uuteen  Amsterdamiin".  Kaikki, 
jotka  olivat  asuneet  Kristiina-puron  alapuolella,  pakoitettiin  muutta- 
maan yläpuolelle,  koska  Hollantilaiset  tahtoivat  yksinomaan  isännöidä 

virran  laskupaikoilla.  Sillä  tavoin  tulivat  maan  entiset  isännät  asu- 
maan enemmän  yhdessä,  säilyttäen  jotakuinkin  kansallisuuttaan,  ruot- 
salaisuuden kuitenkin  päästessä  yhä  enemmän  voitolle.  Heidän  vouti- 
naan oli  Hollantilainen  van  Dyke,  mutta  alavoutina  eräs  Suomalainen 
Antti  Jurgen  (Yrjönpoika?),  joka  heti  alussa  oli  vannonut  uskollisuus- 
valansa Hollannille.  Jokaiselle  „ruotsalaiselle  ja  suomalaiselle  per- 
heelle" pantiin  veroa  5  ä  6  hollant,  gylleniä. 

Onneksi  ei  Pohjan  miesten  siirtokunta  pitkäksi  aikaa  jäänytkään 
Hollantilaisten  vallan  alle.     Kuten  jo   olemme   kertoneet,  joutui,  näet, 
koko   Uusi   Alankomaa  ja  sen   kanssa  tietysti  myöskin  „Uusi  Ruotsi" 
V.    1664   Englantilaisten    haltuun.      Ruotsalais-suomalaisia    uutisasuk- 
kaita    mainitaan    silloin    olleen    600.      Vuosisadan    mennessä   umpeen 
olivat   he    kasvaneet  likimmiten   yhdeksi    tuhanneksi.      He    viihtyivät 
hyvin   uudessa  maassaan,  ja   ruotsalais-suomalainen  tienoo  oli  kauvan 
aikaa  paraimmin  viljelty  seutu  Delawaren  rannoilla.    Ja  niinkuin  mei- 
dän   päivinämme    kansalaisemme    Amerikassa    kohtaloansa    kehuvilla 
kirjeillä    tuon   tuostakin    kutsuvat   sukulaisiaan  ja   tuttaviaan   tuonne 
valtameren  toiselle  puolen,  niinpä  silloinkin  jo  tämmöiset  kiitoskirjeet 
tehtävänsä  tekivät.    Niinpä  v.  1664  Amsterdamin  kaupunkiin  Euroopan 
Hollannissa  oli  tullut  joukko  suomalaisia  perheitä,  yhteensä  140  henkeä, 
vanhoja,    nuoria   ja    lapsia,    jotka     olivat    menossa    Uuteen    Ruotsiin. 
Kuten   Ruotsin    valtakunnan    asiamies   Amsterdamissa    tästä    seikasta 
mainitsee,    olivat   nämä  matkalaiset   enimmäkseen  umpisuomalaisia  — 
ainoastaan  muutamat  miehistä  osasivat  ruotsiakin,  —  heidän  lapsensa 
kulkivat  paitasillaan,  ja  kovasti  he  valittivat  rasituksen-alaista  tilaansa 
kotimaassa   (Pohjois-Ruotsissa,    sillä    he    eivät    olleet  suorastaan  Suo- 
men puolelta).  Heillä  oli  muassaan  muutamia  Uudesta  Ruotsista  v.  1657 
lähetettyjä  kirjeitä,  joissa  sitä  maata  paljon  kiitettiin.    Niinpä  olivat  he 
päättäneet  muuttaa  sinne.     Tokko  sitten  perille  pääsivät,  ei  tiedetä.  — 
Englantilaisen  hallinnon  alaisiksi  jouduttuaan  nauttivat  Delawa- 
ren Ruotsalaiset  ja  Suomalaiset  samoja  oikeuksia  kuin  vallitseva  eng- 
lantilainen  kansallisuuskin,   mutta    mitä  tämmöinen  yhteiskunnallinen 
yhteen- sulaminen  Englantilaisten   kanssa   vaikutti  Pohjolaisten  omaan 
kansallisuuteen,  on  tietysti  toinen  asia.  —  William  Penn  (katso  alemp.) 
kuvailee   Ruotsalaisia  ja  Suomalaisia  seuraavasti:     „He  ovat  suorasu- 
kaista, rotevaa  ja  ahkeraa  väkeä;  eivät  kuitenkaan  ole  paljon  edisty- 
neet   hedelmäpuidan    hoidossa   ja   istuttamisessa,    ikääsknin   enemmän 
haluaisivat  tarpeiden  täyttämistä  kuin  rikkautta  ja  kauppaa.    Arvaan 
-että  indiaanit  enensivät  heidän  huolettomuuttaan,  tarjotessaan  heille  hyö- 

tymisen  keinoja,  nimittäin  nahkoja  ja  turkiksia  rommin  ja  muun  vä- 
kevän juoman  edestä.  He  kohtelivat  minua  ystävällisesti,  kunnioittavat 
esivaltaa  ja  ovat  siivoja  Englantilaisia  kohtaan.  Ke  kun  ovat  kelpo 
väkeä  ja  ruumiiltaan  rotevat,  niin  heillä  on  kauniit  lapset  ja  melkein 
joka  huone  täynnä;  muutamilla  on  kuusi,  seitsemän,  jopa  kahdeksankin 
poikaa.  Ja  heidän  kunniakseen  täytyy  mun  tunnustaa  että  harvoin 
olen  nähnyt  raittiimpia  ja  ahkerampia  nuorukaisia." 

Vaikka,  kuten  vasta  mainitsimme,  entisen  Uuden  Ruotsin  asuk- 
kailla Englantilaisten  yhteydessä  yleensä  oli  hyvä  olla,  näkyy  kuiten- 
kin ens'  alussa  —  ennenkun  William  Peun  sai  tämän  alueen  omakseen 
—  vallinneen  jonkunmoista  tyytymättömyyttä,  johon  lienee  etevin  syy 
ollut  englantilaisen  kuvernöörin  New- Yorkissa,  Lovelacen,  veroitus- 
yritykset;  ja  siihen  aikaan  rikkoontui  hetkeksi  maan  isäntien  ja 
Pohjolaisten  väli  vähäisen  kapinan  kautta,  jossa  etupäässä  Suomalai- 
set näkyvät  olleen  osalliset.  Muuan  seikkailija,  kylän  kesken  Pitkäksi 
Suomalaiseksi  (Lange  Finn)  sanottu,  talonpojan  renki  viraltaan,  ke- 
hui olevansa  kenraali  Königsmarckin  poika  sekä  saaneensa  emämaasta 
toimeksi  jälleen  saattaa  siirtokuntaa  Euotsin  vallan  alle.  „Hän  sai 
monta  seuralaista  varsinkin  Suomalaisista",  mutta  pian  tuli  hänen 
valesyntynsä  paljastetuksi,  kapina  tukehutettiin  ja  järjestys  palautettiin. 
Lange  Finn  itse  poltto-merkittiin  ja  ajettiin  maasta  pois.  „ Hänen 
seuralaisensa  osaksi  menettivät  tilansa  ja  tulivat  suureen  vahinkoon." 
Koko  tämä  seikka  on  muuten  joteskin  hämärä. 

Siirtokunnan  kirkollinen  tila  kävi  16  sataluvun  loppupuoliskolla 
joteskin  ahtaaksi,  se  kun  ei  enää  saanut  mitään  pappia  vanhasta  emä- 
maasta. Siihen  saakka  oli  heillä  aina  ollut  oma  sielunpaimenensa, 
m.  m.  muuan  Johana  Campanius,  joka  myöskin  on  kirjoittanut  ker- 
tomuksen siirtokunnan  ensimäisistä  vaiheista.  Niinikään  oli  heillä 
kolme  kirkkoa.  —  V.  1693  lähettivät  siirtolaiset  —  sittenkun  Ruot- 
sin kuningas  Kaarle  XI  oli  saanut  tiedon  heidän  tilastaan  ja  kehoit- 
tanut  Turun  piispaa,  Gezeliusta,  heitä  auttamaan  —  kirjoituksen 
Ruotsiin,  antaen  siinä  pyydettyjä  tietoja  tarpeistaan.  He  anovat 
saadaksensa  kaksi  ruotsalaista  pappia,  jotka  lupaavat  palkita,  sekä 
joukon  hengellisiä  kirjoja,  joista  lupaavat  hinnan  maksaa.  Muuten 
sanovat  he  elävänsä  varsin  onnellisina  maanviljelyksellään  ja  hyvässä 
sovussa  hallituksensa  ja  naapuriensa  kanssa.  Hengellisessa  suhteessa 
vain  oli  puutetta.  Suomalaisten  puolesta  kuitenkin  kirjoituksessa 
lisätään:  «Suomalaista  pappia  ei  ole  meillä  ollut  emmekä  tarvitsek- 
kaan,   sillä    me   ymmärrämme   kaikki   ruotsia."      Muassa   oli   luettelo 


99 

ruotsalaisen  seurakunnan  perheistä.  Niitä  oli  yhteensä  139  ja  asuk- 
kaita kaikkiaan  938.  Nimissä  huomaa  monta,  jotka  silminnähtävästi 
ovat  suomenkielistä  syntyperää,  kuten  esim.  Nils  Laican  (Laikkanen), 
Eric  Molica  (Molikka),  Hindric  Parchon  (Parkkonen),  Olle  Kuckow 
(Kukko)  y.  m.  —  Vuonna  1697  tuli  vihdoin  Kuotsista  kaksi  pappia 
ja  joukko  ruotsinkielisiä  kirjoja.  Suomalaisista  ei  enää  ollut  puhetta. 
Heidän  kielellinen  kansallisuutensa  oli  jo  tähän  aikaan  sammunut;  eikä 
olekkaan  siinä  mitään  ihmettelemistä,  koska  ei  ollut  milloinkaan  mi- 
tään vaikuttavaa  mahtia  olemassa,  joka  sen  säilyttämisestä  olisi  huolta 
pitänyt.  Mutta  vaikka  Ruotsalaiset  saivat  pappinsa  ja  kirjansa,  sammui 
heidänkin  kansallisuutensa  vähitellen,  niin  että  17  sataluvun  loppu- 
puolella jo  kaikki  puhuivat  ainoastaan  englannin-kieltä.  Sillä  kielellä 
täytyi  heille  viimein  niiden  pappienkin  saarnata,  joita  yhä  lähetettiin 
vanhasta  emämaasta.  Viimeinen  ruotsalainen  pappi  kuoli  v.  1831. 
Hänen  nimensä  oli  Niilo  Collin. 

Se  erämaa,  jossa  Ruotsalaisten  ja  Suomalaisten  aura  ensiksi 
vakoa  teki,  on  nyt  kukoistavana  maakuntana,  jota  luonnon  ja  ihmisen 
työt  yhdessä  kaunistaa.  Kolmella  valtiolla  on  siitä  osansa:  Kristii- 
nan ja  Fort  Casimirin  ympärillä  leviää  pieni  Delaware- valtio;  pohjois- 
puoli. Uuden  Göteborgin  ja  Korsholman  seudut,  on  Pensylvaniaa  ja 
viimein  Elfsborgin  ympärystö  New  Jersey-valtiota,  —  kaikki  voimak- 
kaan ja  vapautta  rakastavan  väestön  hallussa,  jonka  kanssa  Ruotsa- 
laiset ja  Suomalaiset  helposti  sulivat  yhteen. 

5.    Maryland.     Carolina. 

Melkein  yhteen  aikaan  kuin  Uuden  Englannin  siirtokunnat  oli 
maa  Potomac-joen  pohjois-puolella,  nykyinen  Maryland,  tullut  avatuksi 
asutukselle.  Tämän  maakunnan  kanssa  syntyi  aivan  uusi  laji  siirto- 
kuntia. Siihen  saakka  oli  menetelty  niin,  että  kruunu  luovutti  Omis- 
tusoikeutensa seuroille  eli  yhtiöille,  „komppaniioille",  jotka  sitten  toi- 
mittivat asutuksen.  Sillä  tavoin  oli  syntynyt  Virginia,  sillä  tavoin 
Uusi  Englantikin.  Nyt  alkoivat  kuninkaat  yksityisille,  enimmäkseen 
suosituilleen  ja  hovimiehille,  mutta  myöskin  velkojilleen,  lahjoittaa 
isoja  maa-alueita  Amerikassa,  huolimatta  siitä  oliko  samat  alueet  jo 
ennen  annettu  muille.  Lahjan-saaja  oli  sitten  asianomaisen  alueen 
proprietor,  omistaja. 

Sillä  tavoin  sai  lordi  Yrjö  Calvert  Baltimore,  joka  oli  Kaarle 
I:n  ministereitä,  tältä  omakseen  silloisen  Virginian  pohjoisimman  osan, 

Potomac-joen  pohjoisen  rantakaistaleen.  Se  oli  ihanaa,  hedelmällistä 
maata,  jolla  oli  hyvät  satamat  sekä  Chesapeak-lahden  että  Atlantin 
rantavedessä.  Lordi  Baltimore  oli  jaloluontoinen  ja  valistunut  mies. 
Itse  hän  oli  uskonluopio,  katolisuskoon  kääntynyt,  ja  hän  avasi  maansa 
kaikille  kristityille  siirtolaisille,  joiden  joukossa  sattui  olemaan  muu- 
tamia Ruotsalaisia  ja  Suomalaisiakin.  Ilman  mitään  kirjoitettua  lakia 
tuli  uskonvapaus  pian  käyttöperäiseksi  tavaksi  Marylandissa.  (Maa  sai 
nimensä  kuningatar  Henrietta  Maryn  kunniaksi.)  Siirtolaist  saivat  va- 
paan hallitussäännön  kaksihuoneisen  edustuslaitoksen  kanssa.  Itse  tahtoi 
lordi  Baltimore  vain  perustuslaillisena  hallitsijana  hoitaa  siirtokuntaa 
taikka  asettaa  maaherran  sijaansa.  Kuninkaallinen  vapaakirja  saatiin 
kesäkuun  22  p:nä  v.  1632.  Maan  asuttamisen  toimitti  paraasta  päästä 
lordin  veli  Leonard  Calvert*  Vapaamielisen  hallitusmuotonsa  turvissa 
oli  Maryland  tupakkakauppoineen  onnellinen  siirtomaa.  Sen  pääkau- 
punki Baltimore  on  nyt  Amerikan  mahtavimpia  satamakaupunkeja. 

Toisin  menetteli vät  sitä  vastoin  maan  mahtavat  Carolinassa.  — 
Tämän  siirtokunnan  olivat  oikeastaan  perustaneet  jo  v.  1562  ranska- 
laiset hugenotit,  amiraali  Coligny'n  toimesta.  Mutta  kolme  vuotta 
myöhemmin  tunkeusi  maahan  joukkokunta  Espanjalaisia,  jotka  tappoi- 
vat kerettiläiset  Ranskasta  ja  ottivat  maan  omaan  haltuunsa.  Tosin 
kostivat  Ranskalaiset  pian  kyllä  tämän  hirmutyön,  mutta  kun  sittem- 
min englantilaisia  uutisasukkaita  ilmestyi  Carolinaan,  ja  kun  vuosisadan 
kuluessa  koko  joukko  katolilaisia  ja  puritaanilaisia  siirtolaisia  heihin 
yhdistyi,  jäivät  Ranskalaiset  lopuksi  vähemmistöön.  Näin  ollen,  ja  kun 
Ranskalaiset  ja  Espanjalaiset  jo  melkein  olivat  jättäneet  koko  siirto- 
kunnan, lahjoitti  sen  Kaarle  II  ylhäisille  englantilaisille  aatelisher- 
roille, jotka  tällä  lavealla  alalla  saisivat  hallita  ja  vallita  mielensä 
mukaan.  Siihen  kuului  silloin  sekä  Pohjois-  että  Etelä- Carolina.  Taas 
talvaili  maahan  kaikellaista  kansaa:  perheitä  Uudesta  Englannista, 
maailman  paraimpia  uutisviljelijöitä,  Languedoc'in  hugenotteja.  Skot- 
lantilaisia, Irlantilaisia,  Hollantilaisia,  Englantilaisia  Barbados-saarelta 
Länsi-Indiassa.  Lordi  Shaftesbury,  tunnettu  politikoitsija  ja  yhteiskun- 
nallinen haaveilija,yoka  oli  maan  etevimpiä  isäntiä,  sommitteli  yhdessä 
filosofi  Locke'n  kanssa  siirtokunnalle  hallitussäännön,  jonka  mukaan 
tänne  oli  perustettava  perinnöllinen  aatelisvalta  ja  keski-aikainen  lää- 
nityslaitos.  Maa  jaettaisiin  kreivi-  ja  paronikuntiin  „maakreivineen" 
ja  „kazikeineen",  ja  tämän  maa-aatelin  valtaan  jätettäisiin  koko  lain- 
säädäntö ja  veroitus.  Tähän  loistavaan  kehykseen  sijoitettiin  sitten 
Englannin  valtiokirkkokin,  piispoineen  ja  muine  pääpappineen. 

Mutta  vakavat  miehet  Uadesta  Englannista  ja  Skotlannista  eivät 
tästä  loistosta  vähintäkään  välittäneet.  He  hosuivat  sen  luotaan,  ja 
Lockeu  suurenlaatuinen  hallitusmuoto  oli  ikuiseksi  aikaa  naurettava 
valtiollinen  hullutus.  Siirtolaiset  sitä  paitse  olivat  jo  itse  säätäneet 
hallitusmuodon,  joka  paremmin  vastasi  heidän  tarpeitansa.  Se  kan- 
natti itsehallintoa  ja  uskonnollista  vapautta.  Heidän  täytyi  tosin 
pitää  luonansa  proprietorien  eli  omistajien  lähettämä  maaherra,  mutta 
tarkasti  valvottiin  ett'ei  tämä  saanut  vähintäkään  supistella  heidän 
oikeuksiansa;  ja  kun  kerran  eräs  kuvernööri  semmoista  yritti,  pistivät 
he  hänet  laivaan  ja  lähettivät  takaisin  Englantiin.  Vuosisadan  lopussa 
oli  kummallakin  Carolinalla,  jotka  erotettiin  v.  1673,  itse  teossa,  elVei 
kohta  nimeksi,  täydellinen  itsehallinto.  Proprietoritkin  viimein  jättivät 
koko  siirtokunnan  oman  onnensa  nojaan.    Se  oli  heille  huono  „affääri." 

6.     Pennsylvania.     Georgia. 

W.  1666  oli  Kaarle  II  lahjoittanut  vasta  valloitetun  Uuden 
Alankomaan  veljellensä,  Yorkin  herttualle,  joka  Englannin  historiassa 
on  tunnettu  nimellä  Jaakko  toinen.  Hänen  mukaansa  sai  sekä  maa- 
kunta että  kaupunki  Hudson-joen  suussa  nimekseen  NewYork.  Tämä 
siten  myöskin  oli  proprietori-siirtokuntia. 

Kaarle  II:n  kuoltua  ja  mainitun  Jaakon  päästyä  hallitukseen 
seurasi  kovat  ajat  tämän  seudun  siirtokunnille.  James  (Jaakko)  toinen 
ei  saattanut  noita  vapaita  yhteiskuntia  kärsiä.  Hän  vihasi  niitä  sy- 
dämensä pohjasta,  ja  hänen  käskynhaltiansa  Andros  koki  riistää 
niiltä  pois  kaikki  oikeudet  ja  vapaat  laitokset,  määräten  itse  veroja 
oman  mielensä  mukaan.  Massachusettsin  täytyi  luopua  kartastaan  ja 
vastaan-ottaa  kuninkaallinen  kuvernööri.  Rhode  Island  ja  Connecticut 
pysyivät  hallitusmiestensä  viisaiden  toimien  johdosta  vapaina. 

Viimein  —  vuonna  1688  —  syöksi  vallankumous  Englannissa 
tirannin  valta-istuimelta  pois,  ja  siirtokunnat  saivat  vapaat  laitoksensa 
osaksi  takaisin. 

Nykyiset  valtiot  Nev^  Jersey  ja  Delaware  (entinen  Uusi  Ruotsi) 
olivat  osia  Uudesta  Alonkomaasta.  Mutta  siitä  eroitti  ne  Yorkin 
herttua,  joka  lahjoitti  edellisen  ja  myi  jälkimäisen.  New  Jersey  tuli 
proprietori-siirtokunnaksi.  Mutta  täällä  kävi  niinkuin  Carolinassa. 
V^oimakkaat  siirtolaiset  Uudesta  Englannista  ja  Skotlannista  asuttivat 
itä-osan,  ja  kvääkärit  pääsivät  isännöimään  länsi-osassa.  Nämä  piti- 
vät  puoltansa  proprietoreja  vastaan  ja   säätivät   itselleen   väkisinkin 

vapaat  laitokset,  kunnes  viimein  proprietorein  oli  täytymys  kokonaan 
väistyä  pois.  Vallankumouksen  perästä  New  Jersey  tuli  kuninkaalli- 
seksi siirtokunnaksi. 

Delawaren  osti  mainehikas  William  Penn.  Hän  oli  syntynyt 
Londonissa  v.  1644,  sai  kasvatuksensa  Oxfordin  kirkko-opistossa  (the 
college  of  Christ-church)  ja  liittäytyi  aikaisin  kvääkärien  (the  qva- 
kers  =  vapisijat)  omituiseen  uskonnolliseen  lahkokuntaan,  tunnustaen 
näiden  kanssa  ainoastaan  sisällistä  ääntä  jokaisessa  ihmisessä  hänen 
uskonsa  ylimmäksi  ohjenuoraksi  ja  harrastaen  suurta  yhteistä  ja  yhtä- 
läisyydelle rakennettua  veljeskuntaa  kaikkein  ihmisten  kesken,  olkoot 
nämä  mitä  rotua  hyvänsä.  Vietettyään  uskonsa  vuoksi  monta  vuotta 
vankeudessa  ja  harhailtuaan  kauvan  vierailla  mailla,  päätti  William 
Penn,  vapaaksi  päästyään,  perustaa  turvapaikan  nskon  tähden  vai- 
nottuja ihmisiä  varten,  mitä  tunnustusta  hyvänsä  nämä  olivatkin. 
Hänen  isänsä  oli  Britannialle  tehnyt  monta  hyvää-työtä,  m.  m.  val- 
loittanut Jamaican,  ja  kruunu  oli  hänelle  velassa.  Kaarle  toinen 
mielellään  suostui  maksamaan  pojalle  maa- alueella  Amerikassa.  Siten 
sai  Penn  v.  1681  laaditun  lahjoituskirjan  kautta  omakseen  koko  maa- 
alueen  NewYorkin  ja  Marylandin  välillä  sekä  oikeuden  hallita  ja 
vallita  sitä  miten  ikinä  tahtoi.  Ja  ihana  olikin  se  maa,  joka  tuli 
hänen  osaksensa.  Alleghany- vuorilta  lännessä  laskee  maakunta  hiljoil- 
leen,  vuorten,  laaksojen,  kukkulain  ja  hedelmällisten  tasankojen  vaih- 
dellessa, alas  Delawaren  lahdelle  ja  joelle.  Suuri  Susquehanna-virta 
kiertelee  sen  keski-osan  läpi,  laskeutuen  viimein  Chesapeak-lahteen. 
Siirtomaa  sai  nimekseen  Pennsylvania  eli  Pennin  metsistö.  Sen  itä- 
osissa asui  jo  Ruotsalaisia,  Suomalaisia  ja  Hollantilaisia,  mutta  muu- 
alla ainoastaan  iudiaanit.  Ja  koska  Penn  tahtoi  että  nämäkin  — 
indiaanit  —  tunnustaisivat  hänen  oikeutensa  maahan,  osti  hän  heiltä 
heidän  alueensa.  Siinä  kirjeessä,  jonka  hän  oston  aikaan-saamiseksi 
lähetti  heidän  päälliköilleen,  lausutaan  muun  muassa: 

„Minua  kovasti  liikuttaa  se  tylyys  ja  vääryys,  jota  ihmiset  usein 
harjoittivat  teitä  kohtaan,  tullessaan  luoksenne  uhratakseen  teidät 
omien  etujensa  tähden  eikä  näyttääkseen  teille  esikuvaa  kärsivällisyy- 
destä ja  hyväntahtoisuudesta.  Kuullakseni  on  tämä  seikka  usein 
vaikuttanut  levottomuuksia,  nurisemista  ja  katkeruutta,  toisinaan  veren- 
vuodatustakin. Siitä  on  suuri  Jumala  pahoillaan.  Minä  en  ole  mikään 
semmoinen  ihminen,  minä  rakastan  ja  kunnioitan  teitä  ja  toivon  ystä- 
vällisen, oikean  ja  rauhallisen  käytöksen  kautta  saavuttavani  samaa 
teidän  puoleltanne.     Niitä  miehiä,  jotka  olen   lähettänyt   teidän  luok- 

senne,  elähyttää  sama  henki.  He  ovat  toimivat  sen  mukaan,  ja  jos 
joku  heistä  loukkaisi  teitä  taikka  teidän  väkeänne,  niin  saatte  pikai- 
sen ja  täydellisen  korvauksen  oikeutta  rakastavain  miesten  antaman 
tuomion  kautta,  jotka  miehet  ovat  yhtä  suureksi  osaksi  valittavat 
kummaltakin  puolen.  Pian  tulen  minä  itse  teidän  tykönne,  ja  silloin 
voimme  vapaammin  puhua  kaikista  asioista.  Vastaiseksi  lähetän  asia- 
mieheni  luoksenne  sopimaan  teidän  kanssanne  maan-luovutuksista  ja 
pysyväisestä  rauhasta.  Toivon  että  te  kohtelette  heitä  ja  meidän  väke- 
ämme ystävällisesti  sekä  pidätte  hyvänänne  ne  lahjat,  jotka  lähetän 
merkiksi  hyvästä  tahdostani  ja  päätöksestäni  elää  teidän  kanssanne 
oikeutta,  rauhaa  ja  ystävällisyyttä  harjoittaen." 

Kun  sopimus  indiaanien  kanssa  oli  saatu  aikaan,  kuljetti  Penn 
tähän  maahansa  suuret  joukot  uskolaisiaan,  jotka  hän  oli  vapauttanut 
hirvittävistä  vankiluolista  Englannissa.  Sen  ohessa  kutsuttiin  erinäi- 
sen julistuksen  kautta  kaikki  vainotut  ihmiset  Euroopassa  asettumaan 
Pennsylvaniaan.  Kutsumusta  noudattikin  suuri  joukko  uutteria  Sak- 
salaisia ja  Ranskalaisia,  jotka  pian  kyllä  tekivät  Pennsylvanian  poh- 
jois-  ja  länsi-osista  mitä  ihanimman  yrttitarhan  maan  päällä.  Siirto- 
laiset saivat  itse  säätää  hallitusmuotonsa,  joka  turvasi  heille  itseve- 
Toituksen  ja  lainsäädännön  oikeuden.  Ainoastaan  toimeen- paneva 
valta  jäi  proprietorille  tai  hänen  lähettämilleen  maaherroille.  Halli- 
tussääntö  sitä  paitse  määräsi  täydellisen  uskon-vapauden. 

Vuonna  1682  lähti  Penn  itse  2,000  siirtolaisen  kanssa  uuteen 
maahansa,  jossa  kaikki  asukkaat  tervehtivät  häntä  riemulla.  Hän 
kulki  Delav^^are-jokea  ylöspäin,  valitakseen  paikkaa  ensimäiselle  suu- 
relle kauppa-asemalleen  Pennsylvaniassa.  Pysähtyen  Schuylkiirin  ja 
Delawaren  väliselle  kairalle,  ryhtyi  hän  välipuheisin  indiaanien  kanssa, 
osti  heiltä  maakappaleen,  jonne  sanottu  kauppapaikka  oli  perustet- 
tava, ja  solmi  rauhaliiton  heidän  kanssansa.  Indiaanit  puolestansa 
lupasivat  seuraavaa:  „Tämä  ystävyys  on  oleva  pilvetön,  niin  puhdas 
ja  säteilevä  kuin  aurinko  kauniimmassa  valossaan;  sitä  kietova  side 
ei  ole  koskaan  katkaistava,  niin  kaavan  kuin  tähdet  tuikkivat  tai- 
vaalla." Se  vanha  tammi,  jonka  alla  indiaanit  ensi  kertaa  pitivät 
kokousta  Pennin  kanssa,  tuli  koko  seudulle  pitkäksi  aikaa  suuren 
hartauden  esineeksi.  Sen  siimeksessä  uudistettiin  sitten  vielä  monta 
kertaa  vanhat  lupaukset.  Ja  niille  tienoille  nousi  ennen  pitkää  ryhmä 
puumökkiä,  joille  Penn  antoi  nimeksi  Veljesrakkaus,  Filadelfia.  Siinä 
kylässä  asuu  meidän  päivinämme  lähes  yksi  miljoona  ihmisiä,  ja  se 
on  suuruudeltaan  kolmas  Amerikan  Yhdys- Valtain  kaupungeista. 

Viisikymmentä  vuotta  Pennsylvanian  asuttamisesta,  v.  1732, 
perusti  Pennin  ja  Roger  Williams'in  sielunheimolainen  James  OgleU 
horpe,  ylevämielinen  Sliotlantilainen,  Georgian  siirtokunnan  Carolinan 
eteläpuolelle.  Se  sai  nimensä  kuningas  Greorg  eli  Yrjö  Ilm  mukaan^ 
joka  Oglethorpille  myönnytti  oikeuden  sen  asuttamiseen.  Ihmisystä- 
vällinen Skotlantilainen  muutti  sinne  monta  tuhatta  onnetonta,  jotka 
hän  oli  lunastanut  Englannin  velkavankiloista;  ja  pian  tulvaili  hänen 
maahansa  paljon  muitakin  ihmisiä  Skotlannista  ja  Saksasta.  Vähi- 
tellen rupesi  tämäkin  siirtomaa  kukoistamaan  ja  oli  vapaussodan  alka- 
essa hankkinut  itselleen  samat  oikeudet  kuin  molemmat  naapurit  poh- 
josessa,  Carolinat.  Niinkuin  nämäkin  lakkasi  Georgia  pian  kyllä  ole- 
masta proprietori- siirtokuntana  ja  tuli  kuninkaalliseksi,  s.  o.  siirto- 
maan maaherraa  ei  asettanut  enää  proprietori   virkaan,  vaan  kruunu. 

Tämmöisiä  kuninkaallisia  siirtokuntia  olivat  sen  ohessa  Virginia, 
New  Jersey,  New- York,  Massachussetts  ja  New  Hampshire.  Proprie- 
tori-siirtokuntina  pysyivät  Maryland,  Pennsylvania  ja  Delaware.  Näissä 
kaikissa  siirtomaissa  oli  edustuslaitos,  tavallisesti  kaksi  „kamaria;" 
mutta  eduskunnan  päätökset  olivat,  ennen  pääsemistänsä  voimaan, 
maaherran  vahvistettavat,  ja  neuvoskunnan  eli  ylikamarin  nimitytti 
enimmäkseen  kruunu  tai  proprietori.  Toisin  oli  laita  n.  s.  kartta- 
siirtokunnissa,  joilla  oli  kuninkaallinen  vapauskirja.  Semmoisia  olivat 
ainoastaan  Rhode  Island  ja  Connecticut.  Näissä  valitsi  kansa  itse 
kaikki  virkamiehensä,  ylimmästä  alimpaan,  maaherralla  ei  ollut  mitään 
veto-  eli  kielto-oikeutta,  ja  kumpasenkin  kamarin  valitsi  niinikään 
kansa.  Semmoinen  oli  alkuansa  myöskin  Massachusetts,  kunnes,  kuten 
olemme  nähneet,  James  II  riisti  siltä  kartan  pois;  ja  uudessa,  joka 
saatiin  Englannissa  tapahtuneen  vallankumouksen  perästä,  ei  enää 
ollut  oikeutta  kuvernöörin  valitsemiseen. 

Valtiollisiin  oloihinsa  nähden  olivat  siten  nämä  kolmetoista  siir- 
tokuntaa varsin  erilaiset.  Ja  paljon  erilaisuutta  oli  niinikään  niiden 
maan-laadussa,  ilmanalassa,  kansanluonteessa  j.  n.  e.  Toista  oli  Uusi 
Englanti  verrattain  niukempine  maaperineen  ja  vakavine,  kansanvaltai- 
sine  väestöineen,  toista  Virginia  rikkaine  tasankoineen  ja  ylimysvaltai- 
sine  kasvimaan  omistajineen.  Ja  väestö  itse  oli  mitä  kirjavinta  sekamels- 
kaa: Englantilaisia,  Skotlantilaisia,  Irlantilaisia,  Saksalaisia,  Hollantilai- 
sia, Ruotsalaisia,  Suomalaisia,  Ranskalaisia,  puhumattakaan  neekereistä, 
joita  jo  oli  melkoinen  määrä.  Mutta  tästä  kirjavuudesta  huolimatta  rakas- 
tivat he  kaikki  vapaita  laitoksia  taikka  oikeammin:  laitoksia,  jotka 
sopivat  heidän  oloihinsa.    Tässä  kohden  vetivät  kaikki  siirtokunnat  yhtä 

köyttä.  Itseveroitus-oikeuden  puolesta  taisteli  Virginia  yhtä  voimak- 
kaasti ja  yhtä  innollisena  kuin  Massachusetts,  ja  viimeinpä  astuikin 
suuren  vapaussodan  johtajaksi  virginialainen  mies.  —  Ulkonaisetkin 
erilaisuudet  katosivat  katoomistaan,  ja  jo  18  vuosisadan  keskivaiheilla 
oli  eri  siirtokuntain  erilaiset  väestö-ainekset  enimmäkseen  sulaneet 
yhteen,  yhdeksi  ainoaksi,  englannin-kieltä  puhuvaksi  kansaksi. 


XIII. 

Englantilaiset  valloittavat  Canadan. 

Ken  nuoruudessaan  on  lukenut  Fenimore  CooperMn  kertomuksia, 
hän  varmaankin  säilyttää  sielunsa  silmän  edessä  mitä  parahimman 
kuvaelman  niistä  tuhansista  taisteluista,  joita  siirtolaiset  Pohjois-Ame- 
rikan  rannikkomailla  saivat  kestää  alueittensa  alkuperäisiä  isäntiä  vas- 
taan. Indiaanit,  harmissaan  maansa  ylpeille  anastajille,  hyökkäsivät 
tuon  tuostakin  rajaseutujen  yksinäisten  uutistalojen  kimppuun  ja  tap- 
poivat säälimättä  niiden  asujamet.  Siitä  sitten  seurasi  verinen  kosto 
siirtolaisten  puolelta,  ja  punanahkojen  wigwam-kylät  haihtuivat  räti- 
sevänä liekkinä  ilmaan.  Nämä  tämmöiset  kähäkät  olivat  melkein 
jokapäivästä  leipää  uutisasukkaalle  läntisemmissä  erämaissa,  kunnes 
veljien  viljelys  häntäkin  saavutti  ja  naapurit  pääsivät  auttamaan. 
Mutta  tämä  metsäläiselämä  kasvatti  sukupolven  tarkkasilmäisiä  pyssy- 
miehiä,  joita  pian  tarvittiin  vieläkin  suuremman  vaaraan  uhatessa. 

Ne  suuret  sodat,  joita  17  ja  18  vuosisadan  kuluessa  Ranska  ja 
Englanti  Euroopassa  keskenään  kävivät,  ulottuivat  aina  myöskin 
Amerikaan,  jossa,  kuten  olemme  kertoneet,  Ranskalaisillakin  oli  tukeva 
jalansija,  nimittäin  Canadassa.  Heidän  kuvernöörinsä  Quebekissa  koko- 
sivat suuret  sotajoukot  punanahkoja,  jotka  hävittäen  ja  polttaen  tun- 
kesivat  Uuden  Englannin  ja  NewYorkin  maakunnan  rajaseutuihin. 
Ja  Englantilaiset  maksoivat  samalla  mitalla.  Heidän  palkkaamansa 
irokeesit  pujahtivat  tuon  tuostakin  polttaen  ja  tappaen  Canadaan. 
Indiaanilaisia  etujoukkoja  seurasi  sitten  säännöllinen  sotaväki  kum- 
maltakin puolen,  käyttäen  tavallisesti  kulkutienään  sitä  pitkää  laaksoa, 

joka  Montrealin  seudulta  ulottuu  Hudson*iin  asti.  Tämän  laakson  täyt- 
tävät George-  ja  Cbamplain-järvien  pitkulaiset  vesistöt,  jotka  yhdessä 
Hudson-  ja  S:t  Lawrence-jokien  kanssa,  joihin  ne  laskevat,  muodostavat 
melkein  yhtämittaisen  vesiväylän  Nev^YorkMsta  Quebekiin,  Tänne 
rakennettiinkin  jo  aikaisin  joukko  linnoituksia,  joista  Ticonderoga 
ja  Crownpoint  Champlain-järven  rannalla  olivat  tärkeimmät.  Ne 
olivat  milloin  minkin  riitaveljen  käsissä.  Ja  emämaan  synnyttämiin 
sotiin  täytyi  siirtolaisten  ottaa  osaa  sekä  raha-  että  veriverolla. 

Eikä  ainoastaan  Canadan  rajoilla  näitä  rajasotia  käyty.  AUeg- 
hany-vuorten  länsipuolella,  Ohion  lähteillä,  oli  avara,  autio  alue,  jota 
Virginia  väitti  omakseen,  käyttäen  siellä  metsästäjiään  ja  maanmit- 
tariaan.  Täällä  retkeili  jo  myöskin  —  1750-luvun  alussa  —  Virgi- 
nian kuvernöörin  toimesta  Yrjö  Washington  sotaisissa  yrityksissä 
sillä  Quebekin  kuveriiöörit  puolestaan  pitivät  Ohio-aluetta  Ranskan 
omana  jo  olivat  sinne  rakentaneet  Fort  Duquesne  nimisen  linnoi- 
tuksensa, samalle  paikalle,  jossa  Pittsburghin  kaupunki  nyt  sijaitsee. 
V.  1755  lähetti  Englannin  hallitus  sotajoukon,  jota  johti  kenraali 
Braddock,  tätä  linnoitusta  valloittamaan;  mutta  Ranskan  palkkaamat 
indiaanit  olivat  väijyksissä  metsässä  ja  hakkasivat  Braddockin  sota- 
joukon melkein  tykkänänsä  maahan.  Ainoastaan  Washingtonin  roh- 
keus ja  toimekkuus  pelasti  sen  vähäiset  tähteet. 

Maailmanvaltojen  välinen  sota  sai  Englannin  puolelta  paremman 
vauhdin  vasta  sitten,  kun  William  Pitt  vanhempi  oli  astunut  halli- 
tuksen etupäähän.  Hän  pani  menemään  yhdellä  kertaa  kolme  armeijaa 
Canadaa  vastaan.  Näistä  valloitti  yksi  Fort  Niagaran,  toinen  Ticon- 
derogan  ja  Crownpointin;  mutta  kolmas,  nerokkaan  kenraali  Wolfe*Vi 
johtamana,  kulki  vahvalla  laivastolla  S:t  Lawrence-  jokea  ylöspäin 
Quebekiä  kohden.  Tämä  kaupunki  oli  lujilla  linnoituksilla  varustettu 
ja  asemansakin  puolesta  hyvissä  turvissa.  Sitä  arveltiin  mahdotto- 
maksi valloittaa,  ja  sen  puolustajana  oli  urhokas,  ponteva  kuvernööri 
Montcalm.  Mutta  Wolfessa,  joka  vielä  oli  vallan  nuori  mies,  asui 
leijonan  rohkeus,  samalla  kun  hänen  tulisen  sielunsa  lentoa  ohjasi 
taitavan  sotapäällikön  aprikoiva  äly. 

Hän  oli  saanut  koetella  oppiansa  Euroopan  tappotanterilla  ja 
viimeiksi,  v.  1758,  armeija- osastolla,  joka  enimmäkseen  oli  muodos- 
tettu siirtomaiden  asukkaista,  valloittanut  vahvan  Louisbourg  nimi- 
sen linnoituksen,  joka  puolusti  S:t  Lawrencen  suuta.  Tappelu  Quebekin 
luona  kävi  mitä  rajuimmaksi.  Ensimmältä  näkyi  voitto  kallistuvan 
Ranskalaisten  puolelle,  ja   heidän   peitetyt  patteriansa  syöksivät  ryn- 

täävän  vihollisen  takaisin,  saattaen  Englantilaisille  kauhean  raieshu- 
kan.  Mutta  muutamana  pimeänä  syysyönä  kuljetti  Wolfe  väkensä 
erästä  jyrkkää  polkua  myöten  Ranskalaisten  takana  olevalle  ylätasan- 
golle  ja  rupesi  täältä  äkki- arvaamatta  pommittamaan  heidän  asemaansa. 
Ranskalaiset  puolestaan  hyökkäsivät  ulos  vihollistansa  vastaan,  mutta 
niin  tuima  oli  tämän  tuli,  että  heidän  kolonnansa  joutuivat  epäjärjes- 
tykseen ja  viimein  hävisivät  hurjaan  pakoon.  Englantilaisten  voitto 
oli  täydellinen.  Mutta  sen  hinta  kävi  kuitenkin  kalliiksi.  Wolfe  oli 
kaatunut.  Ennen  kuoltuaan  sai  hän  kuitenkin,  kuten  muinoin  Epa- 
rainondas  Mantineian  luona,  ilosanoman  vihollisen  täydellisestä  tappi- 
osta ja  heitti  henkensä,  antaen  viimeisen  määräyksen  voiton  käyttä- 
misestä. Mutta  myöskin  urhokas  Montcalm  oli  haavoittunut  ja  kuoli 
pari  tuntia  myöhemmin  kuin  onnellisempi  vastustaja. 

Tämä  lopputappelu  tapahtui  syyskuun  13  p:nä  1759,  ja  jo  seu- 
raavana päivänä  antautui  Quebek.  Vuoden  kuluttua,  sittenkun  myöskin 
Montreal  oli  menetetty,  jättivät  Ranskalaiset  Canadan  voittajan  hal- 
tuun; ja  koko  Pohjois-Amerika  Hudsonin  lahdesta  pohjosessa  Mexikon 
rajalle  saakka  oli  Englannin  omana. 

Syynä  Ranskan  vallan  häviöön  Amerikassa  ei  ollut  ainoastaan 
hetken  heikkous,  vaan  koko  ranskalainen  siirtokunta-järjestelmä.  Sen 
valta  ulottui  äärettömän  suuren  alueen  ylitse,  mutta  tämä  alue  oli 
enimmäkseen  jäänyt  asuttamatta.  Ainoastaan  tuolla  täällä  joku  lin- 
noitus tai  kuninkaallisella  nimimerkillä  varustettu,  puuhun  kiinnitetty 
vaskilevy  siellä  täällä  erämaassa  ilmoitti  Ranskan  yliherruutta.  S:t 
Lav^rencen  rannoilla  Canadassa  oli  tosin  kokoontunut  väestö,  mutta 
tämäkin  kaipasi  sitä  vapautta,  joka  yksinään  voi  puolustuksen  intoa 
ja  kuntoa  synnyttää.  Virkamiehet,  jesuiitit  ja  lääniherrat  pitivät 
sitä  alituisessa  ala-ikäisyyden  tilassa.  Toisin  oli  laita  englantilai- 
sissa maakunnissa.  Uutisasukas  oli  vapaa,  ja  hän  piti  sitkeästi  kiinni 
kerran  voittamastansa  turpeesta.  Naapuriensa  kanssa  muodosti  hän 
lujan  yhteiskunnan;  ja  kaikki  rannikon  siirtokunnat  olivat  yhdessä 
ryhmässä  eikä  niin  kovin  hajallansa  kuin  Ranskan  siirtolaiset.  Sitä 
paitse  näiden  —  Ranskalaisten  —  esivalta  itse  siirtokunnassa  oli  aivan 
rappiolla.  Maaherrat  ja  jesuiitit  riitelivät  alinomaa,  ja  virkamiehet 
olivat  lahjuksilla.  Voimakas  Montcalm  oli  ainoa,  joka  vielä  voi  pitää 
Ranskan  valtaa  pystyssä,  mutta  hänen  kuoltuaan  hajosi  kaikki  tyyni. 

Ranskan  siirtolaisia  Canadassa  säästi  Englanti  minkä  mahdol- 
lista, antaen  heidän  kauvan  säilyttää  keski-aikaiset  läänityslaitoksensa, 
jopa  oikeustapansakin.    Mutta  kun  Englantilaisia  rupesi  tulvailemaan 

maahan  liian  kosolta,  tuntui  viimein  Ranskalaisille  maa  heidän  jalkojensa 
alla  epäkodikkaalta,  ja  he  nousivat  kapinaan.  Viisaiden  myönnytysten 
kautta  se  kuitenkin  saatiin  taukoomaan,  ja  Ala-Canada,  Ranskan  alku- 
peräinen siirtomaa,  on  meidän  päivinämme  yhtä  lainkuuliainen  osa 
Britannian  valtakunnasta  Amerikassa  kuin  puhtaasti  englantilaiset 
maakunnat.  Canada  on,  näet,  vieläkin  Englannin  omaa,  vaikka  tuskin 
enää  muuta  kuin  nimeksi.  Viisastuneena  siitä  vahingosta,  jonka  van- 
hojen siirtokuntain  luopumus  tuotti,  antoi  emämaa  uudelle  siirtomaalleen 
melkein  täydellisen  itsehallinnon,  ehkäisten  täten  luopumuksen  halua. 
1880-luvulla  solmivat  kaikki  brittiläiset  maakunnat  Pohjois- 
Amerikassa  liiton,  niin  että  ne  nyt  muodostavat  unionin,  jonka  liitto- 
parlamentti  ratkaisee  kaikki  yhteiset  asiat,  mutta  muuten  hoitaa 
kukin  maakunta  itse  sisällistä  hallintoansa,  —  siis  ihan  Yhdys- Valtain 
mallin  mukaan.  Suuri  onkin  nyt  jo  tämä  englantilainen  siirtomaa- 
valta Amerikassa.  Canadan  alueesen  luetaan,  paitsi  entistä  Ylä-  ja 
Ala-Canadaa  (Ontario  ja  Ouebek)  sekä  sisämaan  metsästysmaita, 
myöskin  metalli-  ja  kalarikas  British  Columbia  lännessä.  Tyvenen 
meren  rannalla,  joka  pohjoisen  Pacifie-rantatien  kautta  on  yhteydessä 
itäisempien  maakuntain  kanssa. 


XIV. 

Siirtokunnat  ja  Englanti  riitautuvat. 
Benjamin  Franklin. 

Jo  16  sataluvun  keskivaiheilla  oli  Englanti  sulkenut  siirtokun- 
tain satamat  kaikilta  muilta  laivoilta  kuin  omiltaan,  se  kun  itse 
teossa  —  niinkuin  muutkin  aikakauden  siirtomaa-vallat  —  arveli 
siirtokuntain  olevan  olemassa  ainoastaan  emämaan  rikastuttamista 
varten.  Mitä  tämä  „raerenkulku-laki"  (act  of  navigation)  mer- 
kitsi, ymmärtää  helposti.  Kaikki  tuontitavarat  olivat  otettavat  ainoas- 
taan Englannista  ja  englantilaisilla  laivoilla  maahan  .kuljetettavat, 
samaten  kuin  kaikki  siirtokuntain  tuotteet  yksistään  englantilaisissa 
laivoissa  maasta  vietävät.     Ja   vientitavara  oli  ainoastaan    raaka-ai- 

neita.  Niiden  valmistus  muuksi  oli  ankarasti  kielletty.  Siirtolaisten 
täytyi  myydä  raaka-aineensa  polkuhinnasta  ja  sitten  ostaa  ne  tehdas- 
tuotteina  takaisin  suunnattomalla  pakkohinnalla.  Amerikalaiset  oikeu- 
tetussa vihassaan  kuitenkin  tätä  sortolakia  kiersivät  oikein  suurenmoi- 
-sella  salakuljetuksella.  Sen  määräyksiä  tosin  sittemmin  lievennettiin, 
niin  että  siirtokunnat  saivat  viedä  ja  tuoda  tavaransa  omillakin  laivoil- 
laan, mutta  vielä  he  eivät  saaneet  itse  jalostaa  raaka- aineitansa.  Koti- 
maista teollisuutta  ehkäisi  niinikään  suuressa  määrin  neekeri-orjain 
tuonti;  ja  siinä  kauniissa  kaupassa  olivat  osallisina  sekä  Englannin 
kauppiaat  että  sen  korkea  ylimystö,  prinssit,  jopa  itse  kuninkaatkin. 
Orjatyön  kautta  tukehutettiin  vapaa  työ  ja  siten  kaikkinainen  teolli- 
nen yritteliäisyys.  Samaa  tarkoitusta  varten  oli  jokainen  käsityö- 
läinen kielletty  pitämästä  enemmän  kuin  kaksi  oppipoikaa. 

Ja  muutenkin  harjoitti  emämaan  hallitus  kaikellaista  väkivaltaa, 
jopa  selvää  vilppiäkin.  Kun  tahdottiin  uutisasukkaita  erämaihin,  sil- 
loin jaettiin  runsaalla  kädellä  vapauskirjoja,  jotka  tarjosivat  jos  jon- 
kinlaisia oikeuksia.  Mutta  tuskin  olivat  uutisasukkaat  saaneet  vilje- 
lysalansa moukatuksi  ja  järjestäneet  olonsa  vapauskirjain  mukaan, 
ennenkun  nämä  riistettiin  heiltä  pois  ja  äkki- arvaamattomia  rasituksia 
tahdottiin  sysätä  heidän  niskoilleen.  Ainoastaan  jäykkä  vastustus 
voi  pelastaa  heidän  vapautensa. 

Tämän  kaiken  ohessa  olivat  myöskin  emämaan  lähettämät  maa- 
lierrat  useimmasti  joteskin  epäkelpo  miehiä,  jotka  tulivat  tänne  ainoas- 
taan parantaakseen  huonoa  talouttaan,  saatuaan  virkansa  ystävien 
kautta  hovissa  tai  parlamentissa,  joille  sitten  joku  osa  rj^östöistä 
-oli  jaettava.  Pahennus  emämaan  hallituspiireissä  olikin  tähän  aikaan 
vallan  törkeä.  Virkoja  myytiin  julkisesti,  ja  toinen  puoli  parlamentin 
jäsenistä  olivat  ostaneet  paikkansa,  myydäkseen  sitten  taas  äänensä 
hallitukselle.  Siirtokuntain  kuvernöörien  ahnaus  vaikutti  joskus  kähä- 
Jiöitä.  Muuan  Berkeley  Virginiassa  1670-luvulla  tukehutti  semmoi- 
.sen  kapinoitsijain  vereen.  Kuvernöörit  saivat  kuitenkin  palkkansa 
-siirtokunnilta  eikä  emämaasta,  ja  asukkaat  pitivät  tavallisesti  puol- 
tansa siten,  että  kieltäytyivät  palkitsemasta  tirannillista  maaherraa. 

Tästä  kaikesta  sorrosta  huolimatta  kehittyivät  kuitenkin  siirto- 
4naat  vapaiden  yhteiskunnallisten  laitostensa  turvissa,  ja  niitä  ne  sen- 
tähden  varoivat  kuin  silmäänsä.  Itsehallinnon  peri-aate  tunkensi  pie- 
nimpäänkin kuntaan.  —  17  vuosisadalla  olikin  Englannilla  niin  paljon 
tekemistä  omissa  sisällisissä  rettelöissään,  että  siirtokunnat  saivat  jäädä 
joteskin  unohduksiin  ja  rauhassa  varttua  vahvoiksi  ja  vapaiksi.   Mutta 

tämä  ei  ensinkään  miellyttänyt  kuvernöörejä.  Kirjoituksissaan  koti- 
maahan oli  heillä  aina  jotakin  pahaa  kantelemista.  Siirto-asukkaat 
muka  olivat  kapinoitsijoita,  jotka  tarvitsivat  ankaraa  kuria  kotimaan 
puolelta.  Kun  tämä  kotimaa  nyt  jälleen  käänsi  heihin  silmänsä,  näki  se 
edessään  kolmetoista  itseään-hallitsevaa  maakuntaa,  joiden  perittyjä, 
oikeuksia  oli  vaarallista  loukata,  niin  kauvan  kuin  Englannin  vallaa 
naapureina  olivat  Ranskalaiset  Canadassa,  jotka  ehkä  voisivat  näitä 
maakuntia  auttaa;  mutta  kun  juuri  näiden  tehokkaalla  avulla  Ranska 
oli  kukistettu  ja  kuningas  Yrjö  III:n  kanssa  uusi  järjestelmä  Englan- 
nin  hallituksessa  päässyt  valtaan,  päätettiin,  kun  päätettiinkin,  tehdä 
loppu  siirto-asukkaiden  vapauden-unelmista  ja  panna  heidät  Englannin  ^ 
parlamentin  tuomio-vallan  alle,  jolloin  tämä  parlamentti  tietysti  tulisi 
veroittamaan  ja  vallitsemaan  heitä  aivan  kuin  kotimaan  asukkaita. 
Siirtokuntain  vapauskirjat  kumottaisiin,  niiden  edustuslaitos  lakkau- 
tettaisiin, ja  emämaa  ne  laskisi  välittömän  valtansa  alle.  Tämä 
arvattavasti  tulisi  synnyttämään  vastarintaa,  mutta  senpä  tähden 
majoitettaisiinkin  uutis- asukkaiden  keskuuteen  pysyväinen  sotajoukko, 
jonka  kustannukset  he  itse  saisivat  suorittaa  parlamentin  määräämän 
veron  kautta. 

Tätä  yritystä  kannatti  nuori  kuningas  itse,  ja  hyökkäys  alkoi  v. 
1761  vanhan  merenkulku- lain  koventamisella.  Samassa  säädettiin  että, 
kaikki  tuomarivirat  Amerikassa  jäävät  asianomaisten  virkamiesten  hal- 
tuun ainoastaan  niin  pitkäksi  aikaa  kuin  kuningas  suvaitsee  sallia. 
Oikeuslaitoksista,  näet,  tahdottiin  nöyriä  palvelijoita  kruunulle.  Mutta, 
myöskin  uskonnollista  vapautta  uhattiin.  Englannin  piispat  tahtoivat 
siirto-asukkaille  tyrkyttää  juuri  samat  valtiokirkolliset  laitokset,  jotka, 
olivat  ajaneet  heidän  esi-isänsä  etsimään  turvapaikkaa  valtameren 
toiselta  puolen.  Ja  Yrjö  III,  jonka  ymmärrys  ei  kuullut  varoittelevia, 
hoi-huutoja,  sanoi  piispojensa  pyrintöihin:  amen! 

Mutta  Amerikalaiset  eivät  olleet  niinkään  ilman  mutkitta  kukis- 
tettavissa. Vapautensa  vaaran- hetkenä  nousivat  nämä  siirtokunnat 
ikääskuin  yhtenä  miehenä  puoltansa  pitämään,  ja  onneksensa  oli  heillä 
etupäässään  älykkäitä,  taitavia,  pelkäämättömiä  miehiä.  Näiden  jou- 
kossa taasen  on  epäilemättä  etusija  annettava  Benjamin  Franklin' ille, 
tuolle  oikean  Amerikalaisen  kunnolliselle  tyypille,  oman  onnensa  se- 
pälle, joka  köyhän  käsityöläisen  pojasta  rohkean  yritteläisyytensä, 
pontevan  tahtonsa  ja  sukkeluutensa  kautta  ylenee  kansansa  suureksi 
hyväntekijäksi,  joka  itse  kasvattaa  ja  kouluttaa  itsensä  huomattavaksi 
tiedemieheksi,  huomattavaksi  valtiomieheksi,  käyden  siten  samallaista. 

uraa  kuin  melkein  kaikki  muutkin  hänen  mainioiksi  päässeet  maamie- 
hensä.  Uutisasukkaissa  Pohjois-Amerikan  rannikolla  asui  ja  asuu 
vielä  tänäpäi vanakin  merkillinen  hengen  pontevuus,  joka  ei  tunne  mi- 
tään esteitä,  kun  joku  haluttu  tarkoitusperä  on  saavutettava,  ja  joka 
on  pidettävä  perintönä  heidän  esi-isiensä  vahvasta  itsenäisyyden-tun- 
teesta. Niinkuin  nämä,  ikääskuin  muun  maailman  uhaksi  ja  aivan 
omin  päinsä,  käyttämättä  suurten  sivistys-kansain  neuvoja,  rakensivat 
mahtavan  viljelys-kunnan  erämaiden  korvesta,  niin  ovat  melkein  kaikki 
Amerikan  etevimmät  yksityiset  henkilötkin  koulua  käymättä  itse  itse- 
änsä opettaneet  ja  saavuttaneet  huomatun  sijan  tieteen,  keksintöjen, 
valtiotaidon  alalla.  Kekseliäisyys  on  yankee-hengen  etevin  ominaisuus 
—  erämaan  neuvokkaasta  uutisasukkaasta  ukkosen-johdattimen  ja 
fonografin  keksijöihin  saakka.  —  Rajoitettu  tilamme  ei  salli  meidän 
antaa  mitään  kokonaiskuvaa  Franklinin  henkilöstä  ja  vaikutuksesta, 
jonka  tähden  tässä  vain  muutamia  piirteitä  hänen  elämästään.  Hän 
syntyi  v.  1706  saippuan- ja  kynttilänvalajan  poikana  Bostonissa,  oppi 
isältänsä  lukemaan,  kirjoittamaan  ja  lukua  laskemaan,  kävi  kaikellaisten 
käsityöläisten  luona  opissa,  osoittamatta  taipumusta  juuri  mihinkään, 
tuli  viimein  latojaksi  vanhemman  veljensä  kirjapainoon  ja  rupesi  ky- 
häilemään  kirjoituksia  tämän  sanomalehteen,  harjoittaen  samaan  aikaan 
ja  omin  neuvoin  ahkerasti  kaikellaisia  lukemisia.  16-vuotiaana  lähti 
hän  Filadelfiaan,  jossa  hänen  taitonsa  typografina  ja  kynämiehenä 
pian  herätti  huomiota,  niin  että  kaupungin  kuvernööri  kehoitti  häntä 
lähtemään  Londoniin'  ostamaan  kirjasimia  ja  muita  tarpeita  uuden 
kirjapainon  perustamista  varten,  antaen  hänelle  vekseleitä,  jotka  Eng- 
lannissa kävisi  muuttaa  rahaksi.  Franklin  lähti,  mutta  Londonissa 
eivät  kuvernöörin  arvopaperit  kelvanneetkaan,  vaan  19-vuotisen  nuoru- 
kaisen täytyi  taas  elääksensä  ruveta  latojaksi  muutamaan  kirjapainoon. 
V.  1726  pääsi  hän  kuitenkin  onnellisesti  takaisin  Filadelfiaan  ja  perusti 
nyt  omilla  säästöillään  kirjapainon,  lennättäen  siitä  sitten  sanomaleh- 
teä, joka  pelkäämättä  paljasti  kaikellaisia  epäkohtia  Amerikan  oloissa 
ja  valtiollisessa  asemassa.  Niinikään  kirjoitteli  ja  painatti  Franklin 
pieniä  kansan  luettavaksi  sopivia  kirjasia,  jotka  käytöllisen  sisältönsä 
ja  selvän,  terävän,  useimpa  leikillisen  ja  pistelevänkin  kirjoitustapansa 
vuoksi,  niinkuin  sanomalehtikin,  kävivät  hyvin  kaupaksi.  Näiltä  toi- 
miltaan ei  hän  unohtanut  tieteellisiä  harrastuksiansa,  ja  niinpä  Frank- 
linin tutkimukset  sähköstä  johtivat  ukkosen-johdattimen  keksimiseen. 
V.  1761  näki  hän  erään  semmoisella  varustetun  talon,  johon  leimaus 
iski,  säilyvän  palamatta.  —  Suurin  on  Franklin  kuitenkin  väsymättömästi 

toimeliaana  isänmaan-ystävänä.  Lahjomattoman  rehellisyytensä  ja 
pontevan  toimekkuutensa  tähden  —  hänen  vaikutuksensa  kautta 
perustettiin  m.  m.  Filadelfian  yliopisto  —  saavutti  Franklin  kansa- 
laistensa yleisen  luottamuksen,  valittiin  Pennsylvanian  edustuskun- 
taan  ja  pääsi  pian  sen  johtavaksi  sieluksi.;  Hänpä  myöskin  kenties 
aikaisimmin  kaikista  kansalaisistaan  huomasi  kuinka  tarpeellista 
oli  että  eri  siirtokunnat  liittyivät  yhteen,  vahvaksi  kokonaisuu- 
deksi. Hänen  ehdoituksestaan  kokoontui  v.  1754  edusmiehiä  kai- 
kista siirtokunnista  Albany'yn  Hudson'in  varrella  neuvottelemaan 
tästä  asiasta,  ja  he  laativat  ehdoituksen  varsinaiseen  unionin- valtio- 
sääntöön, josta  sittemmin,  34  vuotta  myöhemmin,  syntynyt  valtiosääntö 
hyvin  vähän  eroaa.  Presidentin  sijan  täytti  tietysti  Franklinin  ehdoi- 
tuksessa  kuitenkin  vielä  englantilainen  kenraali-kuvernööri.  Hanke 
jäi  tosin  sillä  haavaa  sikseen,  koska  eri  maakunnat  eli  siirtokunnat 
olivat  kovasti  kateelliset  itsenäisyydestään;  mutta  tämä  Benjamin 
Franklinin  tuuma  eli  ja  vaikutti  Amerikan  paraimmissa  miehissä,  kun- 
nes siitä  sittenkin  aikanansa  toimeen  ryhdyttiin.  —  Riidan  syttyessä 
siirtokuntain  ja  emämaan  välillä,  lähetettiin  Franklin  Pennsylvanian 
ja  useiden  muidenkin  siirtokuntain  asiamiehenä  Londoniin  puhumaan 
kansalaistensa  puolesta,  ja  täällä  moni  Englannin  jaloimmista  miehistä 
—  niimpä  esim.  vanha  Pitt  —  koki  häntä  parlamentissakin  säestää; 
mutta  yleisin  mielipide  oli  kuitenkin  niin  ärtyinen  Amerikalaisia  koh- 
taan, että  sekä  Franklinin  että  hänen  englantilaisten  ystäväinsä  va- 
roitushuudot  kaikuivat  kuuroille  korville.  Ministerit  suorastaan  soi- 
masivat siirtokuntain  lähettilästä  Englannin  pahimmaksi  vihamieheksi, 
pysyen  jyrkästi  kiinni  tirannillisissa  hankkeissaan.  Franklin  varoitti, 
väittäen  puolestaan  heidän  toimiansa  epä-oikeutetuiksi  ja  sitä  paitsi 
perin  typeriksi.  „Ellen  minä  tunne  maanmiehiäni  aivan  väärin,  niin 
ovat  teidän  hankkeenne  ihan  mahdottomat  panna  toimeen."  *) 


*)  Myöhemmin,  sodan  lo  aliettua,  lähetettiin  Benjamin  Franklin 
Parisiin  hieromaan  Ranskan  kanssa  liittoa,  joka  sitten  saatiinkin  aikaan. 
V.  1785  palasi  hän  viimein  suuren  tervehdysriemun  vallitessa  kotimaahan, 
valittiin  kongressiin  ja  yaikutti  sanallaan  ja  työllään  kuolemaansa 
saakka  v.  1790.  Franklinin  viimeinen  kirjoitus  oli  innokas  herätyshuuto 
neekeri-orjuuden  poistamiseksi.  Hänen  marmorisessa  muistopatsaassaan 
on    kirjoitus: 

JSripuit  coelo  fulmen  sceptrumque  tyrannis. 

(Taivaalta  ryösti  hän  tulen  ja  vallan  vallikkoloilta.) 


Benjamin  Franklin. 

Ja  Franklin  oli  oikeassa.  Uusi,  kovennettu  act  of  navigation  vai- 
kutti vain  yhä  jyrkempää  vastustusta.  Tosin  kyllä  ottivat  englantilaiset 
sotalaivat  takavarikkoon  monta  amerikalaista  alusta,  jotka  kuljettivat 
kiellettyä  tavaraa ;  mutta  maalla  meni  tullinuuskarien  toimet  myttyyn. 
Nämä  olivat  saaneet  käskyn  tunkeutumaan  yksityisiin  asumuksiinkin, 
urkkiaksensa  tullaamattomia  tavaroita,  ja  sitä  varten  oli  heille  annettu 
valtakirjat  —  n.  s.  tvrits  of  assistance  eli  apukirjat  — ,  jotka  val- 
tuuttivat heitä  tarpeen  vaatiessa  käyttämään  kaikkein  virkamiesten 
apua.  Mutta  tämä  häpeällinen  laitos  herätti  katkeraa  vihaa,  varsinkin 
Bostonissa  ja  NewYorkissa,  jotka  suurina  merikaupunkeina  kärsivät 
siitä  enimmin.  Bostonin  vapauttaan  tulisesti  rakastavat  asukkaat 
tekivät  heti  vastarintaa.  Aineellista  apua  tarjosi  rikas  laivanomistaja 
John  Hancock,  harras  isänmaan-ystävä,  hän,  joka  sittemmin  valittiin 
presidentiksi  siihen  kongressiin,  joka  teki  itsenäisyyden-julistuksen. 
Tullinuuskarien  vaatiessa  apua  kaupungin  virkakunnilta  talontarkas- 
tusten  toimeen-panemisessa,  kieltäytyivät  nämä  semmoista  apua  anta- 
masta. Yleinen  syyttäjä  silloin  haasti  heidät  oikeuteen.  Näiden  vir- 
kamiesten asianajajana  ilmestyi  kruunun  virkamies  ja  juristi  James 
O  ti  s,  joka  tätä  varten  oli  luopunut  hyvin  palkitusta  paikastaan  ja 
nyt  puolusti  näitä  syytettyjä.  Otis  näytti  toteen  että  „writs  of  assis- 
tance" sotivat  suorastaan  Englannin  perustuslakia  vastaan,  ne  kun 
loukkasivat  kodin  pyhyyttä  ja  häpäisivät  Englannin  omia  vapaita  lai- 
toksia. „Minä  olen  valmis  viimeiselläkin  verenpisarallani  vastusta- 
maan tämmöistä  väkivaltaa,  joka  jo  ennenkin  on  käynyt  Englannin 
kuninkaille  kalliiksi,"  lausui  hän  uhkaavalla  äänellä.  Otis'in  puhe 
levisi  ja  luettiin  kaikkialla  ihastuksella,  ja  semmoinen  hälinä  syntyi 
koko  maassa,  että  asianomaiset  huomasivat  viisaimmaksi  heittää  kanne- 
asian  sikseen,  —  ja  talontarkastukset  taukosivat  kerrassaan. 

NewYorkin  eduskunnassa  nousi  John  Morin  Scott  vastusta- 
maan sitä  kuninkaallista  asetusta,  joka  teki  tuomarien  virka-ajan 
riippuvaksi  kuninkaan  mielivallasta,  ja  sai  aikaan  päätöksen  ett*ei 
maakunta  palkitsisi  ainoatakaan  tuomaria,  joka  oli  asetettu  virkaan 
tämän  asetuksen  voimassa-ollessa. 

V.  1764  hyväksyi  Englannin  parlamentti  —  uuden  ja  yhtä 
tyhmän  ministeristön  päästyä  hallitukseen  —  lain,  joka  määräsi  tullit 
sokurista,  kahvista,  viinistä,  silkki-  ja  puuvilla-kankaista,  joita  muista 
maista  kuin  Englannista  tuotiin  siirtokuntiin.  Silloin  päättivät  yksi- 
mielisesti kaikki  Bostonin,  Filadelfian  ja  NewYorkin  suuremmat 
tuontifirmat  olla  tuomatta  maanan  näitä  tavaroita,  ja  kaikkialla  syn- 

8 


114 

tyi  yhdistyksiä,  joiden  jäsenet  sitoutuivat  olemaan  käyttämättä  sem- 
moisia tarvekaluja.  Miehet  ja  naiset  kävivät  tästä  lähin  kotitekoisissa, 
vaatteissa,  eikä  enää  syöty  lampaan-lihaakaan,  jott*ei  villojen  tuotanto 
vähentyisi.  —  Tästä  huolimatta  hyväksyi  parlamentti  seuraavana 
vuonna  karttapaperi- asetuksen,  joka  sääti  kartoittavaksi  kaikki  viral- 
liset asiakirjat  Amerikassa,  jopa  sanomalehdetkin  ja  aikakauskirjat. 
Tämän  veron  suorittamisen  valvominen  uskottiin  ainoastaan  englanti- 
laisille virkamiehille.  Asetuksen  säätämistä  kokivat  kuitenkin  muuta- 
mat viisaat  miehet  Englannissakin  ehkäistä.  Vanha  William  Pitt  piti' 
loistavia  puheita  sitä  vastaan,  lausuen  muun  muassa  iloitsevansa  siitä^ 
että  Amerika  tämmöistä  väkivaltaa  kaikin  voimin  vastusti.  Ja  kun. 
muuan  ministeri  parlamentissa  arveli  että  siirtomaiden  tulee  rahalli- 
sella kiitollisuudella  muistaa  sitä  emämaata,  joka  muka  oli  niitä  „pe- 
rustanut,  kasvattanut  ja  suojellut",  nousi  kenraali  Barr6,  joka  oli. 
ottanut  osaa  Canadan  valloitukseen  ja  hyvin  tunsi  amerikalaisia  oloja,, 
puhumaan  ja  lausui  m.  m.  seuraavat  sanat:  „Vai  tekö  olette  ne  pe- 
rustaneet! Eipä  niinkään.  Teidän  sortonne  se  oli,  joka  ne  perusti.. 
Siirtolaiset  pakenivat  teidän  hirmuvaltaanne  silloin  autioon  ja  karuun» 
maahan,  jossa  he  saivat  taistella  kaikkia  vaaroja  ja  kärsimyksiä  vas- 
taan, joita  voi  inhimillisten  olentojen  osaksi  tulla.  Ja  kuitenkin  kes- 
tivät he  kärsimyksensä  iloisella  mielellä  eivätkä  pitäneet  niitä  minä- 
kään niihin  kärsimyksiin  verraten,  joita  he  olivat  saaneet  kokea^ 
isänmaassansa  niiden  puolelta,  joiden  olisi  tullut  olla  heidän  ystävi- 
nään, sillä  he  tunsivat  nyt  olevansa  vapaita  ihmisiä.  —  Vai  tekö- 
olette  niitä  kasvattaneet!  Ei,  vaan  ne  kasvoivat  ja  menestyivät, 
koska  te  ette  niistä  piitanneet  mitään.  Ja  kun  te  rupesitte  niitä, 
kysymään,  tapahtui  se  ainoastaan  teidän  saadaksenne  lähettää  sem- 
moisia miehiä  niitä  hallitsemaan,  jotka  kenties  vain  olivat  kätyrien, 
kätyriä  muutamille  tämän  parlamentin  jäsenille,  ja  joita  toimitettiin, 
sinne  heitä  vakoilemaan,  kuvailemaan  heidän  tekojansa  mitä  pimeim- 
pään valoon  ja  iskemään  heihin  kiinni  kuin  petolinnut,  —  henkilöitä^ 
joiden  menetystäpä  monta  kertaa  on  ollut  vähillä  saattaa  nämä  va- 
pauden pojat  raivoon,  henkilöitä,  jotka  koroitettiin  tärkeimpiin  tuomari- 
virkoihin  siirtokunnissa,  sittenkun  he  itse  ainoastaan  pakenemisella 
olivat  päässeet  joutumasta  oikeuden  käsiin  kotimaassa.  —  Vai  tekö 
olette  heitä  suojelleet!  He  ovat  uskollisesti  tarttuneet  aseisin  teidän 
puolustustanne  varten,  ovat  jättäneet  uutteran  työnsä  puolustaaksensa 
maata,  jonka  rajat  oli  hukutettu  vereen,  ja  antaneet  käytettäväksenne 
pienet  säästönsä.    Ja  uskokaa  minua,  sama  vapauden-henki,  joka  alusta. 

asti  on  elähyttänyt  sitä  kansaa,  on  sitä  iäti  elähyttävä."  —  Nämä 
sanat  eivät  tosin  parlamentissa  mitään  vaikuttaneet,  mutta  Amerikassa 
ne  kohottivat  innostusta,  koska  nyt  nähtiin  että  siirtokunnilla  oli  ys- 
täviä Englannin  kansassakin. 

Karttapaperi-asetusta  vihattiin  vielä  enemmän  sen  tähden,  että 
Englanti  nyt  joteskin  selvästi  osoitti  tarkoitustaan  tällä  ja  entisillä 
veroitus-yrityksillä.  Kertyvillä  varoilla  aiottiin,  näet,  yllä-pitää  py- 
syväistä armeijaa  siirtokunnissa,  joiden  vapaat  hallintolaitokset  tämän 
armeijan  avulla  kumottaisiin.  Vastustus  kävi  ankaraksi.  Virginian 
kansalais-kokouksessa  ehdoitti  Patrick  Henry  viisi  päätöstä,  joissa 
selitettiin  että  siirtokunnat  olivat  emämaan  kanssa  yhtä-arvoisia, 
saman  kuninkaan  alaisia  valtioita,  ett'ei  Englannin  parlamentti  voinut 
niitä  veroittaa  eikä  säätää  niille  lakeja  ja  että  karttapaperi-asetus 
oli  mitätön.  Nämä  päätökset,  joita  Virginian  vanhoilla-olijat  vielä 
kokivat  ehkäistä,  väittäen  niitä  kapinallisiksi,  hyväksyttiin  kokouk- 
sessa kuitenkin,  ja  pian  yhdistyivät  niihin  kaikki  muutkin  maakunta- 
kokoukset.  Sen  ohessa  muodostui  kaikkialla  maassa  yhdistyksiä, 
„Vapauden  poikia",  jotka  estivät  englantilaisia  viranomaisia  nosta- 
masta tätä  veroa.  Vielä  samana  vuonna  täytyi  asianomaisen  minis- 
terin peruuttaa  koko  asetus. 

Mutta  uusi  ministeri,  Townshend,  joka  nyt  astui  valtaan,  oli 
rohkeampi  ja  sai  kaksi  vuotta  myöhemmin  aikaan  lain,  joka  määräsi 
tullin  nostettavaksi  paperista,  maalista,  tinasta,  lasista  ja  teestä.  Nyt 
eivät  Amerikalaiset  puolestaan  tuoneet  maahan  näitä  tavaroita  ensin- 
kään. Bostonin  kaupunki  kävi  etupäässä,  ja  sen  etevimmät  miehet 
vastustivat  julkisesti  tätä  lakia.  Silloin  lähetettiin  kaksi  rykmenttiä 
Amerikaan  pitämään  muka  Bostonilaisia  kurissa,  ja  kuvernööri  sai 
käskyn  vangitsemaan  kaksi  miestä,  jotka  olivat  pitäneet  „kapinallisia 
puheita",  nimittäin  John  Hancock  ja  Samuel  Adams.  Adams,  enti- 
nen pankkimies,  oli  —  vaikka  varsin  köyhä  —  rehellisyytensä,  järke- 
vyytensä ja  kansanmielisyytensä  vuoksi,  kuten  rikas  Hancock'kin,  erin- 
omaisessa kunniassa  pidetty  kansalainen.  Ja  näitä  molempia  kansan 
luottamusmiehiä  ei  uskallettukaan  vangita. 

Kun  nyt  Amerikan  kauppiaat  eivät  enää  tuoneet  noita  tavaroita 
maahan,  rupesivat  Londonin  suuret  vientimiehet  kovasti  valittamaan; 
ja  tulli  ei  tuottanut  mitään.  Tämä  oli  huono  „affääri",  ja  nyt  oli 
pakko  lakkauttaa  nuo  tullit.  Ainoastaan  teestä  oli  vielä  tulli  nostet- 
tava, mutta  nimeksi  vain  —  sillä  siirtokuntain  piti  muka  ainakin  peri- 
aattessa   tunnustaa   emämaan    veroitusoikeus  —  ja  niin  vähäpätöinen, 

ett'ei  se  maksussa  merkinnyt  mitään.  Päin  vastoin  saivat  tuontimiehet 
Londonissa  niin  suuria  lielpoituksia  teekaupassaan,  että  Amerikalaiset 
itse  teossa  voivat  ostaa  heidän  teetänsä  huokeammalla  kuin  kenkään 
muu.  Tämäkään  temppu  ei  kuitenkaan  auttanut.  Siirtokuntalaiset 
eivät  menneetkään  satimeen.  Englantilaiset  teelaivat  saivat  viittauk- 
sen lähtemään  lastineen  päivineen  Amerikan  satamista  pois.  Mutta 
Bostonissa  kielsi  puolestaan  englantilainen  kuvernööri  niitä  lähtemästä. 
Silloin  Bostonilaiset,  jotka  eivät  huolineet  tästä  heille  väkisin  tyrky- 
tetystä teestä,  päättivät  ett'ei  ainoatakaan  teenaulaa  päästettäisi 
maille;  ja  illalla  joulukuun  26  p.  1773,  pari  tuntia  ennenkun  teekirstut 
kuvernöörin  käskystä  olivat  rannalle  saatettavat,  kiipesi  joukko  Mo- 
hawk-indiaaneiksi  pukeutuneita  työmiehiä  ylös  noiden  kolmen  teelai- 
van  kansille;  ja  he  väänsivät  kirstut  auki  ja  paiskasivat  niiden  sisäl- 
lyksen mereen.  Se  oli  „Bostonin  tee-iltama"  (the  Boston  teaparty),  oli 
ensimäinen  korvapuusti  rasitetun  kansan  puolelta  häpeeraätöntä  ylimys- 
valtaa  vastaan,  joka  luuli  pitävänsä  kaikki  ohjakset  käsissään.  „The 
Boston  teaparty"  avasi  pitkän  jonon  tapauksia,  jotka  viimein  tuottivat 
hyvän  voiton  vapaudelle,  —  eikä  ainoastaan  Amerikassa,  vaan  jopa 
vanhassa  Euroopassakin,  kun  kuusitoista  vuotta  myöhemmin  Ranskan 
sorrettu  rahvas  katkaisi  kahleensa  ja  hukutti  ne  sortajainsa  vereen. 

Mutta  tämän  tee-iltaman  johdosta  nyt  kirjoitti  Massachusettsin 
kuvernööri  kotiansa  ja  kanteli;  ja  parlamentti  lähetti  sotalaivaston 
Bostonin  edustalle  ja  majoitti  kaupunkiin  melkoisen  miesjoukon,  jonka 
tuli  valvoa  että,  kuten  parlamentti  samassa  oli  päättänyt,  Bostonin 
satama  pidettäisiin  suljettuna  kaikelta  merenkululta  ja  että  kuver- 
nööri saisi  nimityttää  valatuomarit.  Bostonin  asukkaat  joutuivat  sa- 
tamansa sulkemisen  kautta  kovaan  hätään,  ja  ääretön  väkijoukko  jäi 
leivättömäksi.  Mutta  muu  Amerika  auttoi,  ja  joka  haaralta  tuli  ruoka- 
varoja kaupunkiin,  jonka  asia  nyt  oli  tullut  koko  Amerikan  kansan 
asiaksi. 

Syksyllä  1774  kokoontui  edusmiehiä  kaikista  siirtokunnista 
Filadelfiaan,  josta  nämä  nyt  vetosivat  Englannin  kansaan  sen  parla- 
menttia vastaan.  He  kyllä  sanoivat  olevansa  uskollisia  emämaalle, 
mutta  sortoa  ja  orjuuttamista  eivät  kärsineet.  Samalla  ryhdyttiin 
hankkeisin  vastarinnan  tekemistä  varten,  ja  turvallisuus-komiteoita 
asetettiin  joka  siirtokuntaan.  Kansa  sitoutui  kirjallisen  välipuheen 
kautta  yhteiseen  puolustukseen.  Seuraavana  keväänä  —  huhtik.  19 
p.  1775  —  lähetti  englantilainen  kenraali  Gage,  joka  oli  linnoittunut 
Bostoniin,  sotamiesjoukon  valloittamaan  muutamaa  ruutivarastoa,  jonka 

turvallisuus-komitea  oli  kätkenyt  ConcordMn  pieneen  paikkakuntaan 
lähellä  Bostonia.  Sotamiesten  onnistuikin  toimittaa  tehtävänsä,  mutta 
paluumatkalla  alkoi  toinen  peli.  Lexingtonin  kylän  tienoilla  rupesi 
heidän  tiheihin' riveihinsä  tuiskumaan  kuulia  tien  varrelta.  Joka  talon, 
joka  ladon,  joka  puun  ja  kiven  takaa  paukahteli,  —  ja  ainoastaan 
puolet  sotamiesparvesta  pääsi  hengissä  takaisin  Bostoniin. 

Sota  oli  alkanut.  Vieläkin  koki  kivuloinen  Pitt  vanhus  Englan- 
nin parlamentissa  sitä  ehkäistä,  ja  sauvan  nojassa  seisoen  lausui  hän : 
„ Hyvät  herrat!  Te  ette  pysty  Amerikaa  kukistamaan,  —  yhtä  vähän 
kuin  minä  tällä  sauvallani  saisin  teidät  ajetuksi  pakoon!"  Mutta 
hänen  neuvojaan  ei  kuultu. 


XV. 

Vapaussota.     Yrjö  Washington. 

Sanoma  Lexingtonin  luona  tapahtuneesta  kahakasta  levisi  kuin 
leimaus  lähiseutujen  läpi.  Maamies  heitti  hevosineen  kyntönsä  sik- 
seen, nousi  sen  selkään  ja  ratsasti  täyttä  lentoa  Bostoniin.  Eikä 
aikaakaan,  niin  oli  täällä,  kunnahilla  kaupungin  ympäristössä,  kokoon- 
tuneena pieni  armeija  vapaa-ehtoista  nostoväkeä,  joka  rakenteli  valli- 
tuksia. Melkoinen  osa  heistä  oli  palvellut  sodassa  Ranskan  valtaa 
vastaan,  ja  kaikki  olivat  he  tarkka-silmäisiä  pyssymiehiä.  Johtamassa 
oli  kelpo  poikia,  heidän  omia  tuttaviaan,  niinkuin  Israel  Putnam 
Connecticutista  ja  Nathaniel  Greene  Rhode  Islandista.  Samaan 
aikaan  valloitti  äkki-arvaamattoman  hyökkäyksen  kautta  muuan  par- 
tiojoukko  VermontMsta  Ticonderogan  linnoituksen  Champlain-järven 
rannalla  ja  sai  haltuunsa  suuren  varaston  aseita  ja  ampumavaroja. 
—  Jo  noustiin  kaikkialla  kapinaan  kiittämätöntä  emämaata  vastaan. 
Maakunta- kokoukset  ryhtyivät  hallitukseen,  ja  englantilaiset  kuver- 
nöörit pakenivat  tiehensä.  Siirtokunnat  nimittivät  itseänsä  valtioiksi 
ja  lähettivät  edusmiehensä  uuteen  kongressiin,  joka  kokoontui  Filadel- 
fiassa  asioita  johtamaan.  Valtioita  kehoitettiiu  yleiseen  väen-nostoon, 
ja  kesäkuun  17  p:nä  nimitettiin  kertyvän  sotajoukon  päälliköksi  Yrjö 
Washington. 

Yrjö  Washington  on  niitä  harvoja  ihmiskunnan  sankareita,  joi- 
den maine  ja  muisto  on  säilynyt  täydellisesti  puhtaana,  joista  historia 
ei  tiedä  näyttää  vähintäkään  tahrapilkkua.  Aikalaistensa  silmissä 
oli  hän  itseänsä-uhraava  isänmaan-ystävä,  miehuullinen  sotilas,  taitava 
päällikkö,  älykäs,  maltillinen  valtiomies,  toimekas  maanviljelijä,  jalo 
ihmisystävä,  oikeutta  rakastava,  rehellinen  kansalainen,  —  tuskinpa 
enempää,  ja  onhan  siinä  jo  ihmiselle  kylliksi,  on  enemmän  kuin  ken- 
kään saisi  pyytää;  mutta  nuoren  Amerikan  kasvavalle  sukupolvelle 
on  tarina  hänestä  tehnyt  saavuttamattoman  kansallissankarin,  tehnyt 
Teseyksen,  tehnyt  Herkuleksen,  ja  sammumaton  kunnian  säde-kehä 
ympäröi  kansan  muistissa  hänen  otsaansa.  Hänen  hautakivellään  on 
piirrettynä  sanat:  „Ensimäisenä  sodassa,  ensimäisenä  rauhassa,  ensi- 
mäisenä  kansalaistensa  sydämissä/' 

Mutta  käydäksemme  hetkeksi  hänen  kehdollensa,  syntyi  Yrjö 
Washington  helmikuun  22  p.  1732  Virginian  poikana  Bridges  Creek 
nimisellä  maatilalla  Potomak-joen  varrella  varakkaista  vanhemmista. 
Isä  oli  kelpo  maanviljelijä,  innokas  urheilija,  hyvä  isänmaan-ystävä. 
Kuten  muutkin  virginilaiset  kasvimaan-omistajat  piti  hän  kovasti 
uljaista  hevosistaan,  rakasti  vanhan-aikaisia  kartano-herran  tapoja,  oli 
vieras-varainen  ja  ylevämielinen.  Noudattaen  säätyläistensä  ja  isiensä 
esimerkkiä,  hoiti  hänkin  maanviljelystään  neekeri-orjilla,  mutta  kohteli 
heitä  hyvin,  ollen  huolehtivana  isänä  näille  onnettoman  rodun  lapsille, 
joita  tavallisesti  virginialaisen  kasvimaan-herran  kartanolla  vilisi  isot 
laumat.  Oli  kuitenki  jo  Virginiassakin  huomattu  että  orjatyö  itse 
teossa  on  huonoa  taloutta,  ja  sen  porvari-kokous  oli  monta  kertaa 
pyytänyt  hallitukselta  että  neekerien  maahan-tuonti  kiellettäisiin. 

Tämmöisessä  ympärystössä  kasvoi  Yrjö  Washington.  Isä  kuoli 
hänen  ollessaan  12:vuotiaana,  jonka  jälkeen  hellä,  ymmärtäväinen, 
käytöllinen  äiti  häntä  kasvatti  ja  kasvatti  ennen  kaikkea  oikeutta  ja 
rehellisyyttä  rakastavaksi  nuorukaiseksi,  jolle  erittäinkin  velvollisuu- 
den-tunne oli  juurrutettu  syvälle  sydämeen.  Mutta  vapaasti  sai  nuori 
Yrjö  kuljeskella  maita  ja  metsiä,  ratsastaa  kartanon  tulisimmilla  hevo- 
silla, metsästää  ja  uida.  Kirja- oppia  ei  hän  sanottavasti  saanut.  Van- 
hempi veli  ja  muuan  pikkukoulun  opettaja  jakeli  hänelle  tavallisim- 
mat alkeistiedot.  Matematiikaa  sattui  tämä  koulunopettaja  joltisestikin 
älyämään,  ja  oppilas  siihen  kovasti  mieltyi,  jatkaen  sitten  omin  päin 
opintojansa,  niinkuin  tavallisesti  muutkin  mainiot  maamiehensä.  Maan- 
mittausta erittäinkin  harrasti  Yrjö  Washington  innokkasti.  Hän  mittasi 
äitinsä,  veljensä  ja  erään  vanhan  naapuri-lordin  tilukset,  jonka  ohessa 

tämä  viime-mainittu  lähetti  hänet  kauvas  erämaahan  samoille  aska- 
reille. Shenandoa-laakson  jylhät  maisemat  kulki^  sitten  nuori  maa- 
mittari  ristin  rastin,  ainoastaan  muuan  vanhempi  ystävä,  eväslaukku, 
pyssy  ja  maanmittaus-lauta  muassaan,  viettäen  raitista,  vaikka  vaiva- 
loista metsä-elämää  useat  kuukaudet.  Joskus  nukuttiin  yöt  risuma- 
joissa, mutta  useimmiten  taivasalla  nuotiotulen  ääressä.  Kun  eväät 
loppuivat,  elettiin  metsän  ja  jokien  antimilla.  Palattuaan  tältä  mat- 
kalta, joka  oli  vanhan  lordin  mieliksi  suoritettu,  nimitettiin  Was- 
hington siirtokunta-hallituksen  kautta  varsinaiseksi  maamittariksi  ja 
sai  siltä  palkan.  Samassa  tuli  hän  ajutantiksi  nostoväessä,  saaden 
sotatieteellistä  opetusta  veljeltään,  joka  oli  ollut  sotaväessä.  Nyt 
harjoitteli  Washington  nostoväkeä  ja  lueskeli  ahkerasti  kaikellaisia 
•sotatieteellisiä  kirjoja  —  kaikki  mitä  vain  sattui  käsiinsä  saamaan. 
Hän  oli  nyt  19:llä.  Ranskalaiset  par'aikaa  puuhailivat  Ohiolaaksossa, 
jota  Virginia  piti  omanaan.  He  olivat  rakentaneet  Fort  Duquesne'n. 
Kuvernööri  silloin  lähetti  nuoren  Washingtonin  sinne  vaatimaan  Rans- 
kan varustusväkeä  lähtemään  paikasta  pois.  Hän  toimitti  asiansa 
yhtä  suurella  viisaudella  kuin  rohkeudella.  Kaksi  vuotta  myöhemmin, 
1754,  tuli  hän  uudestaan  sinne,  nyt  maakunnan  sotaväen  päällikkönä, 
ja  perusti  Fort  Necessity  nimisen  linnoituksen,  jota  hän  urhokkaasti 
puolusti  Ranskalaisia  vastaan.  Kun  seuraavana  vuonna  englantilainen 
kenraali  Braddock,  kuten  olemme  kertoneet,  retkellään  näille  seuduille 
joutui  tappiolle,  pelastui  hänen  joukkonsa  jäännökset  ainoastaan  Was- 
iiingtonin  neuvokkaisuuden  kautta.  Braddock  itse  oli  saanut  surmansa. 
Mutta  vuotta  ennen  Quebekin  kukistusta  joutui  Ranskalaisten  linnoitus 
Ohion  varrella  lopullisesti  Englantilaisten  käsiin.  Silloinkin  johti  Vir- 
ginian sotajoukkoa  Washington.  Fort  Duquesne  sai  nimekseen  Fort 
Pitt,  Englannin  suuren  valtiomiehen  kunniaksi.  Senkin  on  aika  vie- 
nyt, mutta  samalta  paikalta  kohoaa  nyt  Pittsburg'in  kaupungin 
lukuisat  tehdaspiiput  ilmaan. 

Wa8hington  palasi  tämän  sodan  loputtua  kotiaan,  peri  veljensä 
maatilan,  Mount  Vernon'in,  meni  naimisiin  ja  eleli  monet  vuodet  on- 
nellista perhe-elämää  maatilallansa.  Mutta  tulipa  taasenkin  toiset 
ipäivät,  jolloin  tarvittiin  juuri  semmoisia  miehiä  kuin  oli  Yrjö  Was- 
hington. Emämaa  ja  siirtokunnat  olivat  riitautuneet,  ja  Virginian 
porvarikokous  oli  ensimäinen,  joka  vaati  aseellista  vastarintaa  Eng- 
lannin parlamentin  silmittömille  hankkeille,  ja  ensimäisiä  ensimäisten 
Joukossa  oli  W^ashington  itse.  Hän  heti  oli  älynnyt  etfei  tässä  voi- 
nut tulla  myönnytyksiä  kysymykseen  kummaltakaan  puolen.    Filadelfian 

kougressissa,  jonne  hän  maakuntansa  puolesta  oli  lähtenyt,  ääneste 
"VVashington  sen  tähden  empimättä  sotaa.  Ja  kun  Lexington'in  luona 
tapahtuneen  kähäkän  perästä  huomattiin  tarpeelliseksi  että  Bostonin 
ympärille  kokoontunut  nostoväki  sai  ylipäällikön,  lähetettiin,  kun 
lähetettiinkin,  sinne  Yrjö  Washington.  Kongressille  lausui  hän  ennen 
lähtöänsä:  „Minä  pyydän  jokaisen  jäsenen  tässä  kokouksessa  tarkasti 
muistamaan  että  minä  tänä  päivänä  täydellisimmällä  vilpittömyydellä» 
olen  selittänyt  ett'en  tunne  itseäni  kykeneväksi  siihen  toimeen,  jolla 
minua  on  kunnioitettu."  Samassa  ilmoitti  hän  ett*ei  hän  tahdo  kantaa 
mitään  palkkaa  töistänsä  isänmaan  palveluksessa.  Semmoinen  mies  oli 
Yrjö  Wa8hington.  Hänen  historiansa  on  historian  kauniimpia  lehtiä. 
Uuden  ylipäällikön  tullessa  Bostonin  ulkopuolella  olevaan  leiriin, 
olivat  Amerikan  sotilaat  vasfikään  saaneet  osoittaa  kuntoansa  tui- 
massa taistelussa,  jonka  jälkeen  tosin  tappotanner  jäi  Englantilaisten 
haltuun,  mutta  vasta  sitten  kun  nämä  olivat  menettäneet  kolmannen 
osan  väestänsä  ja  Amerikalaiset  heitä  kauheasti  peljästyttäneet.  Tämä 
oli  kuuluisa  »Bunker s  HilVin»  tappelu.  William  Prescott,  ame- 
rikalainen  eversti,  oli  kesäkuun  16  p:nä  1775  miehittänyt  Breeds 
Hill  nimisen  kukkulan  Bostonin  pohjois-puolella  ja  rakentanut  siihen 
vallituksen.  (Bunkers  Hill,  josta  tappelu  väärin  on  saanut  nimensä,, 
on  hieman  korkeampi  kukkula  kappaleen  matkaa  länteenpäin).  Tätä 
vallitusta  vastaan  ryntäsivät  Englantilaiset  seuraavana  päivänä,  mutta 
saivat  hirveästi  selkäänsä.  Laumoittain  jäi  heitä  kuolleina  ruumiina 
makaamaan  pitkin  kukkulan  rinteitä.  Tähteiden  tultua  sysätyiksi 
takaisin,  saivat  heidän  johtajansa,  kenraalit  Pigott  ja  Hove,  viimein 
apuväkeä  Bostonista,  2,000  miestä,  ja  ryntäsivät  uudestaan,  mutta 
nytkin  turhaan.  Kuitenkin  loppui  jo  Amerikalaisilta-.  ruuti,  ja  vihol- 
lisen taaskin  hyökätessä  heidän  kimppuunsa,  alkoi  kauhea  käsikähäkkä, 
jossa  tapeltiin  kuin  vimmatut.  Lopuksi  täytyi  Prescottin  kuitenkin 
väistyä  ylivoiman  tieltä,  ja  vallitus  jäi  Englantilaisille.  Mutta  näitä 
ei  voitto  suuresti  auttanut.  He  olivat,  kuten  sanottu,  menettäneet 
3:n  osan  väestään,  paljon  enemmän  kuin  verraten  Amerikalaiset,  ei- 
vätkä jaksaneet  jatkaa  ajolla.  Siirtokuntalaiset  pitivät  uhkaavat  ase- 
mansa Bostonin  yläpuolella  ja,  mikä  tärkeämpi  oli,  saavuttivat  sotamai- 
neen,  jota  vihollisen  täytyi  ruveta  suuresti  kunnioittamaan,  vaikka  ylpeä 
Britti  tähän  saakka  oli  sydämensä  pohjasta  halveksinut  poikia  Amerikan 
aarniometsistä.  Englantilainen  kenraali  Gage  kirjoitti  kotiaan  ja  kuvaili 
Amerikan  sotavoimaa  varsin  vaaralliseksi  viholliseksi.  Mutta  asian- 
omaiset emämaassa  eivät  kallistaneet  korviansa  hänen  varoituksilleen^ 

Kuitenkin  oli  Amerikalaisten  sotaväki  Bostonin  kukkuloilla  mitä 
huonoimmasti  valmistettuja  ja  varustettuja  nahkapoikia  maailmassa. 
Suurin  osa  oli  vielä  puettuna  maamiehen  tavalliseen  asuun  tai  raja- 
laisen  metsästyspaitaan.  Telttoja  ei  ollut,  ainoastaan  lauta-  tai  mul- 
tamökkiä.  Ampuma-aseissa  ei  ollut  pajonetteja.  Ei  ollut  mitään 
varsinaista  eväslaitosta;  joukkoja  elätti  vapaa- ehtoisesti  lähiseudun 
väestö,  kantaen  ruokakonttinsa  leiriin.  Kuri  oli  huonolla  kannalla, 
sotamies  eli  ja  oli  melkein  oman  mielensä  mukaan.  Useimpain  palve- 
lusaika kestikin  ainoastaan  muutaman  kuukauden,  joiden  kuluttua 
sotamies  tavallisesti  muitta  mutkitta  meni  tiehensä.  Siirtokunnat  ei- 
vät pestanneet  väkeä  kauvemmaksi  aikaa,  sillä  he  kamoksuivat  pysy- 
vää armeijaa  pahemmin  kuin  ruttoa. 

Tämmöisen  joukon  nyt  Yrjö  Washington  sai  johtoonsa.  Tultuaan 
heinäkuun  2  p:nä  paikalle,  ryhtyi  hän  heti  parannus-puuhiin.  Sään- 
nöllinen ruoka-laitos  perustettiin,  sota-kuri  annettiin  kelvollisten  up- 
seerien valvottavaksi,  ja  eri  valtiot  saatiin  toki  pitämään,  vaikka 
vastahakoisestikin,  parempaa  huolta  soturiensa  vaatetuksesta  ja  elät- 
tämisestä. Yhteisellä  kongressilla  ei,  näet,  vielä  ollut  maan  kukkaroa 
takanansa,  ja  kovaa  kynätyötä  Washingtonilta  kysyttiin,  ennenkun 
hän  sai  kunkin  siirtokunnan  myöntymään  tarpeellisiin  suorituksiin. 

Niin  kului  jälkimäinen  puoli  vuodesta  1775  ilman  mitään  uutta 
tappelua.  Englantilaiset  makasivat  toimettomina  Bostonissa,  uskalta- 
matta enää  käydä  vihollisen  kimppuun,  ja  Washingtonilla  puolestaan 
oli  puute  ampumavaroista.  Mutta  semmoisia  saatuaan  miehitti  hän 
eräänä  yönä  keväällä  1776  Dorchester-kukkulat  Bostonin  eteläpuo- 
lella ja  pommitti  sieltä  sekä  satamaa  että  kaupunkia  niin  tulisesti, 
että  Englantilaisten  täytyi  paeta  laivoihihsa  ja  purjehtia  tiehensä 
koko  Bostonista.  Melkoinen  varasto  tykkejä,  ampumavaroja  ja  jyviä 
jäi  siinä  kiireessä  Amerikalaisten  käsiin;  ja  nekin  englantilaiset  lai- 
vat, jotka  olivat  matkalla  paikalle  uusien  varastojen  ja  apuväen 
kanssa,  joutuivat  satamassa  Amerikalaisille,  koska  eivät  aikanansa 
saaneet  tietoa  sotaveljiensä  paosta.  Maaliskuun  19  p:nä  marssitti 
Washington  väkensä  Bostonin  sisään,  ja  kaupunkilaiset  yleensä  ter- 
vehtivät häntä  ihastuksella,  vaikka  heissä  oli  jommoinenkin  joukko- 
kunta,  joka  tässä  sodassa  piti  emämaan  puolta. 

Syksyn  tullen  tehtiin  Amerikalaisten  puolelta  yritys  koko  Cana- 
dankin  väestön  nostattamiseen  Englantia  vastaan,  ja  kenraalit  Mont- 
gomery ja  Arnold  samosivat  sinne  pienen  armeija-osaston  kanssa. 
Mutta  Quebekin  edustalla,  jota   kaupunkia  he  kokivat  äkkihyökkäyk- 

sellä  saada  haltuunsa,  kaatui  Montgomery  ja  paljon  hänen  väkeänsä. 
Loput  lähtivät  takaisin. 

Paremmin  onnistui  Amerikalaisten  etelässä.  Sinne  oli  kenraali 
Hove,  joka  Bostonista  lähdettyään  oleskeli  Uudessa  Skotlannissa,  lä- 
hettänyt vahvan  laivaston  ja  maallenousu-väkeä  valloittamaan  Char- 
lestonin  kaupunkia  Etelä-Carolinassa.  Mutta  täällä  oli  amerikalainen 
nostoväen-eversti  Moultric  vallittanut  kaupungin  edustalla  olevan 
Sullivanin  saaren,  joka  sitten  sai  nimekseen  MoultricMn  saari,  ja  Eng- 
lantilaisia tervehdittiin  niin  ankaralla  tulella,  että  heidän  laivastonsa 
oli  pakko  purjehtia  tiehensä.  Maallenousu-väki,  jota  johti  lordi  Cor- 
newallis,  sai  lujasti  selkäänsä  ja  palasi  melkoisen  mieshukan  perästä 
laivoihin.  Päälle  päätteeksi  joutui  yksi  näistä  Amerikalaisten  käsiin, 
ja  sen  kanoonat  paukkuivat  tappelun  loppuessa  pakenevia  Englanti- 
laisia vastaan.     Charleston  oli  siksi  kertaa  pelastettu. 

TälPaikaa  oli  Washington  huhtikuussa  lähtenyt  Bostonista  puo- 
lustamaan NewYorkia,  jota  veljekset  Hove,  toinen  kenraali,  toinen 
amiraali,  uhkailivat.  Washington  varusti  Hudsonin  ja  East  river'in 
rannat  patterioilla,  maan  puolelle  tehtiin  vallitukset,  ja  Long  Island'iin 
perustettiin  vallitettu  leiri.  Hänen  johdossaan  oli  nyt  12,000  miestä; 
mutta  suurin  osa  näitä  oli  vasta  nostettua  väkeä,  josta  usealla  ryk- 
mentillä ei  ollut  edes  aseitakaan.  Vieläkin  pestattiin  sotamiehet  ai- 
noastaan lyhyeksi  ajaksi;  ei  kongressi  eikä  valtiot  suostuneet  Was- 
hingtonin  esitykseen  että  sotilaan  tulisi  palvella  niin  kauvan  kuin 
sota  kestää.  Vakinaista  armeijaa  ei  siedetty;  peljättiin  sotilasvaltaa. 
Voidakseen  pitää  joukkoansa  ko'ossa,  täytyi  upseerin  sentähden  mel- 
koisesti höUittää  kuria.  Tässä  armeijan  huonossa  tilassa  sitten  olikin 
syy  niihin  onnettomuuksiin,  jotka  nyt  toinen  toisensa  perästä  kohtasi- 
vat Amerikan  aseita. 

Sota  asiain  ollessa  tällä  kannalla,  otti  kongressi  ratkaistavak- 
seen kysymyksen,  olisiko  Englannin  yliherrus  enää  ensinkään  säilytet- 
tävä vai  julistuisiko  Amerika  kokonaan  irralleen  siitä,  itsenäiseksi 
valtakunnaksi.  Siirtokunnat  olivat,  näet,  nyt  toista  vuotta  olleet 
kapina-kannalla,  julistamatta  itsenäisyyttään.  Tämmöistä  hanketta 
monet  miehet  vielä  pitivät  liian  uskallettuna,  koska  eivät  tahtoneet 
poistaa  viimeistä  sovinnon-sijaa.  Mutta  yleinen  mielipide  kuitenkin 
pian  kallistui  itsenäisyyden-julistuksen  puolelle;  ja  huhtikuun  12  p:nä 
sai  Pohjois-Carolinan  edusmies  valtioltansa  toimeksi  puoltaa  semmoista 
julistusta.  Esimerkkiä  noudatti  ensiksi  Etelä-Carolina,  sitten  Rhode 
Island  ja   pianpa   muutkin   Uuden   Englannin   valtiot,    kaikki    vaatien 

itsenäisyyttä.  Seurasi  sitten  Virginia,  joka  sitä  paitse  vastikään  oli 
omasta  puolestaan  hyväksynyt  uuden,  täydelliselle  itsenäisyydelle 
raketun  valtiosäännön.  Virginia  siten  yhdistyi  sisarvaltioiden  vaati- 
mukseen ja  omaksui  samassa  oikeus-julistuksen,  joka  on  merkillinen 
peri-aatteittensa  puolesta.  Samat  aatteet,  näet,  sitten  tulivat  Ranskan 
vallankumouksen  omaksi.  Ne  olivat:  valta  on  kansan;  verovelvollisuutta 
•ei  saa  eroittaa  edustusoikeudesta,  tuomarina  on  valakunta  (jury);  kirja- 
paino on  vapaa;  uskonto  on  vapaa. 

Kesäkuun  7  p:nä  otettiin  itsenäisyyden-julistus  puheeksi  kongres- 
sissa. Richard  Henry  Lee  Virginiasta  ehdoitti  silloin  valtionsa 
puolesta  ryhmän  päätöksiä,  jotka  sisälsivät  seuraavaa:  Yhdistetyt 
siirtokunnat  ovat  vapaita  ja  itsenäisiä  valtioita;  ne  purkavat  ja  pe- 
ruuttavat kaiken  uskollisuutensa  Englannin  kruunua  kohtaan;  valti- 
ollinen yhteys  niiden  ja  Suur-Britannien  kesken  on  tykkönään  lakannut; 
ne  ryhtyvät  heti  tarpeellisiin  sopimuksiin  ulkovaltain  kanssa;  liitto- 
suunnitelma  tehdään  ja  annetaan  eri  valtioiden  tarkastettavaksi.  — 
Henry  Lee'tä  avusti  voimakkaasti  asianajaja  John  Adams  Massachu- 
settsista, taitava  puhuja,  kirjailija,  jalo  isänmaan-ystävä.  Alustavassa 
äänestyksessä  oli  seitsemän  valtiota  päätösten  puolella,  kolme  vastaan. 
Kolme  oli  ääuestämättä,  kosk'ei  niiden  edusmiehillä  ollut  tarpeellisia 
käskyjä  valitsijoiltaan.  Asia  silloin  lykättiin  kolmeksi  viikoksi,  mutta 
samalla  asetettiin  viisimiehinen  valiokunta  laatimaan  ehdotusta  itse- 
näisyyden-julistukseen. Tämän  ehdotuksen  kirjoitti  valiokunnassa 
Thomas  Jefferson  Virginiasta,  myöskin  asianajaja.  Jefferson  oli 
—  tässä  sivumennen  sanottu  —  niitä,  jotka  kovasti  pitivät  kiinni 
Amerikan  eri  valtioiden  itsenäisyydestä,  kun  sitä  vastoin  esim.  Was- 
hington ja  .John  Adams  vaativat  lujaa  liittovaltaa. 

Heinäkuun  2  p:nä  otettiin  asia  uudestaan  esille.  Silloin  yhdistyi 
jo  Lee'n  ehdoittamiin  päätöksiin  12  valtiota.  Kolmastoista,  New  York, 
jossa  oli  paljon  kuningasmielisiä  aineksia,  lähetti  vasta  myöhemmin 
myönnytyksensä. 

Täten  oli  kongressi  selittänyt  nuo  kolmetoista  valtiota  itsenäi- 
seksi maaksi,  jonka  asioissa  vanhalla  emämaalla  ei  ollut  mitään  sano- 
mista. Jeffersonin  ja  valiokunnan  ehdoitus  itsenäisyyden-julistukseen 
otettiin  nyt  tarkastettavaksi,  ja  heinäkuun  4  p:nä  1776  se  melkein 
muuttamatta  omaksuttiin.     Julistus  alkaa  seuraavin  sanoin: 

„Kun  inhimillisten  tapausten  menossa  jollekin  kansalle  tulee 
tarpeelliseksi  purkaa  ne  siteet,  jotka  ovat  yhdistäneet  sitä  toiseen,  ja 
maailman  valtojen  joukossa  astua  siihen  erityiseen  ja  yhdenarvoiseen 

asemaan,  johon  Luonnon  ja  Luonnon  Jumalan  lait  sitä  oikeuttavat, 
niin  vaatii  säädyllinen  kunnioitus  ilimiskunnan  yleistä  mieltä  kohtaan 
että  se  ilmoittaa  ne  syyt,  jotka  ovat  vaikuttaneet  tämmöisen  eron."^ 
Sitten  vedotaan  siihen,  että  muka  kansoilla  on  ja  täytyy  olla  oikeus 
vaihtaa  hallituksensa  uuteen,  jos  vanha  on  osoittanut  olevansa  haital- 
linen yhteiskunnan  korkeammille  tarkoituksille,  —  „ei  kuitenkaan 
vähäpätöisistä  eikä  hetkellisistä  syistä."  Tämän  perästä  käy  julistus 
suoraksi  syytöskirjaksi  Yrjö  IILtta  ja  Englannin  parlamenttia  vastaan, 
luetellen  alusta  loppuun  kaikki  näiden  hankkeet,  joilla  oli  ahdistettu 
siirtokuntain  oikeuksia  ja  vapaita  laitoksia  ja  joilla  tarkoitettiin  vä- 
kivaltaisen hallitustavan  perustamista.  Jatkaa  sitten  julistus:  „ Jokai- 
sessa tämän  sorron  vaiheessa  olemme  me  mitä  nöyrimmillä  sanoilla 
anoneet  oikeutta,  mutta  meidän  anomuksiimme  on  aina  vain  vastattu 
uusilla  vääryyksillä.  Ruhtinas,  jonka  luonne  on  niin  tahrattu  kaikilla 
tirannin  töillä,  ei  sovi  hallitsijaksi  vapaalle  kansalle.  Meiltä  ei  myös- 
kään ole  puuttunut  kärsivällisyyttä  brittiläisiä  veljiämme  kohtaan. 
Olemme  monin  kerroin  huomauttaneet  heitä  siitä,  miten  heidän  par- 
lamenttinsa ehtimiseen  on  yrittänyt  anastaa  itselleen  perätöntä  tuo- 
mio-oikeutta keskuudessamme.  Olemme  muistuttaneet  heitä  niistä 
asianhaaroista,  jotka  vaikuttivat  meidän  siirtymisemme  pois  emämaasta 
ja  vallitsivat  meidän  asettuessamme  tänne  asumaan.  Olemme  vetoneet 
heidän  synnynnäiseen  oikeuden-tuntoonsa  ja  jalomielisyyteensä,  ja  me 
olemme  —  niiden  verensiteiden  kautta,  jotka  meitä  yhdistävät  — 
mananneet  heitä  luopumaan  kaikesta  yhteydestä  niiden  anastusten 
kanssa,  jotka  välttämättömästi  katkaisevat  kaikki  ystävälliset  suhteet 
keskenämme.  Mutta  hekin  ovat  ummistaneet  korvansa  oikeuden  ja 
veren  ääneltä.  Meidän  täytyy  sentähden  turvautua  välttämättömään 
pakolliseen  eroon  ja  pitää  heitä,  kuten  pidämme  muutakin  ihmiskuntaa, 
vihollisina  sodassa,  ystävinä  rauhassa.  Me,  Amerikan  Yhdistyneiden 
valtioiden  edusmiehet,  kokoontuneina  Yleiseen  kongressiin  ja  ottaen 
maailman  Ylimmän  tuomarin  todistajaksi  aikomustemme  rehellisyy- 
destä, ilmoitamme  ja  julistamme  täten  juhlallisesti,  Amerikan  kansan 
nimessä  ja  sen  valtuuttamina,  että  nämä  Yhdistyneet  siirtokunnat 
ovat  ja  että  niiden  täydellä  oikeudella  tulee  olla  Vapaita  ja  Itsenäisiä 
valtioita;  että  ne  ovat  kokonaan  irti  Britannian  kruunun  vallasta;  että 
kaikkinainen  valtiollinen  yhteys  niiden  ja  Suur-Britannian  kesken  on 
täydellisesti  purettu  ja  että  niin  tulee  olla;  että  niillä,  vapaina  ja 
itsenäisinä  valtioina,  on  täydellinen  valta  ja  oikeus  alkaa  sotaa,  tehdä 
rauhaa,    päättää   liittoja,    solmia    kauppasopimuksia  ja   tehdä   kaikkea 

muutakin,  mitä  itsenäiset  valtiot  oikeuden-mukaisesti  voivat  tehdä. 
Lujasti  luottaen  Jumalallisen  Sallimuksen  apuun,  lupaamme  kaikinpuo- 
lisesti henkemme,  omaisuutemme  ja  kunniamme  uhalla  kannattaa  tätä 
julistusta." 

Tämän  suuren  asiakirjan  alle  kirjoittivat  kaikki  kongressin  jä- 
senet nimensä,  puhemies  John  Hancock  ensimäisenä;  ja  sitä  levitettiin 
lukemattomissa  kappaleissa  sekä  sanomalehtien  kautta  ylt'ympäri 
maailmaa,  niin  hyvin  koti-  kuin  ulkomailla.  Washingtonin  käskystä 
se  luettiin  juhlallisesti  sotaväelle.  Kaikkialla,  jopa  moniaalla  Englan- 
nissakin, vaikuttivat  nuo  arvokkaat  sanat  vilpitöntä  kunnioitusta,  ja 
erittäinkin  Ranskan  kansassa  Yhdys-Valtain  juhlallinen  julistus  sai 
aikaan  mitä  hartaimman  mieltymyksen. 

Ranska  rupesikin  jo,  vaikk*ei  vielä  julkisesti,  kallistumaan  Ame- 
rikan puolelle.  Sinne  oli  kongressi  helmikuussa  lähettänyt  Sileas 
Deane'n  pyytämän  aseellista  ja  rahallista  apua  sekä  liittoa,  ja  Ranskan 
kabinetti  varsin  mielellään  rupe?ikin  keskusteluihin.  Näistä  sai  Eng- 
lannin hallitus  vihiä  ja  kävi,  peljäten  julkista  liittoa  vanhan  verivi- 
hollisensa ja  siirtomaittensa  kesken,  yht'äkkiä  leppeämmäksi  Amerika- 
laisia  kohtaan.  Amiraali  Hove  sai  käskyn  vähitellen  ryhtymään 
sovinnon-hieromisiin  kongressin  kanssa.  Kaikki  nuo  vihatut  hankkeet 
peruutettaisiin,  jos  siirtomaat  riisuisivat  aseensa  ja  astuisivat  entiseen 
asemaansa  emämaata  kohden.  Mutta  huolimatta  näistä  kauniista 
lupauksista  jatkoi  Englannin  hallitus  kuitenkin  sotavarustuksiaan, 
pestaten  lisäväkeä  Euroopan  mannermaalta.  Melkoisesta  summasta 
osti  hallitus  muun  muassa  muutamilta  pieniltä  saksalaisilta  pikkuruh- 
tinailta  18000  miestä,  jotka  nyt  kuljetettiin  Amerikaan.  Tämä  hä- 
peällinen ihmiskauppa  herätti  kaikkialla,  jopa  itse  Englannissakin, 
suurta  harmia.  Fredrik  II  Preussissa,  jonka  alueen  läpi  nuo  ostoryk- 
mentit  vietiin  Hampuriin,  otatti  niiltä  saman  tullin  kuin  teurastus- 
eläimistä. 

Lordi  Hoven  rauhan-ehdoitukset  jäivät  sikseen,  „koska  häntä  ei 
valtuutettu  keskustelemaan  suorastaan  kongressin  kanssa."  Saivat 
siis  sittenkin  aseet  ratkaista  riidat. 

Elokuun  loppupuolella  pakoitti  sir  William  Hove  amerikalaisen 
armeija-osaston  peräytymään  Long  Island'in  saarelta,  jossa  kenraali 
Sullivan  piti  komentoa  ja  jonne  Washingtonkin  oli  rientänyt  New 
Yorkista  tätä  auttamaan.  Washington  sulkeutui  nyt  NewYorkiin  ja 
koki  täältä  White  Plains'in  luona  lähellä  kaupunkia  torjua  uutta, 
vihollisen   tekemää  rynnäkköä,    mutta    nytkin  oli  hänen  täytymys  pe- 

räytyä.  Syynä  oli  amerikalaisen  sotajoukon  epäluotettavuus,  huono 
valmistus  ja  varustus.  Semmoisilla  voimilla  ei  voinut  vastustaa  hyvin 
harjoitettua  armeijaa,  ja  jo  päättikin  Washington  vetäytyä  pois  koko 
Nevv^Yorkista.  Nev^  Jerseyn  kautta  marssitti  hän  siis  sotajoukkonsa 
Delaware  joen  läntiselle  puolelle,  jossa  nyt  tarkempi  järjestys  perus- 
tettiin. Englantilaiset  olivat,  Cornv^^allisMn  johdolla,  ajaneet  Ameri- 
kalaisia  takaa  ja  viimein,  useampiin  joukkokuntiin  jaettuina,  asettu- 
neet eri  paikkoihin  New  Jerseyssä.  —  „Kotka  on  levittänyt  siipensä," 
sanoi  Washington,  „nyt  sopivat  ne  paraiten  leikattavaksi."  Vastapäätä 
häntä  majaili  Trentonissa  muuan  hessiläinen  lauma,  jota  johti 
eversti  Rahi.  Joulupäivänä  kuljetti  Washington  joukkonsa  veneillä, 
virran  yli  ja  hyökkäsi  jouluk.  26  pmä  äkki-arvaamatta  hessiläisten 
kimppuun,  jotka  melkein  kaikki  joutuivat  vangiksi.  Eversti  Rahi  sai 
lyhyessä  vastustus-yrityksessä  surmansa. 

Muut  englantilaiset  joukkokunnat  pyrkivät  nyt  yhdistymään 
päävoimaan,  jonka  kanssa  Cornwallis  lähestyi  Trentonia.  Tämän 
lähellä  piti  Washington  leiriä  pienen  Assipink  nimisen  joen  rannalla,, 
joka  laskee  Delawareen.  Siinä  aikoi  Cornv^allis  hyökätä  hänen  pääl- 
lensä tammikuun  3  pmä  1777,  mutta  yöllä  lähti  Washington  tiehensä 
ja  joutui  PrincetonMssa,  pari  penikulmaa  pohjoseen  Trentonista,  ko- 
vaan otteluun  englantilaisen  jälkiväen  kanssa,  jonka  pian  oli  täytymys. 
peräytyä  ja  rientää  yhtymään  CornwallisUn  pääjoukkoon,  joka  kiito- 
marssia  lähestyi.  Washington  tunsi  joukkojensa  heikkouden  eikä  nyt- 
kään käynyt  taisteloon  vihollisen  koko  armeija-osaston  kanssa,  vaan- 
vetäytyi  pohjoseen'  päin,  asettuen  viimein  talvimajaan  Morristown'in 
lähelle,  jossa  saatiin  sopiva  turvapaikka.  Täältä  lähetettiin  tuon 
tuostakin  pienempiä  parvia  ryöstämään  vihollisen  kuormastoja  ja  hä- 
tyyttämään kaikkia  englantilaisia  pikkujoukkoja,  jotka  uskalsivat  ulos. 
pääpesästä.  Tämän  kautta  estyi  Cornwallis'in  yhteys  muun  maailman 
kanssa  niin,  että  hänen  pian  oli  pakko  lähteä  joukkoineen  kokonaan 
tiehensä  'New  Jerseystä  ja  peräytyä  NewYorkiin. 

Nämä  pienet  edulliset  tapaukset  kohottivat  Amerikalaisten  roh- 
keutta, ja  luottamus  Washington'iin  samassa  suuresti  kasvoi.  Kongressi 
antoi  hänelle  suuremman  vallan,  niin  että  hän  sai  väestöltä  tilata 
mitä  tarvitsi  ja  itse  oli  korkeimpana  toimeen-panevana  valtana  niillä 
alueilla,  joissa  hänen  armeijansa  majaili.  Tämä  valta  suotiin  hänelle 
ens'  alussa  ainoastaan  kuudeksi  kuukaudeksi  ja  uudistettiin  sitten 
kerta  toisensa  perästä,  mutta  sittemmin  sai  Washington  pitää  sen 
sodan  loppuun   saakka.     Rahat   olivat  kuitenkin  yhä   vielä  kovin  vä- 

hissä,  niia  että  kougressia  täytyi  panna  liikkeelle  pakkokurssilla  käypä 
paperiraha,  jonka  arvo  pian  aleni.  Tähän  aikaan  tuli  kuitenkin  jo 
apua  Ranskasta,  nimittäin  yksi  miljoona  dollaria  selvässä  rahassa 
sekä  aseita  ja  vaatteita  25,000  miehelle.  Ne  olivat  Franklin  ja 
Deane  toimittaneet  Ranskan  hallitukselta,  joka  ne  kuitenkin  antoi 
salaa  Englannilta,  koska  vielä  tahdottiin  välttää  julkista  kinastusta 
tämän  vallan  kanssa. 

Kevään  tullen  lähti  sir  William  Hove  laivastolla  eteläänpäin, 
valloittakseen  Filadelfian  kaupungin,  kävi  maalle  Chasapeak-lahdea 
pohjoisimmassa  nurkassa  ja  joutui  tappeluun  vastaan-rientävän  Was- 
hingtonin  kanssa  Brandy winen  pienin  joen  rannalla  lähellä  Wil- 
mingtonia.  Brandywine  laskee  siinä  Delawareen.  Washington  tuli 
tappiolle  ja  pelasti  joukkonsa  tähteet  Schuylkill-joen  toiselle  puolelle. 
Filadeltia  joutui  vihollisen  käsiin.  Parin  viikon  perästä  sai  Washington 
uuden  tappion  Germantov^nin  luona  ylempänä  Delawaren  rannoilla, 
jonka  perästä  hän  asettui  lujaan  asemaan  vuoriseudussa  Schuylkillia 
lähellä,  muinoisen  ruotsalaisen  Wasa-linnau  tienoille.  Paikan  nimi 
on  nyt  Valley  Forge. 

Samaan  aikaan  tuli  pohjosesta  tieto  suuresta  voitosta,  jonka 
Amerikan  aseet  olivat  saaneet.  Englantilainen  kenraali  Burgoyne 
oli  2,000  miehen  kanssa  lähtenyt  Quebekistä  liikkeelle  kukistamaan 
koillisia  valtioita,  valloittanut  vanhat  linnoitukset  Champlain-järven 
rannalla  ja  viimein  edennyt  Saraiogan  kylään  Hudsonin  länsi-rannalla. 
Matka  tänne  oli  kuitenkin  ollut  kovin  vaivaloinen.  Mutta  amerika- 
laiset,  vaikka  kyllä  suurempaan  vastarintaan  käydessään  saivat  yli- 
voimalta selkäänsä,  hävittivät  kaikkialla  tiet  ja  sillat  ja  veivät  pois 
karjat  ja  muut  ruokavarat,  hätyyttäen  sitä  paitse  menestyksellä  kaikkia 
Burgoynen  parvikuntia,  jotka  uskalsivat  ulos  pääjoukosta  muonaa 
hankkimaan.  Näitä  vastaan  paukahteli  joka  pensaasta  väijyvän  väestön 
ja  vanhain  rajasoturien  tarkat  pyssyt.  Amerikalaisia  johti  kenraali 
Schuyler,  jonka  kuitenkin  sitten  täytyi  kongressin  käskystä  luovuttaa 
komanto  Ho  ratio  Gates 'ille,  nuorelle  englantilaisille  upseerille,  joka 
oli  mennyt  Amerikan  palvelukseen.  Gates  sai  suuren  vallan.  Hän 
ei,  näet,  ollat  Washingtonin  käskyjen  alaisena,  vaan  sai  toimia  omin 
päinsä.  Kongressi  kai  tahtoi  jommoistakin  vastapainoa  Washingto- 
nille.  —  Syyskuun  19  p:nä  nyt  Burgoyne  hyökkäsi  Amerikalaisten 
kimppuun  leiristään  Saratogan  luona,  ja  kova  tappelu  syntyi,  jonka 
perästä  Englantilaiset  vetäysivät  takaisin.  Heidän  tilansa  kävi  kui- 
tenkin pian  ahtaaksi,   koska  kaikki  parvikunnat,  jotka  lähtivät  muo- 

nan-hakuun,  joutuivat  väijyvien  Amerikalaisten  kynsiin.  Lokakuun 
10  p:Dä  koetti  vihdoin  Burgoyne  kaikkine  joukkoineen  päästä  vapaaksi 
satimestaan,  mutta  tappelu  avonaisella  kentällä,  jossa  Amerikalaiset 
nyt  tekivät  hurjaa  vastarintaa,  joutui  hänelle  tappioksi,  ja  hän  ve- 
täytyi taaskin  takaisin  varustettuun  pesäänsä.  Tätä  ympäröivät  kui- 
tenkin nyt  Amerikalaiset  yhä  ahtaammalle,  ja  heidän  kuuliansa  rupesi 
kovin  sakeasti  satelemaan  leirin  sisään.  Ei  ollut  enää  muu  neuvona 
Englantilaisilla  kuin  antauminen,  ja  lokakuun  17  p:nä  1777  laski 
Burgoynen  sotajoukko,  joka  nyt  oli  supistunut  6,000  mieheksi,  aseensa 
maahan. 

Saratogan  suuri  tapaus  tuli  käännekohdaksi  Amerikan  kohtalossa. 
Ranskassa  elähytti  se  yleistä  mielipidettä  yhä  enemmän  Englannin 
siirtokuntain  eduksi.  Nuori  markiisi  Gilbert  Motier  de  Lafayette 
lähti  ystävänsä,  eversti  de  Kalb'in  seurassa  meren  yli  ja  astui 
Amerikan  palvelukseen,  taistellen  sitten  sodan  loppuun  asti  uskolli- 
sesti Washingtonin  rinnalla  ja  muutenkin  monin  tavoin  tehokkaasti 
vaikuttaen  Yhdys- Valtain  hyväksi.  Lafaytte  toimiskeli  kuitenkin 
ainoastaan  omalla  ehdollaan  ja  sulasta  rakkaudesta  vapauteen.  Mutta 
jopa  myöntyi  viimein  Ranskan  hallituskin  julkisesti  auttamaan  Yhdys- 
valtoja vanhaa  verivihollista  Englantia  vastaan,  varsinkin  sitten  kun 
Amerikalaiset  olivat  esiintyneet  voitollisina  merelläkin,  saattaen  ryös- 
tölaivoillaan  monta  tuntuvaa  vahinkoa  Englannin  kaupalle.  Benjamin 
Franklinin  ja  Deanen  toimet  Versaillesissa  olivat  vaikuttaneet  että 
1778  vuoden  alussa  vihdoin  liitto  syntyi  Ranskan  ja  Amerikan  kesken. 
Se  oli  sekä  kauppa-  että  hyökkäys-  ja  puolustus-liitto  Amerikan  itse- 
näisyyden kannattamista  varten.  Amerika  sitoutui  iäti  pysymään 
erillään  Englannista,  ja  Ranska  lupasi  auttaa  liittolaistaan  laivastolla. 

Nyt  tuli  asianomaisille  Englannissa  kiire.  Parlamentti  hyväksyi 
lain,  jonka  kautta  hankkeet  Bostonia  vastaan  ja  teetuUi  peruutettiin, 
samassa  kun  parlamentti  ylipäänsä  luopui  kaikista  veroitusyrityksis- 
tään  Amerikassa.  Rauhanhierojia  lähetettiin  tänne.  Mutta  mikään 
liehakoitseminen  ei  auttanut  enää.  Amerikalaiset  vaativat  suorastaan 
itsenäisyytensä  tunnustamista,  johonka  nöyryyttävään  hätäkeinoon 
ei  Englanti  kuitenkaan  vielä  myöntynyt.  Mutta  niinpä  olikin  sota 
taas  julistettu  Ranskan  ja  Englannin  kesken. 

Pelkäsivät  nyt  Englantilaiset  ensiksikin  ranskalaista  hyökkäystä 
New  Yorkia  vastaan,  ja  kenraali  Clinton,  joka  oli  astunut  Hoven  sijaan, 
sai  käskyn  kokoomaan  sotavoimansa  Nev^^Yorkiin.  Sir  Clinton  jätti 
sentähden  Filadelfian   sikseen,   lähetti  yhden  osan  sotavoimastaan  me- 

ritse  NewYorkiin  ja  marssi  itse  toisella  osalla  New  Jerseyn  kantta 
pohjoseen.  Tätä  tilaisnntta  käytti  Washington  astuakseen  ulos  varus- 
tetusta asemastaan  ja  häiritäkseen  sir  Clintonin  kulkua  pienillä  hyök- 
käyksillä hänen  jälkijoukkojaan  vastaan,  jotka  viimein  Monmouth  Court- 
house'n  luona  kärsivät  tuntuvan  tappion.  Clintonin  onnistui  kuitenkin 
saada  pää-armeijansa  Sandy  Hook'iin  ja  siitä  laivoilla  NewYorkiin. 

Washington,  jonka  armeija  yhä  edelleen  kärsi  kaikellaista  puu- 
tetta ja  jonka  suosituksi  kilpailijaksi  Gates  pohjois-armeijan  kanssa 
oli  Saratogan  voiton  perästä  kohonnut,  asettui  nyt  vanhaan  paikkaansa 
White  Plains'illä  NewYorkin  läheisyydessä,  pitääkseen  silmällä  vihol- 
lisen liikkeitä.  Mutta  tämä  pysyi  paikoillaan  NewYorkissa,  sillä 
olipa  ranskalainen  laivasto,  jota  johti  kreivi  d'Estaing,  saapunut  ran- 
nikolle. Tämä  nyt  oli  pahana  pöppönä  kyllä  Clintonille,  mutta  mi- 
hinkään teholliseen  taisteluun  se  ei  ryhtynyt.  Kun  Englantilaisten 
miehittämä  Rhode  Island  oli  valloitettava  takaisin,  ilmestyi  d'Estaing 
tosin  laivoineen  Newportin  edustalle,  mutta  purjehti  Amerikalaisten 
niielikarvaudeksi  heti  tiehensä  taas. 

Nyt  ei  kokonaiseen  vuoteen  tapahtunut  mitään  suurempaa  otte- 
lua. Mutta  1779  vuoden  loppupuolella  lähti  sir  Clinton  yhdellä  ar- 
meija-osastolla yht'äkkiä  etelään,  jättäen  loput  voimastaan  NewYorkiin. 
Nousten  Etelä-Carolinan  rannikolla  maalle,  samosi  Clinton  Charlestoniä 
vastaan  ja  rupesi,  perille  päästyään,  sitä  piirittämään.  Mutta  vaikka 
etelässä  oli  tuskin  nimeksikään  amerikalaista  sotaväkeä,  kului  Clinto- 
nilta kuitenkin  koko  kolme  kuukautta,  ennenkun  hän  pääsi  herraksi 
kaupunkiin,  jota  sen  porvarit  ja  pieni  varustusväki  olivat  mitä  mie- 
huuUisimmasti  puolustaneet. 

Charlestonin  kukistuttua  palasi  Clinton  NewYorkiin,  jättäen 
lordi  Cornwalli8in  valloittamaan  etelän  muita  paikkakuntia.  Tämä 
ei  kuitenkaan  ollut  mikään  helppo  tehtävä.  Mitään  säännöllistä  ameri- 
kalaista sotaväkeä  tosin  ei  löytynyt  koko  Carolinassa,  mutta  Corn- 
-vvallisin  julma  sotatapa  sai  väestön  mitä  tulisimpaan  raivoon,  ja  ur- 
heita partiojoukkoja  muodostui  kaikkialla,  jotka  paita-hihasillaan  tai 
nahkaröijyissään  tapellen  hätyyttivät  Englantilaisia  milloin  missäkin 
ja  saattivat  heille  tuntuvia  vahinkoja.  Sepät  maaseudulla  takoivat 
vahvoja  vartaita  ja  pitkiä  peitsiä,  farmari-vaimot  antoivat  parahimmat 
tinavatinsa  kuuliksi  valettaviksi,  ja  sillä  tavoin  varustettuina  iskivät 
nuo  reippaat  sissit  kiinni  jokaiseen  englantilaiseen  parvikuntaan,  joka 
vain  uskalsi  ulkopuolelle  pääjoukkoansa.  Tämän  kautta  oli  Cornvi^al- 
lisin  armeijan  yhteys  muun  maailman  kanssa  alituisesti  häirittynä. 

Etelä- Carolinan  avuksi  samosi  nyt  pohjosesta  päin  kenraali  Gates- 
ja  joutui  tappeluun  Cornwallisin  kanssa  CamdenHn  luona,  luoteesea 
päin  Charlestonista  ja  lähellä  Pohjois-Carolinan  rajaa.  Gates'in  nos- 
toväki  pakeni  suinpäin  hajalleen  jo  tappelun  alkaessa  ja  hän  itsfr 
myöskin,  jota  vastoin  säännölliset  joukot  de  Kaihin  johdolla  pitivät 
urhoollisesti  puoltansa,  väistyen  hyvässä  järjestyksessä  pois  tappotan- 
terelta, joka  jäi  Cornvvallisin  haltuun.  De  Kalb,  urhokas  Saksalainen 
ja  Lafayetten  ystävä,  oli  kaatunut. 

Camdenin  tappion  perästä  otettiin  päällikkyys  Gatesilta  pois  ja 
annettiin  Greenelle,  joka  pysyi  siinä  sodan  loppuun  asti.  Ja  tämä* 
lähestyikin  nyt  lähestymistään.  Kummallakin  puolen  vallitsi  suuri 
väsymys  ja  uupumus.  Washington  pysyi  leirissään,  joka  nyt  oU 
ylempänä  Hudsonin  rannalla,  eikä  hän  ollut  siitä  lähtenyt  edes  silloin- 
kaan, kun  Clinton  vei  joukkonsa  etelään.  Vaikka  Washingtonin 
armeija  oli  varsin  kurjassa  tilassa,  säästi  hän  sitä  kuitenkin,  koska, 
se  oli  Amerikan  viimeinen  toivo. 

Asiain  näin  ollen  matkusti  Lafayette  Ranskaan,  puhui  kauniisti 
Amerikalaisten  puolesta  ja  sai  viimeinkin  toimeen  että  loppukesällä 
V.  1780  ranskalainen  laivasto,  jota  johti  amiraali  Ternay,  ja  siinä. 
6000  miehinen  sotajoukko  kenraali  Rochambeau'n  johdolla  saapui  Ame- 
rikaan.  Rochambeau  miehineen  alistui  Wa8hingtonin  käskettäväksi,, 
ja  nyt  sai  sota  paremman  vauhdin.  Pian  oli  muuan  yhdistynyt  rans- 
kalais-amerikalainen  joukko  voittanut  takaisin  Rhode  Islandin. 

Englannin  onnen-tähti  aleni  muutenkin  alenemistaan;  Espanja 
ja  Hollanti  liittyivät  sen  vihollisiin.  Venäjä  ja  sen  kanssa  muut 
pohjoisvallat  sekä  Ranska  ja  Espanja  antoivat  Lontoossa  julistuksen,, 
jonka  mukaan  puolueettomain  valtain  laivat  saisivat  esteettömästi  har- 
joittaa laivakulkua  ja  kauppaa  sotivain  valtojen  kesken;  ja  puolueet^ 
tomain  oikeuden  turvaamiseksi  olivat  pohjois-vallat  perustaneet  n.  s. 
Aseellisen  puolueettomuuden.  Jo  v.  1780  laskettiin  sota  Pohjois- Ame- 
rikassa maksaneen  Englannille  100  miljonaa  puntaa  (2,500  miljonaa. 
S.  markkaa),  ja  verot  ja  valtiovelka  nousivat  nousemistaan.  Yleinen, 
mielipide  vaati  rauhaa,  mutta  Yrjö  III  ja  hänen  hallituksensa,  luottaen, 
parlamentin  jo  joteskin  supistuneesen  enemmistöön,  päätti  jatkaa  tyh^ 
mää  vastustustaan  viimeiseen  asti.  Tarvittiin  vielä  karvas  isku,, 
ennenkun  sotapuolue  Englannissa  oli  saanut  kylliksensä.  Mutta  se 
tuli   pian. 

Lordi  Cornv^^allis  oli  joukkoineen  vetäytynyt  Pohjois- Carolinasta 
Virginiaan,  jossa  ei   ollut   amerikalaista  sotaväkeä,  —  samalla   kua 

kenraali  Greene  poistui  Etelä-Carolinaan,  arvellen  saavansa  Cornwal- 
lisin  houkutelluksi  sinne.  Tämä  odotti  saavansa  apuväkeä  meritse 
Nev^^Yorkista,  ja  voidakseen  turvata  sen  maalle-pääsyä,  vallitti  hän 
YorMown  nimisen  pienen  paikkakunnan,  joka  sijaitsi  muutamalla  ka- 
pealla maan-kielekkeellä  kahden  pitkulaisen  lahdelman  välissä  Virgi- 
nian kaakkoisimmassa  osassa.  Washington,  saatuaan  tästä  tiedon, 
riensi  heti  leiristään  Hudsonin  varrella  sinne  16,000  miehen  kanssa, 
niihin  luettuna  myöskin  Rachambeaun  johtama  ranskalainen  apujoukko. 
7,000  miestä  jätettiin  Nev^Yorkin  ulkopuolelle.  Washington'in  armeija 
oli  nyt  paremmin  varustettu  kuin  koskaan  ennen.  Ranskan  apurahoilla 
hankittiin  ruoka  ja  vaatetus  sotamiehille,  jonka  ohessa  sekä  kongressi 
että  eri  valtiot  nyt  ponnistivat  viimeisetkin  voimansa  suuren  asiansa 
onnellista  ratkaisua  varten.  Syyskuun  30  p:nä  1781  asetti  Washington 
leirinsä  Yorktownin  ulkopuolelle  ja  ryhtyi  heti  piiritykseen.  Ja  loka- 
kuun keskipalkoilla  olikin  Cornwallis  kaikilta  tahoilta  suljettuna  sati- 
meensa,  sillä  kreivi  de  Grassen  johdolla  oli  nyt  myös  ranskalainen 
laivasto  sulkenut  salmen,  joka  viepi  Chesapeak-lahteen  ja  Yorktowniin, 
samassa  laskien  maallekkin  uutta  apuväkeä  Washingtonille.  Englanti- 
lainen laivasto,  jota  johti  amiraali  Graves,  koki  kyllä  täällä  ahdistaa 
Ranskan  merivoimaa,  mutta  peräytyi,  saatuaan  ankarassa  taistelussa 
kovat  vammat,  NewYorkiin  näitä  parantelemaan.  Nyt  alkoi  Was- 
hington hyvistä  saartokaivannoistaan  hirveän  pommituksen,  eikä  aikaa- 
kaan ennenkun  Yorktown  oli  tuhkana  ja  porona.  Sitten  otettiin  väki- 
rynnäköllä,  jossa  erittäinkin  kunnosti  itseänsä  sankari  Lafayette, 
Englantilaisten  ulkovarustukset.  Lordi  Cornv^^allis  joutui  mitä  pahim- 
paan pulaan.  7,000  miehestä  oli  jo  kaatunut  1,000,  ja  ruokavarat 
olivat  loppumaisillaan.  Tällöin  sai  hän  jotakin  salatietä  Henry  Clin- 
tonilta kirjeen,  jossa  ilmoitettiin  että  amiraali  Digby  parin  päivän 
perästä  tulisi  suurella  laivastolla  ajamaan  de  Grassen  voimat  meren 
syvyyteen  ja  laskemaan  apuväkeä  Yorktowniin.  Cornwallis  tämän 
toivossa  siis  vielä  piti  puoltansa,  mutta  kun  päivä  toisensa  perästä 
oli  mennyt  eikä  Digbyn  apua  vieläkään  kuulunut,  päätti  hän  vihdoinkin 
antautua.  Lokakuun  19  p:nä  laski  varustus  väki,  6,000  miestä,  aseensa 
maahan  ja  meni  sotavangiksi.  Suuret  varastot  joutuivat  tässä  Ameri- 
kalaisten  haltuun,  ja  amiraali  Digbyn  laivasto,  joka  saapui  tienoolle 
kaksi  päivää  antautumisen  perästä,  purjehti  tyhjin  toimin  ja  kovasti 
hämmästykssisään  suoraa  päätä  takaisin. 

Sota   oli  itse   teossa  loppunut,   vaikka  vielä  kului  kaksi  vuotta 
ennenkun    varsinainen    rauhanteko    saatiin    solmituksi.      Englannissa 

pääsi,  näet,  Yorktownin  tappion  perästä  rauhapuolue  kokonaan  voi- 
tolle, ja  kuninkaan  oli  pakko  vaihtaa  sotainen  ministeristönsä  rauhan 
miehiin.  Maaliskuussa  1782  hyväksyi  alihuone  päätöksen,  joka  julisti 
isänmaan  viholliseksi  jokaisen,  ken  vain  uskaltaisi  ueuvoakkaan  sodan 
jatkamiseen. 

Vihdoin,  syyskuun  3  p:nä  1783,  tehtiin   Fcr5ae7/gs'issa  lopullinen 

rauhasopimus,  jossa  Englanti  tunnusti  noiden  kolmentoista  siirtokunnan 

itsenäisyyden.*)     Marraskuun   25    p:nä   lähtivät   Englantilaiset   New- 

Yorkista,  jonne  muutaman  päivän  perästä  Washington  sotajoukon  etu- 

^plÄssä  kulki  juhlallisesti  sisään. 

Pohjois-Amerikan  vapaussota  oli  loppunut.  Se  oli  siirtokunnille 
.maksanut  paljon  varoja  ja  paljon  verta.  70,000  miestä  oli  kaatunut 
tappotanterilla  ja  noin  40,000  kuollut  englantilaiseen  vankeuteen, 
näiden  joukossa  m.  m.  11,000,  jotka  kaikki  heittivät  henkensä  muu- 
tamassa kauheassa,  New  Jerseyn  rannikkovesillä  risteilevässä  lai- 
vassa, missä  ruumiit  makasivat  päälletysten  isoissa  läjissä.  Yleensä 
Englantilaiset  tässä  sodassa  pitelivät  vankejansa  kovin  pahasti,  useinpa 
pyörristyttävän  julmastikin. 

Sotavuosina  oli  melkein  yhtä  mittaa  vallinnut  nurinaa  ja  tyyty- 
mättömyyttä Amerikan  sotaväessä,  koska  kongressi  ei  kyennyt  sitä 
elättämään  eikä  vaatteissa  pitämään,  ja  loppupuolella  murehtivat  eten- 
kin upseerit  tulevaisuuttaan.  Mihin  he  joutuisivat?  Useimmat  olivat 
sodan  alkaessa  jättäneet  jonkun  tuottavan  paikan,  joka  nyt  oli  heiltä 
mennyt.  He  pyysivät  kongressilta  päästäkseen  puolelle  palkalle,  ja 
kun  tämä  ei  sitä  uskaltanut  luvata,  uhkasivat  he  miehineen  päivineen 
vaeltaa  pois  lännen  erämaihin  uutta  maata  moukkaamaan.  Silloin  sai 
Washington  asian  järjestetyksi  siten,  että  kaikki  upseerit  kahdeksan 
vuoden  aikana  saivat  koko  palkkansa.  Kongressin  epäröisyys  ja  voi- 
mattomuus, johon  se  muuten  eri  valtioilta  ei  mitään  voinutkaan,  syn- 
nytti tähän  aikaan  muutamissa  sotilaspiireissä  semmoisen  tuuman,  että 
muka  Washington  julistettaisiin  perustuslailliseksi  kuninkaaksi;  mutta 
kun  hanke  hänelle  ilmoitettiin,  sysäsi  hän  sen  sekä  hämmästyksellä 
että  harmilla   luotaan   eikä   enää  koskaan  tahtonut  kuulla  sanaakaan 


*)  Jo  vuonna  1778  oli  tästä  itsenäisyydestä  ollut  Englannin  parla- 
mentissa puhetta.  Silloin  sitä  vastusti  myöskin  vanha  Pitt  —  samalla  in- 
nolla kuin  hän  ennen  oli  moittinut  kaikkea  väkivaltaista  menetystä  siirto- 
kuntia kohtaan  — ,  sillä  Pitt  ei  suinkaan  ollut  niitä,  jotka  suosivat  Eng- 
lannin vallan  lohkaisemista.  Kesken  tätä  puhettansa  parlamentissa  meni 
vanhus  tainnoksiin  ja  vietiin  kotiin.    Kuukauden  kuluttua  oli  hän  kuolleena. 


Yrjö   \VashiTigton, 

puhuttavan  moisista  yrityksistä.  NewYorkissa  puhui  vain  Amerikan 
jaloluontoinen  pelastaja  liikuttavat,  ylevät  jäähyväissanat  sotatovereil- 
leen ja  lähti  sitten  Annapolis'iin  Marylandissa,  jossa  kongressi  nyt 
oli  kokoontuneena.  Sen  eteen  astui  joulukuun  23  p:nä  Yrjö  Washing- 
ton ja  luopui  juhlallisesti  päällikkötoimestaan,  ilmoittaen  nyt  siir- 
tyvänsä yksityiseen  elämään.  Syvän  liikutuksen  vallitessa  vastasi 
presidentti:  „Te  olette  johtaneet  suurta  kamppausta  viisaudella  ja 
rohkeudella,  ette  ole  koskaan,  ette  hetkeksikään,  ei  edes  vastusten  ja 
onnen-vaiheiden  kohdatessa,  loukanneet  kansalaisvallan  oikeuksia.  Te 
olette  pysyneet  paikallanne,  kunnes  nämä  Yhdistetyt  valtiot  ovat  voi- 
neet päättää  sodan  vapaina,  turvallisina  ja  isenäisinä.  Me  kiitämme 
teitä  siitä  että  aina  olette  luottaneet  isänmaan  menestykseen." 

Washington   palasi   takaisin    maatilallensa   Virginiassa,  levätäk- 
seen  jonkun  aikaa  kahdeksan-vuotisesta  raskaasta  työstään. 


XVI. 

Liittokunta  järjestyy.     Yrjö  Washington. 
Uusi  sota  ja  uusi  aikakausi. 

Yhteisen  vihollisen  torjumista  varten  olivat  vanhat  siirtokunnat 
tosin  muodostaneet  liiton  eli  kon federationin,  mutta  mitään  var- 
sinaista liittokuntaa  eli  unionia  ei  ollut  vielä  syntynyt.  Konfe- 
derationin  eri  jäsenet,  «valtiot",  olivat  vieläkin  täydellisesti  itsenäiset, 
ja  se  valta,  jonka  he  muutamia  yhteisiä  asioita  varten  olivat  kongres- 
sille suoneet,  oli  itse  teossa  valtaa  ainoastaan  nimeksi.  Niinpä  ve- 
roitus-oikeus  esim.  yhä  vielä  oli  kunkin  eri  valtion  omassa  vallassa. 
Kongressi  saattoi  päättää  mitä  ja  kuinka  paljon  hyvänsä,  asiain  toi- 
meen-panossa oli  se  kuitenkin  ihan  voimaton.  Tämä  todellisen  kes- 
kusvallan puute  oli  kyllä  jo  sodan  aikana  käynyt  varsin  tuntuvaksi, 
ja  Washington  oli  —  kuten  olemme  nähneet  —  yhtä  mittaa  ollut 
pahemmassa  kuin  pulassa  sen  johdosta,  ett'ei  tämmöistä  isäntävaltaa 
ollut  olemassa.  Mutta  sodan  loputtuakin  tuntui  tämä  puute  melkein 
yhtä   painavaksi.      Yhdysvaltain    suhde   ulkomaihin,    erittäinkin    Eng- 

läntiin,  oli  järjestettävä,  sodan  tuottama  ulkomainen  valtiovelka  mak- 
settava, ranhan  kanta  kotosalla  ja  rajoilla  turvattava;  ja  kaikkea 
tätä  varten  tarvittiin  vahvasti  järjestetty  liittovalta. 

Mutta  eri  valtiot,  jotka  alusta  alkaen  olivat  kehittyneet  aivan 
omatakeisesti,  itse  itsensä  kasvattaneet  ja  yhä  vieläkin  pitivät  itseään 
omana  erityisenä  kokonaisuutena  kukin  alallansa,  eivät  niin  hevillä 
luopuneetkaan  itsevaltaisuudestaan,  vaan  katselivat  päin  vastoin  epä- 
luulolla kaikkia  yrityksiä  semmoisen  keskusvallan  synnyttämiseen,  joka 
tulisi  rajoittamaan  heidän  itsenäisj^yttään.  Varsinaisen  liittokunnan 
eli  unionin  tuuma  oli  heille  vastenmielinen.  Mutta  toiselta  puolen 
tämmöisen  tarve  oli  jokaiselle  hyvinkin  silmin-nähtävä,  koska  —  ku- 
ten katkera  kokemus  osoitti  —  eri  jäsenten  menestys  juuri  riippui 
koko  ruumiin  terveydestä  ja  voimasta. 

Tämä  taistelu  kokonaisuuden  ja  osien  kesken  kävi  1780-luvun 
loppupuolella  ankaraksi  sana-  ja  kynäsodaksi,  jossa  edellinen  vihdoin- 
kin oli  vievä  voiton  jyrkän  erikois-valtiollisuuden  kannattajilta.  Puo- 
lueita nimitettiin:  federalistit  (lat.  sanasta  foedus  =  liitto)  eli  vah- 
van liittovoiman  ystävät  ja  antifeder alistit  eli  semmoisen  vastustajat. 
Federalistisen  liikkeen  etupäässä  olivat  kirjailijoina  ja  puhujina  Ale- 
xander Hamilton  ja  James  Madison. 

Madison,  Virginialainen,  oli  kuntonsa  ja  kykynsä  kautta  saavut- 
tanut suuren  luottamuksen  valtiossaan.  Vaikka  hän  sittemmin  muutti 
mielipiteitä  ja  astui  „demokraatisen"  eli  muka  kansanmielisen  puo- 
lueen johtajien  joukkoon,  oli  hän  kuitenkin  tällä  haavaa  federalisti  ja 
vaikutti  valtiossaan  unionin  hyväksi,  yhdistyen  Hamiltonin  kanssa  toi- 
mittamaan tuon  tuostakin  ilmestyviä  lentokirjoja,  —  jotka  lukematto- 
missa kappaleissa  levisivät  pitkin  maailmaa  ja  tukevilla  syillä  puolti- 
vat  unionin  asiaa.  Hamilton  oli  skotlantilaista  sukua  Länsi-Indiasta, 
palveli  jonkun  aikaa  muutamassa  kauppakonttorissa  ja  muutti  sitten 
NewYorkiin,  jossa  hän,  harjoitettuaan  ahkerasti  valtio-opillisia  luke- 
misia, joutui  katteiniksi  New  Yorkin  tykistöön  ja  viimein  pääsi  Was- 
hingtonin  sihteeriksi.  Hamiltonin,  Madisonin  y.  m.  harrastusten  kautta 
saatiin  viimein  aikaan  suuri  „konventti",  joka  toukokuun  25  p:nä 
1787  kokoontui  Filadelfiassa  keskustellakseen  liittolakien  säädännöstä. 
Siihen  oli  tullut  edusmiehiä  kaikista  valtioista,  paitsi  Rhode  Islandista 
ei,  muiden  muassa  myöskin  Wa8hington  ja  unioni-aatteen  synnyttäjä 
Benjamin  Franklin.  Puheenjohtajaksi  valittiin  yksimielisesti  V7as- 
hington. 

Tämän  konventin  työ  kesti  kaiken  kesää,  ja  taistelu  oli  toisi- 
naan tuima  kyllä  federalistien  ja  antifederalistien  välillä,  edelliset 
kun,  Hamilton  etupäässä,  mielivät  hyvin  lujaa  liittovaltaa  ja  jälki- 
mäiset taasen  puolestaan  tahtoivat  kaiken  todellisen  vallan  jätettä- 
väksi eri  valtioille.  Mutta  miten  siinä  soviteltiin  ja  tasoiteltiin,  niin 
•syntyi  lopulta  kuitenkin  onnellinen  kompromissi  eriävien  mielipiteiden 
kesken,  ja  syyskuun  17  p:nä  varhain  aamulla  oli  viimeinen  pykälä 
Amerikan  Yhdys-Valtain  perustuslaissa  hyväksytty.  Sinä  hetkenä 
juuri  nousi  aurinko,  ja  vanha  Franklin  lausui,  sitä  osoittaen,  paikal- 
taan:    „Nyt  nousee  Amerikan  päivä!" 

Tällä  tavoin  omaksuttu  valtiosääntö  kaipasi  kuitenkin  vielä  eri 
valtioiden  vahvistusta,  ja  tässä  kohden  ponnistettiin  vielä  paljon  vas- 
taan. Niinpä  Pohjois-Carolina  antoi  vahvistuksensa  vasta  1789  vuo- 
den lopulla  ja  Rhode  Island  siitäkin  puoli  vuotta  myöhemmin.  Mutta 
unionin  valtiosääntö  oli  kuitenkin  lakina  jo  kesäkuun  21  päivästä 
1788  lähtien,  koska  yhdeksän  valtiota  silloin  oli  antanut  vahvistuk- 
sensa. Se  jakaa  unionivallan  lainsäätävän,  toimeen-panevan  ja 
tuomarivallan  kesken.  Lainsäätävä  valta  on  kongressilla,  joka 
jakaantuu  senaatiin  ja  edusmieskuntaan.  Senaatin  jäsenet  vali- 
taan kuudeksi  vuodeksi  valtioiden  lainlaatija-kuntain  kautta,  kaksi 
kustakin  valtiosta,  huolimatta  siitä  onko  valtio  suurempi  vai  pienempi, 
ja  erkanevat  kolmannella  osalla  joka  toinen  vuosi.  Senaatin  tulee 
vahvistaa  kaikki  nimitykset  sekä  välipuheet  ulkovaltain  kanssa.  Tämä 
senaati  on  Amerikan  valtiosäännössä  pidettävä  valtioiden  erikois-etujen 
edustajana,  jota  vastoin  edusmieskunta  eli  edustuskamari  lähtee  suo- 
rastaan unionin  kokonais-kansasta,  muodostaen  siten  valtiosäännön 
federalistisen  aineksen.  Edusmieskunnan  jäsenet  valitsee  kahdeksi 
vuodeksi  suorastaan  kansa  väkiluvun  mukaan  niin,  että  yksi  edusmies 
valitaan  40,000  hengelle  väestöstä,  johon  indiaaneja  ei  lueta.  Sitä 
vastoin  onnistui  etelä-valtioiden  edustajain  saada  aikaan,  että  heidän 
-väestöönsä  luettaisiin  ^/s  orjistakin,  mikä  määräys  vast'edes  vaikutti 
hyvin  tärkeitä  seurauksia,  koska  nämä  taltiot  yhä  kestävän  orjatuon- 
nin  kautta  saattoivat  melkoisesti  lisätä  edusmiestensä  lukumäärää 
kongressissa.  Kongressilla  kokonaisuudessaan  on  valta  julistaa  so- 
taa, panna  toimeen  ja]  kustantaa;  sotajoukkoja  ja  laivastoja,  säätää 
ja  ottaa  veroja,  uiko-  ja  sisätulleja,  myntätä  rahaa  sekä  laatia  kaikki 
valtio-kokonaisuudelle  tarpeelliset  lait.  —  Toimeen-paneva  valta  on 
uskottuna  neljäksi  vuodeksi  valitulle  presidentille.  Tämän  vaali  ta- 
pahtuu  sillä   tavoin,    että   kukin  valtio  valitsee  yhtä  monta  valitsija- 

miestä  kuin  se  lähettää  senaatoreja  ja  edusmiehiä  kongressiin,  ja 
nämä  valitsija-miehet  sitten  valitsevat  presidentin.  Alkuansa  tapahtui 
valitsija-miesten  vaali  vasta  tammikuussa  samana  vuonna  kuin  uusi 
presidentti  oli  astuva  virkaansa,  ja  presidentin  vaali  toimitettiin  hel- 
mikuussa. Mutta  nyttemmin  on  tämä  muutettu  niin,  että  valitsija- 
mies-vaalit  pidetään  jo  marraskuussa,  sitten  kun  suuret  puolueet  kan- 
sallis-kokouksissaan  edellisenä  kesänä  ovat  asettaneet  kukin  ehdok- 
kaansa  presidentti-  ja  varapresidentti-virkoihin.  Ja  koska  valitsija- 
miesten tulee  äänestää  saamiensa  ohjeiden  mukaan,  niin  tiedetään, 
presidentin-vaalin  tulos  tavallisesti  samalla  kertaa  kuin  tulos  valitsija- 
miesten vaalista.  Uusi  presidentti  astuu  virkaansa  maaliskuun  4  p:nä 
ja  erkanee  siitä  neljä  vuotta  myöhemmin  samana  päivänä,  ell'ei  häntä 
valita  uudestaan.  Valtiosääntö  ei  estä  saman  presedentin  valitsemista, 
kuinka  monta  kertaa  hyvänsä;  mutta  aina  siitä  saakka  kuin  Was- 
hington kieltäytyi  rupeamasta  kolmanneksi  kertaa  presidentiksi,  on 
tullut  noudatetuksi  tavaksi  ett'ei  kenkään  presidentti  ole  virassa  kau- 
vemman  aikaa  kuin  kahdeksan  vuotta.  Presidentin  valta  on  varsin 
laaja.  Hän  valitsee  itse  ministerinsä  ja  asettaa  ylipäänsä  virkaan 
kaikki  unionin  virkamiehet  sekä  edustaa  unionia  ulkomaan  edessä. 
Hän  voi  veto-  eli  kielto-sanallaan  estää  kongressin  hyväksymää  laki- 
ehdoitusta  pääsemästä  laiksi,  mutta  jos  kongressi  toistamiseen  hyväk- 
syy ehdoituksen,  jota  varten  kuitenkin  tällä  kertaa  vaaditaan  2/3 
enemmistö  kummassakin  kamarissa,  niin  on  ehdoitus  sillä  lakina.  Jos 
presidentti  joutuu  syypääksi  laittomiin  tekoihin,  niin  voi  edustuskunta 
nostaa  kannetta  häntä  vastaan  senaatin  edessä,  jolla  on  valta  tuomita, 
hänet  virkansa  menettäneeksi.  —  Samalla  kertaa  kuin  presidentti 
valitaan  varapresidentti,  joka  astuu  presidentin  sijaan,  jos  tämä  sat- 
tuisi kuolemaan  virka-aikansa  kestäessä  taikkapa  joutumaan  kykene- 
mättömäksi tointansa  hoitamaan.  Varapresidentti  on  niinikään  itse- 
oikeutettu presidentti  senaatissa.  Alkuansa  tuli  se  presidenttitoimen 
ehdokas,  joka  oli  saanut  presidenttiä  lähimmän  äänimäärän,  varapre- 
sidentiksi; mutta  nyttemmin  valitaan  tämä  erittäin.  —  Unionin  tuo- 
marivalta  on  jätettynä  Yhdys- Valtain  korkeimmalle  oikeiistolle  sekä 
erityisille  alemmille  oikeustoille.  Niihin  kuuluu  kaikki  asiat,  jotka 
koskevat  valtiosäännön  tulkitsemista,  kongressin  lakeja  ja  välipuheita 
ulkovaltain  kanssa,  kaikki  kauppaa  ja  merenkulkua  koskevat  asiat 
sekä  kaikki  riidat  eri  valtioista  olevian  kansalaisten  kesken,  kuten 
myöskin  amerikalaisten  ja  ulkomaalaisten  väliset  riidat. 

Unionin  ensimäiseksi  presidentiksi  valittiin  helmikuun  1  p:nä 
1789  Washington  ja  varapresidentiksi  John  Adams,  joka  kahdeksan 
vuoden  perästä  myöskin  tuli  presidentiksi.  Näiden  aikana  oli  federa- 
listinen puolue  voitolla.  Hamilton  raha-asiain  ministerinä  järjesti  on- 
nellisesti unionin  rahaseikat,  perustaen  muun  muassa  kansallispankin. 
Ulko-asiain  ministerinä  oli  tässä  kabinetissa  ensimmältä  Jefferson, 
joka  kuitenkin,  hartaana  demokraatina  ollen,  sitten  riitaantui  Hamil- 
tonin kanssa  ja  erosi  toimestaan. 

Yrjö  Washington,  joka  toisen  presidenttikautensa  loputtua  oli 
muuttanut  rakkaalle  maatilalleen  viettämään  vaiherikkaan  elämänsä 
viimeiset  päivät,  kuoli  siellä  melkein  yhdessä  vuosisatansa  kanssa, 
joulukuun  14  p:nä  1799,  67  vuoden  ijässä.  Yhdys- Valtain  president- 
tinä oli  hän  ollut  sama  ylevä  luonne  kuin  sodan  aikana,  aina  tunnol- 
lisesti raskaita  velvollisuuksiaan  täyttänyt  ja  kokenut  pysyä  taistelevia 
puolueita  ylempänä.  Lapsetonna  ollen,  määräsi  hän  melkoisen  osan 
omaisuudestaan  yliopiston  perustamiseksi,  jossa  Amerikan  nuorukaiset 
saisivat  nauttia  vapaata  opetusta,  tarvitsematta  etsiä  ulkomaan 
yliopistoja,  jotka  kenties  vain,  kuten  isänmaallinen  vanhus  arveli, 
opettelevat  viisautta,  joka  ei  ensinkään  edistä  tasavallan  pyrintöjä. 
Niinikään  lahjoitti  Washington  vapauden  kaikille  neekeri-orjillensa, 
osoittaen  tällä  teollaan  selvemmästi  kuin  sanoilla  ett'ei  hän  ainakaan 
hyväksynyt  tätä  vapaan  kansan  suunnatonta  häpeäpilkkua.  Suru  hä- 
nen kuolemansa  johdosta  oli  yhtä  suuri  ja  vilpitön  kaikissa  puolueissa. 
Kongressi  keskeytti  kokouksensa,  ja  koko  edustuskunnan  jäsenet  pu- 
keusivat  suruvaatteisin.  Senaatin  surunvalitus-kirjoituksessa  presidentti 
Adams'ille  sanottiin:  „Isänmaallisella  ylpeydellä  voimme  muistella 
meidän  Washingtonimme  elämää  ja  verrata  häntä  muiden  maiden  mai- 
nioimpiin  miehiin.  Vanhemmat  ja  nuoremmat  nimet  kalpenevat  hänen 
rinnallansa.  Liian  usein  vain  on  suuruus  ja  rikollisuus  ollut  yhdis- 
tettynä; mutta  hänen  maineensa  on  vielä  puhtaampi  kuin  se  on  lois- 
tava. Kansojen  orjistajat  hämmästyivät,  nähdessään  hänen  hyvien 
avujensa  majesteetin."  Vastauksessaan  tähän  lausui  Adams:  „01en 
nähnyt  hänet  kovan  onnen  päivinä,  hänen  ankarimman  levottomuu- 
tensa ja  kiusaavimman  hätänsä  hetkinä;  olen  nähnyt  hänet  ylennyk- 
sen ja  onnen  päivinä,  mutta  aina  vain  tavannut  hänessä  saman 
viisauden,  maltillisuuden  ja  vakavuuden.  Kuninkuuden  nimi  olisi 
ainoastaan  himmentänyt  näiden  hyveiden  majesteetia,  jotka  tekivät 
hänet,  tuon  tavallisen  kansalaisen,  esikuvaksi  meille  kaikille." 

V.  1790  päätettiin  antaa  nuorelle  unionille  oma  pääkaupunki. 
Virginia  ja  Marjdand  luovuttivat  tätä  varten  pienen  maakaistaleen 
kummallakin  puolen  Potomak  jokea,  17  penikulmaa  sen  suusta;  ja  tälle 
alueelle,  joka  sai  nimekseen  Columbia,  syntyi  Washington'in  kaupunki. 
Sekä  alue  että  kaupunki  ovat  suorastaan  kongressin  hallinnon  alaisina, 
eikä  kumpikaan  lähetä  ednsmiehiä  liittokokoukseen.  Täällä  on  Capi- 
tolium,  kongressin  palatsi,  ja  Valkoinen  kartano,  presidentin  vir- 
katalo.    V.  1800  muuttivat  molemmat  valtiovallat  sinne. 

Adamsin  presidenttikautena  oli  federalistien  valta  jo  ruvennut 
vähenemään,  ja  v.  1801  valittiin  presidentiksi  Tuomas  Jefferson,  joka 
hartaasti  puolusti  erikois-valtiollisuutta,  mikä  paikkakunnallisen  itse- 
hallinnon nimessä  muka  yksinään  kannatti  kansan-vapautta.  Tämä 
tämmöinen  kansanvalta,  demökratiia,  pysyi  sitten  vähillä  poikkeuk- 
silla voiton  puolella  kuudettakymmentä  vuotta  ja  painoi  leimansa  koko 
amerikalaiseen  valtio-elämään.  Jefferson  tosin  noudatti  tarkkaa  sääs- 
täväisyyttä kaikissa  hallinnon-haaroissa,  vähensi  virkamiesten  luku- 
määrän ja  sotalaitoksen  kulunki-arvion,  joten  melkoinen  vero-helpoitus 
kävi  mahdolliseksi;  hän  lakkautti  sen  sisätullin,  jonka  kongressi  en- 
nen oli  säätänyt  ulkomaisen  valtiovelan  suorittamista  varten;  hän  sai 
valtiokirkon  Virginiassa  lakkautetuksi,  jota  esimerkkiä  sitten  kaikki 
toisetkin  valtiot  noudattivat,  siten  perustaen  täydellisen  uskonvapau- 
den  kaikkialla  Amerikassa;  Jefforsonin  presidenttikautena  vihdoin 
lavennettiin  tasavallan  alue  siten,  että  silloinen  Louisiana,  s.  o.  koko 
tuo  ääretön  alue  Mississippin  ja  Kalliovuorten  välillä,  v.  1803  ostettiin 
Ranskalta.  Mutta  tällä  hallituksella  oli  myöskin  varjopuolensa,  ja  monet 
amerikalaiset  epäkohdat,  jotka  vieläkin  ovat  sikäläisen  valtiollisen  ja 
yhteiskunnallisen  elämän  epäkoristuksiua,  saivat  alkunsa  siitä.  Niinpä 
tuo  yksipuolinen  erikoisvaltiollisuus,  jota  unionin  miehet  niin  kovasti 
olivat  vastustaneet,  pääsi  demokraatien  vallan-aikana  uuteen  vauhtiin; 
ja  Jefferson  oli  ensimäinen  presidentti,  joka  jakeli  unionin  virkoja 
palkaksi  puoluelaisilleen. 

Jo  kauvan  aikaa  oli  Yhdys-Valtain  suhde  vanhaan  emämaahan 
ollut  erittäin  kireä.  Englanti  oli  tosin  Versailles'n  rauhanteossa  tun- 
nustanut entisten  siirtomaittensa  itsenäisyyden,  mutta  nämä  eivät  voi- 
neet estää  että  se  loukatun  ylpeytensä  kostoksi  kahlehti  Amerikalaisten 
kauppaa  ja  merenkulkua,  sulkemalla  heidät  pois  paraimmilta  ja  muka- 
vimmilta  markkinoilta.  Tätä  menetystapaa  noudattikin  Britannia  ah- 
kerasti, jonka  ohessa  amerikalaisia  merimiehiä  otettiin  väkisin  eng- 
lantilaisten   sotalaivain    palvelukseen   ja    amerikalaisia    laivoja   aivan 

omavaltaisesti  tarkastettiin  karanneita  englantilaisia  merimiehiä  etsit- 
täessä. Tässä  käytettiin  usein  mitä  ilkeintä  väkivaltaakin.  Viimein 
kiellettiin  amerikalaisia  laivoja  käymästä  minkäänmoista  kauppaa 
Ranskan  satamissa,  elPeivät  nämä  laivat  muka  suorittaisi  maksua 
tästä  oikeudesta,  jota  vastoin  Napoleon  keisari  uhkasi  toimittaa  taka- 
varikkoon kaikki  laivat,  jotka  semmoisia  maksuja  suorittivat.  Viimein 
ei  ollut  kongressilla,  joka  pelkäsi  Amerikan  kauppalaivaston  joutuvan 
lopulliseen  perikatoon,  muu  neuvona  kuin  vastaiseksi  kieltää  kaiken 
merenkulun.  Mutta  silloin  rupesivat  koilliset  valtiot,  jotka  melkein 
yksinomaisesti  elivät  kaupalla  ja  merenkululla,  kovasti  nureksimaan 
ja  jopa  uhkasivat  erotakkin  koko  unionista,  vaikka  etupäässä  juuri  ne 
olivat  sitä  tähän  asti  kannattaneet.  Kongressin  täytyi  peruuttaa 
kieltonsa,  mutta  Jeffersonin  erotessa  v.  1809  ja  Madisonin  astuessa 
hänen  sijaansa,  vaati  yleisin  mielipide  maassa  kuitenkin  sotaa,  ja 
niinpä  se  kahden  vuoden  turhien  sovitushieromisten  perästä  vihdoin 
julistettiinkin. 

Mainitsemme  siitä  ainoastaan  pääpirteet.  Vuosina  1812—1813 
käytiin  enimmäkseen  pienempää  sotaa  Canadan  rajoilla,  joiden  toiselle 
puolen  Amerikalaiset  pyrkivät,  päästäkseen  tämän  englantilaisen  siirto- 
maan herroiksi;  mutta  yhtä  turhaan  kuin  vapaus-sodan  aikana.  Sitä 
vastoin  saivat  he  kaksi  loistavaa  voittoa  Englannin  laivoista  Champ- 
lain-  ja  Erie-järvillä,  jonka  ohessa  valtamerelläkin  kestettiin  kunnialla 
monta  kuumaa  kahakkaa,  ja  Ameri kalaisten  kaapparit  perkkasivat 
melkein  koko  Atlantin  puhtaaksi  Englannin  kauppalaivoista.  V.  1814 
kuljetti  tosin  amiraali  Rose  englantilaisen  laivaston  Potomak-jokea 
ylöspäin  ja  poltatti  unionin  uuden  pääkaupungin;  mutta  kenraali  Pa- 
kenhamin  1815  vuoden  ensimäisinä  päivinä  yrittämä  hyökkäys  New 
Orleans'in  kaupunkia  vastaan  meni  tykkänään  myttyyn.  Sitä  puolusti 
kenraali  Andrew  Jackson,  joka  kaupungin  etelä-puolelle  oli  varus- 
tanut vahvat  vallitukset.  Näitä  vastaan  teki  vihollinen  maallenousu- 
väki  ankaran  rynnäkön,  mutta  puolustus  oli  vielä  ankarampi,  ja  kovat 
vammat  saatuansa  oli  Englantilaisten  täytymys  pötkiä  pois  laivoihinsa. 
Pakenham  itse  kaatui.  —  Mutta  ennen  New  Orleansin  ottelua  oli  jo 
rauhanteko  tapahtunut.  Siinä  luovutettiin  kummaltakin  puolen  takai- 
sin mitä  sodassa  oli  valloitettu,  jonka  ohessa  Englanti  peruutti  kiel- 
tonsa amerikalaisten  laivain  kaupasta  Ranskan  satamissa,  mutta  tuo 
ilkeä  laivain-tarkastusoikeus  pysyi  entisillään. 

Vaikka  tämä  sota  tietysti  oli  saattanut  melkoiset  haitat  ylei- 
selle aineelliselle  vaurastukselle,  tointui  Amerikan  reipas  ja  yritteliäs 

kansa  kuitenkin  tavattoman  pian  vammoistaan.  Väkiluku  ja  sen  tuo- 
tanto kasvoi  liämmästyttävää  vauhtia,  kulkuneuvot  paranivat  ja  maan 
viljelysalue  laveni  lavenemistaan.  V.  1823  avattiin  liikkeelle  Erie- 
ja  Champlain-kanavat,  joten  vesitie  NewJorkista  Hudson-jokea  ylöspäin 
suurille  sisävesille  oli  valmiina.  Ensimäinen  höyrylaiva,  Fulton'in 
Clermont,  oli  jo  v.  1807  ollut  liikkeellä  Hudson-joella,  ja  sodan 
loputtua  oli  Amerikalla  jo  kokonainen  laivasto  höyry-aluksia.  V. 
1803  oli,  kuten  olemme  kertoneet,  Louisiana  joutunut  Yhdys- Valtain 
omaksi,  ja  1819  valloitti  kenraali  Jackson  Espanjalta  Floridan 
suuren  niemimaan.  Vermont  niminen  osa  New  Hampshirea  oli  jo  v. 
1791  otettu  omana,  neljäntenä- toista  valtiona  unioniin,  ja  Maine'sta 
tehtiin  niinikään  v.  1820  oma  valtio.  Mutta  suurimmat  maavoitot 
oli  saatu  AUeghany-vuorten  länsipuolella  suoritetun  asutustyön  kautta. 
Siitä  kerromme  erittäin  seuraavassa  luvussa. 

Vuosina  1817 — 1825  oli  presidenttinä  James  Monroe,  hän,  joka 
V.  1824  —  heti  Etelä- Amerikan  vapaussodan  loputtua  ja  sen  johdosta, 
että  silloin  puuhattiin  espanjalaista  vallan-palauttamista  eteläiseen 
mannermaahan  —  antoi  kongressille  ja  sen  kautta  „Pyhän  alliansin" 
siihen  aikaan  hallitsemalle  Euroopalle  julistuksen,  jossa  lausuttiin  että 
Yhdys-Vallat  eivät  voi  puolueettomina  katsella  mitään  euroopalaista 
sekaantumista  Amerikan  mannermaan  asioihin.  Tämä  „Monroe-oppi" 
on  siitä  lähtein  pysynyt  johtavana  peri-aattena  unionin  politiikissä. 
Mutta  muissakin  suhteissa  on  Monroen  virkakausi  pidettävä  ikääskuin 
rajapyykkinä  vanhemman  ja  uudemman  Amerikan  välillä.  Se  suku- 
polvi, joka  oli  perustanut  unionin,  on  hänen  aikanaan  lähimmiten  ka- 
donnut näyttämöltä  ja  uusia,  toisissa  oloissa  kasvaneita  miehiä  astunut 
sijaan.  John  Adams,  Jefferson,  Hamilton,  Madison  lepäävät  joko 
haudassa  tai  viettävät  vanhuksen  hiljaista,  yksinäistä  elämää  ulko- 
puolella valtiollisten  tapausten  pauhinaa.  Mielipiteet  ja  harrastukset 
ovat  muuttuneet.  Sen  aatteellisemman  ajan-hengen  sijaan,  jonka  vai- 
kuttaessa taisteltiin  suuria  yhteisiä  pyrintöjä  varten,  on  tullut  toinen, 
joka  jälleen  nostattaa  valtioiden  erikois-etuja.  Pohjoiset  ja  keski- val- 
tiot, unionin  voimmakkaimmat  kannattajat,  kadottavat  johtaja-valtansa 
Etelälle,  „demokraatisen"  puolueen  pesämaalle.  Ja  tämä  puolue  ja 
tämä  Etelä  nyt  neljänkymmenen  vuoden  vierressä  vahvistavat  valtansa 
vahvistamistaan,  antaen  samalla  yhä  pontevampaa  tukea  sille  laitok- 
selle, jota  he  pitävät  ylivaltansa  kulmakivenä,  nimittäin  orjuudelle. 
Eriskummallinen  ristiriita  vapauden-käsityksessä!  Samat  ihmiset,  jotka 
ennen  kaikkea  harrastavat  vapaata  itsehallintoa  ja  vihaavat  keskus- 

valtaa,  tämä  kun  muka  kansalaisten  vapaata  toimintaa  rajoittaapi, 
samat  ihmiset  pitävät  valkoisen  nahkansa  nojassa  hyvällä  omalla-tun- 
nolla toista  ihmisrotua  häpäisevässä  orjuudessa. 

Uutta,  omituista  luonnetta  Amerikan  elämään  luovat  myöskin 
ne  ainekset,  jotka  tähän  virtaavat  lännessä  syntyneiden  valtioiden 
kautta.  Niiden  roteva,  metsäläis-vapautta  rakastava  väestö  puskee 
kuin  ruoho-aavikon  härkä  jotoskin  epähienoine  tapoineen  tuohon  uuteen 
yhteiskuntaan  ja  antaa  sille  melkoisin  määrin  oman  leimansa.  Kon- 
gressin parlamenttaariset  tavat,  jotka  ensi  aikoina  vielä  olivat  nou- 
dattaneet euroopalaisia  kaavoja,  käyvät  lännen  tuottaman  lisäjoukon 
kautta  karkeiksi,  usein  säädyttömiksikin  ja  raakamaisiksi.  Mutta  elon- 
voimaa  ja  verevää  reippautta  siinä  vain  on!  Uusi  yhteiskunta  on 
kasvanut  vanhan  hartioille. 

Miten  tämä  yhteiskunnallinen  lisäys  lähti  läntisen  erämaan  po- 
vesta, tahdomme  nyt  lyhyesti  tarkastaa. 


XVII. 

Lännen  asutus.     Etelä  ja  Pohja  riitautuvat. 

Jo  1750  luvulla  oli  Pohjois- Carolinasta  uutisasukkaita  asettunut 
siihen  erämaahan,  josta  sitten  tuli  Tennessee.  Mutta  vasta  pari- 
kymmentä vuotta  myöhemmin  alkoi  Alleghany-vuorten  länsipuolella 
olevien  maiden  varsinainen  asutus,  kun  nuo  hedelmälliset  seudut  Ohio- 
joen  eteläpuolella  saivat  asukkaansa  ja  KentucTcy  syntyi.  Tämän 
asutuksen  perustajana  on  pidettävä  muuan  eriskammainen  mies  Poh- 
jois-Carolinasta,  Daniel  Boone  nimeltään,  joka  pyssy  olalla  monet 
vuodet  vaelteli  näitä  villien  metsästysmaita,  tutkien  niiden  maanlaatua 
ja  muita  suhteita.  Vihdoin  palasi  hän  takaisin  ja  sai  parvikunnan 
halukkaita  uutisasukkaita  v.  1775  asettumaan  Kentuckyyn,  nykyisen 
Louisville  nimisen  kaupungin  tienoille.  Lähiseutu  oli  tosin  vallan 
autiona  ihmisistä,  mutta  molemmin  puolin  asusteli  indiaaui-heimoja, 
jotka  usein  taistelivat  veriset  tappelunsa  juuri  tällä  autiolla  alueella, 
jota  he  nimittivät  „Ken-tukk-i",  „Viheriän  ruovokon  maa",  täällä 
kun  miehen-korkuista,  mehukasta  ruohoa  kasvoi.    Uutisasukkaat  saivat 

niinikään  monta  tuimaa  tappelua  kestää  näitä  indiaani-heimoja  vas- 
taan, jotka  tuon  tuostakin  polttivat  heidän  pölkkymajansa  poroksi  ja 
tappoivat  tai  laahasivat  vankeuteen  niiden  asukkaat.  Mutta  siitä 
huolimatta  varttui  nuori  uutiskunta  ihmeteltävällä  nopeudella,  ja  mitäs 
ollakkaan!  sääti  keskenänsä  hallitus-säännön,  jossa  muun  muassa  sal- 
littiin täydellinen  uskonvapaus.  Uusia  asukkaita  tuli  parvi  toisensa 
perästä,  ja  seitsemäntoista  vuotta  siitä,  kun  ensimäinen  puu  oli  ha- 
kattu kumoon  näillä  tienoin,  pyysi  uusi  territorio  päästäksensä  val- 
tiona unioniin.  Pari  vuotta  myöhemmin  seurasi  sitä  Tennessee,  joka 
siten  myöskin  tuli  valtioksi,  vuonna  1794. 

Mutta  Daniel  Boone,  „Kentuckyn  isä",  ei  viihtynyt  tiheään 
asutussa  paikassa,  vaan  halusi  jälleen  korpea  samoomaan.  Ainoastaan 
muija  muassaan  tallusti  hän  kauvemmas  länteenpäin,  muokaten  itsel- 
leen erämaasta  uutta  asuinsijaa,  kunnes  siirtolaisvirta  hänet  taaskin 
saavutti  ja  hän  muutti  vieläkin  lännemmäksi.  Hän  meni  Mississippin 
yli  ja  Missouri-jokea  ylöspäin,  parvi  uutisasukkaita  yhä  kintereillään^ 
sillä  mihin  Boone-ukko  pysähtyi,  siinä  oli  hyvää  maata.  Täällä  näh- 
tiin hän  vielä  vanhoilla  päivillään  pölkkymajassaan,  ja  metsänriista 
riippui  koukussaan  lieden  yllä.  Täällä  hän  90-vuotiaana  laski  luunsa 
lepäämään.  Mutta  kiitollinen  Kentucky  ne  korjasi  suurella  juhlalli- 
suudella takaisin,  ja  niinpä  Daniel  Boonen  ja  hänen  uskollinen  vai- 
monsa maalliset  jäännökset  yhdessä  lepäävät  muutaman  kummun  alla 
siinä  laaksossa,  johon  hän  rakensi  ensimäisen  majansa  Kentuckyn 
neitsyeellisellä  maalla. 

Maaliskuussa  v.  1788  lähti  evesti  Rufus  Putnam,  kotoisin 
Massachusettsista,  hyvin  varustetun  siirtolaisjoukon  etupäässä  asutta- 
maan Ohion  luoteis-puolella  olevia  hedelmällisiä  maita,  joista  jo  ensi- 
mäinen kongressi  oli  muodostanut  suuren  territorion.  Putnam  toimis- 
keli  unionin  palveluksessa,  joka  nyt  oli  ottanut  tämän  lavean  alueen 
asuttamisen  omaksi  asiakseen.  25,000  henkeä,  miehiä,  vaimoja  ja 
lapsia,  sanotaan  olleen  tässä  joukkokunnassa.  Asutus  kävi  niinkuin 
Kentucky ssäkin,  ja  tällä  tavoin  syntyi  ennen  pitkää  kolme  uutta  val- 
tiota: Ohio  (1802),  Indiana  (1816)  ja  Illinois  (1818).  Indiana  oli 
kokonaan  Ohiolaisten  perustama,  jota  vastoin  Illinoisissa  oli  harva- 
lukuinen väestö  Canadalaisia  jo  Ranskan  ajoilta,  kunnes  nyt  yhä; 
uusia  asukkaita  tulvaili  maahan  joko  suurten  järvien  poikki  ja  Ohio- 
jokea  pitkin  taikka  Kentuckyn  kautta. 

Melkein  samaan  aikaan  joutuivat  Etelässä  Mississippi  ja  Ala- 
bama sekä  ennen  niitä  (1812)  Louisiana  (ahtaammassa  merkityksessä 

eli  Mississippi-joen  laskupaikat)  valtioiksi  liittokuDtaan.  Missouri 
tuli  valtioksi  vuoona  1821,  niiden  rettelöiden  perästä,  joista  tuossa 
paikassa  kerromme,  mutta  siitä  eri  territorioksi  lohkaistu  Arkansas 
vasta  V.  1836. 

Tämän  valtavan  asutustyön  kautta  oli  Yhdys- Valtain  alue  nel- 
jässä kymmenessä  vuodessa  laventunut  kolmenkertaiseksi,  ja  entisestä 
erämaasta  muuttui  palsta  toisensa  perästä  kauniiksi  viljavainioksi. 
Unioni  oli  jo  ottanut  koko  asutuksen  omaksi  asiakseen.  Sille  luovut- 
tivat vanhat  valtiot  alueensa  vuorien  toisella  puolen,  ja  niinpä  lähetti 
liittokunnan  hallitus  suuret  joukot  maamittareita  jakelemaan  tuota 
yhteismaata  suurempiin  ja  pienempiin  osiin,  joita  sitten  erityisten 
virastojen  kautta  myytiin  huokeasta  hinnasta  kelle  hyvänsä,  joka  vain 
tahtoi  maanviljelijäksi  ruveta,  annettiin  usein  melkein  ilmaiseksikin, 
niin  että  köyhinkin  työmies  varsin  helposti  pääsi  maanomistajaksi. 
Tämmöistä  erämaan  asutustapaa  on  sitten  lakina  noudatettu  meidän 
päiviimme  saakka  ja  noudatetaan  —  muutamilla  ajan- tarpeiden  vaati- 
milla muutoksilla  —  vieläkin.  *) 

Uutisasukkailla  oli  kaikkialla  kovat  ottelut  kestettävänä  indiaa- 
nien  kanssa,  joita  vastaan  usein  varsinaisen  sotaväen  apua  tarvittiin 
—  kunnes  Amerikan  entiset  isännät,  heimo  toisensa  perästä,  koko- 
naan peräytyivät  Mississippin  toiselle  puolelle,  pois  esi-isiensä  maalta, 
jota  eivät  pystyneet  viljelemään.  Suurena  haittana  uutisasukkaille 
oli  myöskin  ajanmukaisten  kulkuneuvojen  puute.  Vielä  1820  v.  pai- 
koilla lähetti  Kentuckylainen,  Illinois-  ja  Indianalainen  tuotteensa 
Mississippi-jokea^  pitkin  New  Orleans'iin,  kunnes  Erie-kanava  avasi 
tien  Newyorkiin  ja  valtiot  vähitellen  rupesivat  rakentamaan  maanteitä. 

Tavat  ja  elämänlaatu  näissä  lännen  valtioissa  oli  tietysti  mitä 
yksinkertaisinta:  hirsihökkelit,  kotitekoiset  vaatteet  ja  työkalut.  Mutta 
ytimekästä  voimaa,  kestävyyttä  ja  rohkeutta  uhkuili  erämaan  uutis- 
asukas,  yritteliäisyyttä  ja  vapauden-rakkautta.  Missä  vain  pieninkin 
kaupungin-alku  ilmestyi,  siinä  oli  samassa  vapaa  kunnallislaitos,  koulu 
ja  sanomalehti;  ja  uskon  vapaus  vallitsi  heti  ensi  hetkestä  lähtien. 

Mahtava  oli  se  voiman  lisäys,  jonka  Länsi  tuotti  unionille. 
Mutta  tuottipa  se  paljon  huoltakin,  ja  siitä  tuli  riidan-aine,  joka  vih- 
doin oli  halkaista  koko  unionin  iäksi  päiviksi.     Minkä  tähden? 

Kysymys  kuului  kaikessa  yksinkertaisuudessaan   —  ja  kauheu- 


*)  K&.  Konne  Zilliacus.    Käsi  ki  rj  a  Pobjoi  s- Amerik  asta.    Por- 
voossa 1892.     Sivu  70  ja  seur.  sekä  89  ja  seur. 

dessaan  — :  saisiko  noissa  uusissa  valtioissa  vuorten  länsipuolella  olla 
orjuutta?  Ja  niin  astuu  nyt  vähitellen  tämä  Amerikan  vanha  mätä- 
haava  valtiolliseksi  asiaksi.  Kongressi  oli,  unionin  puolesta  järjestäen 
Luoteis-territoriota,  määrännyt  ehdoksi  ett'ei  saisi  orjuus  olla  siellä 
sallittuna;  ja  Virginiakin,  luovuttaessaan  Ohio-alueensa,  oli  vaatinut 
samaa.  Täten  oli  Ohion  pohjoispuoliset  uutisvaltiot  julistettu  orjatto- 
miksi;  niissä  ei  tätä  häpeällistä  järjestelmää  saisi  perustaa.  Mutta 
toisin  kävi  Lännen  etelä-valtioissa,  Alabamassa,  Mississippissä  ja  Loui- 
sianassa. Viimeiksi  mainitussa  oli  orjuuden-laitos  jo  Espanjan  ajoista 
juurtuneena,  ja  Alabama  ja  Mississippi  olivat  saaneet  asutuksensa 
Georgiasta  ja  Etelä-Carolinasta,  orjuuden  pääpesistä.  Vielä  enemmän 
kuin  näitä,  joissa  orjuus  niin  sanoaksemme  jo  oli  päätetty  asia,  koski 
kysymys  kuitenkin  sitä  Suur-Louisianan  osaa,  joka  ei  vielä  ollut  val- 
tioina, eli  koko  tuota  suurta  aluetta  Mississippin  länsipuolella.  Etelän 
etuna  nyt  oli  että  niin  monta  valtiota  kuin  suinkin  omaksui  orjuuden, 
sillä  mitä  enemmän  orja  valtioita,  sitä  enemmän  ääniä  Etelällä  senaa- 
tissa; jota  vastoin  Pohjan  poliitiki  kannatti  orjattomuutta  kaikissa 
uusissa  territorioissa,  jotka  pyrkivät  jäsenkunniksi   liittokuntaan. 

Riidan-kipinä  leimahti  ilmituleeu  v.  1819,  kun  ensimäinen  Loui- 
siana-valtio, Missouri,  pyysi  päästäkseen  valtioksi  unioniin.  Edustus- 
kunta,  jossa  Pohjalla  oli  enemmän  ääniä,  kieltäytyi  tunnustamasta 
Missouria  valtioksi,  ennenkun  tämä  olisi  hyljännyt  orjuuden  rajojensa 
sisäpuolella;  jota  vastoin  Etelä,  jolla  oli  ääni  enemmistö  senaatissa, 
väkisinkin  tahtoi  sitä  orjavaltioksi.  Tämä  ensimäinen  suuri  riita  orja- 
kysymyksessä  ratkaistiin  kompromissin  kautta  siten,  että  Missouri 
saisi  tulla  orjavaltioksi,  mutta  ett'ei  —  sillä  ainoalla  poikkeuksella 
nyt  —  mitään  orjuutta  tästä  lähin  saisi  olla  olemassa  pohjoispuo- 
lella 36°  30'  levej^sastetta.  Tämä  Missouri-kompromissi  jakoi  Unionin 
kahteen  puoliskoon,  joista  eteläinen  oli  isompi.  Mitään  varsinaista 
sovintoa  se  ei  saanut  aikaan.  Päinvastoin  rupesivat  orjuuden  vastus- 
tajat, aholitionistit  (sanasta  abolish  =  lakkauttaa,  poistaa)  vaati- 
maan koko  tuon  häpeällisen  laitoksen  lakkauttamista,  jota  vastoin 
slaveristit  (sanasta  slavery  =  orjuus)  yhä  pontevammasti  sitä  kan- 
nattivat. 

Eripuraisuutta  Etelän  ja  Pohjan  välillä  synnyttivät  myöskin 
unionin  säätämät  suojelustullit,  joilla  ensialussa  tahdottiin  edistää 
Amerikan  kehnoa  teollisuutta.  Mutta  Pohjan  mahtavat  tehtailijat 
kannattivat  näitä  tulleja  sittenkin,  kun  tehdasteollisuus  jo  oli  tullut 
kukoistavaan   kuntoon.     Etelässä  sitä   vastoin    oli   teollisuutta  tuskin 


-^im::^^. 


Mormonien  tabernaakkeli. 


Aiotun  mormoni-temppelin  piirustus. 

nimeksikään,  vaan  täytyi  sen  tuottaa  kaikki  tämmöiset  tarpeensa 
joko  Pohjasta  taikka  ulkomailta,  eläen  yksinomaan  kasvimaidensa  an- 
tamilla raaka-aineilla.  V.  1832  vieläkin  koroitettiin  tullit  ulkomaisista 
teollisuus-tavaroista.  Silloin  nousi  Etelä  ilmeiseen  kinastukseen,  ja 
Etelä-Carolina  selitti  koko  tuon  uuden  tulli-asetuksen  mitättömäksi, 
uhaten  erota  koko  unionista,  ell'ei  sitä  kumottaisi,  John  Calhoun 
oli  sen  miehen  nimi,  joka  siihen  aikaan  johti  demokratiiaa  eli  valtioi- 
den erikois-politiikia.  Mutta  yleinen  mielipide  tällä  kertaa  vieläkin 
pelasti  unionin,  jonka  presidenttinä  oli  kenraali  Jackson,  ja  Calhoun 
puoluelaisineen  tyytyi  sopimukseen,  jonka  kautta  tullit  vähitellen 
alennettiin  entisilleen.  Jackson  puolestaan  oli  kyllä  harras  eteläval- 
talainen,  mutta  piti  kuitenkin,  vaikka  itse  kotoisin  Etelä-Carolinasta, 
rehellisesti  unionin  puolta  kaikkia  erikois-yrityksiä  vastaan.  Van- 
haa federalistien  puoluetta,  jota  nyt  uudistettuna  sanottiin  v^hig-puo- 
iueeksi  ja  josta  sittemmin  suuri  tasavaltalais-puolue  oli  muodostuva, 
kannattivat  kuitenkin  tähän  aikaan  etupäässä  Henry  Clay  ja  Daniel 
Webster,  Pohjan  ete vimmat  valtiomiehet.  Whigien  ponnistusten 
johdosta  ja  Lännen  avulla  pääsi  v.  1840  presidentiksi  kenraali  Wil- 
liam Harrison,  nykyisen  presidentin  isä,  ja  demokraatit  olivat  hetkeksi 
aikaa  takapajulla;  mutta  Harrison  kuoli  muutaman  kuukauden  kulut- 
tua, ja  nyt  valittiin  presidentiksi  Virginialainen  Tyler,  jonka  aikana 
taas  orjavaltio-riita  puhkesi  täyteen  tuleen.  Texas,  joka  ennen  oli 
ollut  osana  Mexikosta,  mutta  v.  1836  siitä  irtautunut  itsenäiseksi 
tasavallaksi,  tarjoutui  valtioksi  unioniin.  Se  oli  vanha  orjamaa,  josta 
Etelälle  olisi  tullut  paljon  vallan-lisäystä.  Senpä  tähden  Pohja  sen 
anomusta  kauvan  ja  kiivaasti  vastusti,  mutta  nytkin  saatiin  kompro- 
missi aikaan,  ja  Texas  tuli,  kun  tulikin,  jäsenkunnaksi  unioniin  v. 
1845.  Samana  vuonna  lisäsi  orjattomain  valtioiden  lukumäärää  lotva^ 
uusi  hedelmällinen  siirtomaa  Missisippin  länsipuolella,  jonne  paljon 
uutisasukkaita  viime  aikoina  oli  tullut  Euroopasta.  Wisconsin,  Iowasta 
koilliseen,  tuli  valtioksi  1848.  Jo  v.  \^?>Q  oM^d^t  Michigan  i^  Arkan- 
sas päässeet  jäseniksi  liittokuntaan,  Arkansas  Missouri-kompromissin 
mukaan  orjavaltiona. 

Texas'in  yhdistäminen  liittokuntaan  tuotti  Yhdys-valloille  sodan 
Mexikoa  vastaan,  joka  vaati  takaisin  entistä  maakuntaansa,  jonka 
itsenäisyyttä  se  ei  ollut  koskaan  tunnustanut.  Unioni  lähetti  kolme 
armeijaa  Mexikoon,  joka  perin  pohjin  masennettiin  ja  rauhan-teossa 
V.  1848  pakoitettiin  luopumaan  sekä  Texasista  että  Uudesta  Mexikosta 
ja  YläCaliforniasta  Grila-jeke^n  asti  etelässä. 

10 

Jo  kolme  vuotta  sitä  ennen  oli  päästy  Tyvenen  meren  rannalle^ 
kun  Oregon  (nykyiset  territoriot  Oregon  ja  Washington)  Englannin 
kanssa  kestetyn  kiivaan  kiistan  perästä  oli  joutunut  Yhdys- Valtain 
omaksi.  Mutta  Mexikon  kanssa  tehty  rauha  lisäsi  unionin  alueen 
koko  tuolla  äärettömällä  ylängöllä  englantilaisesta  Amerikasta  pohjo- 
sessa  Mexikoon  etelässä,  —  alue,  joka  käsittää  yhdeksän  suurta  val- 
tiota tai  territoriota,  koko  nykyinen  Suuri  länsi. 

Tämä  maa  oli  siihen  aikaan,  jos  lukee  pois  vaeltelevat  indiaanit 
ja  muutamat  mexikolaiset  linnoitukset  ja  lähetysasemat,  api  autiona. 
Ainoastaan  yksi  mainittava  siirtokunta  oli  täällä  olemassa,  nimittäin 
Mormonien  yhteiskunta  Utah'ssa.  Tämän  kummallisen  uskokun- 
nan  oli  1820-luvulla  perustanut  muuan  Josef  Smith  niminen  mies 
Vermontista.  Hänelle  olivat  enkelit  ilmoittaneet  että  Tuhatvuotinen 
valtakunta  pian  oli  tulossa  sekä  että  „ Mormonin"  kirja,  jossa  uuden 
uskonnon  oppi  oli  selitettynä,  olisi  löydettävissä  siitä  ja  siitä  paikasta^ 
missä  se  vuosituhansia  oli  maannut.  Siitä  raamatusta  saataisiin 
myöskin  lukea  Amerikan  alkuperäisimmän  kansan  kohtaloista,  joka 
kansa  —  ijältään  vanhempi  kuin  indiaanitkin  —  aikoinaan  oli  joutu- 
nut Amerikaan  Baabelista.  Smith-profeeta  sai  uskolaisia  ja  muutti 
niiden  kanssa  Ohioon,  mutta  sieltä  pois-ajettuna  Illinoisiin,  jossa  «vii- 
meisten päiväin  pyhät"  nyt  rakensivat  ensimäisen  tabernaakelinsa. 
Heidän  uskonvimmansa  ja  1830-luvulla  perustamansa  monivaimoisuus 
suututti  kuitenkin  maan-asukkaita  niin,  että  tabernaakeli  muutamassa 
kansan-kähäkässä  sytytettiin  palamaan  ja  Smith  herra  ammuttiin. 
Silloin  pötkivät  nämä  sorretut  lahkolaiset  pois  erämaahan  ja  pysäh- 
tyivät viimein  Suuren  Suolajärven  rannalle,  jonka  autioita  suola-aroja 
he  hyvällä  menestyksellä  rupesivat  viljelemään.  Heidän  Moosekse- 
naan korvessa  oli  Brigham  Young,  Smithin  jälkeläinen,  joka  nyt 
myöskin  uudessa  luvatussa  maassa,  Utah 's  s  a,  perusti  täydellisen  pap- 
pisvallan. Uskovaisia  tuli  melkein  tulvanaan  uusia  Euroopasta,  ja 
Mormonien  uuttera  uutiskunta  rupesi  kukoistamaan.  Pohjois-Amerikan 
unioni  ei  sitä  kuitenkaan  ole  tunnustanut  valtioksi,  vaikka  se  on  van- 
hin territorio  Suuressa  lännessä.  Siilien  on  syynä  pappisvaltainen 
hallitusmuoto  ja  monivaimoisuus. 

Mutta  ilmestyipä  pian  Kalliovuorten  länsipuolelle  toisiakin  siir- 
tolaisia idästä  päin.  Helmikuussa  I848'  löysi  muuan  uutisasukas^ 
myllyränniä  rakentaessansa,  kultahiekkaa  pienestä  purosta,  joka  laskea 
Sacramento-jokeen  Californiassa.  Ja  jo  huomattiin  että  tätä  kal- 
lista tavaraa  näillä  tienoin  oli  olemassa  oikein  kosolta.   Ihmisiä  rupesi 

tulemaan  parvi  toisensa  perästä,  eikä  aikaakaan,  ennenkun  Sacramenton 
kauniissa  laaksossa  tunkeili  rähisevä,  sekalainen  seurakunta  kaikkia 
maailman  kansoja.  Euroopalainen,  Kiinalainen,  Australialainen,  India- 
lainen  kaiveli  ja  liuuhtoi  siellä  toinen  toisensa  vieressä.  Hiki  pihkui 
otsasta  ja  kulta  maa-emän  povesta.  Parissa  päivässä  muuttui  entinen 
mierolainen  pöyhkeileväksi  pohataksi.  Mitään  muuta  lakia  ei  ensim- 
mältä  ollut  kuin  nyrkki,  puukko  ja  revolveri.  Vähitellen  saivat  seik- 
kailijat kuitenkin  keskenänsä  ja  omaksi  turvakseen  jonkinmoisen  halli- 
tuksen aikaan,  kunnes  vihdoin  unionin  hallitus  tuli  väliin  ja  järjesti 
siirtokunnan  melskeiset  olot.  Silloin  kuitenkin  suuri  osa  kullankai- 
vajia korjasi  nahkansa  tienoolta,  ja  jälelle  jäi  uuttera  kantajoukko 
kunnollisia  maanviljelijöitä,  jotka  ennen  pitkää  muuntivat  Sacramenton 
ihanan  laakson  kukoistavaksi  viljavainioksi  ja  hehkuvaksi  viinimaaksi, 
joiden  runsaat  tuotteet  meidän  päivinämme  kannattavat  loistavan  yh- 
teiskunnan. San  Franciscon  kirjava  maailman-kaupunki  kohoaa 
nyt  siltä  paikalta,  missä  neljäkymmentä  vuotta  sitten  kullankaivajain 
viheliäiset  puuhökkelit  seisoivat. 


XVIII. 

Orjuus  ja  abolitionistit.     Abraham  Lincoln. 

Orjuus!  Mitä  on  orja?  Onko  hän  ihminen?  Ei.  Hän  ei  ole 
ihminen.  Hän  on  kalu,  hän  on  luontokappale,  hevonen,  härkä,  koira. 
Hän  on  toisen  omaisuus,  ja  hänen  hintansa  vaihtelee  aivan  kuin  esim. 
hevosen  hinta.  Itse  hän  ei  voi  sanoa  mitään  oraaksensa,  koska  hän 
ei  itseänsä  omista.  Vaatteet  hänen  päällänsä  ovat  hänen  omiaan  yhtä 
vähän  kuin  kello  lehmän  kaulassa  on  sen  omaa.  Hänen  lapsensa  on 
hänen  omansa  samassa  merkityksessä  kuin  vasikka  on  lehmän.  Ne 
myydään  erikseen.  Katso  koiraa,  kuinka  surkeasti  se  silmäilee  pientä 
penikkaansa,  jota  viedään  pois.  Käyhän  sinun  emä-parkaa  surku.  Se 
ehkä  kiljaisee,  ehkää  ryöstäjää  puree.  Mutta  tuhansia,  satoja  tuhansia 
ja  tuhansia  tuhansia  ihmislapsia  on  riistetty  äidin  sylistä  tuntematto- 
maan tulevaisuuteen,  eikä  ole  ryöstäjän  käynyt  onnetonta  surku,  eikä 

ole  onneton  uskaltanut  purra,  ei  kiljaistakkaan.  Hiljaista  huokausta 
hänen  povestaan  ei  ole  kenkään  kuullut.  Orjuutta  on  ollut  melkein 
kaikissa  kansoissa  ja  maissa.  Olisi  kenties  kuitenkin  sopinut  odottaa 
että  Pohjois-Amerikan  englantilaiset  siirtokunnat,  joista  useimmat 
rakennettiin  niin  vapaamieliselle  perustukselle,  olisivat  kerrassaankiin 
tämän  häpeällisen  laitoksen  hyljänneet.  Mutta  niin  ei  käynyt.  Niiden 
perustuessa  oli  vapaus  kaikkein  tunnussanana,  joka  siirtolaisen  huu- 
lilla; mutta  pitkä  aika  oli  kuluva,  ennenkun  ymmärrettiin  mitä  vapaus 
on.  Ja  tuimat  taistelot  tarvittiin  ennenkun  tämä  käsite,  horjahtu- 
neena  pois  itsestään,  pääsi  jälleen  itsehensä,  horrostilastansa  heräten; 
—  tarvittiin  kauhea  sota,  ennenkun  vapaus  pääsi  vapaaksi. 

Orjuus  joutui  perehtymääm  englantilaiseenkin  Amerikaan  melkein 
yhdessä  itse  uutisasutuksen  kanssa.  Ensimäinen  neekerilasti  tuotiin 
Virginiaan  jo  v.  1619,  ja  orjatuonti  Afrikasta  kävi  sitten  loistavaksi 
,,affääriksi"  Englannin  suurille  kauppakaupungeille.  Ja  orjuutta  oli 
sekä  Pohjassa  että  Etelässä,  niin  hyvin  New  Yorkissa  ja  Massachu- 
settsissa kuin  Virginiassa  ja  Etelä-Carolinassa.  Mutta  Pohjassa  se  ei 
sentään  päässyt  juurtumaan  niin  syvälle,  vaan  lakkautettiin  vallan- 
kumouksen aikana  kokonaan.  Tähän  vaikutti,  paitsi  Pohjan  väestön 
inhimillisempi  katsantotapa,  sekin  seikka,  että  mustien  pakollinen  työ 
siellä  ei  ollut  niin  suuresta  arvosta  kuin  Etelässä.  Varsinainen  maan- 
viljelys, tehdasliike,  käsityö  ja  kauppa  kävi  paremmin  vapaiden  val- 
koisten voimalla  kuin  taitamattomien  neekerein.  Etelä  sitä  vastoin 
viljeli  sokuriputkea,  riisiä  ja  puuvillaa  suurilla  kasvimaillaan,  planta- 
geillaan;  ja  kuumassa  ilmanalassa,  jota  valkoisen  työväen  oli  vaikea 
kestää,  arveltiin  neekerien  paraimmin  ponnistukseen  sopivan.  Mutta 
erittäinkin  kannatti  orjuuden  kukoistamista  Etelässä  se  onneton  pykälä 
valtiosäännössä,  joka  sääti  että  ^/s  orjaväestöstä  otettaisiin  lukuun, 
kun  tuli  kysymykseen  niiden  edusmiesten  lukumäärä,  jotka  kukin 
valtio  lähetti  kongressiin.  Senpä  tähden  Etelän  miehet  ennen  kaikkea 
pyrkivät  lisäämään  orjiensa  joukkoa,  ja  heidän  etunaan  tietysti  myös- 
kin oli  että  niin  paljon  uusia  orjavaltioita  kuin  suinkin  tuli  jäsenkun- 
niksi unioniin.  Etelän  valtiollinen  voima  oli  tämän  asian  vallassa. 
Pohjan  ja  Etelän  väli  oli  kyllä  ollut  kireä  jo  pitkät  ajat,  mutta 
Suuren  lännen  auetessa,  kun  yhä  uusia  valtioita  pyrki  unioniin,  rupesi 
taistelu  käymään  hyvin  katkeraksi.  Tilapäisillä  sovinnoilla,  „kompro- 
misseilla",  oli  sitä  tähän  saakka  estetty  puhkeamasta  julkiseksi  sota- 
tilaksi; mutta  jo  käy,  kun  käykin,  yhä  selvemmäksi  ett'ei  kompro- 
missit enää   auta.     On,   näet,  tullut  väliin  kolmaskin  valta  nyt,  joka 

ei  enää  pidä  lukua  Pohjan  taikka  Etelän  vallan-asemasta,  vaan  nousee 
näyttämölle  ihmisyyden  nimessä  ja  julistaa  oikeuden  pyhät  peri- aatteet, 
hylkäämällä  kerrassaankin  kaikki  sovinnon-hieromiset  vääryyden  ja 
väkivallan  kanssa.  Se  on  orjuuden-vastustajain  liike,  abolitio- 
nistien  päivä  päivältä  yltyvä  herätyshuuto,  joka  semmoisenaan  saa 
Etelän  vapisemaan.  Eivät  he  tahdo,  kuten  Pohjan  valtiomiehet,  Etelää 
kukistaa  sentähden  että  tämä  on  Etelä,  vaan  sentähden  että  Etelä  on 
orjuus.  Orjuutta  kannattava  Etelä  on  kuritettava,  ei  Etelä  itsessään. 
Neekerien  kauhea  asema  orjavaltioissa  se  oli,  joka  sittenkin  etupäässä 
joudutti  sodan  puhkeamista  ja  Etelän  kukistumista.  Pohjan  vapaa- 
mielinen väestö  ei  lopulta  voinut  tuota  ihmiskunnan  mätähaavaa  kärsiä 
silmäinsä  edessä.  Ja  se  on  abolitionistinen  liike,  joka  vihdoin  saa 
horroksissa  lepäävän  omantunnon  heräämään. 

Orjanomistajat  rupesivat  pelkäämään.  He  pelkäsivät  kapinaa 
itse  orjain  puolelta.  Ja  syytä  olikin.  Moniaalla  oli  orjia  viisi  vertaa 
enemmän  kuin  valkoisia,  ja  julma  kohtelu  oli  saattanut  heidät  raivoon. 
Kasvimaan-omistaja  ja  hänen  apulaisensa  kävivät  aina  aseissa,  ja  ken 
vain  osoitti  vähintäkään  uppiniskaisuuden  merkkiä,  tuli  rääkätyksi 
mitä  hirveimmällä  tavalla  taikka  ammuttiin  paikalla  kuoliaaksi.  Texa- 
sissa yrittivätkin  orjat  kerran  kapinaliittoa,  mutta  se  tukehutettiin 
heti  säälimättä  vereen,  ja  yllyttäjät  poltettiin  elävältä.  —  Orjia  ei 
saanut  opettaa  lukemaan,  koska  semmoisesta  taidosta  voisi  herätä  halua 
kapinallisiin  vehkeisin.  Kiellon  rikkominen  rangaistiin  tavallisesti 
vankeudella,  mutta  moniaalla  raipoilla.  Muuan  nuori  pappi  Pohjois- 
Carolinasta,  joka  oli  antanut  neekeritytölle  katkismuksen,  jossa  ei 
ollut  muuta  kuin  Jumalan  Kymmenen  Käskyä,  sidottiin  häpeäpaaluun 
ja  ruoskittiin.  Eräs  jaloluontoinen  nainen  Virginiassa,  joka  oli  opet- 
tanut mustaa  palvelustyttöä  lukemaan  ja  kirjoittamaan,  sai  tästä  rikok- 
sestaan istua  kuusi  kuukautta  vankeudessa.  Ken  piti  piilossa  karan- 
nutta orjaa,  rangaistiin  3  ä  7  vuoden  kuritusvankeudella,  ken  kehoitti 
heitä  kinastukseen,  sai  5  ä,  21  vuotta  kuritusvankeutta.  Lopulta  ko- 
vennettiin nämä  lait  siihen  määrään  asti,  että  kuolemanrangaistus 
säädettiin  sille,  joka  esitelmäin  tai  lentokirjain  kautta  huomautti  nee- 
kereitä  heidän  alhaisesta  tilastaan.  *)  Orjain  tuonti  Afrikasta  oli 
tosin  kongressin  säätämän  lain  kautta  kielletty;  mutta  niitä  kulje- 
tettiin  maahan   salaa,   ja   sitä   paitse  kukoisti   muutamissa  valtioissa 


*)  Ks.  Alexandra  Gripenberg:  Orjain  vapauttaminen  Pohjois- 
Amerikassa.     Helsingissä  1892.     Sivu  6. 

muuan  kaunis  elinkeino:  „neekerinsyötöslaitokset",  joilla  aina  oli  nuo- 
ria neekerejä  varastossa,  s.  o.  lapsina  ostetulta  mustia,  joita  sitten 
joukottain  myytiin  Etelään  taikka  suorastaan  huutokaupalla.  Orja- 
markkinoita pidettiin  niinikään  melkein  kaikissa  kaupungeissa,  ja  silloin 
oli  elämä  yhtä  vilkasta  ja  ylentävää  kuin  meidän  hevosmarkkinoil- 
lamme.  Siinä  tunnusteltiin  elävän  tavaran  käsivarsia  ja  sääriä,  siinä 
katsottiin  heitä  suuhun,  siinä  kerskattiin,  tingittiin,  huudettiin  ja  hoilat- 
tiin.   Lapsi  myytiin  säälimättä  pois  äidiltänsä,  vaimo  mieheltään  j.  n.  e. 

Tämmöisten  lakien  säätäjät  ja  toimeen-panijat  olivat,  huolimatta 
ulkonaisesta  säädyllisyydestään  ja  ,,hienoi8ta  tavoistaan",  itse  teossa 
joteskin  raakamaisia  sieluja.  Tuo  keikaileva  nuori-herra,  joka  seura- 
elämässä ilmenee  niin  miellyttävänä,  joka  sukkelalla  puheellaan  ja 
ritarillisella  käytöksellään  vetää  naisten  sydämet  puolelleen,  joka 
laverruksillaan  demokraatisesta  eli  kansanvaltaisesta  hallitustavasta  ja 
kuntain  itsehallinnosta  saa  herkkä-uskoisen  muukalaisen  luulemaan 
häntä  oikeaksi  vapauden-sankariksi,  —  hän  on  kasvanut  koira-  ja 
orjaruoska  kädessään,  hän  ajaa  huviksensa  takaa  karanneita  neekereitä 
ja  revittää  heitä  verikoirillaan  palasiksi.  Hän  on  demokraati,  mutta 
itse  teossa  ainoastaan  mikäli  eri  valtioiden  oikeudet  („state  rights") 
ovat  kysymyksessä ;  muuten  on  hän  aristokraati,  ylimys,  ja  mitä  pahim- 
paa  laatua  vielä. 

Mutta  eirei  nyt  orja  isäntänsä  verikoirilta  tavallisesti  päässyt 
kauas  kotitiluksista,  eikö  hänen  onnistunut  paeta  pohjois-valtioihin, 
joissa  ei  orjia  pidetty?  Onnistui  tosin  useinkin,  mutta  täälläkin  hän 
joutui  kiinni.  Unioni  eli  liittokunta  oli  saatu  aikaan  ainoastaan  arve- 
luttavien myönnytysten  kautta  Etelälle,  ja  niiden  joukossa  oli  sekin 
pykälä  unionin  valtiosäännössä,  että  jokainen  „työhön  paikoitettu 
henkilö",  joka  luvattomasti  oli  luopunut  velvollisuudestaan  ja  lähtenyt 
toiseen  valtioon,  oli  tämän  kautta  jätettävä  takaisin  omistajallensa. 
Siten  ei  orja  ollut  turvattuna  missään  unionin  valtiossa,  huolimatta 
siitä  oliko  tämä  „orjavaltio"  vai  ei.  Mutta  tuotakaan  pykälää  ei 
vielä  arveltu  riittäväksi,  koska  se  toisinaan  antoi  aihetta  eroaviin 
tulkitsemisiin.  Senpä  tähden  tuli  (v.  1850)]  uusi  karkulais-laki  — 
the  fugitive  slave  law  — ,  joka  velvoitti  jokaista  unionin  virkamiestä 
vangitsemaan  ja  omistajalle  saattamaan  karanneita  orjia,  huolimatta 
siitä  mistä  paikasta  unionissa  tämmöinen  kulloinkin  tavattiin.  Tämä 
lemmollinen  laki  sai  vihdoinkin  Pohjan  paremman  väestön  kirku- 
maan vihasta,  ja  kongressin  edustuskamarissakin  se  ensimmältä  herätti 
kovaa   vastarintaa.     California   oli    tähän    aikaan    omaksunut    valtio- 

säännön,  joka  sen  rajojen  sisäpuolella  kokonaan  kielsi  orjuuden,  ja 
nyt  (1850)  se  pyrki  valtioksi  unioniin.  Taaskin  huudettiin  ylfyra- 
päri  liittokuntaa  „Slavery"  ja  „No  slavery",  ja  puolueiden  kiivaus 
oli  katkaisemaisillaan  kaikki  unionin  siteet.  Vihdoin  saatiin,  niinkuin 
ennen  Missourin  asiassa,  Henry  Clay'n  toimesta  kompromissi  aikaan, 
joka  sääti  että  Oaliforaia  saisi  orjattomana  valtiona  (free-soil-state) 
yhdistyä  unioniin,  mutta  karkulaislaki  jäi,  kun  jäikin,  laiksi  ja  siis 
Californian,  kuten  kaikkein  muidenkin  valtioiden,  noudatettavaksi. 
Nyt  olivat  orja-parat  kokonaan  herrainsa  hallussa.  Laki  oli  selvä, 
sitä  ei  käynyt  kiertää.  Missä  ikinä  karannut  orja  vieraassa  valtiossa 
tavattiin,  lähetettiin  hän  ilman  armotta  takaisin.  Ja  niin  suuri  oli 
paatumus  vielä  melkoisessa  osassa  Pohjankin  väestöä,  että  „ viisaat, 
jalotuntoisetkin  ihmiset  vakaasti  vaativat  että  karanneet  orjat  olisivat 
säälimättä  jätettävät  omistajilleen",  että  „hyväsydämisetkin,  kelpo 
ihmiset"  puolustivat  tämmöistä  takaisin-jättöä  Jokaisen  kunnon  kan- 
salaisen", jokaisen  «kristityn  velvollisuutena".  *)  Mutta  Pohjan  ajat- 
televassa yleisössä  noustiin  salaiseen  kinastukseen  tuommoista  laillista 
väkivaltaa  vastaan,  ja  muuan  kvääkäri  Dayton  järjesti  ylt'ympäri 
Pohjaa  turva-asema-laitoksen  —  n.  s.  maanalaisen  rautatien  — , 
jonka  avulla  onneton  karkulainen  salaa  kuljetettiin  Canadaan,  missä 
orjuus  oli  ehdottomasti  kielletty,  se  kun  ei  ollut  tuskissaan  potevan 
unionin  vallassa. 

Esimerkiksi  karkulaislain  kovuudesta  ja  „maanalaisen  rautatien" 
toimista  lainaamme  tähän  äsken  mainitusta  kirjasesta  seuraavan  jutun : 
„ Kerrankin  karkasi  muuan  orja  ja  pääsi  onnellisesti  ja  eheänä  aina 
Rochesteriin  saakka,  jossa  Amy  Post  (muuan  helläsydäminen  abolitio- 
nisti)  otti  hänet  vastaan  ja  lähetti  eteenpäin.  Mutta  kun  viimeinen 
asiamies  maanalaisella  rautatiellä  oli  lähettämäisillään  hänet  rajan 
jli  Canadaan,  pääsivät  takaa-ajajat  hänen  jäljillensä.  Hädissään  ei 
tiennyt  asiamies  muuta  neuvoa  kuin  panna  hänet  menemään  tyhjässä 
tynnyrissä,  johon  oli  lävistetty  hienoja  reikiä.  Tynnyri  lähetettiin 
ynnä  parin  tusinan  kanssa  muita  semmoisia,  nauloilla  täytettyjä,  rau- 
tateitse Canadaan.  Kuitenkin  joutui  salaisuus  ilmi,  ja  orjanomistajan 
asianajaja  lähetti  sähkölangalla  käskyn  että  tynnyrit  pidätettäisiin  ja 
tutkittaisiin,  ennenkun  saapuivat  rajalle.  Niin  tehtiin.  Mutta  selittä- 
mättömän, vaikka  varsin  onnellisen  erehdyksen  johdosta  oli  tynnyri, 
jossa    orja    piti    piiloaan,    jäänyt    pidättämättä   ja   tullut   lähetetyksi 


*)  Ks.  Alexandra  Gripenberg.    Mainittu  kirjanen.    Sivu  43. 

Canadaan.  Sinne  tultuaan,  pantiin  se  tavaramakasiiniin,  kun  ei  siinä 
ollut  mitään  osoitetta.  Vasta  kolmen  päivän  perästä  saivat  paikka- 
kunnan abolitionistit  tiedon  asiasta,  kiiruhtivat  makasiiniin  ja  tapasivat 
tynnyrin.  Mies-raukka  oli  puoleksi  tukelitunut,  nälkään  nääntymäisillään, 
ja  vallan  uupunut  epämukavan  asentonsa  tähden.  Mutta  kesken  kär- 
simyksiään  ei  hänelle  ollut  edes  juolahtanutkaan  mieleen  ilmaista 
itseänsä,  koska  hän  ei  tietänyt  missä  oli,  Canadassa  vaiko  yhdys- 
valloissa." 

Sen  mielipiteen  herättäminen,  joka  antoi  kuolemaniskun  orjuuden 
laitokselle  ja  joka  jo  tähän  aikaan  vaikutti  valtavana  voimana,  oli 
tapahtunut  vähitellen  ja  on  mitä  kauniimpia  liikkeitä  ihmiskunnan 
historiassa.  Väreenä  oli  se  alkanut  muutamista  kvääkärikunnista, 
jotka  jo  V.  1727  julkisesti  moittivat  orjuutta.  V.  1760  vapautti 
Nev^portin  kvääkäri-kunta  Rhode  Islandissa  orjansa,  ja,  kuten  olemme 
nähneet,  Yrjö  Washington  teki  samoin,  ilmoittaen  tällä  teollaan  että 
tuo  laitos  oli  ristiriidassa  vapautta  kannattavan  kansan  pyrintöjeu 
kanssa,  jos  kohta  moniaalla,  kuten  tietysti  hänen  maatilallaan,  „ mustia 
palvelijoita"  pideltiin  ja  kohdeltiin  erinomattain  hyvin  —  niin  että 
niiden  „oli  monta  vertaa  parempi  olla  kuin  useiden  valkoisten  vapai- 
den palvelijain".  Pohjassa  lakkautettiinkin,  kuten  olemme  maininneet, 
vallankumouksen  aikana  orjuus  kokonaan,  mutta  ainoastaan  kotoisena 
laitoksena.  Etelän  karanneet  orjat  olivat  sielläkin  yhä  vielä  orjiksi 
katsottavat  ja  takaisin  lähetettävät,  joten  orjuus  itse  peri-aatteessa 
jäi  kaikkialla  hyväksytyksi.  —  Koko  laitoksen  vastustajia  oli  tämän 
vuosisadan  alussa  myöskin  eräs  kvääkäri-pappi  Elias  Hick,  joka  suo- 
raan saarnasi  tuota  häpeällistä  perisyntiä  vastaan.  V.  1829  piti  niin- 
ikään kvääkärinainen  Lucretia  Mott  esitelmiä  orjuuden  pahennuksesta. 

Mutta  vasta  1830-luvulla  järjestyi  abolitionistien  liike  varsinai- 
seksi aatevallaksi,  kun  Wilham  Lloyd  Garrison,  —  hänkin  köyhistä, 
vanhemmista  syntynyt  ja  aivan  itse-oppinut  mies  —  astui  sen  etune- 
nään. Yhteydessä  erään  kvääkärin  kanssa  alkoi  hän  ensiksi  julkaista 
„The  genius  of  Universal  Emancipation"  (Yleisen  vapautuksen  hal- 
tiahenki)  nimistä  aikakauskirjaa  ja  sitten  —  istuttuaan  jonkun  aikaa 
Baltimoren  vankeudessa  muka  kapinallisista  yrityksistään  Yhdys-Val- 
tain  lakeja  vastaan  —  v.  1831  Bostonissa  sanomalehteä  „The  libe- 
rator"  (Vapauttaja),  jossa  hän  säälimättä  paljasteli  Etelässä  harjoi- 
tettuja kauheuksia  ja  julmuuksia  orja-parkoja  vastaan,  kääntyen  nyt 
erittäinkin  Pohjan  väestön  puoleen.  Pari  vuotta  myöhemmin  perusti 
hän  „Kansallis-yhdistyksen  orjuuden  vastustamista  varten"  (The  Natio- 


Pakenevan  orjan  takaa  ajaminen. 

nai  Anti-Slavery  Association),  jonka  jäsenet  pian  kyllä  kokosivat  yhä 
enemmän  liartaita  puoluelaisia.  Garrison  oli  sekä  oivallinen  puhuja 
että  oivallinen  kynämies.  Hänen  hehkuva  hartautensa  ilmestyi  joka 
rivistä,  joka  sanasta,  ja  erittäinkin  tiesi  hän  aina  tuoda  esiin  juuri 
semmoisia  tosi- asioita  orjalaitoksen  pahennuksesta,  jotka  saattoivat 
hänen  rehelliset  lukijansa  ja  kuulijansa  vihan  vimmaan  orjaherroja 
vastaan. 

Tehokkaimpia  orjuuden-vastustajia,  vaikka  toisella  alalla  kuin 
Garrison,  oli  myöskin  tunnettu  ajattelija  ja  hengellinen  kirjailla  Wil- 
liam Ellery  Channing,  Bostonin  unitaarisen  seurakunnan  saarnamies. 
Vaikka  hänen  kirkollinen  suuntansa  ei  hyväksynyt  sitä  oikea-uskoisen 
kristinopin  vaatimusta,  että  Kristus  välttämättömästi  on  tunnustettava 
„Jumalan  pojaksi"  ennen  kaikkia  muita  olentoja,  vaan  enemmän  tai- 
pui vanhaan  Areiolaisuuteen,  joka  aikoinaan  tosin  myönsi  Kristuksen 
olevan  samallaista  olentoa  kuin  Isä  on,  vaan  ei  samaa;  —  niin  oli 
Channing  kuitenkin  mitä  ankarin  kristitty  siinä  mielessä,  että  Kris- 
tuksen ihmisystävällinen  oppi  on  maailmassa  noudatettava,  ja  hän 
näytti  päivän  selvästi  toteen  että  kristinoppi  ja  orjalaitos  ovat  mitä 
jyrkimmässä  ristiriidassa  keskenään,  että  semmoinen  kristinoppi,  joka 
hyväksyy  orjuutta,  ei  ainakaan  ole  Kristuksen  oppia.  Ja  Channing 
tuomitsi  sekä  kirjoituksissaan  että  saarnastuolistaan  orjuuden-lai- 
toksen mitä  törkeimmäksi  jumalattomuudeksi,  samalla  kun  se,  kuten 
kaikkein  ajattele  vain  täytyi  tunnustaa,  oli  epä-inhimillisin  järjestelmä 
maailmassa.  Mutta  —  oi  sinä  skolastiikin  ijankaikkinen  ketunhäntä! 
—  oikea-uskoisen  kirkon  pappismiehet  vetivät,  harvoilla  poikkeuksilla, 
yhtä  köyttä  orjaherrain  kanssa,  puolustaen  ja  suojellen  tätä  oivallista 
järjestelmää,  samalla  kun  Etelän  kunnianarvoisat  sielunpaimenet  itse 
hyvällä  maulla  orjia  pitivät.  Ja  he  puolustivat  tuota  helmalastaan 
oikein  raamatun  perustuksella.  Siinä  on  muka  orjuus  sallittu.  „ Kai- 
uin jälkeläiset  ovat  määrätyt  ikuiseen  orjuuteen.  Orjuus  on  neeke- 
reille terveellinen  laitos,  koska  musta  ihmisrotu  on  ala-ikäinen,  vapau- 
teen kelpaamaton,  ja  koska  Jumala  sen  on  ikuiseksi  määrännyt  val- 
koisen rodun  alamaiseksi."*)  Amen!  —  Mutta  moista  katsantotapaa 
vastaan  taisteli  voittavalla  kaunopuheliaisuudellaan  ja  taitavalla  ky- 
nällään Channing,  ja  olkoon  se  sanottu  hänen  ja  hänen  kirkollisen 
suuntansa  kunniaksi,   että  hällä  oli  Amerikan  sivistynein  yleisö  puo- 


*)    Ks.  Aleksandra  Gripenberg.  Mainittu  kirjanen,  Siv.  7. 


154 

lellaan.  Etelän  miehet  tietysti  häntäkin  hartaasti  vihasivat,  niinkuin 
Garrisonia. 

Suureen  rahvaasen  ei  kuitenkaan  kenkään  abolitionisti,  ei  edes 
Garrisonkaan,  vaikuttanut  niin  paljon  kuin  Wendell  Phillips,  nuori 
asianajaja  Bostonista  ja  orjuuden-vastustajain  yhdistyksen  vara-pää- 
mies.  Hänestä  kerrotaan  että  hän  muutamana  päivänä  näki  miten 
muuan  raaka  väkijoukko  orjuuden  kannattajain  yllytyksistä,  kiroten 
ja  ivaten,  laahasi  Garrisonia  pitkin  katuja,  että  hän  silloin  tuli  ajat- 
telemaan kuinka  paljon  olevainen  laki,  jota  hän  tähän  asti  oli  ihail- 
lut ja  harrastanut,  erosi  siitä  laista,  joka  oli  kirjoitettuna  hänen  rin- 
nassaan, että  hän  heitti  lakikirjansa  seinään  ja  riensi  ulos  kadulle, 
—  että  hän  siitä  hetkestä  lähtein  oli  abolitionismin  ehkä  ankarin 
apostoli.  Inhoituksen  ja  harmin  tuli  hehkui  hänen  puheistaan,  joita 
hän  piti  missä  ja  milloin  hyvänsä.  Säälimättä  viskasi  hän  tuon  hä- 
peällisen laitoksen  kannattajille  silmiin  mitä  rohkeimpia  syytöksiä 
Amerikan  vapaan  ^valtiosäännön  kavaltamisesta",  „puritanisten  esi-isien 
häpäisemisestä"  j.  n.  e.,  saaden  heitä  kalpenemaan  kiukusta,  mutta 
samalla  vapisemaan  hänen  edessänsä.  Kulkien  kaupungista  kaupunkiin, 
kylästä  kylään,  leimahutti  Phillips,  usein  taivasalta  puhuen,  kaikkialla 
ukkosen-tulensa  tuota  kurjaa  järjestelmää  vastaan,  pelkäämättä 
kiroten  semmoista  lainsäädäntöä,  joka  suojeli  orjuutta.  Ja  hän  kos- 
ketti kipeästi  kansan  tympistyneesen  oikeuden-tuntoon.  Siinä  heräsi 
moni,  joka  oli  maannut. 

Abolitionisti-yhdistyksellä  oli  sitä  paitse  ehtimiseen  liikkeellä 
lukuisa  kantajoukko  miehiä  ja  naisia,  jotka  esitelmillä  ja  kirjoituksilla 
taistelivat  orjuutta  vastaan  ja  joista  moni  sai  verellään  ja  hengellään 
todistaa  kalliin  asiansa  puolesta.  Orjuuden  kannattajat,  näet,  usein 
kyllä  ussuttivat  roskajoukkoja  näiden  rohkeiden  apostolien  kimppuun, 
ja  hurja  omakäden-oikeus  —  Amerikan  yhteiselämän  arveluttavin 
ilmiö  —  pian  lausui  tuomionsa  hetkellisen  raivon  onnettomasta  uh- 
rista. Mutta  siitä  huolimatta  jatkoivat  abolitionistit  järkähtämättä 
tointansa  —  sanalla  ja  työllä.  Pelkäämättä  lain  ankaraa  rangais- 
tusta toimitettiin  joka  päivä  joku  karannut  onneton  salaisesti  rajan 
yli  Canadaan,  autettiin,  milloin  voitiin,  neekeriparkoja  oikeudessa, 
puhuttiin  ja  kynää  käytettiin  heidän  puolestaan.  Ja  tässä  työssä, 
joka  vaati  yhtä  paljon  kekseliäisyyttä  kuin  uskallusta,  vaikuttivat 
Amerikan  sivistyneet  naiset  yhtä  tehokkaasti  kuin  toinen  sukupuoli, 
nseimpa  ehkä  paremmallakin  menestyksellä,  koska  naisellinen  hätä- 
huuto tavallisesti  tunkee  syvemmälle  sydämeen  ja  naisellinen  heikkous 

sitä  paitse  on  paras  suojelusmuuri  raakuutta  ja  väkivaltaa  vastaan. 
Niistä  lukuisista  jaloista  naisista,  jotka  abolitionisti-liikkeen  palve- 
luksessa itseään  erityisesti  kunnostivat,  mainitsemme  tässä  vain  Har- 
riet Beecher-Stotve'n,  kuuluisan  „Setä  Tuomaan  tupa"  nimisen  romaa- 
nin kirjoittajan.  Se  sama  kirja  on  varsin  melkoisesti  vaikuttanut 
Amerikan  musta-ihoisen  rodun  vapauttamiseen  orjuuden  kahleista;  ja 
moni  mies  ja  nainen,  joka  aikoinaan  otti  sen  käteensä  orjuuden  puol- 
tajana, katsoakseen  mitä  tuo  haaveksiva  rouva  Bostonista  rohkenikaan 
laverrella  halveksituista  neekereistä,  laski  kirjan  kädestään  abolitio- 
nistina. 

Mutta  näihin  aikoihin  orjuuden  vastustajat  tarvitsivatkin  yhä 
enemmän  työvoimia.  Kuten  viimeiksi  California,  oli  nyt  1850-luvulla 
Kansas  käynyt  puolueiden  riita-palaksi  ja  presidentit  Pier c e  ja  Buc- 
hanan (1853 — 61)  pitivät  peittelemättä  orjaherrain  puolta,  varsinkin 
Buchanan.  Maa-alue  Iowan  ja  Missourin  länsipuolella,  kalliovuoriin 
asti,  oli  järjestetty  kahdeksi  territorioksi :  Nebraska  pohjassa  ja  Kan- 
sas etelässä.  Koko  alue  oli  vielä  aivan  asumatonta  maata,  ja  sitä 
nyt  Etelä  ahnailla  silmillä  tähysteli,  pyytäen  siitä  uusia  orjavaltioita, 
kun  puolestaan  Pohja,  jota  tähän  aikaan  abolitionismi  elähytti,  oli 
päättänyt  lujasti  vastustaa  orjaherrain  pyrintöjä.  Ja  niinpä  kumpa- 
setkin  riitaveljet  lähettivät  sinne  suuria  siirtolais -joukkoja,  joiden  kes- 
ken oikea  asutus-kilpailu  syntyi.  Pian  nousi  riitaa  maasta  ja  terri- 
torian  hallinnosta.  Uutisasukkaat  Pohjasta  olivat  paremmin  varus- 
tetut, ja  heitä  oli  enemmänkin,  mutta  Eteläläiset  saivat  apua  läheisestä 
Missourista.  Monta  kuukautta  riideltiin  ja  tapeltiin  nyt  mitä  hurjim- 
masti,  kunnes  unionin  hallitus  tuli  väliin,  saadakseen  yleisen  kansan- 
äänestyksen kautta  omaksutuksi  jommonkumman  niistä  valtiosäännöistä, 
jotka  puolueet  olivat  tehneet.  Mutta  unionin  virkamiehet  käyttivät 
tässä  julkista  väkivaltaa,  antaen  Missourin  raja-asukkaiden,  jotka 
tietysti  eivät  kuuluneet  uuteen  territorioon,  ottaa  osaa  äänestykseen. 
Sillä  tavoin  voittivat  orjuuden  kannattajat.  Unionin  hallituksen  maine 
oli  kuitenkin  saanut  kovan  iskun,  ja  kongressi  hylkäsi  äänestyksen. 
Uusi  tehtiin,  ja  nyt,  kun  tarkastus  oli  parempi,  voittivat  orjuuden 
vastustajat.  Kansas  pelastui  orjuudesta,  mutta  tuli  valtioksi  vasta 
V.  1861. 

Abolitionisti-puolue  oli  aina  kokenut  vaikuttaa  ainoastaan  herä- 
tyksen ja  vakuutuksen  kautta.  Väkivaltaisia  keinoja  se  ei  suositellut, 
vaikka  tietysti  asian  luonne  vaati  että  Etelä  oli  pakoitettava  luopu- 
maan   orjuuden-laitoksesta.      Olipa    kuitenkin   olemassa   muuan   mies, 

joka  jo  näinä  aikoina  oli  kyllästynyt  abolitionistien  ijankaikkisiin 
valituksiin  neekerien  surkeasta  tilasta  ja  päätti,  kun  päättikin,  kerran 
tehdä  täyttä  totta  tuosta  suuresta  vapautus-aatteesta.  Hän  yritti 
saada  neekerit  itse  suureen  kapinaan.  Se  oli  kuuluisa  John  Broivn, 
farmari  Connecticutista.  Ainoastaan  pienen  ystäväjoukon  kanssa  kar- 
kasi hän  eräänä  yönä  lokakuussa  v.  1859  Harpers  Ferry  nimisen 
pienen  kaupungin  ja  linnoituksen  kimppuun,  jossa  muun  muassa  säi- 
lytettiin suuri  varasto  unionin  aseita.  Harpers  Ferry  on  Potomak- 
joen  varrella  Virginiassa.  John  Brown  miehineen  valloitti  tuon  pienen 
paikkakunnan  ja  sai  asevaraston  haltuunsa.  Virginian  orjaherrat 
kauhistuivat,  sillä  jos  heidän  neekerinsa  nyt  olisivat  saaneet  aseita 
käsiinsä,  olisi  hirveä  verilöyly  seurannut.  Mutta  nämä  herrat  olivat 
myöskin  tottuneet  valppauteen  ja  rivakkaan  toimintaan.  Eikä  aikaa- 
kaan, ennenkun  nostoväki  oli  Harpers  Ferryssä.  Rynnäkkö  tehtiin 
John  Brov^^nin  asemaa  vastaan  ja  tulinen  tappelu  alkoi.  Kähäköitsijät 
puolustivat  itseään  kuin  miehet,  mutta  sortuivat  kuitenkin  pian  väki- 
voiman  alle.  Useimmat  kaatuivat  kuoliaina  paikalle,  mutta  John 
Brown  itse  muutamain  lähimpien  miestensä  kanssa  joutui  kiinni  ja 
hirtettiin.  —  Tapaus  oli  kuitenkin  orjaherroille  osoittanut  ett'ei  ollut 
leikintekoa  abolitionistien  kanssa,  ja  John  Brownin  kuolema  kävi 
heille  kalliiksi.  Pohjan  paras  väestö  kunnioitti  hänen  muistoansa 
niinkuin  vapaudensankarin  ja  marttiiran  ainakin,  ja  viha  Etelää 
miehiä  vastaan  kiihtyi  kiihtymistään. 

Tähän  aikaan  sattui  taas  uuden  presidentin  vaali.  Lähes  kuu» 
sikymmentä  vuotta  olivat  demokraatit  nyt  olleet  voitolla  ja  unionin 
ystävät  tappiopuolella,  koska  ainoastaan  kaksi  presidenttiä  koko  tällä 
ajalla  oli  lähtenyt  vanhasta  federalistisesta  eli  wpig-puolueesta.  Etelän 
valtiolliset  hairahdukset  ja  abolitionistien  liike  oli  nyt  kuitenkin  mel- 
koisesti muuttanut  asiain  tilan,  niin  että  jo  1857  vuoden  vaalissa 
unioni-mielinen  presidentin- ehdokas  oli  ollut  voittamaisillaan.  Kan- 
sasin rettelöissä  oli,  näet,  abolitionisteista  ja  whigeista  muodostunut 
uusi  puolue,  joka  otti  nimekseen:  republikaanit  (tasavaltalaiset), 
ja  tämä  se  on,  joka  nyt,  v.  1860,  vihdoinkin  sysää  demokraatit  val- 
lalta ja  valitsee  presidentin,  joka  harrastaa  lujaa  unionivaltaa  ja 
samalla  on  abolitionisti. 

Miehen  nimi  on  Abraham  Lincoln. 

Hän  oli  syntynyt  v.  1809  Illinoisin  valtiossa  —  köyhänä  kuin 
rotta.  Pienestä  pitäen  sai  hän  harjaantua  „omatakeiseen  työhön"- 
Jonkun  aikaa  vuodesta  suotiin  hänen  käydä  koulua,  mutta  muutoin  — 

paimenessa.  Sitten  ansaitsi  Aapo  poika  leipänsä  tavallisena  päivä- 
läisenä maanviljelys-työssä  sitten  veneen- kuljettajana  Ohio-joella,  pitäen 
kuitenkin  hyvin  muistissa  vanhat  koululäksynsä  ja  tietomääräänsä  la- 
ventaen milloin  vain  oli  vähänkin  tilaisuutta.  Veneen-kuljettajasta 
yleni  hän  kauppapalvelijaksi  ja  pääsi  nyt  vähän  ahkerammmin  har- 
joittamaan lukemisiansa,  niin  että  hän  jonkun  ajan  perästä  voi  suorittaa 
ne  oikeustieteelliset  tutkinnot,  joita  Amerikassa  vaaditaan  tavalliselta 
asianajajalta.  Pian  kyllä  valittiin  Lincoln  Illinoisin  lainlaatijakuntaan 
ja  lähetettiin  v.  1846  edusmiehenä  kongressiin.  Hän  oli  harvapuheinen 
mutta  teräväjärkinen  ja  piti  lujasti  kiinni  peri-aatteistaan  sekä  julki- 
sessa että  yksityisessä  elämässä.  Unionin  eheys  oli  etupäässä  hänen 
valtiollisena  silmämääränään,  sillä  vasta  sen  kautta  pääsisivät,  arveli 
hän,  ajan  humaniteeti-  eli  ihmisyys-aatteet,  niinkuin  orjain  vapautta- 
minen, voitolle.  Eikä  epäillyt  Lincoln  asiansa  voittoa,  vaikka  usein 
näytti  synkältä  kyllä.  Ja  tämä  sitkeä  luottamus  pahimmassakin 
pulassa  se  oli,  joka  pelasti  unionin. 

„ Vanha  Aapo"  —  niin  häntä  leikkisästi  nimitettiin  —  oli  kan- 
san lemmikki.  Hänen  horjumaton  rehellisyytensä,  iloinen  ja  leikkisä 
luontonsa  veti  kaikkein  sydämet  puolelleen.  Omituiselta  mahtoi  tun- 
tua suurten  Yhdys-Valtain  vakaville  ministereille,  kun  tuo  pitkä,  laiha, 
roikaleinen,  karkeanaamainen  ukko  kesken  juhlallista  neuvoskunnan 
istuntoa  yht'äkkiä,  jonkun  voitto-sähkösanoman  saatuaan,  hypähti  ylös, 
jaloillaan  ja  käsillään  miiä  lystillisimpiä  ilon-elkeitä  tehden  ja  mitä 
vilpittömimpiä  hei!-  ja  hurraa !-huutoja  päästäen. 

Lincolnin  vaaliin  vaikutti  myöskin  demokraatisen  puolueen  pirs- 
taus,  joka  tapahtui  tähän  aikaan.  Aina  siitä  asti  kuin  orjanomistajat 
Kansasin  asiassa  olivat  tulleet  tappiolle,  julistivat  he  peri-aatteenaan 
sen  kauniin  opin,  ett'ei  territoriot,  ei  valtiot  eikä  kongressikaan  saisi 
määrätä  oliko  orjuus  jossakin  valtiossa  siedettävä  vai  ei,  vaan  olisi 
jokainen  Yhdys-Valtain  kansalainen  oikeutettu  omaisuuksineen,  siis 
myöskin  orjinensa,  asettumaan  mihin  paikkaan  hyvänsä  Yhdys-Valtain 
alueella.  Orjuus  voitaisiin  siten  levittää  kaikkialle,  eikä  yksikään 
valtio  saisi  sitä  poistaa  alueeltansa.  Presidentti  Buchanan  itse  julisti 
kannattavansa  tätä  oppia,  mutta  Pohjan  demokraateille  oli  se  sentään 
liian  paksua,  ja  he  luopuivat  puolueesta,  jonka  äänet  siten  hajosivat 
kahtaalle. 

Lincoln  oli,  kun  olikin,  valittu  presidentiksi.  Mutta  nytkös  Etelä 
raivostui.  Se  oli  jo  ennenkin  uhannut  erkaantua  unionista,  ja  nyt 
käytiin  tuumasta  toimeen.     Etelä-Carolina  teki  marrask.  20  p:nä  alun 

ja  keboitti  samassa  kaikkia  muitakin  oijavaltioita  lähettämään  edus- 
miehiä  yhteiseen  konventtiin,  jonka  tuli  huhtikuussa  seuraavana  vuonna 
kokoontua  Montgomeryn  kaupunkiin  Alabamassa,  perustaaksensa  eri- 
tyistä valtiokuntaa  eli  konfederatiouia. 

Unionin  hallitus,  s.  o.  presidentti  Buchanan  ja  hänen  ministe- 
rinsä orjuuden-järjestelmän  nöyriä  kätyreitä  kaikki  tyyni,  olivat  itse 
hiljaisuudessa  ja  kauvan  tätä  Etelän  kapinaa  valmistelleet,  siten  hä- 
peällisesti kavaltaen  unionia,  jonka  palveluksessa  olivat.  Niinpä  sota- 
ministeri Floyd  kaikellaisten  verukkeiden  nojassa  oli  kuljetuttanut 
suuret  joukot  aseita  ja  ampumavaroja  Pohjan  varastohuoneista  Etelään, 
ja  nämä  nyt  kaikki  olivat  kapinoitsijain  käytettävissä.  Vielä  oli 
muutamia  kuukausia  jälellä,  ennenkun  uusi  hallitus  sai  ohjakset 
käsiinsä,  ja  tätä  aikaa  käyttivät,  Buchananin  hallituksen  hiljaisella 
suostumuksella,  etelävaltiot  hyväkseen,  valmistaen  varustuksiaan  minkä 
kerkesivät.  Etelä-Carolina  erittäinkin  oli  täydessä  hommassa,  kokien 
toimittaa  pääkaupunkiaan,  Charlestonia,  niin  hyvään  puolustustilaan 
kuin  suinkin.  Sitä  varten  yritti  se  muun  muassa  saada  haltuunsa 
Fort  Sumter  nimistä  vahvaa  linnoitusta,  joka  sijaitsi  muutamalla 
pienellä  kalliosaarella  noin  puoli  suom.  penikulmaa  kaupungista.  Sen 
oli  Buchananin  hallitus  tahallansa  jättänyt  huonoon  kuntoon,  jotta  se 
tarvittaessa  niin  helposti  kuin  mahdollista  joutuisi  kapinoitsijain  kä- 
siin. Linnoituksen  päällikkö,  majori  Andersson,  joka  oli  rebellinea 
mies,  oli  kauvan  pyytänyt  apuväkeä  ja  apu-aseita,  mutta  turhaan* 
Nyt  vaativat  Etelä-Carolinan  kapinapäälliköt  linnoitusta  antautumaan;; 
mutta  majori  Andersson,  joka  arvasi  unioni-hallituksen  kavaluuden 
ja  omin  päinsä  oli  ryhtynyt  kaikkiin  mahdollisiin  puolustustoimiin,, 
antoi  jyrkästi  kieltävän  vastauksen. 

Etelä-Carolinan  keboitukseen  oli  tälFaikaa  jo  suostunut  kuusi 
etelä- valtiota,  nimittäin :  Georgia,  Florida,  Mississippi,  Alabama,  Loui- 
siana ja  Texas.  Muut  seitsemän  orjavaltiota:  Maryland,  Virginia, 
Pohjois-Carolina,  Kentucky,  Tennessee,  Missouri  ja  Arkansas  epäröi- 
vät vielä.  Konventti  Montgomeryssa  oli  rientänyt  kokoon  nyt  jo, 
heti  anastanut  nimityksen  „kongressi"  ja  päättänyt  perustaa  konfe- 
derationin  kaikkein  orjavaltioiden  kesken.  „ Amerikan  konfede- 
reerattujen  valtioiden"  presidentiksi  valittiin  siten  senaatori  Jefferson 
Davis,  entinen  sotilas,  mahtava  orjaberra,  ponteva  teräväpäinen  mies, 
kunnianhimoinen,  säälimätön. 

Etelä  käytti  ennakko-aikaansa  hyvin.  Useimmat  unionin  lin- 
noitukset ja   asehuoneet  Mexikon   lahden  rannalla   joutuivat  melkeia- 

vastustamattansa  sen  haltuun,  unionin  sotajoukko  Texasissa,  5,000 
miestä,  antautui  suorastaan,  ja  Etelästä  kotoisin  olevat  upseerit  unio- 
nin sotaväessä  riensivät  kotiin,  asettuakseen  konfederationin  lippujen 
alle.  Nostoväki  kutsuttiin  kokoon  ja  vapaa-ehtoisia  tuli  kuin  tuhkaa, 
sillä  Etelän  valkonaamaiset  nuoret  keikarit  pitivät  kovasti  tästä 
„  vapaus-sodastaan". 

Nämä  tapaukset  herättivät  suurta  hämmästystä  Pohjassa,  ja 
unionin  pelastamiseksi  ryhdyttiin  vielä  sovinnon-hieromisiin.  Helmi- 
kuussa yhtyi  Washingtonissa  tätä  varten  muuan  „rauha-kongressi", 
ja  Pohjan  edustajat  lupasivat  että  Missouri-kompromissi  saatettaisiin 
uuteen  eloon  ja  karkulaislaki  kovennettaisiin.  Mutta  Etelän  miehet 
vaativat  sovinnon  perustukseksi  lakia,  joka  avaisi  koko  unionin  alueen 
seppo  selälleen  orjuudelle,  ja  koska  Pohja  ei  tähän  voinut  suostua, 
hajosi  „rauha- kongressi"  saamatta  aikaan  mitään.  —  Maaliskuun  4 
päivä  tuli,  ja  Abraham  Lincoln  astui  virkaansa.  Puheessaan  tässä 
juhlallisessa  tilaisuudessa  julisti  hän  tahtovansa  viimeiseen  hengenve- 
toonsa saakka  puolustaa  unionia,  ja  ankara  vakavuus  ilmeni  hänen 
kasvoistaan.  Matkalla  Washingtoniin  oli  hän  jo  ollut  murha-yrityksen 
esineenä.  Muutamat  herrat  Etelävaltalaiset  olivat  sen  virittäneet, 
mutta  salaliitto  saatiin  ilmi,  ja  Lincoln  pääsi  eheänä  perille,  vaikka 
tosin  töin  tuskin. 

Viimeiseen  saakka  koki  uusi  hallitus  ehkäistä  julkista  sotaa  ja 
katseli  ikääskuin  silmät  ummessa,  miten  Etelän  rohkeat  soturit  veivät 
toisen  linnoituksen  toisensa  perästä  ja  anastivat  melkein  kaikki  unio- 
nin asevarastot  etelässä.  Se  ei  liikuttanut  kättänsäkään  sitä  estääk- 
sensä,  sillä  vielä  ei  tahdottu  kaikkea  sovinnon  mahdollisuutta  poistaa. 
Mutta  jo  tuli  tapauksia,  jotka  pakoittivat  tosi-tukkanuottaan. 


XIX. 

Kansalais^sota.    Abraham  Lineoln.     Ulusses  Grant. 

Etelä-Carolinan  sotajoukkojen  päällikkö,  kenraali  Beauregard^ 
oli  valloittanut  Fort  Sumter'in,  pommitettuaan;  sen  varustukset  mel- 
kein palasiksi.     Ja  se  oli  liian  julkea  sotateko,  voidakseen  tulla  jäte- 

tyksi  siksensä.  Siitä  hetkestä  lähtien  päättää  Lincoln  ja  hänen  hal- 
lituksensa panna  kovaa  kovaa  vastaan  ja  arvelematta  ryhtyä  kapinan 
kukistamiseen.  Unioni  on  pelastettava  millä  hinnalla  hyvänsä.  Ja 
tämä  suuri  tehtävä  ajaa  orjakysymyksenkin  toiseen  sijaan.  Ensiksi 
unionin  eheys,  vasta  sitten,  jos  asianhaarat  myöntävät,  neekeri- orjain 
vapautus. 

Nyt  alkavassa  sodassa  oli  etu  ens'alussa  Etelän  puolella.  Se  oli 
jo  kauvan  kamppausta  valmistanut  ja  hyvin  varustanut  itsensä.  Enti- 
sen hallituksen  kavaluuden  kautta  oli  se  saanut  käsiinsä  melkoisen 
osan  unionin  asevarastoja  ja  linnoitettuja  paikkoja.  Sillä  oli  käytet- 
tävissään sekä  unionin  paraat  upseerit  että  sotakuntoinen  valkoinen 
väestö,  jonka  nuorukaiset  kaikki  olivat  hyviä  pyssymiehiä,  he  kun 
kovasti  rakastivat  kaikellaista  urheilua.  Heidän  ryhtinsä  oli  ponteva 
ja  käskeväinen,  ja  tyytymätön  orjaväestö  oli  heitä  opettanut 
aina  olemaan  varuillansa.  —  Pohjan  väestö  kyllä  oli  yhtä  us- 
kalias ja  pelkäämätön,  yhtä  voimakas  kuin  Etelänkin  —  sen  se  lois- 
tavasti sodan  aikana  todisti  — ,  mutta  itse  sotilasura  sitä  ei  viehät- 
tänyt. Kauppa  ja  teollisuus  eivät  kasvata  sotaista  mieltä.  Säännöl- 
linen armeija  oli  tosin  Pohjassakin  olemassa,  mutta  ainoastaan  20,000 
miestä,  joita  tarvittiin  rajaseutujen  suojelemiseen  indiaaneja  vastaan. 
Aseet  ja  ampumavarat  olivat  tietysti  myöskin  vähissä.  Mutta  — 
Pohja  oli  vapaan  työnsä  kautta  rikas.  Etelä  orja-järjestelmänsä  tähden 
itse  teossa  verraten  köyhä.  Ja  intoa,  uhraavaisuutta  oli  yltäkyllin 
olemassa  Pohjassa,  jos  Etelässäkin. 

Unionin  hallitus  osoitti  nyt,  kun  sota  oli  käynyt  välttämättö- 
mäksi, mitä  suurinta  pontevuutta  ja  tointa.  Lincoln  ja  hänen  sota- 
ministerinsä  Cameron  kutsuivat  kokoon  nostoväen,  ja  vapaa-ehtoisia 
kehoitettiin  yhtymään  lippujen  alle.  Niitä  tulikin  kuin  tuulessa,  eikä 
aikaakaan,  ennenkun  Lännessä  ja  Washingtonin  ympärillä  oli  300,000 
sotilasta,  valmiina  uhraamaan  henkensä  yhteisen  isänmaan  puolesta. 
Näiden  varustamiseksi  tehtiin  työtä  yöt  päivät,  ja  suuret  varastot 
kiväärejä  ja  kanooneja  ostettiin  Euroopasta.  40  miljoonan  dollarin 
kotimainen  laina  oli  saatu  heti.  Itse  Kapitoliumi  "VVashingtonissa  teh- 
tiin asehuoneeksi,  ja  kongressin  salit  muuttuivat  kasarmiksi.  Sen 
alakerrassa  leivottiin  leipää,  ja  pengermäin  holveista  kaikui  alituinen 
vasarain  kalke  ja  palkeiden  läähötys.  Tästä  huolimatta  jäi  kuiten- 
kin Pohjan  varustus  vaillinaiseksi.  Aseita  ei  kerjetty  valmistaa  niin 
paljon  kuin  olisi  tarvittu,  ja  sotajoukkojen  harjoitus  oli  kehnonpuolinen. 
Päällikkökuntaan  täytyi  ottaa  mitä  milloinkin  saatiin:  entisiä  sotilaita 

jotka  sittemmin  olivat  kääntyneet  sivili-uralle,  tuntemattomia  muuka- 
laisia j.  n.  e.  Alemmat  päälliköt  olivat  itse  jotoskin  harjaantumatto- 
mat. Mutta  ei  auttanut.  Sota  sai  itse  kasvattaa.  Puutteellisuus 
maksoi  paljon  sekä  verta  että  rahaa,  mutta  Amerikalaiset  antoivat 
mielellään  kumpaakin;  ja  totta  vain  on  että  nuo  työmiehet,  kauppiaat, 
maamoukat,  kirjailijat,  asianajajat  edistyivät  tavattoman  rivakasti  so- 
dan omassa  koulussa. 

Heti  Fort  Sumterin  kukistuksen  perästä  yhdistyi  vanha  Virginia 
konfederationiin,  ja  sen  esimerkkiä  noudattivat  Pohjois-Carolina,  Ten- 
nessee, Missouri  ja  Arkansas.  Kentucky  pysyi  uskollisena  unionille, 
mutta  Maryland  saatiin  ainoastaan  sinne  majoitetun  unionin-sotajoukon 
kautta  estetyksi  liittymästä  kapinaan.  —  Virginian  luopuminen  unio- 
nista herätti  suurta  riemua  Etelässä,  mutta  surua  Pohjassa.  Olihan 
jalon  Yrjö  Washingtonin  oma  kotivaltio  siten  käynyt  uskottomaksi 
hänen  suurelle  elämän-työlleen,  unionille.  Ja  vielä  pahempaa  oli  se 
että  unionin  pääkaupunki,  jonka  ainoastan  Potomak-joki  eroittaa  Vir- 
giniasta, täten  joutui  kovan  vaaran  alaiseksi.  Washingtonin  valloitta- 
minen tulikin  Etelän  tärkeimmäksi  silmämääräksi,  kuten  unionistit 
puolestaan  etupäässä  tähtäilivät  Eichmondia,  Virginian  pääkaupunkia, 
joka  pian  myöskin  tuli  konfederationin  pääkaupungiksi.  Tällä  tavoin 
oli  Virginiasta  arvatenkin  tuleva  sotanäyttämön  tärkein  osa,  ja  sielläpä 
itse  teossa  taisteltiinkin  suurimmat  ja  ratkaisevimmat  tappelut. 

Mutta  kovia  otteluja  oli  muuallakin.  Ja  toisinaan  tapeltiin  yhtä 
haavaa  monessa  eri  paikassa.  Niinpä  sanotaan  että  unionin  lippujen 
alla  V.  1864  koko  1,200,000  miestä  oli  eri  tahoilla  yht'aikaa  soti- 
massa. Kummallakin  puolueella  oli  mitä  erinomaisimmat  aseet,  mitä 
parahinta  nyky- ajan  keksintö  oli  aikaan  saanut.  Kauheasti  kaatui 
väkeä  molemmin  puolin,  ja  äärettömiä  rahasummia  oli  liikkeellä. 
Pohjan  valtiovelka,  joka  sodan  alussa  oli  ollut  64  miljoonaa  dollaria, 
oli  sen  lopussa  kolmatta  miljaardia  eli  kolmattatuhatta  miljoonaa. 
Edellisissä  suurissa  sodissa  oli  armeijain  vielä  täytynyt  liikkua  huonoilla 
teillä,  ja  niiden  kuljetus  oli  ollut  sangen  vaivaloista.  Nyt  oli  jo  pal- 
jon rautateitä,  ja  niiden  avulla  lennätettiin  armeija-osasto  yht'äkkiä 
toisesta  päästä  sotanäyttämöä  toiseen,  ja  niin  törmäsivät  usein  yhteen 
äärettömät  laumat.  Varsinkin  Pohja  oli  mestarina  käyttämään  rau- 
tateitä hyväkseen,  ja  tämäpä  taito  vaikuttikin  varsin  melkoisesti  sen 
lopulliseen  voittoon.  Haavoitettujen  hoito  oli  kummallakin  puolen 
aivan  erinomainen,  ja  tästä  kunniasta  saa  Amerika  paraasta  päästä 
kiittää  uhraavia,  toimekkaita  naisiaan,  jotka  apuineen  olivat  saapuvilla 

joka  paikassa  ja  kokosivat  suuria  summia  tähän  tarpeesen.  —  Yli- 
päällikköjen valinnassa  oli  unionin  hallitus  kauvan  joteskin  onneton. 
Joukko  epäröiviä,  taitamattomia  kenraaleja  seurasi  toinen  toistaan, 
kunnes  viimein  satuttiin  saamaan  ne  miehet,  jotka  olivat  paikallansa. 
McClellan  oli  oivallinen  järjestäjänä  ja  vaikutti  semmoisena  erinomat- 
tain  tehokkaasti,  mutta  tappelutanterella  hän  hidasteli  ja  aprikoitsi 
liikaa,  niin  että  moni  sopiva  tilaisuus  pääsi  hänen  kynsistänsä.  Hän 
oli  Potomak-armeijan  päällikkö.  Vlysses  Grant  ja  Sherman  alkoivat 
uransa  pienillä  pääUikkötoimilla  Lännessä,  kunnes  heidän  kuntonsa 
sittemmin  tuli  tutuksi  ja  tunnustetuksi  ja  he  saivat  tärkeät  paikkansa. 
—  Etelällä  sitä  vastoin  oli  alusta  alkaen  monta  erinomaista  sotapäällik- 
köä, joiden  joukosta  varsinkin  on  mainittava  Bobert  Edmund  Lee, 
ammatiltaan  sotilas.  Hän  oli  kunnostanut  itseänsä  sodassa  Mexikoa 
vastaan,  ja  kun  hänen  kotivaltionsa,  Virginia,  yhtyi  konfederationiin, 
arveli  hän  velvollisuudekseen  astua  sen  palvelukseen,  vaikk'ei  hän 
puolestaan  hyväksynyt  orjuuden-laitosta.  Lee  oli  varovainen  niinkuin 
McClellan,  mutta  samalla  päättäväinen  ja  yritteliäs.  Sotamiehet  piti- 
vät hänestä  paljon.  Heidän  lemmikkinsä  oli  myöskin  kenraali  Jack- 
son, nuori,  tulinen,  hurjan  rohkea  herra,  joka  —  kuten  meidän  mailla 
kerran  Kulneff  —  äkki-arvaamatta,  kuin  tuuliaispää,  milloin  missäkin 
karkasi  jonkun  vihoUisparven  kimppuun,  voitti  sen  ja  katosi,  ilmes- 
tyäkseen seuraavana  päivänä  toisessa  paikassa  ja  toista  vihollisjoukkoa 
vastaan.  Hänelle  oli  annettu  etunimi  „Stonewall"  (Kivimuuri)  sen 
levollisen  pontevuuden  tähden,  jota  hän  vaaran  hetkinä  aina  osoitti. 
„Stonewall"  Jackson  kaatui  pian  kesken  loistavaa  uraansa,  tarvitse- 
matta  nähdä    sen    asian    perikatoa,    jota    hänen    miekkansa    palveli. 

Mitään  täydellisempää  kertomusta  siitä  jättiläis  taistelusta,  joka 
nyt  seurasi,  ei  kai  lukija  meiltä  odottanekkaan.  Kirjamme  tarkoitus 
sallii  meidän  ainoastaan  tapausten  joukosta  tuoda  esiin  ne  pääkohdat, 
jotka  tehokkaimmasti  vaikuttivat  sodan  menoon  ja  unionin  lopulli- 
seen voittoon. 

Ensimäinen  suuri  ottelu  tapahtui  heinäk.  21  p:nä  1861  Virgini- 
assa noin  5  suom.  penikulmaa  eteläpuolella  Washingtonin  kaupunkia, 
BuU  Run  nimisen  pienen  joen  luona,  missä  unionistit  McDov^ell'in 
johdolla  karkasivat  konfedereerattujen  kimpuun,  joita  johti  kenraali 
Beauregard,  —  sillä  seurauksella,  että  unionistit  ajettiin  Potomak-joen 
pohjoispuolelle  ja  suoraa  päätä  takaisin  Washingtoniin.  Jos  Beaure- 
gard nyt  olisi  heti  jatkanut  voitollista  etenemistään,  niin  kenties  pää- 

kaupunki  olisi  hukassa  ollut;  mutta  häntä  arvelutti,  ja  sopiva  tilaisuus 
liukui  hänen  käsistään. 

Lincolnin  hallitus  ryhtyi  nyt  ponteviin  toimiin  pääkaupungin 
puolustusta  varten,  ja  Mc  Clellan  harjoitutti  hyvällä  menestyksellä  uusia 
sotilaita,  joita  suuret  joukot  kutsuttiin  kaatuneiden  sijaan.  Vasta 
seuraavana  vuonna  hän  kuitenkin  uudestaan  uskalsi  vihollisen  kimppuun. 

Täir  aikaa  oli  kuitenkin  unionistien  laivasto  pitänyt  Etelän  sa- 
tamia sulussa  ja  voittanut  takaisin  kaikki,  unionin  linnoitukset  Poh- 
jois-Carolinan  rannikolla;  mutta  kaikkein  tärkein  tapaus  oli  New 
Orleansin  kukistus  ensimäisinä  päivinä  vuodesta  1862.  Huolimatta 
Etelävaltalaisten  erinomattain  hyvistä  varustuksista,  sai  sen  viimein- 
kin amiraali  Farragut  kiedotuksi  tuliensa  väliin,  ja  kaupunki  an- 
tautui. Voitto  oli  tärkeä  sen  puolesta,  että  Pohjan  laivasto  nyt  taas 
voi  ruveta  toivomaan  päästäksensä  hallitsemaan  Mississippi-jokea  ja 
siten  pitämään  läntisiä  orjavaltioita  erillään  itäisistä.  Tätä  tarkoi- 
tusta edistettiin  niinikään  useiden  Kentuckyssä,  Missourissa  ja  Ten- 
nesseessä  olevien  linnoitettujen  palkkain  voittamisella  Pohjalle,  jotka 
jo  aikaisin  olivat  joutuneet  konfedereerattujen  haltuun.  Mutta  vielä 
esti  Pohjan  etenemistä  Mississippi-joella  useat  linnoitukset  Arkansasin 
ja  Mississippin  välisellä  pitkällä  rantakaistaleella,  ja  vahvin  näistä 
oli  Vicksburg  niminen  linnoitus  joen  itärannalla.  Sen  valloitusta  nyt 
erittäinkin  tarkoittivat  unionistien  sotatoimet  Lännessä. 

Idässä  tapahtui  maaliskuun  alussa  1862  suurenmoinen  meritais- 
telu Hampton  RoadsHlla  Virginian  rantavesillä.  Siinä  mittailivat  voi- 
miansa pansarilaiva  Merrimac  ja  John  Ericssonin  maailman-mainio 
Monitori,  —  ens'  kertaa  kuin  nämä  aselajit  astuvat  esiin.  Etelän 
suuri  uudenaikainen  meritursas,  Merrimac/  jonka  se  jo  sodan  alussa 
oli  anastanut  haltuunsa  unionilta,  upotti  sanotun  kuun  8  p:nä  kaksi 
unionin  suurta  sotalaivaa,  jotka  olivat  puusta,  helposti  meren  syvyyteen; 
mutta  seuraavana  päivänä  tuli  Ericssonin  kummitus  ja  hyökkäsi  Mer- 
rimac'in  kimppuun,  joka  —  niin  rautakylkinen  kuin  olikin  —  pahasti 
runneltui  ja  oli  pakoitettuna  pötkimään  sataman  turviin.  Monitori 
sai  pian  useampia  kumppania,  jotka  tunkeusivat  sisään  Etelän  sata- 
miin, ja  Etelä  hävitti  viimein  itse  koko  tuon  kerran  niin  kauhean 
Merrimac'insa,?Jestääksensä  sitä  joutumasta  unionistien  haltuun. 

Paljon  ;  vahinkoa  unionille  tekivät  kuitenkin  Etelän  kaapparit, 
jotka  kaikilla  merillä  ajoivat  ja  ryöstivät  Pohjan  kauppalaivoja.  Kuu- 
luisin noista  ryöstölai voista  oli  Alabama,  joka  oli  rakennettu  Eng- 
lannissa ja  usein  kävi  parantelemassa  vammojaan  Englannin  satamissa. 

Muutenkin  vanhassa  emämaassa  aivan  julkisesti,  varsinkin  aatelis-  ja 
kauppamies  piireissä,  pidettiin  Etelä valtain  puolta,  ja  kerran  —  kun 
unionistit  olivat  vanginneet  kaksi  konfedereerattujen  lähettilästä,  jotka 
englantilaisessa  laivassa  matkustivat  Euroopaan  pyytämään  apua  val- 
tioillensa —  huudettiin  jo  sotaa  Pohjois- valtioita  vastaan;  mutta  lordi 
Palmerston,  joka  silloin  oli  Englannin  hallituksen  etupäässä,  sai  kui- 
tenkin maltillisilla  ja  viisailla  toimillaan  kansansa  hillityksi. 

Hampton  Roads'in  meritappelujen  perästä  alkoi  uudestaan  sota 
Virginiassa.  McClellan  kulki  meritse  Yorktovv^niin,  edetäkseen  sieltä 
Richmondia  vastaan,  jota  nyt  ja  sittemmin  unionistit  erittäinkin  koki- 
vat kukistaa.  Mutta  kesäk.  26  p:nä  kärsi  hän  tuntuvan  tappion 
Chickahominyn  joen  luona  ja  pakoitettiin  peräytymään  takaisin 
Yorktowniin.  Yritys,  joka  maksoi  paljon  verta,  oli  mennyt  hukkaan, 
ja  McClellan  sai  käskyn  rientämään  Washingtonin  avuksi,  jota  kenraali 
Lee  nyt,  tehtyään  kierroksen  Marylandiin,  uhkasi  selästä  päin.  McClellan 
kiiti  kuitenkin  vaarallista  vihollistaan  vastaan  ja  pakoitti  hänet,  Antie- 
tamin  ankaran  tappelun  perästä,  peräytymään  takaisin  Virginiaan. 

Tämän  perästä  erkani  McClellan  Potomak-armeijan  päällikkyy- 
destä, koska  hänen  mielestään  unionin  hallitus  ja  sotaministeri  liian 
paljon  sekaantui  itse  sodankäyntiin.  Hänen  paikalleen  astui  ensiksi 
Burnside,  sitten  Hooker,  mutta  vielä  huonommalla  menestyksellä, 
sillä  Hooker  joutui  jo  toukok.  2  p:nä  Chancellorsvillen  luona 
peräti  tappiolle  taistelussaan  Lee'tä  ja  Jacksonia  vastaan.  Tässä 
tappelussa  kadotti  Etelä  kuitenkin  uljaan  „Kivimuurinsa"  Jacksonin, 
jonka  muuan  oman  väen  sotamies  erehdyksessä  ampui,  luullessaan 
häntä  joksikin  viholliseksi  upseeriksi. 

Lee  tahtoi  nyt  käyttää  voittoansa  hyökätäkseen  uudestaan  Mary- 
landiin ja  etenikin  Gettyshurgiin  saakka  Pennsylvaniassa;  mutta  täällä 
voitti  hänet  heinäk.  4  p:nä  1863  kenraali  Meade,  Potomak-armeijan 
uusi,  taitava  ja  voimakas  päällikkö.  Lee  peräytyi  takaisin  Potomak- 
joen  toiselle  puolelle. 

Olemme  jo  edellisessä  maininneet  TJlysses  Granfin  nimen.  Hän 
oli  nahkakauppiaan  poika  Ohiosta,  oli  harjoittanut  sota- opintojaan 
Westpointissa  ja  Mexikon  sodassa,  oli  sitten  elättänyt  itseään  kartto- 
jen piirustuksella  ja  viimein,  kun  tämä  toimi  ei  voinut  miestänsä 
elättää,  ruvennut  isänsä  apumieheksi  nahkakaupassa.  Kansalais-sodan 
syttyessä  tuli  hän  ensin  muutaman  vapaajoukon  päälliköksi,  sitten 
suuremman,  Tennesseessa  toimiskelevan  sotaväen-osaston  johtajaksi. 
Grantia   ei   ens'    alussa   arveltu  muuta  kuin  varsin  keskinkertaiseksi 

sotilas-ky'yk8i,  ja  hän  saikin  ensimmältä  muutamassa  tappelussa  aika 
lailla  selkäänsä,  mutta  viisastui  vahingosta  ja  menetteli  siitä  lähin 
erinomaisella  tarkkuudella  toimissaan,  punniten  suunnitelmiansa  joka 
puolelta.  Miten  olikaan,  onnistui  hänen,  monta  voittoa  saatuansa, 
ajaa  konfedereeratut  pois  läntisestä  Tennesseesta;  ja  nyt  sai  hän  Lin- 
colneilta suoritettavakseen  erinomaisen  tärkeän  tehtävän.  —  Vahva 
Vicksburgin  linna  ja  kaupunki  Mississippin  rannalla  esti  yhä  vielä 
vapaata  laivakulkua  joella  ja  oli  sen  ohessa  läntisten  ja  itäisten  orja- 
valtioiden  yhdyssiteenä.  Sitä  arveltiin  melkein  mahdottomaksi  val- 
loittaa. Metsät  jfA  järvet  suojelivat  sen  selkää,  ja  itse  se  sijaitsi 
jyrkällä  kalliolla.  Mutta  Grant  ja  hänen  alapäällikkönsä  WiUiam 
Tecumseh  Sherman  menivät  Mississippin  yli  Vicksburgin  alapuolella, 
etenivät  metsäin  halki  linnan  takareunoille,  valloittivat  etu  varustuk- 
sista toisen  toisensa  perään,  voittivat  kaupungin  avuksi  rientäväh 
kenraali  Braggin  ja  ryhtyivät  sitten  kaupungin  pommitukseen,  — 
sillä  menestyksellä,  että  ylpeän  Vicksburgin  viimein  täytyi  antautua, 
vieläpä  juuri  Amerikan  itsenäisyyden-julistuksen  vuosipäivänä,  heinäk. 
4:nä,  jolloin,  kuten  vasta  kerroimme,  myöskin  kenraali  Meade  idässä  sai 
voittonsa  Gettysburgin  luona. 

Vicksburgin  kukistus  oli  kukistamaisillaan  koko  konfederationin. 
Nyt  ei  sillä  enää  ollut  odottamistakaan  mitään  apua  Mississippin 
takana  olevista  valtioista.  Voimat  alkoivat  vähetä  ja  uupua,  ja  mikä 
pahinta  oli.  Etelän  väestön  innostus  ja  uhraavaisuus  laimeni  laimene- 
mistaan. Ainoastaan  joku  onnellinen  sattuma  saattoi  enää  konfe- 
derationin pelastaa,  ja  kenraali  Leen  miekkaan  katseltiin  vielä  ikääs- 
kuin  viimeiseen  olkikorteen,  jota  hukkuva  tavoittelee.  Ainoastaan 
Jefferson  Davisin  hirmuvallan-tapainen  hallitus  pystyi  vielä  pitämään 
sotaväkeä  ko'ossa  ja  johonkin  määrin  täyttämään  armeijan  aukkoja. 
Yhteen  aikaan  aiottiin  jo  täyttä  totta  varustaa  neekerit  aseilla  — 
niin  suuri  oli  väen-puute  —  ja  pakoittaa  heitä  tappelemaan  isäntä- 
kultien  puolesta;  mutta  tämä  epätoivon  keino  jäi  toki  käyttämättä. 

Siihen  oli  sitä  vastoin  Pohja  hyvällä  menestyksellä  ryhtynyt. 
Kaikki  neekeri-orjat,  jotka  karkasivat  unionin  sotajoukkojen  puolelle, 
julistettiin  jo  sodan  alussa  vapaiksi,  ja  niitä  käytettiin  sitten  enim- 
miten  linnoitustöissä,  mutta  myöskin  valkoisten  riveihin  pistettyinä 
sotureina  otteluissa,  joissa  he  tappelivat  kiitettävällä  urhoudella. 
Mutta  tammikuun  1  p:nä  1863  ilmestyi  vihdoin  Lincolnin  suuri 
julistus,  jonka  kautta  kaikki  kapinamiesten  omistamat  neekerit  vapau- 

tettiin  ikuisiksi  päiviksi  orjuudesta;  ja  nyt  järjestettiin  kokonaisia 
neekeri-rykmenttejä. 

Vicksburgin  kukistuksen  perästä  teki  Grant  lyhyen  ja  loistavan 
sotaretken  itäiseen  Tennesseehen,  jolloin  kenraali  Bragg  perin  pohjin 
voitettiin;  ja  nyt  nimitettiin  Grant  unionin  kaikkein  sotajoukkojen 
ylipäälliköksi.  Ansiokas  Meade  pysyi  Potomak-armeijan  päällikkönä, 
mutta  sen  varsinaiseksi  johtajaksi  tuli  niinikään  Grant  itse.  Ja  jo 
ruvettiin  täydellä  todella  ahdistamaan  Richmondia,  konfederationin 
pääkaupunkia.  Mutta  se  oli  hyvin  varustettu  ja  vallitettu,  ja  Grant 
ajoi  koko  1864  vuoden  kestäessä  laumansa  turhaan  sen  vallikanoo- 
nain  kitoja  vastaan.  Sen  ohessa  teki  kaupungin  puolustaja,  kenraali 
Lee,  tuon  tuostakin  onnistuneita  hyökkkäyksiä  ulos  pesästään ;  ja  verta 
vuoti  tulvanaan  kaupungin  ympärystön  metsissä.  —  Nyt  rakensi  puo- 
Testaan  Grantkin  lujia  vallituksia,  joiden  turvaan  hän  vetäytyi;  ja 
viholliset  seisoivat  monta  kuukautta  vastatusten  toisiansa,  mylvien  ja 
mulkoillen  toinen  toisensa  puolelle  kuin  kaksi  kytkettyä  härkää.  Vii- 
mein Grant  kuitenkin  vähitellen  siirti  vasemman  siipensä  James-joen 
toiselle  puolelle,  jonka  rannalla  Richmond  sijaitsee,  ja  uhkasi  siten 
Leen  peräytymis-linjaa.  Mutta  hänen  tätä  tehdessään,,  hätyytti  häntä 
Lee  voimiensa  takaa;  ja  hirveän  verisiä  tappeluja  oli  taaskin  mel- 
kein alinomaa.  Näissä  tappeluissa  kunnosti  itseään  suuresti  nuori 
hevosväen-kenraali  Scheridan,  Grantin  oma  oppilas,  joka  äsken  oli 
ajanut  melkoisen  konfedereeratun  sotavoiman  pois  Marylandista.  Scheri- 
dan oli  nyt  saapunut  hyvään  aikaan  Potomak-armeijaa  auttamaan  ja 
tämän  kanssa  yhdessä  ahdistamaan  Etelävaltain  sotajoukkoa  Richmon- 
dissa  ja  sen  ympärillä.  Tämä  sotajoukko  suljettiinkin  nyt  vähitellen 
yhä  ahtaamman  piirin  sisään.  Paitsi  Grantia  ja  Sheridania  oli  Lee'llä 
tällä  haavan  vastaansa  myöskin  Sherman,  joka  oli  syössyt  Georgiaan, 
voittanut  ainakin  20:ssä  tappelussa  Etelän  joukot,  valloittanut  Au- 
gustan  ja  Savannahn  kaupungit  ja  viimein  edennyt  kapinan  pesäval- 
tioiden,  Etelä-  ja  Pohjois-Carolinan,  kautta  Virginian  rajalle,  suikeak- 
sensa Lee'ltä  tien,  jos  tämä  yrittäisi  peräytymään  etelään  päin.  Siten 
oli  unionin  liput  liehuneet  Etelän  tärkeimmän  alueen  halki,  ja  Etelä 
tunsi  jo  itsensä  nöyryytetyksi.  Mutta  lähellä  oli  jo  sekin  hetki, 
jolloin  Richmondinkin  oli  nöyrtyminen.  Sen  varat  olivat  niukalla, 
tuonti  kaupunkiin  kovin  vaikea,  ja  supistumistaan  supistunut  armeija 
ei  enää  tahtonut  riittää  laveiden  linjain  miehittämiseen. 

Maaliskuun  29  päivänä  alkoi  Grant  yleisen  hyökkäyksen  Rich- 
mondin   linjoja   vastaan,  ja   kovasti   häntä   kyllä   vastustettiin,    vaan 

eipä  kuitenkaan  niin  kovasti  kuin  ennen.  Huhtikuun  2  p:nä  olivat 
ulkolinjat  unionistain  hallussa;  ja  huomaten  asemansa  mahdottomaksi 
peräytyi  Lee  pois,  koettaakseen  yhdistyä  Etelän  sotajoukkoon  Pohjois- 
Carolinassa.  Mutta  silloin  sulki  yht'äkkiä  Sheridan  tien  hänen  edel- 
tänsä,  samalla  kuin  Grantin  muut  joukot  ahdistivat  takaa  ja  sivulta- 
päin. Jo  aikoi  Lee  yrittää  raivaamaan  itselleen  tietä  vihollisten  läpi; 
mutta  kaikki  leipävarat  olivat  loppuneet,  ja  Scheridanin  takana  odotti, 
jos  hän  pääsisikin  tämän  joukkojen  läpi,  Shermanin  vahva  armeija. 
Ei  siis  tahtonut  Lee  vuodattaa  uskollisten  miestensä  viimeistä  veri- 
pisaraa. Huhtikuun  9  p:nä  1865  teki  hän  Appomaltox  Courthouse^ssa 
Grantin  kanssa  antaumus-sopimuksen,  jonka  mukaan  siis  Leen  vielä 
lähes  50,000  miehen  vahvuinen  sotajoukko  riisui  aseensa.  Siinä  meni 
kapinoitsijain  viimeinen  toivo;  sillä  kenraali  Johnstonin  pienempi  ar- 
meija-ososto  Pohjois-Carolinassa  ei  nyt  enää  yrittänytkään  mitään 
sanottavaa  vastarintaa,  vaan  antautui  melkein  kohdastaan.  Pitkälli- 
sempi  niskoitteleminen  voitollista  unionia  vastaan  olisi  ollut  hulluutta. 
Kapina  oli  kukistettu.  Unionistit  marssivat  sisään  Richmondiin,  joka 
nurisematta  avasi  porttinsa. 


XX. 

Uudestaan^rakentaminen.     Amerika 
meidän  päivinämme. 

Unioni  oli  pelastunut.  Siinä  voiton  ensimäinen,  suoranainen 
seuraus.  Ja  siitä  itse  teossa  on  johtunutkin  näiden  Amerikan  Yhdys- 
valtain turvallisuus  ja  menestys.  Ainoastaan  kokoontunut  keskusvalta 
oli  aikoinaan  nämä  kukoistavat  siirtokunnat  voinut  vapauttaa  vanhan 
emämaan  hallituksen  rasittavasta  ikeestä;  ainoastaan  luja  liitovalta 
on  voinut  samat  siirtokunnat  vapauttaa  sisällisistä  mätähaavoista  ja 
ruveta  oikeaa  vapautta  luomaan.  Kansalais-sodan  kauhut  olivat  kui- 
tenkin olleet  liian  suuret,  että  voittajat  nyt  olisivat  voineet  käyttää 
voittoansa  kukistettujen  masentamiseksi.  Ei  mitään  meluavaa  riemu- 
huutoa kuulunut,  ei  mitään  kostoa  pyydetty.     Ja  se  on  luettava  jalojen 

voittajain  ikuiseksi  kunniaksi.  Jonkun  ajan  kuluttua  seurasi  yleinen 
anteeksi-anto  kaikille  kapinoitsijoille,  heidän  johtajillensakin.  Jefiferson 
Davis,  joka  otettiin  kiinni  pakoretkeltä,  sai  tosin  yhden  aikaa  istua 
vankeudessa,  mutta  päästettiin  sitten  vapaaksi. 

Pohjan  ja  vapauden  voiton  hiljaista  iloa  häiritsi  kuitenkin 
kohta  sodan  loputtua  kauhea  tapaus.  Abraham  Lincoln,  joka  marras- 
kuussa edellisenä  vuonna  oli  suurella  enemmistöllä  uudestaan  valittu 
presidentiksi  ja  aina  tarkoin  silmin  valvonut  unionin  parasta,  sai 
murhamiehen  käden  kautta  surmansa.  Huhtikuun  14  p:nä  illalla 
istui  hän  ynnä  vaimonsa  ja  muutamain  ystäväinsä  kanssa  teaterissa, 
kun  kesken  näytelmää  yht'äkkiä  muuan  mies  hiipi  heidän  loosiinsa 
ja  takaapäin  ampui  laukauksen  revolverista  Lincoln'in  niskaan.  Pre- 
sidentti kaatui  heti  tuoliltaan  lattialle.  Murhaaja  hyppäsi  alas  saliin, 
sänttäsi  ylös  näyttämölle  ja  huusi,  kääntyen  yleisön  puoleen  ja  murha- 
asettansa  heiluttaen:  „Nyt  on  Etelä  kostettu!"  Tuossa  paikassa  oli 
hän  poissa.  Kaikki  oli  tapahtunut  parissa  silmänräpäyksessä.  Mutta 
Lincoln  kuoli  seuraavana  aamuna,  tulematta  sitä  ennen  enää  ollenkaan 
tietoihinsa.  Murhaaja,  muuan  raivostunut  etelävaltalainen,  nimeltään 
Booth  ja  näyttelijä  ammatiltaan,  pääsi  pakenemaan  Virginiaan,  jossa 
kuitenkin  takaa-ajava  ratsumiesjoukko  hänet  saavutti  ja  ampui  kuoli- 
aaksi,  hänen  yrittäessään  vastarintaa. 

Myöskin  valtiosihteeri  Seward  tuli  samana  iltana  pahasti  haa- 
voitetuksi erään  toisen  höperön  kautta,  joka  oli  tunkeunut  hänen 
kotiinsa  häntä  murhaamaan.  Näistä  veritöistä  ei  kuitenkaan  saa 
suoranaisesti  syyttää  kapinan  johtajia;  he  eivät  olleet  ketäkään  sem- 
moisiin yllyttäneet.  Mutta  toiselta  puolen  täytyy  myöntää  että  he 
paljon  vaikuttivat  puoluevimman  kasvattamiseen;  ja  puoluevimma  kas- 
vatti murhaajat. 

Sodan  loputtua  hajosivat  armeijat,  ja  kukin  palasi  jälleen  rau- 
hallisiin toimiinsa.  Ja  mitä  ihmeellisintä  tässä  hajauksessa  oli  etfei 
mitään  häiriöitä  syntynyt.  Löysää,  joutilasta  väkeä  ei  jäänyt  mihin- 
kään muiden  ihmisten  rasitukseksi,  vaan  kaikille  näkyi  rikkaassa 
Amerikassa  työtä  löytyvän. 

Paljon  oli  tämä  sota  maksanut  sekä  varoja  että  verta.  Puhu- 
mattakaan niistä  dollari-miljaardeista,  jotka  se  oli  niellyt,  olivat  yk- 
sistään pohjois-valtiot  menettäneet,  kuten  lasketaan,  275,000  ihmis- 
henkeä, ja  Etelästä  oli  kai  myöskin  sen  reippain  nuoriso  jäänyt 
tappotanterelle.  Mutta  toiselta  puolen  olivat  kuitenkin  sodan  tulokset 
äärettömän  suuret.    Paitsi  sitä,  että  Pohjois-Amerikan  Yhdys-Valtain 

eheys  nyt  oli  lopullisesti  voitettu  ja  saatu  turvatuksi,  niin  oli  sama 
veljes-taistelu  myöskin  kantanut  toisen  hedelmän,  joka  on  jaloimpia 
mitä  mikään  sota  koskaan  on  tuottanut:  Orjuus  tuli  lakkautetuksi 
unionin  koko  alueella.  Onneton  musta  ihmisrotu  pääsi  vapaaksi  vuosi- 
satoja kestäneistä  kahleistaan.  Olemme  jo  maininneet  Lincolnin  ju- 
listuksen tammikuun  1  p:ltä  1863.  Sitä  seurasi  helmikuun  3  päi- 
vänä 186  5,  jolloin  konfederationi  veti  viimeisiä  henkäyksiään,  uusi 
julistus,  joka  kerrassaankin  teki  kaikki  orjat  Yhdys- Valtain  rajojen 
sisäpuolella  vapaiksi  ihmisiksi,  huolimatta  siitä  olivatko  he  kapinoit- 
sijain vai  muiden  orjia. 

Garrisonin  ja  Phillipsin  t3^ö  ei  ollut  hukkaan  mennyt.  Ja  he 
saivat  itse  nähdä  voittonsa  päivän.  Mutta,  jos  näiden  abolitionistien 
harras  intoisuus  oli  ihmisten  mielet  herättänyt  tajuamaan  orjalaitoksen 
sopimattomuutta  vapaalle  kansalle,  niin  on  kunnia  tuon  mätähaavan 
poistamisesta  myös  suureksi  osaksi  annettava  maltilliselle,  mutta  valp- 
paalle Abraham  Lincolnille,  joka  julistuksellaan  helmikuun  3  p:ltä 
pystytti  itselleen  ijäti  kestävän  muistopatsaan. 

Neekeri  ja  mulatti  Yhdys- Valloissa  olivat  nyt  vapaita  miehiä, 
mutta  he  eivät  vielä  olleet  kansalaisia.  Persoonallista  vapautta  ei 
enää  kenkään  voinut  heiltä  riistää,  mutta  heidän  pääsemistään  täy- 
dellisiin kansalais-oikeuksiin  vastustivat  Etelän  valkonaamaiset  pohatat 
vielä  kynsin  hampain.  Presidentti  Andrew  Johnson,  joka  Lincolnin 
kuollessa  oli,  varapresidenttinä  ollen,  astunut  hänen  paikalleen,  oli  itse 
kotoisin  Etelästä,  mutta  unionisti  mielipiteiltään.  Hän  tahtoi  että 
nuo  vasta  kukistetut  kapinavaltiot  heti  ja  ilman  muitta  mutkitta  ju- 
listettaisiin täysin  oikeutetuiksi  jäsenkunniksi  unioniin;  mutta  kon- 
gressi ja  sen  kanssa  Pohjan  väestö  ei  tahtonut  niille  antaa  entisiä 
oikeuksia,  ennenkun  ne  olisivat  selittäneet  tunnustavansa  valtiosään- 
nön 14  artikkelia,  joka,  kuten  nyt  erinäisellä  lisäyksellä  nimenomaan 
julistettiin,  koskee  jokaisen  Yhdys-Valtain  asukkaan  —  siis  vapau- 
tettujen neekerienkin  —  persoonallisia  vapauksia  ja  oikeuksia.  Kun- 
nes nämä  valtiot  tämän  tunnustaisivat,  jaettaisiin  ne  —  niin  tahtoi 
kongressi  —  sotilaspiireihin,  joissa  unionin  hallituksen  määräämä 
käskynhaltia  sotaväen  avulla  suojelisi  vapautettuja  neekereitä  heidän 
entisten  herrainsa  kostosta,  jota  syystä  kyllä  peljättiin.  Kongressi 
ajoi,  huolimatta  presidentin  kiivaasta  vastarinnasta,  asiansa  perille. 
Neekeri  ja  mulatti  julistettiin  kongressin  päätöksellä  huhtikuun  8 
päivältä  1866  täysin  oikeutetuiksi  kansalaisiksi;  ja  „Uudestaan-raken- 
tamisen"  työ  —  kuten  tätä  Etelän  asiain  järjestämistointa  nimitettiin 

—  rupesi  onnistumaan.  Presidentti  Johnsonin  ja  kongressin  väli  oli 
täll'aikaa  jo  käynyt  niin  riitaiseksi,  että  Johnson  vedettiin  oikeuteen 
rikoksesta  Yhdys-Valtain  lakeja  vastaan.  Kongressi  oli,  käyttäen 
valtiosäännöllistä  oikeuttaan,  hänen  syyttäjänsä,  ja  presidentti  tosin 
lausuttiin  syytöksestä  irti,  mutta  kongressin  hyväksymät  lait  ja  hank- 
keet pysyivät  voimassa.  Vuonna  1869  erosi  Johnson  tavallisessa  jär- 
jestyksessä, ja  hänen  sijaansa  valittiin  Ulysses  Grant,  jonka  aikana 
presidentin  ja  kongressin"  väli  jälleen  vakaantui,  koska  tämä  kelvol- 
linen mies  ymmärsi  ylläpitää  unionin  arvoa  ja  pontevasti  turvata 
mustien  oikeuksia  Etelässä. 

Uudestaan-rakentamisen  työ  oli  onnistunut  siihen  määrään,  että 
toinen  kapinavaltio  toisensa  perästä  tunnusti  valtiosäännön  14  artik- 
kelin siinä  merkityksessä  kuin  sille  nyt  oli  annettu,  jolloin  asianomai- 
nen valtio  jälleen  pääsi  täysin  oikeutetuksi  jäsenkunnaksi  unioniin  ja 
siis  saattoi  uudestaan  ruveta  omia  sisällisiä  asioita  hoitamaan  ilman 
unionin  hallituksen  välityksettä.  1871  oli  kaikki  valtiot  jälleen  edus- 
tettuna kongressissa. 

Mutta  tätä  pitkällistä  uudistustyötä  häiritsi  kuitenkin  kaiken 
aikaa  entisten  orjaherrain  sanomaton  viha  sitä  onnetonta  ihmisrotua 
vastaan,  joka  nyt  ilman  omaa  vaikutustansa  oli  saavuttanut  yhtäläisen 
yhteiskunnallisen  arvon  lain  edessä  kuin  he  itse.  Vaikka  unionin 
sotaväkeä  oli  majoitettuna  ylt'ympäri  Etelää  mustien  suojelemista 
varten,  tiesivät  Etelän  ylpeät  ylimykset  —  nuo  samat,  jotka  aina 
olivat  itseään  demokraateiksi,  kansanvaltaisiksi  nimittäneet  —  keksiä 
jos  joitakin  keinoja  entisten  orja-parkain  kiusaamiseksi.  Niinpä  muo- 
dostui salaisia  seuroja,  joihin  kuului  valkoisia  kansalaisia  kaikista 
ihmisluokista  ja  jotka  ottivat  varsinaiseksi  työkseen  piiskata,  rääkätä 
ja  tappaa  neekereitä,  milloin  nämä  vain  yrittivät  käyttämään  äänes- 
tys-oikeuttansa taikka  millä  tavalla  hyvänsä  pyrkimään  kilpailuun 
valko-ihoisten  kanssa.  Näiden  seurojen  toimivat  jäsenet  ratsastivat 
välin  yksitellen,  välin  parvittain,  usein  suurissa  joukoissa  —  sekä 
itse  että  hevoset  verhottuina  aaveentapaisiin  valepukuihin,  niin  että 
näyttivät  kauheilta,  irvistäviltä  kummituksilta  —  paikasta  paikkaan, 
panemassa  käytäntöön  hirveän  kosto-oikeuden  verituomioita  semmoisia 
neekereitä  vastaan,  jotka  uskalsivat  käyttää  valtiollisia  ja  yhteis- 
kunnallisia oikeuksiansa  taikka  asettua  valkoisen  miehen  kilpailijaksi 
jollakin  toimi-alalla.  Nämä  salaisen  kosto-oikeuden  palvelussotilaat, 
„Ku-Klux'it"  eli  „Ku-Klux-Klan'it",  kuten  heitä  nimitettiin,  olivat 
niin  mahtavana  voimana  Etelässä,  että  unionin  hallituksen  asettamat 

/ 
järjestysmiehet  usein  eivät  voineet  mitään  heitä  vastaan.   Kosto-oikeus 
oli    „valtiona    valtiossa",    jota   vastustamaan    oli    varsin    vaarallista 
nousta.     „Päähallitus  katseli"  —   sanoo  muuan  kertoja  näiltä  ajoilta 

—  «levollisesti  asiain  menoa,  kun  onnettomia  neekereitä  armottomasti 
ruoskittiin,  miehet  temmattiin  vuoteistansa  ja  hirtettiin,  naiset  hä- 
väistiin, talot  poltettiin."  —  Ulysses  Grantin  voimakas  käsi  vihdoinkin 
sai  nämä  hirmutyöt  taukoomaan,  ja  „Ku-Klux'it"  hajaantuivat;  mutta 
mitään  yleisempää  rangaistusta  salaisten  kosto-seurojen  jäsenille  ei 
seurannut,  sillä  jäsenenä  niissä  oli  melkein  joka  toinen  valko-ihoinen 
Etelän  mies.  *) 

Entiset  orjat  olivat  täten  kyllä  saavuttaneet  laissa  tunnustetun 
yhdenvertaisuuden  valko-ihoisten  kanssa,  ja  heidän  vapaa  asemansa 
oli  jotakuinkin  turvattu;  mutta  vapautuksen  kautta  olivat  he  itse 
teossa  jääneet  oman  onnensa  nojaan.  Mistä  saada  heille  työtä  ja 
jokapäiväistä  leipää?  Taitamattomat  ja  tietämättömät  kun  olivat,  oli 
heille  melkein  mahdotonta  itse  pitää  huolta  itsestään.  Siinä  aukeni 
taas  entisille  abolitionisteille  lavea  työ-ala,  sillä  vanhat  orjan-isännät 
kiukuissaan  eivät  tietysti  laisinkaan  edistäneet  neekerien  vaurastu- 
mista. Aholitionistit  nyt  panivat  kaikki  voimansa  liikkeelle,  hank- 
kiakseen mustille  työtä,  toimittaakseen  heidän  lapsilleen  opetusta, 
antaakseen  nälistyneille  ruokaa  ja  alastomille  vaatteita.  Ja  tätä  abo- 
litionistien  harrastusta  on  kestänyt  meidän  päiviimme  saakka.  Vai- 
kein tehtävä  heillä  kuitenkin  on  niiden  ennakkoluulojen  poistamisessa, 
jotka  valkoihoisissa  yhä  vielä  melkein  entisellä  voimallaan  vallitsevat 
mustaa  rotua  vastaan,  joka  taas  juuri  tällä  hetkenä  näkyy  olevan 
mitä  ilkeimmän  vihan  ja  vainon    alaisena  Pohjois-Amerikan  Etelässä. 

—  Painatamme  tähän,  näiden  ja  muidenkin  Pohjois-Amerikan  nykyisten 
valtiollisten  olojen  valaisemiseksi,  muutamia  otteita  eräästä  Pohjassa 
ilmestyvästä  sanomalehdestä  («Chicago  Daily  News  Record")  vuo- 
delta 1892,  jonka  kuvausten  kanssa  muutkin  viestit  pitävät  yhtä: 

Siitä  saakka  —  lausuu  lehti  —  kuin  Etelävaltiot  v.  1876 
unionin  sotaväen  poistumisen  kautta  saivat  kätensä  vapaiksi,  ovat  ne 
yhä  kiivaammasti  ruvenneet  vaatimaan  suurempaa  erikois-itsenäisyyttä, 
„home  rulea".  Amerikan  kansa  on  kallistanut  korvansa  niille  vaati- 
muksille, joita  toinen  puoli  Etelän  väestöstä  on  tuonut  esiin,  samalla 


*)  Tunnettu  amerikalainen  kirjailija  Albion  "W.  Tourgee  on 
^Uudestaan-rakentamisen''  eli  „rekon8truktionin"  ajoilta  kirjoittanut  oival- 
lisen, tosi-tapauksiin  perustuvan  romaanin,  „A  Fool's  Errand",  joka 
nimityksellä  „Hullun  Yritys"  löytyy  suomeksikin  käännettynä. 

kun  toinen  vaikeni  tai  jätettiin  kuulematta  milloin  vain  se  joskus 
uskalsi  nostaa  ääntänsä.  Musta  Etelä  heitettiin  taaskin  valkoisen 
valtaan.  Hallituksen  ohjakset  siirtyivät  niiden  käsistä,  jotka  olivat 
taistelleet  unionin  kannattamiseksi,  niiden  haltuun,  jotka  olivat  sitä 
ankarimmin  vastustaneet.  Tuo  uudestaan  vallalle  päässyt  vanha  yli- 
mystö oli  pian  unohtanut  sodan  kovat  opetukset  ja  pyrki  taasen  tar- 
mojensa  takaa  palauttamaan  valko-ihoisten  ylivaltaa.  Se  teki  kaikki 
minkä  suinkin  voi,  musertaakseen  vasta  vapautettujen  mustien  roh- 
keuden ja  intoisuuden.  Mutta  koska  kuitenkin  pian  saatiin  kokea 
ett*ei  tämä  —  niiden  valtiosäännön  lisäysten  tähden,  jotka  sota  oli 
tuottanut  —  käynyt  päinsä  laillisia  muotoja  noudattamalla,  heitettiin 
lain  koneisto  kokonaan  syrjään  ja  valta  pantiin  roskaväen  käsiin. 
Veruke  oli  kuitenkin  keksittävä,  kansan  silmien  sokaisemiseksi  ja 
peljätyn  vastarinnan  häätämiseksi,  —  ja  niinpä  keksittiin  tuo  syytös, 
että  muka  neekerit  tekevät  väkivaltaa  valkoisille  naisille.  (Täm- 
möisiä juttuja  tietävät  itse  teossa  sanomalehdet  varsin  usein  kertoa.) 
Ja  tämän  syytöksen  tekevät  miehet,  jotka  itse  kehuvat  olevansa  nai- 
sellisen puhtauden  suurimpia  voittajia  ja  jotka  ovat  käyttäneet  orja- 
herrain  raakaa  valtaa  luodakseen  maailmaan  mulatti-rodun!  Pohjan 
väestölle  kerrotaan  kuitenkin  että  neekerit  tapetaan  hyvistä  syistä, 
että  lynch-rangaistus  (väestön  toimeen-panemat  „kuoleman-rangais- 
tukset"  eli  ihmistapot  ilman  oikeuden  välityksettä  taikka  päin  vas-- 
toin  tuomio-istuimen  tuomiota)  on  ylläpidettävä,  jotta  muka  neekerien 
solvaukset  valkoisia  naisia  vastaan  saataisiin  taukoomaan.  —  Lehti 
tekee  sitten  laskun,  jonka  mukaan  yksistään  tänä  vuonna  (1892)  etelä- 
valtioissa lynchattujen  neekerien  lukumäärä  tulee  nousemaan  noin  400 
henkeen,  koska  vallattomuus  viime  aikoina  on  ollut  aivan  tavattoman 
hurja;  jonka  ohessa  edellisinä  vuosina  niin  ikään  on  tällä  tavoin 
tapettu  sadottain  mustia  — ■  kansalaisten  kautta  niissä  valtioissa 
(lausuu  lehti),  joiden  viranomaiset  paljon  useammin  auttavat  ja  tukevat 
murhaajia  kuin  kokevat  kannattaa  lakia  ja  oikeutta.  Nyt,  niinkuin 
orjuuden  päivinä,  pidetään  lakia  liian  kalliina  jalokivenä,  että  sitä 
saattaisi  käyttää  mustan  miehen  hyväksi.  Hän  on  lain  ulkopuolella, 
arvellaan.  Jos  hän  rohkenee  käyttää  äänestys- oikeuttansa,  tulee  hän 
ammutuksi;  jos  hän  lyöpi  valkoista  miestä,  tulee  hän  ammutuksi;  jos 
hän  katselee  valkoista  naista,  tulee  hän  ammutuksi;  jos  hän  on  lain- 
kuuliainen kansalainen,  joka  hoitaa  omia  asioitaan  ja  saavuttaa  taitoa 
jossakin  ammatissa,  pidetään  häntä  vaarallisena  ja  hän  tulee  ammu> 
tuksi.   Ei  valtioiden  eikä  unionin  lait  häntä  suojaa.    Kun  hän  lyncha-- 


Kiinalainen  kauppias  tilejänsä  tekemässä. 


Opiumin-polttotuvan  sisusta. 

taan,  ei  komenneta  sotaväkeä  liikkeelle  järjestystä  ylläpitämään.  Jos  hän 
puolustaa  itseänsä,  kuten  äskettäin  tapahtui  muutamassa  paikkakun- 
nassa, niin  julistetaan  tämä  heti  piiritystilaan  ja  sotaväkeä  lähetetään 
paikalle  kukistamaan  „kapiuaa".  —  Etelän  sanomalehdistö  on  saman 
lynchauksia  toimittavan  roskaväen  käsissä,  jotta  harvoin  saadaan  oikeita 
tietoja  asiain  menosta.  —  Toiselta  puolen  on  sodan  loputtua  kaikissa 
etelävaltioissa  tuskin  viittä  valkoista  tullut  hirtetyksi  neekerimurhasta. 
Semmoista  pidetään  melkein  yhtä  luvallisena  kuin  jäniksen-ajoa.  Sitä 
harjoitetaan  melkein  yhtä  reippaasti  kuin  urheilua,  ja  kaikki  yhteis- 
kunnan luokat  ovat  siinä  yhtä  innokkaita. Jos  neekerit  käyt- 
täisivät itsepuolustusta  roskaväkeä  vastaan,  pideltäisiin  heitä  heti 
aivain  kuin  kapinoitsijoita.  Paikallis-virastot  kääntyvät  kuvernöörin 
puoleen  ja  tämä  unionin  hallitukseen,  saadakseen  aseellista  apua,  ja 
aseellinen  apu  tulee.  —  Home-rule-järjestelmä  ja  „valkoisten  ylivalta" 
käypi  ajan  pitkään  uhkaukseksi,  vaaraksi,  eikä  ainoastaan  neekereille, 
vaan  koko  unionille,  kansalliselle  rauhalle.  Kun  lukuisa  roskaväki- 
joukko  maaliskuussa  1891  murtausi  sisään  New  Orleansin  vankilaan, 
hinasi  sieltä  ulos  ja  murhasi  1 1  Italialaista,  valtasi  pelko  ja  kauhistus 
koko  sivistyneen  maailman.  Kolme  noista  onnettomista  oli  Italian 
alamaisia,  ja  heitä  tietysti  suojeli  voimakkaimmat  kansainväliset  sää- 
dännöt. Siitä  huolimatta  eivät  New  Orleansin  viranomaiset  vangin- 
neet ainoatakaan  henkilöä  murhaajista.  Ja  kun  unionin  hallitus  tulee 
väliin,  käskee  Lousianan  kuvernööri  halveksivalla  ylpeydellä  sen  vain 
pitämään  huolta  omista  asioistaan.  Lousianan  hallitus  kieltäytyi  an- 
tamasta minkään-moista  korvausta,  ja  unionin  hallitus  sai  maksaa 
vahingot.  Semmoisia  ovat  home-rule-järjestelmän  hedelmät.  Vuotta 
myöhemmin  tehtiin  Memphisissa  Tennesseen  valtiossa  vielä  inhoitta- 
vampi  hirmutyö.  Kolme  kunniassa  pidettyä  ja  hyvin  toimeen- tulevaa 
neekeriä  pitivät  kauppaa  muutamassa  esikaupungissa  ja  kilpailivat 
sen  kautta  erään  valkoisen  miehen  kanssa.  Tämä  päätti  karkoittaa 
heidät  väkivallalla  pois.  Myöhään  muuanna  iltana  tuli  hän  paikalle, 
muassaan  joukko  valepukuisia  polisipalvelijoita.  Tappelu  alkoi,  nee- 
kerit ampuivat,  ja  pari  hyökkääjistä  sai  surmansa.  Silloin  otettiin 
neekerit  väki  voimalla  kiinni  ja  vietiin  vankeuteen;  mutta  joukko  ros- 
kaväkeä mursi  auki  vankilan  portit  ja  lynchautti  vangit.  Kolme 
muuta  neekeriä,  jotka  olivat  joutuneet  sekaantumaan  tähän  epäjärjes- 
tykseen, tuomittiin  vankeuteen  5 — 15  vuodeksi.  —  Vähän  jälestäpäin 
syytettiin  muuanta  neekeriä  Arkansasissa  väkivallan-teosta  naista 
vastaan.   Roskajoukko  sitoi  hänet  puuhun;  nahka  nyljettiin  ruumiista, 

ja  se  nainen,  joka  oli  häntä  syyttänyt,  sytytti  itse  rovion.  Tuskin 
sitä  päivää  enää  menee,  jona  ei  sanomalehdet  tietäisi  kertoa  jostakin 
lynchauksesta  etelävaltioissa.  Ne  sanomalehtimiehet,  jotka  niitä  ker- 
tovat, ovat  usein  itse  ottaneet  niihin  osaa.  He  ovat  roskaväen  omia 
lapsia  ja  pitävät  sen  puolta.  Eivätkä  he  uskaltaisikaan  panna  vasta- 
lausettaan, sillä  silloin  olisi  heidän  oma  nahkansa  vaarassa.  Sanan 
vapautta  ei  enää  ole  Etelässä  olemassa.  Pari  vuotta  takaperin  lähetti 
muuan  Cincinnatin  sanomalehti  kirjeenvaihtajan  Mississippin  valtioon. 
Heti  kun  hänen  toimensa  tuli  tietyksi,  kivitti  hänet  roskaväki  kuoli- 
aaksi ja  viskasi  ruumiin  erääsen  luolaan.  Ainoastaan  muutamia  päi- 
viä sitten  lakkautettiin  „Vapaa  Sana"  niminen  sanomalehti  Memp- 
hisissa  sen  tähden,  että  se  piti  mustien  puolta.  Sen  naispuolinen 
toimittaja,  Iida  B.  Wens,  ja  hänen  kirjanpainajansa  karkoitettiin  pois 
kaupungista.  Joukko  kaupungin  paraimpia  porvareita  kokoontui  puu- 
villa-pörssi-taloon ja  julisti  tuon  kuuluisaksi  tulleen  tuomion.  — 

Niin  kuuluu  Chicago-lehden  synkkä  kuvaus.  Ja  vaikka  se  oli- 
sikin hieman  liioiteltua,  osoittaa  yhä  eleillä  oleva  rotuviha,  joka  ei 
hevillä  näy  olevan  poistettavissa,  että  Etelän  valkoisilla  asukkailla 
ei  vielä  ole  mitään  selvää  käsitystä  vapaudesta  eikä  edes  siitä  erikois- 
itsenäisyydestä,  „home  rule"sta,  jonka  asiaa  he  etupäässä  ovat  kan- 
nattavinansa. Nuo  julmat  vainotyöt  mustaa  väestöä  vastaan  muistut- 
tavat vielä  liian  paljon  Ku-Klux'ien  ajasta,  voidakseen  oikeuttaa  sitä 
valtiollista  itsehallintoa,  jota  valkoinen  Etelä  niin  kovalla  kaipauk- 
sella halajaa,  —  todistavat  että  päin  vastoin  ainoastaan  lujennettu 
unioni-valta  on  kykenevä  kasvattamaan  varsinaista  vapautta,  todistavat 
että  ainoastaan  valistunut  republikaaninen  Pohja  itse  teossa  yksinään 
kannattaa  sitä  kansallista  ja  persoonallista  vapautta,  jolle  Yhdys- 
valtain valtiollinen  ja  yhteiskunnallinen  elämä  aikoinaan  rakennettiin. 


Aikoja  tietysti  vielä  kuluu,  ennenkun  tämä  Pohjan  kasvatus- 
toimi Etelässä  on  täytetty,  ja  jos  ennen  tarvittiin  ankarat  herätys- 
huudot orjuuden  abolitionisteilta,  ennenkun  se  vihdoinkin  saatiin 
poistetuksi,  niin  tarvitaan  vielä  yhtä  ankara  kasvatus  rotuvihan  abo- 
litionisteilta, ennenkun  tämä  Etelästä  poistuu,  tarvitaan,  kuten  mai- 
nitsimme, myöskin  ja  etupäässä  lujennettua  unionivaltaa,  joka  kykenee 
tukemaan  jokaisen  rehellisen  kansalaisen,  siis  neekerinkin,  synty- 
peräisiä   oikeuksia.      Mutta    vaikka    oikea    vapauden-käsite   täten    ei 


175. 

vielä  ole  päässyt  juurtumaan  Etelän  valkoiseen  väestöön,  on  kuiten- 
kin vapauden-aate  semmoisenaan  melkein  väestön  tietämättä  monessa» 
suhteessa  jo  vaikuttanut  kasvattavasti  siihen  ja  sitä  itse  teossa  hyö- 
dyttänyt. Niinpä  ovat  nuo  samat  vanhat  orjaherrat  saaneet  kokea 
ett^ei  orjatyö  olekkaan  niin  kannattavaa  ja  tuottavaa  kuin  he  aikoi- 
naan olivat  luulleet.  Orjatyö  oli  itse  teossa  tehnyt  Etelän  köyhäksi*^ 
se  tuli  yltäkyllin  näkyviin  kansalais-sodassa,  ja  tämän  perästä  oli 
Etelän  taloudellinen  tila  aivan  häviö-kannalla.  Mutta  sittenkun  orjat 
kasvimailla  vaihdettiin  vapaisin  työläisiin,  joista  jo  tähän  aikaan 
enemmän  kuin  puolet  ovat  valko-ihoisia,  niin  on  kasvimaan-viljelys 
ruvennut  kannattamaan  monta  vertaa  paremmin  kuin  ennen.  Vapaa 
työ  on  tehnyt  Etelän  rikkaaksi.  Ennen  oli  sillä  teollisuutta  tuskin 
nimeksikään,  nyt  on  ainakin  päästy  varsin  kauniisen  alkuun;  sen 
kivennäis-aarteita  kaivetaan  yhä  enemmän  ylös  maan  piiloittavasta 
povesta,  ja  erittäinkin  rautateollisuudessa  kilpailee  se  jo  itse  Pohjan 
kanssa.  Asian  laita  on  se,  että  Etelän  valkoinen  väestö  on,  siitä 
asti  kuin  sen  itse  täytyi  ryhtyä  työhön,  oppinut  antamaan  arvoa  tälle 
ja  kunnioittamaan  työntekijää.  Ennen  aikaan  sama  väestö  sydämensä 
pohjasta  halveksi  tuota  mustaa  rotua,  joka  ei  saanut  muuta  tehdä 
kuin  työtä,  silPaikaa  kuin  valkoinen  mies  pysyi  kaukana  kaikesta 
tosi-työstä;  mutta  nyt  on  tuo  entinen  halveksiminen  ruvennut 
muuttumaan  sanomattomaksi  vihaksi,  koska  neekeri  uskaltaa  työssä 
kilpailla  valko-ihoisen  kanssa.  Ja  vihan  astuminen  halveksimisen 
sijaan  on  jo  muuntumista  parempaan  päin  —  vieläpä  molemmin  puolin. 
Parempi  vihata  kuin  halveksia,  parempi  olla  vihattuna  kuin  hal- 
veksittuna. 

Mitä  muuten  tulee  Pohjois-Amerikan  kehitykseen  kansalais- sodan 
loputtua,  niin  on  meidän  ensiksikin  huomauttaminen  että  republikaa- 
neilla eli  tasavaltalaisilla  melkein  kaiken  aikaa*)  —  tähän  päivääa 
saakka  —  ainakin  näennäisesti  on  ollut  valta  käsissään,  mutta  unio- 
nin hallituksen  on  tietysti  täytynyt,  muutenkin  tarkoin  noudattamalla 
valtiosääntöä,  rajoittaa  valtansa  käyttämistä  asiainhaarain  mukaan  ja 
etenkin  pitää  silmällä  Etelän  omituisia  oloja,  jotka  vielä  niin  melkoi- 
sesti pidättävät  vapaampaa  edistymistä.  Republikaanisen  puolueen 
sisällinen  politiiki  muuten  on  yhä  edelleen  kannattanut  samaa  ankaraa 


*)  Ainoana  poikkeuksena  on  demokraati  Grover  Clevelandin 
presidenttikausi  vv.  1885—1889.  —  Siitä  kun  yllä-oleva  kirjoitettiin,  on, 
Cleveland  taas  uudestaan  valittu  presidentiksi. 

€Uojelustulli-järjestelmää,  joka  on  ollut  vallalla  aina  vapaussodasta 
-asti.  Ulkopolitiikissa  noudatettiin,  kansalais-sodan  loputtua,  pontevalla 
voimalla  Monroe- oppia  Ranskan  keisarikuntaa  vastaan,  joka  pakoitet- 
tiin  vetämään  pois  voimansa  Mexikosta,  missä  Napoleon  III:n  sinne 
toimittama  keisari  Maximilian  sai  surkean  surmansa;  ja  sovintotuomio 
"Genevessä,  —  joka  tuomitsi  Englannin  maksamaan  runsaat  korvaukset 
niistä  vahingoista,  joita  „Alabama"  ja  muut  Englannissa  varustetut 
Etelän  kaapparilaivat  olivat  tuottaneet  Amerikan  kaupalle  —  oli 
myöskin  suuri  voitto  unionin  hallitukselle. 

Jo  vuonna  1858  oli  nuori  territorio  Minnesota  Ylä- Järven  (Lake 
Superior'in)  länsirannalla  ja  Mississippin  latvoilla  otettu  valtioksi 
unioniin.  Sitä  seurasi  v.  1859  Oregon  Tyvenen  Meren  rannikolla;  v. 
1863  Länsi- Virginia,  vanhasta  Virginiasta  lohkaistu  alue  vuorten 
länsipuolella;  v.  1864  hopearikas  Nevada,  Californian  naapurimaa;  v. 
1867  Nebraska,  ruoho-aavikko- valtio  Iowan  länsipuolella;  v.  1876  kai- 
vosvaltio  Colorado  Utah'n  ja  KansasMn  välillä.  Viimeisten  kahden 
vuosikymmenen  kuluessa  on  kokonaista  kuusi  valtiota  lisäksi  tullut: 
Pohjois-  ja  Etelä-Dakota  Minnesotasta  länteenpäin  Missouri-tasankojen 
luoteis- kulmassa,  Montana^  Wyoming,  Idaho,  Dakotan  ja  Oregonin 
välisellä  suurella  ylängöllä,  sekä  Washington,  Oregonista  pohjoseen 
Tyvenen  Meren  rannikolla. 

Territorioina  ovat  vielä:  Utah,  joka  omituisten  olojensa  vuoksi 
ei  ole  päässyt  valtioksi,  Arizona  ja  Uusi  Mexiko,  joilla  ei  vielä 
ole  tarpeeksi  asti  asukkaita  unionin  jäsenkunniksi  päästäkseen,  sekä 
indiaanilainen  territorio  O  cl  o  h  am  a,  jonka  ikivanha  väestö  juuri  kan- 
sallisuutensa tähden  on  suljettu  pois  siitä  kansalais-oikeudesta,  minkä 
maahan  tuotu  musta  rotu  on  saavuttanut.  Oclohaman  indiaanit  ovat 
kuitenkin  osaksi  taipuneet  maanviljelykseen,  mutta  —  ei  auta!  Ame- 
rikan alkuväestö  od,  kun  onkin,  tuomittu  vieraaksi  isiensä  maassa  — 
ja  tässä  matoisessa  maailmassa,  josta  sille  on  ikuinen  matkapassi 
annettu. 

Kansalais-oikeuksia  eivät  myöskään  ole  saaneet  Amerikaan  syö- 
pyneet Kiinalaiset,  joita  Californiassa  ja  muissa  Tyvenen  Meren 
valtioissa  on  1  miljoonan  paikoille.  He  työskentelevät  hyvin  vähällä 
päiväpalkalla  ja  kiusaavat  siten  valkoista  työväestöä. 

V.  1868  ostivat  Yhdys- Vallat  Venäjältä  suuren  Aljashka 
nimisen  niemimaan  Beringin  salmella. 

Täten  on  Yhdys- Valtain  alue  kasvamistaan  kasvanut  ja  täyttää 
nyt   äärettömän    alan    valtamerestä    valtamereen,  joita   meidän  päivi- 

nämme  suurenmoiset  Pacific-rautatiet  yhdistävät,  niin  että  tuon  suun- 
nattoman pitkän  matkan,  johon  muinoin  meni  vuosikausi,  nyt  kulkee 
jhdessä  viikossa.  Yhdys- Valtain  aluetta  risteilevät  muutenkin  rau- 
tatiet paikasta  paikkaan,  joten  Pohjois-Araerika  kulkuneuvojen  puolesta 
kenties  on  paraimmin  varustettu  maa  maailmassa,  kun  samalla  ottaa 
lukuun  nuo  monet  ja  valtavat  vesistöt,  joiden  virtoja  ja  laineita  tu- 
hansittain höyrylaivoja  haikailee. 

Pohjois-Amerikan  maanviljelys  —  kokonaisuudessaan  käsitettynä 
—  on  meidän  päivinämme  jo  niin  mahtavalla  kannalla,  että  sille  tus- 
kin enää  Vanha  maailma  vertoja  vetää;  ja  päivä  päivältä  lavenee 
viljeltyjen  turpeiden  ala,  jonka  ohessa  itse  viljelys-keinot  yhä  edisty- 
vät. Amerikan  maanviljelijä,  „farmari",  on  sivistynyt  mies,  on  taval- 
lisesti lähtenyt  samasta  kodista  ja  saanut  saman  koulu-opetuksen  kuin 
tehtailija,  asianajaja,  lääkäri.  Hän  ymmärtää  sentähden  asiansa  ja 
tietää  käyttää  hyväkseen  sekä  keksintöjä  että  ajan-suhtia.  Koko 
maailman  maantuotteista  antaa  Pohjois-Amerika  yksinään  viidennen 
■osan.  Omituista  sen  maanviljelykselle  on  muuten  se  suuri  arvo,  joka 
on  työllä  itse  maan  suhteen,  ja  se  lavea  käytäntö,  jonka  tämän  joh- 
dosta koneet  ovat  saaneet,  koska  ihmisvoima  on  kallista. 

Teollisuudessa  on  viime  sadan-vuoden  edistys  antanut  vieläkin 
huomattavammat  tulokset.  Ennen  vallankumousta  oli  Amerikassa 
teollisuutta  tuskin  nimeksikään.  Englanti  oli  sen  ehkäissyt.  Nyt  on 
Yhdys-Valtain  teollisuus  tuotantonsa  arvon  puolesta  mahtavin  maail- 
massa ja  voitti  V.  1886  tässä  suhteessa  Englannin  teollisuuden  130 
punta-miljoonalla.  Ja  mahdotonta  on  laskea  niiden  aarteiden  arvo, 
jotka  piileilevät  Uuden  maailman  kultaisessa,  hopeisessa  ja  kivihiili- 
povessa. 

Kauppa  ja  merenkulku  on  niinikään  edistynyt  jättiläisaskeleilla, 
ja  suuria  kauppakaupunkeja  kohoaa  meidän  päivinämme  semmoisiltakin 
sisämaan  seuduilta,  jotka  vielä  muutamia  vuosikymmeniä  sitten  olivat 
melkein  täydellisinä  erämaina.  Semmoisia  ovat  esim.  Omaha  Kan- 
sasissa, keskisen  Pacific-rautatien  lähtöpaikka,  Denver  Coloradossa, 
S:t  Paul  ja  Minneapolis  jauhorikkaassa  Minnesotassa,  puhumatta- 
kaan kultaisen  Californian  kirjavasta  San  Franciscosta  ja  „Lännen 
ruhtinattaresta",  millioona-kaupungista  Chicago 'sta  Michigan -järven 
rannalla.  Chicagoa,  niin  uusi  kuin  se  onkin  (1830-luvun  alussa 
vielä  ainoastaan  vähäpätöinen  „hirsilinna"  indiaani-kauppaa  varten) 
pidetään  nyt  jo  Amerikan  toisena  kaupunkina  väkilukunsa  ja  liik- 
keensä puolesta.     New  York  on  ensimäinen,  vanha  Filadelfia  kolmas. 

Kirjallisen  elämän  ja  hienomman  sivistyksen  pääpaikkana  sitä- 
vastoin on  pidettävä  puritanien,  Otis'in  ja  Phillips'in  kaupunki,  kun- 
nianarvoisa vanha  Boston.  Aivan  sen  lähellä,  ainoastaan  kappaleen 
matkaa  itse  kaupungista,  Cambridge'ssä,  vaikuttaa  myöskin  Amerikan 
vanhin  yliopisto,  kuuluisa  Harward,  joka  vetää  vertoja  Euroopan  mai- 
nioimmille  yliopistoille  ja  vielä  toimii  jokseenkin  samojen  kaavojen 
mukaan  kuin  nämä.  Samaan  malliin  perustettuja  ovat  myöskin  Fila- 
delfian  „Yale  college",  «Columbia"  NewYorkJssa  ja  John  Hopkin8'in 
yliopisto  Baltimoressa.  Muuten  ovat  Amerikan  „yliopi8tot",  joita  tätä. 
nykyä  on  koko  370  kappaletta,  suurimmaksi  osaksi  ainoastaan  pappis- 
seminaareja eri  uskontokuntia  varten  taikka  vain  ylempiä  kouluja.  — 
Ylipäätään  pidetään  Amerikassa  aivan  erinomaista  huolta  opetuk- 
sesta, jota  varten  on  olemassa  oppilaitoksia  ylt'ympäri  unionia,  kau- 
kaisimmassakin  kolkassa.  Ja  näissä  kaikissa  on  opetus  vapaa,  mak- 
suton. Kunnat,  valtiot  ja  unioni  niitä  lämpimällä  kädellä  hoimivat; 
ne  ovat  kansan  rakkaimmat  laitokset,  ja  kansan  lapset  ja  nuoriso 
niitä  käyttävät  ahkerammasti  kuin  missään  muualla  maailmassa. 
Tämänpä  tähden  onkin  sivistys,  elFei  kohta  aivan  syvätietoinen,  kui- 
tenkin ihmeteltävän  laajalle  levinnyt,  on  levinnyt  kaikkiin  kansan- 
kerroksiin, s.  o.  jokaisen  työ-alan  väestöön.  Mutta  niinpä  harras- 
taakin Amerikalainen  yleisiä  asioita  sammumattomalla  innolla,  ja 
hänen,  niin  sanoaksemme,  hartautensa  tässä  kohden  on  sitä  suurempi, 
koska  hän  itse  yhtä  hyvin  kuin  kukaan  toinen  on  näitä  asioita  oh- 
jaamassa, on  vapaa  kansalainen  tämän  sanan  kauniimmassa  mer- 
kityksessä. Aatteiden  leviämisestä  pitävät  huolta  —  paitsi  nyt  koulut 
—  myöskin  saarnastuolit  ja  sanomalehdet.  Ensimäiset  yhteiskunnat 
Pohjois- Amerikassa  rakennettiin  uskonnolliselle  perustukselle,  ja  sillapa 
ne  suureksi  osaksi  vieläkin  lepäävät.  Puritaanit,  episkopaalit,  pres- 
byteriaanit,  metodistit,  katolilaisuus  ja  luterilaisuus  ovat  painaneet  ja 
painavat  yhä  vielä  henkisen  leimansa  asianomaisen  kansalaisen  koko 
katsantotapaan  ja  harrastuttavat  häntä  hengelliseen  kunta-elämään, 
josta  hän  viepi  sielunsa  virkistyneen  sisällön  ulos  maallisen  elämän 
toimi-aloille.  Se  on  kuitenkin  huomattava  ja  aina  muistettava,  että 
Pohjois-Amerikassa  valtiolla  ei  ole  niin  mitään  tekemistä  minkään 
uskonnollisen  seurakunnan  kanssa,  että  siis  mitään  valtiokirkkoa  ei 
ole  eikä  saa  olla  olemassa,  ja  että  seurakunnat  itse  sekä  valitsevat 
että  palkkaavat  pappinsa.  Mutta  tämä  uskonnollinen  vapaus  juuri  on 
suuressa  määrässä  vaikuttanut  myöskin  valtiolliseen  ja  yhteiskunnalli- 
seen vapauteen.  —  Sanomalehtien  merkitys  niin  vapaassa  maassa  kuia 

Amerikassa  on  tietysti  äärettömän  suuri,  ja  niitä  luetaankin  enemmän 
kuin  missään  muualla  maailmassa.  Tuskinpa  lienee  sitä  kauppalan- 
alkuakaan  Lännen  perimmäisissä  nurkissa,  jolla  ei  olisi  omaa  sanomaleli- 
teänsä  paikkakunnan  erinäisiä  tarpeita  varten;  ja  suurten  kaupunkien 
jättiläislehdet,  jotka  pohtivat  kaikkia  ajan  kysymyksiä  ja  leimauksen 
nopeudella  lennättävät  mitä  kaukaisimpiakin  tiedonantoja  ylfympäri 
valtakuntaa,  ovat  joka  miehen  käsissä. 

Pohjois-Amerikan  kirjallisuus  on  rikas,  vaikka  verraten  nuori. 
Ennen  siirtomaiden  vapautusta  tuotiin  melkein  jokainen  kirja  Englan- 
nista; mutta  tämän  vuosisadan  alusta  astuu  esiin  kotimaisia  kirjailijoita 
toinen  toisensa  perästä  ja  hyvällä  menestyksellä.  Ensimäinen  tunne- 
tumpi runoilija,  Bryant,  laski  laulunsa  ilmoille  1820-luvulla,  jolloin 
myös  ilmestyivät  Fenimore  Cooper'in  miellyttävät  kertomukset  uutis- 
asukasten  elämästä  silloisessa  Lännessä  ja  Washington  Irving'in  terä- 
vän kynän  hienosti  piirretyt  kuvaelmat.  Myöhemmistä  kauno-kirjaili- 
joista  on  erittäinkin  muistettava  isänmaallinen  runoilija  Longfellow. 
Historioitsijoita  ovat:  Prescott,  joka  on  kirjoittanut  Mexikon  ja  Perun 
valloituksista;  Bancroft,  joka  laveassa  teoksessa  on  kuvaellut  isän- 
maansa, Yhdys- Valtain,  vaiheet;  Lothrop-Motley,  Euroopan  Alanko- 
maiden vapaussodan  historioitsija..  —  Tässä  nyt  puhumattakaan  mei- 
dän päiviemme  lukuisista  tiedemiehistä  ja  kirjailijoista.  Se  vain 
olkoon  lopuksi  lausuttu,  että  samate  kuin  tiedon-halu  Amerikan 
kansassa  on  erinomattain  suuri,  samate  myös  on  se  kasvattanut  henkiä, 
jotka  osaavat  sen  tarpeita  tyydyttää  ja  kunnialla  vetävät  vertoja 
Vanhan   maailman  henkisen  liikkeen  kannattajille. 

Amerikan  sivistyksen  kannattajana  on  kuitenkin  vielä,  eikä 
suinkaan  viimeisessä  sijassa,  itse  valtiollinen  elämä,  johon  Amerika- 
lainen  aikaisin  perehtyy.  Hänen  oma  kotikuntansa,  jonka  asioita  hän 
kiivasti  harrastaa,  on  ensimäisena  asteena  kansalaisen  yhteiskunnal- 
lisessa kasvatuksessa;  sitten  seuraa  oma  erikois- valtio,  jota  hän  pitää 
pienenä  isänmaanaan,  ja  viimein  unioni,  tuo  suuri,  yhteinen,  mutta 
korkein  isänmaa,  jonka  terveyden  vallassa  osien  terveys  ja  menestj^s 
on.  Amerikan  valtiollisessa  elämässä  tosin  on  monta  varjopuolta, 
niinkuin  esim.  puolue-lahjomiset  ja  ammatti-politikoitsijat;  mutta  tämän 
ulkokuoren  alla  piilee  kuitenkin  itse  teossa  valtava  vapauden-rakkaus, 
ja  sehän  antaa  jokaiselle  ihmiselämälle  niin  suuren  arvon.  Kysymys 
on  vain  siinä,  millä  tavoin  tämä  maailman  mahtavin  aate  vihdoinkin 
on  paraiten  toteutuva. 

